Prof. dr. Stela Goţia Prof. dr. Evelina Moraru 
Conf. dr. Constantin Ailioaie Conf. dr. Aurica Rugină 


Asist. dr. Alina Murgu 


PEDIATRIE 


Boli respiratorii, boli cu mecanism imun, hepatologie 


Prof. dr. Stela Goţia Prof. dr. Evelina Moraru 
Conf. dr. Constantin Ailioaie Conf. dr. Aurica Rugină 
Asist. dr. Alina Murgu 


PEDIATRIE 


Boli respiratorii, boli cu mecanism imun, hepatologie 


“Vasiliana—'s 


IAŞI — 2008 


Tehnoredactare: 


Editura Vasiliana '98 este acreditată CNCSIS 


Descrierea CIP a Bibliotecii Naţionale a României 


Pediatrie: boli respiratorii, boli cu mecanism imun, 
hepatologie / prof. dr. Stela Goţia, prof. dr. Evelina 
Moraru, conf. dr. Constantin Ailioaie, ... - laşi : 
Vasiliana '98, 2008 
Bibliogr. 

ISBN 978-973-116-076-4 


I. Goţia, Stela 
II. Moraru, Evelina 


III. Ailioaie, Constantin 


616-053.2 


Editura Vasiliana '98 
Tel: 0332421250 


Redactor: Florentin Busuioc 


Apărut 2008 
laşi — România 


CUPRINS 


INFECŢII RESPIRATORII ACUTE (Conf. dr. Aurica Rugină) sesse... 7 


Infecţii respiratorii acute Superioare -c...e 8 
Rinofaringita acută („răceala *) asa sea poa ei bee atata fi ie pa a ea pasi a 8 
Faringita acută/Faringoamigdalită acută... nenea anna 12 
ANNEE DARIO DORI MOR PRON Pe a ARI RA PRE RE O INN 0 RN e DR A 13 
ACETIC CLU is reiasa datata iai ae ad a EEE 14 
SINU Eler ceai aa ta af PA a 00 au 0900030 0 uta ia 00 ao GI RS 15 
Otta medics s cast că 30 ia Rae aa totii ma a Bă a RA baiat daia aia 18 

Infecţiile acute respiratorii inferioare (LARL) c...e 21 
Latingitele acute (LAJ 3 fosa eta 9 cane aaa oc de epitaf ue ll 21 
Epiglotita-ácuütä iesire cala noii aa aaa ae 21 
Laringotraheobronşita acută (LTB) (LA subglotică)..........000eneeeeeeesseeeee 24 
Laringita striduloasă (LA spasmotică, crup spasmotic) ........sssseesessseeseee 26 
Laringotraheobronşita membranoasă (Crupul membranos) ................... 26 
Edemul laringian (angioedemul) (Edemul angioneurotic) ................ie. 27 
Bronsita acuta e sade a ui a a 8 pa E a EN dt a Alia 27 
Pneumoniile bacteriene (Prof. dr. Evelina Moraru)... nenea nana 28 
Pneumonia pneumococică (pneumonia lobară)........cceee nenea 30 
Pneumonia lobulara (bronhopneumonia) ..........n nenea nea 34 
Pneumonia stafilococică (stafilococia pulmonară)... 38 
Pneumonia cu Mycoplasma Pneumonia... nenea nana 44 
Pneumonia cu Pneumocystis Carinii..... nenea ea ana 45 
Pneumonia virală (Conf. dr. Constantin Ailioaie) cecene nenea aaa 49 
Bronşiolita acută (Prof. dr. Stela Goţia) cecene nenea anna 59 
Wheezing recurent (Prof. dr. Stela Goția) ss ea da sună cea dala aaa daia 68 

Astmul bronşic (Prof. dr. Stela Goția).ssssssssesssssesesseeeseoresesoereesooeeseoooeesesee 72 
Rinita alergică (Prof. dr. Stela Gofid) iasi sea co acă Stoa că a ada ai 84 

Colestaza neonatală (Prof. dr. Evelina Moraru) ssssssssssssssssossooossssosseeeesee OÓ 
Hepatita cronică la copil (Prof. dr. Evelina Moraru) ....... nn 97 

Artrita juvenilă idiopatică (Conf. dr. Constantin Ailioaie) ........0000000000000. 109 
Artrita reactivă (Conf. dr. Constantin Ailioaie)....... mmm nana 132 

Boli autoimune (Prof. dr. Stela Goţia)...cccca cane eoenneeeeeeenaneeesenanaeesesanasesse 14I 
Lupusul eritematos sistemic (LES)...........moeeeee ee neee eee ee easea neoane eeaaeee 142 
Les indus medicamentos zise aa poeta 0 la al atu ai ral 158 
Sindroame lupice neonatale (SLN)......ce nenea nana 158 
IDEI ATOLL 07 lise ot to o Aaa a tao ga ic al e ital 159 
SclerödefMid isie a a dida Deta iai ta Dede i o 164 


Imunodeficenţe primare şi secundare (Conf. dr. Aurica Rugină) ........... 168 


Vasculite (Asist. univ. dr. Alina Murgu)... none nenea nenea 184 
A VAT D 6 DEEE EEE E ISLE PA AG i PN E OCR dea IC PRR CEA E RR RARA a 199 
BIBLIOGRAFIE SELECTIVA .sssssssssssssesesssocesssoccesssoccesococessooecessocesesosee 217 


INFECŢII RESPIRATORII ACUTE 


Conf. dr. Aurica Rugină 


Clasificare (Arnold, 1996) 

A) Infecţii acute respiratorii Superioare: rinofaringita acută 
(guturaiul comun), faringita acută, angina acută, adenoidita, sinuzita, otita 
medie. 

B) Infecţii acute respiratorii inferioare: laringotraheobronşita acută 
(LTB), bronşita acută, bronşiolita acută, pneumonia acută. 

Delimitarea este convenţională, practică, deoarece majoritatea 
infecțiilor respiratorii afectează într-o măsură mai mare sau mai mică, 
deopotrivă, segmentul superior şi inferior al tractului respirator, simultan 
sau secvențial. 

Clasificarea etiologică a infecțiilor acute nu este posibilă deoarece 
diferiți agenţi etiologici pot determina acelaşi tip de îmbolnăvire, după cum 
un singur agent patogen poate fi responsabil de oricare din formele de 
infecţie respiratorie. 

Etiologia infecțiilor acute respiratorii (IAR) indiferent de 
localizare 
e 90% virală: rinovirusuri (111 membri ai familiei ARN-picornaviridae), 
coronavirusuri (descrise 4 grupe antigenice), VSR (din genul pneumovirus), 
virusuri paragripale (5 tipuri: 1, 2, 3, 4a şi 4b -ultimele două potențial 
convulsivante), virusuri gripale (A, B, C), adenovirusuri (42 tipuri 
antigenice: 1, 2, 3 = IARS; 3, 4, 7, 21, epidemii de laringită acută, 
conjunctivită acută — IARI severe), unele enterovirusuri (Coxsackie: grupul 
A, 2-6, 8, 10: herpangină şi ECHO). 

e 10% bacteriană: streptococ, stafilococi, bacil difteric, germeni atipici etc. 

Important: 

e acelaşi agent viral poate cauza o gamă largă de forme clinice, variind ca 
severitate şi extindere în funcție de particularitățile organismului gazdă: 
vârsta, sexul, terenul atopic, starea de nutriție, statusul imunologic. Astfel, la 
diferiți membri ai unei familii, acelaşi virus poate determina rinofaringită 
acută la sugar, guturai la adulți, bronşiolită acută la sugar, crup viral la 
copilul preşcolar, faringită acută la copilul şcolar, etc.. 

e deşi virusurile implicate determină în general tablouri clinice similare, 
anumite virusuri au o tendință mai pronunțată decât altele de a determina 
forme clinice severe (ex.: adenovirusurile), afectarea în proporții diferite a 
segmentului respirator superior şi inferior (ex.: virusul rujeolei) şi există 

variații sezoniere ale prevalenţei diverselor viroze (ex.: VSR are un vârf de 
incidenţă în ianuarie — martie şi mai — noiembrie, v. paragripal 1 are vârf în 
aprilie, iulie — noiembrie şi ianuarie; rinovirusurile şi v. paragripale 2 şi 3 
apar cu aceeaşi frecvenţă în tot cursul anului). 
e severitatea manifestărilor clinice pentru aceeaşi boală este diferită în 
funcție de vârsta copilului; de exemplu rinofaringita acută şi bronşiolita 
acută la sugarul mic (1-3 luni) asociază tablou clinic de insufuciență 
respiratorie acută faţă de sugarul mare (peste 4 luni), la care acest tablou 
clinic poate lipsi. 

Particularităţi ale tipului de respiraţie la copil 
e La nou născut: respirația este de tip abdominal, ritmul neregulat, cu 
frecvenţă respiratorie de 50-60 respiraţi/minut la nou-născutul prematur şi 
40-45 respiraţii/minut la nou-născutul la termen. 
e La sugar: respiraţia este toraco-abdominală, ritmul regulat, cu frecvență 
respiratorie de 30-35 respiraţii/minut; după vârsta de 6 luni apare respirația 
spontană pe gură. 
e La copilul peste vârsta de 2 ani: respirația este identică cu a adultului, 
cu frecvenţă respiratorie de 25-30 respiraţii/minut la grupa de vârstă 2-5 ani, 
20 respiraţii/minut la grupa de vârstă 5-10 ani şi 16 respiraţii/minut la vârsta 
de 15 ani. 


INFECŢII RESPIRATORII ACUTE SUPERIOARE 
RINOFARINGITA ACUTĂ ( „răceala ”) 


Definiţie 

Rinofaringita acută (RA) este inflamaţia acută a mucoasei nazale şi 
faringiene. 

RA este cea mai frecventă infecție a copilului, mai ales în sezonul 
rece, dar importanţa ei ca entitate clinică este legată de complicațiile care 
pot surveni în evoluţie. 

Etiologie 

A. Factori determinanţi: 

1. Virusurile: peste 200 de virusuri serologic distincte, dar 
principalii agenți etiologici sunt: rinovirusurile (1/3 din cazuri), 
coronavirusurile (10% din cazuri), adenovirusurile (tip 1, 2, 3), VSR, 
virusurile paragripale şi gripale, virusul Coxsackie Azi, virusul ECHO 20. 
Copii contractează în medie 5-8 infecţii/an, susceptibilitatea maximă fiind în 
primii 2 ani de viaţă. 


2. Bacteriile, rar implicate în stadiul iniţial; se pot grefa secundar pe 
terenul pregătit de virusuri în 15-20% cazuri (ex.: stafilococ — nou-născut, 
pneumococ, streptococ B hemolitic, Haemophilus influenzae). 

B. Factorii adjuvanţi (favorizanți) sunt: vârsta mică, malnutriţia, 
terenul  exudativ, limfatic, atopic, deficitul imun tranzitor, malformațiule 
locale (despicătura labio-palatină), hipertrofia vegetaţiilor adenoide, refluxul 
gastro-esofagian, infecțiile cronice, condițiile deficitare de igienă 
individuală şi mediu (tabagism parental, contaminare în colectivități: creşe, 
grădiniţe, şcoli), anotimpul rece, etc. 

Patogenie 

a. Răspunsul inflamator maxim la nivelul mucoasei nazale apare 
după 2-4 zile de la contactul infectant, când rata multiplicărui virusului este 
maximă. Edemul şi vasodilatația la nivelul submucoasei sunt primele 
modificări, urmate de apariția infiltratului cu celule mononucleare, care, 
după 1-2 zile, sunt înlocuite cu PMN. Modificările structurale şi funcționale 
ale echipamentului ciliar au drept consecință compromiterea clearance-ului 
mucusului. Cel mai frecvent răspunsul inflamator este localizat la mucoasa 
nazală şi faringiană. Edemul şi hiperreactivitatea glandelor mucoase produc 
obstrucția şi hipersecreția din CARS. 

b. Răspunsul imun (prin producerea anticorpilor specifici IgA, la 
nivel local şi IgG serice) contribuie la limitarea replicării virale. În infecția 
produsă de rinovirusuri, interferonul şi un factor nespecific, indus de infecția 
cu rinovirus heterotipic, pot fi parțial responsabile de mecanismul de 
rezistență. 

Tablou clinic 

e Debut cu febră 38-39C sau hipertermie malignă 39-40, 
precedată de agitație, indispoziţie, inapetență/anorexie, strănut, frisoane. 

e Perioada de stare se instalează în câteva ore cu: 

1. Semne generale: sindromul obstructiv cu respirație zgomotoasă, 
orală. La sugar determină: somn agitat, febră 1-3 zile, supt dificil (sugarul 
nu poate respira pe nas în timpul suptului), staționare sau scădere ponderală, 
tuse iritativă, uscată, frecventă, mai ales dimineaţa la trezire, vărsături şi 
scaune diareice prin mecanism parenteral. La copilul mare, simptomele sunt 
mai puțin accentuate: uscăciunea mucoasei nazale şi faringiene, disfagie 
(durere la înghiţire), tuse iritativă, emetizantă, strănut, cefalee, mialgii. 

2. Semne locale (Examen ORL): rinoree (secreție nazală, seroasă, 
seromucoasă sau mucopurulentă, rar cu striuri sanguinolente);, narinele şi 
buza superioară tumefiate, congestionate, uneori cu escoriaţii. La sugar 
rinoreea lipseşte, secrețiile nasofaringiene se preling posterior datorită 
poziției declive. Examenul faringelui evidențiază congestia pilierilor, a 
vălului palatului, a luetei şi a peretelui posterior al faringelui, care este 


uneori granulat (datorită hipertrofiei foliculilor limfatici) şi pe care se poate 
observa o secreție vâscoasă, mucopurulentă din cavum sau mici vezicule 
herpetiforme înconjurate de o areolă roşie, indicând etiologia virală, în 
special herpangina cu virusul Coxsackie A. Ganglonii regionali, mai ales 
cei occipitali şi cervicali posteriori pot fi măriți de volum. Examenul 
celorlalte aparate şi sisteme este normal. 

La nou-născut, în primele 10-15 zile de viaţă, rinofaringita poate 
determina sindrom de insuficiență respiratorie acută gravă cu polipnee şi 
cianoză periorală, deoarece acesta „nu ştie” să respire pe gură. 

Diagnostic pozitiv = Anamneză + Tablou clinic + Examen ORL. Nu 
sunt necesare explorări biologice, cu excepția formelor cronice de boală 
pentru depistarea patologiei subjacente, care să explice cronicizarea. 

Diagnostic diferenţial: 

1. Rinofaringite secundare bolilor eruptive infecțioase şi 
contagioase (rujeola, tusea convulsivă, etc.) 

2. Coriza luetică este afebrilă, însoţeşte alte semne de lues 
congenital, iar serologia este pozitivă. 

3. Rinita difterică, excepțională astăzi, cu secreție 
mucosanguinolentă persistentă. 

4. Rinita alergică nu asociază febră, rinoreea este seroasă, asociază 
„crize” de strănut, hiperlacrimație, iar la examenul ORL mucoasa nazală 
apare palidă, iar pe frotiu secreția este predominantă în eozinofilie. 

5. Rinita după solvenți inhalatori, cocaină, marijuana. 

Evoluția este benignă, boala vindecându-se în 5-7 zile. 

Complicații: 

1. Suprainfecția bacteriană la copiii mici: Haemophilus influenzae, 
Staphylococcus aureus, Streptococcus pneumoniae, Moraxella catarrhalis. 

2. Complicaţii bacteriene de vecinătate: sinuzita acută, otita medie 
acută, mastoidita, celulita periamigdaliană, adenita laterocervicală, celulita 
periorbitară. Cel mai frecvent: otita medie acută, observată la 25% din 
pacienţii de vârstă mică, poate fi suspectată la reapariția febrei. 

3. Complicatii pe tractul respirator inferior: laringite, traheobronşite, 
pneumonie, astm bronşic la copiii cu hiperreactivitate bronşică. 

4. Complicaţii digestive: diaree parenterală, dureri abdominale prin 
limfadenită mezenterică. 

5. Complicaţii nervoase: meningite seroase sau purulente şi 
meningoencefalite. 

Tratament 

1. Tratament profilactic: Nu există vaccinuri 

Utilizarea gamagobulinelor sau vitaminei C nu este recomandată. 
Deoarece sugarii prezintă un risc crescut de complicaţii se va evita pe cât 

posibil contactul acestora cu persoanele potenţial infectate care pot 
transmite infecția prin intermediul obiectelor contaminate cu secreții sau 
prin picăturile Pflugge. Se recomandă spălarea frecventă a mâinilor şi 


dezinfecția suprafeţelor contaminate, temperatura camerei = 18-20, 
umiditate 60%. 
Administrarea de interferon intranazal (aerosoli — spray cu 


interferon) cu efect în prevenirea infecției cu rinovirusuri este limitată. 

2. Tratament curativ: 

e Nu este necesară o terapie specifică 

e Antibioticele nu scurtează evoluția bolii. 

Tratament igieno-dietetic: Repaus la pat în perioada febrilă. 
Sugarul/copilul nu este forţat să primească alimentația, dar hidratarea este 
obligatorie, cu supliment hidric (ceai) în perioada febrilă (10-20 ml/kg peste 
necesarul fiziologic pentru fiecare grad de temperatură). 

Tratament simptomatic: 

Combaterea febrei: Antitermice (Acetaminofen — Paracetamol 30-50 
meg/kg/zi, jumătate din doză la prima administrare, restul dozei la 4-6 ore) 
şi/sau antiinflamatorii (Ibuprofen 15-20 mg/kg/zi) administrate în primele 
24-48 ore. Aspirina nu este recomandată deoarece în caz de infecție cu 
virusuri gripale sau adenovirusuri există riscul producerii sindromului Reye 
(insuficienţă hepatică acută cu suferinţă neurologică). 

Când febra este peste 38,5-39%C se recomandă metode fizice 
(termoliza fiziologică: descoperirea parțială a tegumentelor, împachetări, băi 
hipotermizante sau ştergerea tegumentelor cu un burete înmuiat în apă). 

Combaterea  obstrucţiei nazale prin umidifierea aerului cu 
nebulizator electronic (Forstal GJ, 1994), aspirarea secrețiilor, drenarea 
secrețiilor (la sugarii mici, prin plasarea acestora în decubit ventral), 
instilații nazale (la sugarii mici: soluţii cu ser fiziologic 9%o, soluții cu ser 
efedrinat 0,125-0,25% cu 15-20 minute înaintea meselor şi înainte de 
culcare pe o perioadă de 4-5 zile; spray-uri nazale decongestionante), 
decongestionante orale (antihistaminice şi agonişti adrenergici) numai la 
copii mari. 

La copii NU SE VOR UTILIZA: 

e soluții nazale cu principii active puternice, existând riscul de 
intoxicație deoarece mucoasa nazală la copil este mai subțire, imatură şi mai 
bine vascularizată; 

e soluții nazale uleioase (Rinofug, Mentorin etc.), deoarece pot fi 
aspirate uşor determinând o pneumopatie gravă; 

e soluții nazale cu antibiotice, corticoizi sau antihistaminice 
deoarece mucoasa nazală este în proces de maturare imunologică; 

e baghete cu minitampoane de vată pentru aplicarea soluţiilor 
decongestionante, deoarece există risc traumatic cu epistaxis secundar, pata 
vasculară nazală fund bine vascularizată. 

Prevenirea convulsiei febrile: Fenobarbital 3-5 mg/kg/zi, 1-2 zile pe 
perioada febrei. 


FARINGITA ACUTĂ/FARINGOAMIGDALITĂ ACUTĂ 


Etiologia: este frecvent virală, rareori cu Streptococ B hemolitic 
(15% cazuri), Mycoplasma pneumoniae şi Arcanobacterium hemolyticum. 

Functie de etiologie se pune diagnosticul de: 

e Faringită/Faringoamigdalită acută virală: - este o boală a 
copilului mic, preşcolar şi şcolar cu simptomatologie similară rinofaringitei 
acute de la sugar. Particular, se diferențiază: faringoamigdalita cu virusul 
Epstein Barr care poate însoţi semnele clinice ale mononucleozei infecțioase 
şi  herpangina determinată de virusurile Coxsackie A (2, 4, 5, 6, 8 sau 10) 
care asociază febră pînă la 41°C. Examenul local obiectivează microvezicule 
de 1-2 mm diametru şi ulceraţii care se măresc la 3-4 mm în zilele a 3-a şi a 
4-a de boală. Leziunea ulcerativă este înconjurată de un halou eritematos şi 
poate fi localizată pe pilierii amigdalieni anteriori, palat, luetă, amigdale, 
pereții faringieni. Boala durează 3-5 zile, dacă nu se suprainfectează 
bacterian. 

e Faringita limfonodulară acută determinată de virusurile Coxsackie 
A prin hipertrofia țesutului limfoid al faringelui. 

e Febra faringoadenoconjunctivală determinată de adenovirusul tip 
33 caracterizată prin: febră mare, conjunctivită şi adenită. 

Tratamentul faringitei acute virale este similar celui din rinofaringita 
acută. 

Faringoamigdalita streptococică (angina streptococică) 

Elemente clinice sugestive pentru etiologia streptococică: febră (> 
38°C), hipertrofie amigdaliană cu depozite pultacee, delimitarea netă a 
hiperemiei la nivelul pilierilor anteriori, picheteuri hemoragice pe pilierii 
anteriori şi palat, adenopatie cervicală anterioară, absenţa tusei, rinitei, 
conjunctivitei (sugerează etiologia virală). 

Paraclinic: hemoleucograma - leucocitoză cu neutrofilie; exudatul 
faringian - Streptococ B hemolitic grupa A. Nu se recomandă determinarea 
titrului ASLO în faringita streptococică deoarece acesta creşte după 3 
săptămâni de la infecția acută şi are valoare în diagnosticul retrospectiv. 

Tratament etiologic: Antibioticoterapia reduce frecvența complicaţiilor 
supurative locale şi complicaţiilor la distanță: glomerolonefrita acută şi 

reumatismul articular acut (RAA). Se recomandă Penicilina V (125-130 mg 
de 3-4 ori/zi) sau Penicilină G (100000U/kg, maxim 1600000 U/zi), 10 zile. 
Benzatinpenicilina G se poate administra intramuscular în doză unică la 
pacienții noncomplianți. Eritromicina (40 mg/kg/zi) este o alternativă în 
alergia la penicilină. În ultimii ani s-a demonstrat rezistenţa la penicilină a 
streptococului (25% cazuri) şi de aceea nu se obţine eradicarea infecției. 
Cefalosporinele (ex. Cefaclor 20-40 mg/kg/zi) sunt o alternativă cu rezultate 
superioare. 

Nu se recomandă terapia contacților din familie sau colectivitatea 
frecventată de copil cu excepţia infecțiilor invazive streptococice (fasceită 
necrozantă, sindromul şocului toxic). 

Terapia purtătorilor de streptococ de grup A se face cu 
benzatinpenicilină G asociată cu rifampicină sau clindamicină sau cefadroxil 
doar în următoarele situaţii: antecedente personale de RAA, existenţa unui 
membru al familiei cu RAA, faringită recurentă streptococică la un membru 
al familiei (transmitere tip ”ping-pong”), înainte de amigdalectomie, 
anxietate extremă a familiei. 

Terapie simptomatică: paracetamol şi ibuprofen pentru combaterea 
febrei şi odinofagiei. Metamizolul (algocalmin) are risc de reacții adverse 
hematologice severe; utilizarea lui este rezervată cazurilor care nu răspund 
la terapia asociată paracetamol şi ibuprofen. 

Terapie chirurgicală: amigdalectomia se recomandă dacă sunt 
întrunite următoarele 4 criterii: cel puţin 5 episoade de faringită pe an, 
simptome persistente cel puțin un an, episoade severe care afectează 
activitatea normală, odinofagie severă datorată faringitei. Vârsta minimă 
potrivită la care se poare realiza amigdalectomia este 4-5 ani. 


ANGINELE 


Definiţie 

Anginele sunt afecțiuni caracterizate prin inflamația acută a 
sistemului faringian, interesând inelul limfatic al acestuia şi în special 
amigdalele palatine. 

După aspectul clinic se clasifică în: 

e Angine roşii (eritematoase) caracterizate prin aspectul eritematos 
al amigdalelor, tumefiate şi uneori dureroase. Durerea şi disfagia lipsesc 
adesea; 

e Angina fleomonoasă, o formă clinică gravă cu aspect clinic de 
flegmon amigdalian, determinat de coci patogeni, în special streptococ beta 
hemolitic grup A. Clinic: se constată o inflamație puternică a amigdalelor şi 

țesutului învecinat (cel mai frecvent unilaterală! cu edem mucos şi 
submucos. Tumefacția amigdalei este atât de mare, încât proemină spre 
linia mediană, trăgînd lueta de acea parte. Tratament: Penicilină G 100.000 
u/kg/zi, eventual puncţia şi aspiraţia puroiului sau deschiderea chirurgicală 
a flegmonului; 

e Angine albe, caracterizate prin prezenţa pe amigdale de exudat 
sau false membrane; 

e Angine ulceronecrotice (angina Henoch) este o formă gravă de 
angină întâlnită în scarlatinele severe; 

e Angina gangrenoasă se caracterizează prin necroze întinse, 
ulceraţii şi adenopatie satelită importantă („gât proconsular”), sialoree, stare 
generală gravă; 

e Angina fuzospirilară (angina Plaut-Vincent) este o angină 
ulcero-membranoasă, de obicei unilaterală, cu miros fetid şi grad de 
contagiozitate mare. 

Diagnostic: examen clinic general + examen local ORL + examen 
bacteriologic al exudatului faringian, care precizează etiologia. 

În practica clinică problema centrală a diagnosticului o constituie 
diferenţierea între o angină bacteriană şi una virală. Pentru cea bacteriană 
pledează prezenţa exudatului, depozitele pultacee, edemul faringian, adenita 
cervicală dureroasă, febra cu frisoane, uneori peteşii pe tegumente, 
leucocitoză cu polinucleoză. 

Tratamentul este etiologic în funcţie de antibiograma agentului 
bacterian izolat. 


ADENOIDITA 


Poate fi acută, subacută sau cronică 

e  Adenoidita acută este inflamația catarală, uneori supurată, a 
amigdalei faringiene Luschka. Ea este foarte frecventă la sugar şi copilul 
MIC, izolată sau asociată unei rinite şi/sau unei angine. 

Clinic: Debutul este brutal sau rapid progresiv cu: febră (39-40%C), 
convulsii febrile, inapetență, cu una sau mai multe vărsături, uneori diaree. 
În perioada de stare: curba febrilă este de tip invers cu valori mari matinale. 
Foarte rapid tabloul devine caracteristic: obstrucție nazală cu respirație 
orală, sforăit, uneori dispnee. 

Examenul ORL arată rinoree mucopurulentă anterioară şi posterioară 
(treneu mucopurulent pe peretele posterior al faringelui), congestia 
timpanului. La ascultaţia pulmonului: raluri „de transmisie” sau ronhusuri. 

Diagnostic: Tablou clinic + examen ORL al cavumului care 
evidențiază amigdala faringiană hipertrofiată. 

Evoluție. Complicaţii: În 3-5 zile, în majoritatea cazurilor, evoluţia 
este favorabilă. Complicaţii apar mai ales la sugar: otita acută supurată sau 
mai rar laringită acută, abces retrofaringian. 

e  Adenoidita subacută 

Evoluţia unei adenoidite acute poate fi prelungită, în absenţa 
complicaţiilor, cu prezența unei stări subfebrile neregulate cu sau fără 
obstrucție nazală şi/sau adenopatii cervicale, febră rebelă la antibiotice pe 
parcursul mai multor săptămâni, fără răsunet asupra stării generale. 

Tratamentul adenoiditei acute şi subacute este similar rinofaringitei 
acute la care se adaugă antibiotice per os (amoxicilină, cefaclor), 5-7 zile. 

Adenoidita cronică (vegetaţiile adenoide) 

Repetarea infecțiilor rinofaringiene, a adenoiditelor acute şi subacute 
duc la hipertrofia amigdalei faringiene Luschka determinînd adenoidita 
cronică sau vegetațiile adenoidiene. 

Tabloul clinic este evocator. Copilul ține gura deschisă mai ales în 
timpul somnului, respirația fiind zgomotoasă (sforăitoare). Vocea este 
nazonată, rinoreea este persistentă. Cu timpul se instalează un grad de 
hipoxie cronică cu repercursiuni asupra dezvoltării staturo-ponderale. 
Examenul fizic evidenţiază faciesul adenoidian caracterizat prin: maxilar 
superior slab dezvoltat, prognatism al mandibulei, baza nasului lărgită, gura 
deschisă, buzele răsfrînte, buza superioară adesea iritată din cauza rinoreei. 

Copilul are şi un grad de hipoacuzie, care dă fizionomiei sale un aer 
absent, un aspect „năucit”. 

Diagnosticul este precizat de rinoscopia posterioară şi tuşeul 
faringian, care evidențiază hipertrofia țesutului limfatic faringian (vegetaţiile 
adenoide). 

Tratament: adenoidectomia se recomandă în următoarele situaţii: 
respirație bucală persistentă, facies adenoidian, pusee repetate de otită medie 
(adesea asociate cu hipoacuzie de transmisie), 


SINUZITELE 
Definiţie 
Sinuzitele sunt afecțiuni caracterizate prin infecția sinusurilor 


paranazale, ocluzia orificiilor de comunicare (ostiumurilor) sinusale şi 
inflamația mucoasei nazale sinusale. 

Sinusurile etmoidale apar radiologic între a 3-a şi a 12-a lună de 
viaţă; sinusurile maxilare devin vizibile între 3 şi 6 ani, iar sinusurile 
frontale între 8-12 ani. 

Sinuzita este: 

e acută — durata evoluţiei este sub 3 săptămâni; 

e cronică — durata evoluţiei este peste 6 săptămâni; 

e  recidivantă — mai multe recidive în câteva luni. 

Etiologia este în principal bacteriană: bacterii aerobe (S. 
pneumoniae, H. influenzae, Branhamella catharalis), bacterii anaerobe 
(streptococci, Bacteroides), dar şi fungi (Aspergillus, Candida), virusuri 
(rinovirusuri, adenovirusuri, virus gripal tip A, virus paragripal). 

Tablou clinic: tuse persistentă ziua, mai intensă noaptea, secreții 
nazale purulente, cefalee şi dureri faciale, febră, faetor oris (respirație urât 
mirositoare), dureri de gât. Persistenţa tusei peste 7 zile de la debutul unei 
rinofaringite orientează diagnosticul. 

Forme clinice: 

A. Etmoidita acută 

B. Rinosinuzita maxilară 

C. Sinuzita maxilară adevărată 

A. Etmoidita acută este o urgență terapeutică datorită riscului major 
de complicaţii oftalmologice şi neurologice; este principala complicaţie 
sinusală a rinofaringitei la copilul de 2-3 ani. Agenţii patogeni frecvent 
incriminați sunt H. influenzae, S. pneumoniae, S. aureus, germeni Gram 
negativi şi pozitivi. 

Forme clinice: etmoidita acută neexteriorizată, etmoidita acută 
exteriorizată, etmoidita acută complicată. 

Etmoidita acută neexteriorizată se caracterizează prin context clinic 
de rinofaringită acută la care se asociază următoarele semne clinice care 
confirmă diagnosticul pozitiv: magnitudinea febrei (peste 39°C), stare 
generală modificată, gravă, toxică, edem moderat al pleoapei superioare, cu 
tumefacția unghiului intern al ochiului şi rădăcinii nasului, cu tegumente 
periorbitare roşii şi calde, fără inflamație conjunctivală. Examenul 
oftalmologic este normal. Rinoree purulentă, persistentă, de aceeşi parte. 
Diagnosticul diferențial al tumefacției acute oculare se face cu celulita 
orbitară cu paralizii oculare, dacriocistită (puroi la presiunea sacului 
lacrimal), conjunctivită acută, sinuzită maxilară acută, celulită de origine 
dentară, stafilococia feţei. La examenul ORL prin rinoscopie anterioară, se 
evidențiază puroi la nivelul orificiilor de drenaj ale sinusurilor etmoidale (la 
nivelul meatului mijlociu). 

Etmoidita acută exteriorizată se caracterizează prin febră peste 
39°C, edem palpebral superior şi inferior simetric, edem conjunctival şi/sau 
chemozis, rinoree purulentă homolaterală. 

Etmoidita acută complicată. Complcaţiile oftalmologice (celulita 
orbitară, abcesul subperiostic, abcesul orbitar) pot asocia semne clinice 
specifice ca: imobilitatea globilor oculari şi exoftalmia severă, midnază 
paralitică, paralizie de nervi oculomotori, edem conjunctival. Complicaţile 
neurologice (tromboflebita sinusului cavernos, meningita acută, abcesul 
cerebral) asociază crize convulsive, sindrom meningean, tulburări ale 
conştienţei până la comă profundă. Aceste complicaţii se asociază uneori cu 
bacteriemie ceea ce impune efectuarea de hemoculturi şi a puncției lombare 
la toate cazurile de etmoidită acută severă. Puncţia lombară, în scopul 
depistării unei meningite acute trebuie indicată la sugarul şi copilul mic cu 
etmoidită acută care asociază celulită orbitară. 

Tratament 

Etmoidita acută necesită un tratament specific ce se efectuiază numai 
în spital. Antibioticoterapia de primă intenție se efectuează concomitent cu 
identificarea agentului etiologic prin exudat faringian, cultura secreției 
sinusale, hemocultură şi cultură LCR. Ea constă în triplă asociere de 
antibiotice pe cale parenterală până la identificarea bacteriei cauzale, după 
care se continuă antibioticoterapie țintită după antibiogramă, pe o durată de 
10-15 zile. Tripla asociere poate fi între un aminoglicozid (Gentamicină, 
Amikacină, Netilmicină) cu o penicilină cu inhibitor de beta-lactamază 
(Augmentin) şi cefalosporine de generaţia a III-a (Cefotaxim, Ceftriaxonă). 
În etmoidita acută neexteriorizată se practică de către medicul ORL-ist 
puncție sinusală şi drenaj chirurgical sau orbitotomie internă sub control 
endoscopic endonazal. 

B. Rinosinuzita maxilară apare înaintea vârstei de 6 ani. Etiologia 
este bacteriană. Principalii agenți bacterieni sunt H. influenzae, S. 
pneumoniae, S. aureus, Streptococ beta-hemolitic, bacterii gram negative, 
etc.. Diagnosticul pozitiv asociază tablou clinic evocator (rinoree purulentă, 
tuse productivă, frecvent nocturnă şi matinală, cu/ fără cefalee, cu/ fără 
dureri abdominale), rinoscopie anterioară pozitivă, radiografie de sinusuri cu 
opacifierea sinusurilor etmoido-maxilare, leucocitoză cu neutrofilie şi 
sindrom inflamator moderat. Tratamentul constă în administrare de 
antitusive ca tratament simptomatic şi antibioticoterapie pe cale generală 
care se adresează în special H. influenzae: Augmentin 60-90 mg/kg corp/zi 
în trei prize, Unasyn 150 mg/kg corp/zi în trei prize, Claritromicină 10-15 
mg/kg corp/zi în două prize, pe o durată de 10-14 zile. 

C. Sinuzita maxilară adevărată este relativ bine individualizată de 
celelalte infecții ale căilor respiratorii superioare printr-un tablou clinic 

evocator şi anume: persistența tusei productive cu pseudoexpectorație 
purulentă după 5-7 zile de la o rinofaringită acută. Diagnosticul pozitiv este 
confirmat de rinoscopie anterioară, care evidențiază puroi în fosele nazale, 
congestia cornetelor mediu şi inferior şi rinoscopia posterioară care poate 
obiectiva treneu purulent pe peretele posterior al faringelui. Nu este 
obligatorie efectuarea radiografiei de sinusuri şi nici CT-scan sinusal, decât 
în caz de complicaţie oftalmologică sau neurologică. Puncţia sinusală cu 
aspirație  maxilară poate permite diagnosticul etiologic specific, 
antibiogramă şi antibioticoterapie țintită. 


OTITA MEDIE 


Definiţie 

Otita medie semnifică prezenţa la nivelul urechii medii a unui proces 
inflamator, cu sau fără acumulare de lichid. 

Epiteliul ce tapetează fosele nazale şi faringele se continuă prin 
trompa lui Eustachio şi în urechea medie. O inflamație a rinofaringelui va 
afecta concomitent şi urechea medic. 

Clasificare 

e Otita medie acută poate fi congestivă, supurată şi exudativă. 

e Otita medie cronică 

Otita medie acută congestivă se traduce prin congestia izolată a 
timpanului şi este consecinţa extensiei pe calea trompei lui Eustachio a 
inflamației din cursul infecțiilor rinofaringiene acute. 

Otita medie acută supurată este o inflamație cu debut acut şi tablou 
clinic zgomotos, ce interesează urechea medie şi care se traduce prin febră, 
otalgie violentă, agitație, greţuri, vărsături, convulsii, etc.. Otoreea sau 
bombarea timpanului la examenul otoscopic semnează diagnosticul. 

Otita medie seroasă (exudativă) se defineşte prin persistenţa unui 
exudat steril în urechea medie pe o durată de timp variabilă de la episodul 
acut (2 săptămâni — 70%, 4 săptămâni - 20%, 8 săptămâni — 5%, 12 
săptămâni — 5%) după tratamentul unei otite medii acute supurate. 

Persistenţa exudatului în urechea medie pînă la 16 săptămîni de la 
episodul acut poartă numele de otită medie cu exudat rezidual, iar 
persistenţa acestui exudat după 16 săptămîni este desemnată ca otită medie 
cu exudat persistent cu risc major de otită colesteatomatoasă sau de 
hipoacuzie de diferite grade, ceea ce în primii 3 ani de viaţă se soldează cu 
tulburări în achizițiile de limbaj şi în procesul educațional. 

Etiologia otitelor 

Factori  determinanți: bacterii  (pneumococul,  streptococul, 
Moraxella, stafilococul, Pseudomonas aeruginosa, Klebsiella, enterococul 
etc.) 

Factori de risc endogeni: vârsta (6 luni — 3 ani), sexul (masculin), 
anomalii anatomice (palatoschizis, disfuncţii ereditare ale trompei lui 
Eustachio), deficienţe imune, poziţia de decubit, corpi străini (alimentaţia pe 
sondă nazală), factori alergici, malnutriţia etc. 

Diagnostic pozitiv: anamneză + examen clinic + examenul 
timpanului prin timpanoscopie, timpanometrie, reflectometrie acustică + 
examinarea mastoidei clinic sau radiologic + leucocitoză cu polinucleoză + 
sindrom inflamator moderat. 

Tratament 

Tratament general: antibacterian, simptomatic, igieno-dietetic 

Tratament etiologic antibacterian (în otita medie acută fără exudat, 
10 zile): amoxicilină (90 mg/kg/zi, în 3 prize/po), augmentin (50 mg/kg/zi, 
în 3 prize/po), cefaclor (50 mg/kg/zi, în 2-3 prize/po), cefuroxim axetil (250 
mg/zi, în 2 prize sub 2 ani; 500 mg/zi, în 2 prize, peste 2 ani), claritromicină 
(15 mg/kg/zi, în 2 prize/po), eritromicină (50 mg/kg/zi, în 4 prize/po), 
biseptol (8-10 mg/kg/zi, în 2 prize/po). 

Tratament etiologic antibacterian (în otita medie cu exudat, 14-21 
zile) + Prednison sau Prednisolon 1 mg/kg/zi, în 2 prize/po, 7 zile. 

Tratament etiologic antibacterian în otita medie recurentă (3 
episoade de otită medie cu exudat în ultimele 6 luni sau 6 episoade în 
ultimele 12 luni): amoxicilină (10 mg/kg/zi, în 1-2 prize, per os, 3-6 luni), 
sulfisoxazol (75 mg/kg/zi, în 1-2 prize, per os), 3-6 luni. 

Tratament simptomatic (ca la rinofaringită acută): combaterea febrei, 
profilaxia convulsiei febrile. 

Tratament igienodietetic - hidratare. 

Tratament local - paracenteza timpanului urmată obligator de 
însămânţarea puroiului, cultură şi antibiogramă când bombează timpanul, 
spălături auriculare (2-3/zi) cu apă oxigenată sau altă soluţie antiseptică 
slabă când există otoree. 

Complicaţii: otoantrita la sugar, otomastoidita la copilul mare, 
hipoacuzia după otita medie cu exudat persistent. 

Otoantrita (otomastoidita) apare rar datorită antibioticoterapiei larg 
răspândite. 

La sugarul mic şi nou născut mastoida este puțin dezvoltată, 
nepneumatizată. Există o singură celulă, antru mastoidian, cu diametrul de 
5-10 mm, rotundă, neregulată. Pereţii antrului sunt constituiți de osul 
spongios al mastoidei. În jurul antrului îşi fac apariţia la diverse vârste 

celelalte celule mastoidiene. Antrul este înconjurat de un plex nervos bogat 
ceea ce explică frecvenţa declanşării sindromului neuro-toxic din otoantrita 
sugarului. Puroiul din urechea medie (în otita medie acută supurată) poate 
trece prin additus ad antrum în antru mastoidian cu opacifierea radiologică a 
acestuia fără să fie vorba de otoantrită. Antrita presupune osteita pereților 
antrului. 

Simptomatologie clinică 

Sunt descrise 2 forme: 

e  Otoantrita acută, foarte rară, datorită antibioticoterapiei. 

e  Otoantrita latentă cu semne clinice necaracteristice: stare 
generală gravă, febră prelungită (14 zile), paloare, anoxerie, scaune diareice 
şi vărsături care pot duce la sindrom neurotoxic. În antecedentele bolnavului 
se depistează un episod otic cu 2-3 săptănîni în urmă, tratat incomplet cu 
antibiotice. De subliniat este faptul că nu există otoantrită acută sau latentă 
cu timpan normal şi anamneză otică negativă. 

Paraclinic: hemoleucogramă cu leucocitoză şi neutrofile, granulații 
toxice şi uneori elemente tinere, mielocite şi metamielocite; uneori 
leucograma poate fi normală. Examenul ORL evidenţiază supuraţia otică. 
Radiografia de antre arată opacifierea antrelor bilateral şi modificarea 
conturului lor, ceea ce corespunde unui proces de osteită, explorare care 
confirmă diagnosticul pozitiv. 

Diagnosticul diferenţial se face cu alte cauze de febră prelungită la 
sugar, adenoidită subacută, infecţie de tract urinar, etc.. 

Complicaţiile  otoantritei pot fi la distantă (complicațiile 
septicopioemice, bronhopneumonia, pielonefrita, dispepsia) şi de vecinătate 
(abcesul cerebral, meningita otogenă, trombofeblita sinusului lateral, 
paralizia de facial, labirintite). 

Tratamentul este medical şi chirurgical. 

Tratamentul medical este, astăzi mai des utilizat şi constă în 
antibioticoterapie intravenoasă: amoxicilină + acid clavulanic + 
aminoglicozid, 14-21 zile şi tratament simptomatic ca la rinofaringită acută. 

Tratamentul chirurgical (în caz de insucces) constă în antrotomie, 
când există factori de risc asociaţi: accentuarea stării de malnutriție protein- 
calorică, instalarea meningitei otogene, stare toxică repetată. 

O  complicaţie postoperatorie gravă este sindromul paloare- 
hipertermie care apare în a 6-12-a oră după intervenţie, mai ales când 
pregătirea preoperatorie nu a fost suficientă şi a cărui patogenie este încă 
nelămurită, probabil o insuficienţă suprarenală acută. 

Vindecarea după antrotomie se instalează în 2-3 săptămîni. 
Reapariția febrei înseamnă că antrul nu a fost chiuretat suficient şi se 
reintervine. Înainte de 18 luni antrotomia se face bilateral. 

INFECŢIILE ACUTE RESPIRATORII INFERIOARE (1.A.R.1.) 
LARINGITELE ACUTE (LA) 


Definiţie 
LA sunt afecțiuni caracterizate prin inflamaţia acută a laringelui, 
determinată de diverse virusuri şi bacterii. 


Clasificare: 
e  Epiglotita acută (LA supraglotică, epiglotita flegmonoasă) 
e  Laringotraheobronşită acută (LA  subglotică, crupul viral, LA 
nebacteriană, laringotraheita) 
e  Laringita spasmodică (crupul spasmotic, LA striduloasă), cu tablou 
similar cu laringotraheobronşita acută, dar cu debut nocturn, la un copil 
sănătos anterior, de obicei fără febră, cu retrocedare în cîteva ore. 
e  Laringotraheobronsita  membranoasă  (crupul membranos, crupul 
secundar bacterian, traheita bacteriană). 

Diagnosticul şi terapia LA se face în echipă: pediatru, ORL-ist, 
anestezist reanimator, infecționist şi radiolog. 

L.A. SUNT URGENTE MEDICALE, UNEORI CU 
IMPLICARE MEDICO-LEGALĂ. 


EPIGLOTITA ACUTĂ 


Este o urgenţă respiratorie, în care există un risc real de obstrucție 
acută a căilor respiratorii. 

Incidenţă anuală: 6/100.000 copii (Wurtele P., 1990) 

Etiologie: cel mai frecvent - Hemophilus influenzae B (HIB), dar şi 
Streptococul B hemolitic grup A, B, C, pneumococul şi stafilococul auriu. 
De asemenea, epiglota poate fi afectată în boli sistemice (boala Kawasaki, 
boala Stevens Johnson), arsuri prin substanţe caustice, alergii. 

Boala apare la copii mai mari, între 2-6 ani, dar sunt şi cazuri citate 
la sugar; survine în orice perioadă a anului, mai ales iarna şi primăvara. 

Anatomie patologică 

Procesul inflamator afectează epiglota, pliurile ariepiglotice, pliurile 
aritenoide şi benzile ventriculare. Glota şi regiunea subglotică sunt libere. 

Diagnosticul pozitiv este clinic şi/sau o radiografie a părților moi a 
regiunii cervicale pozitivă. 

Tablou clinic 

Debutul bolii se caracterizează prin dureri în gît şi febră. Părinții 
consultă medicul când copilul prezintă jenă respiratorie (cam în 7 ore). 
Bolnavul prezintă dispnee, stare generală alterată, prostrat şi anxios, disfagie 
ce face să nu-şi înghită saliva (ptialism). Copilul are o poziţie caracteristică: 
capul în poziție flectată, cu corpul aplecat înainte (poziţia câinelui care 
adulmecă); poziția este luată spontan, pentru evitarea căderii posterioare a 
epiglotei edematoase. Gura este întredeschisă şi la fiecare inspiraţie copilul 
are mişcări de protruzie a limbii, în scopul creării unui spațiu respirator mai 
larg. 

SE REALIZEAZĂ UN TABLOU DRAMATIC DE 
INSUFICIENȚĂ RESPIRATORIE DESEORI MORTAL. 

Vocea este înăbuşită, nu răguşită, stinsă, stridorul este discret sau 
absent. Dispneea este mai ales inspiratorie, dar poate interesa ambii timpi 
respiratori în cazurile grave. Ganglonii cervicali sunt frecvent hipertrofiați 
şi dureroşi. La ascultație murmurul vezicular este diminuat, uneori se aud 
raluri sibilante sau ronflante. Tusea nu este lătrătoare, vocea nu este răguşită 
ca în LTB virală (laringită subglotică). 

Tabloul prezentat nu este totdeauna tipic. Diagnosticul devine dificil 
în 2 situaţii: 

e când pacientul este adus la medic prea devreme în evoluţia bolii şi nu 
este dispneic; 

e când infecția a difuzat la corzile vocale, situație în care tabloul este de 
LTB virală (LA subglotică). 

Radiologia de părți moi cervicale pozitivă permite diferențierea de 
LA subglotică. 

Paraclinic 
e Radiografia de părți moi cervicale evidențiază o epiglotită îngroşată 
(semnul policeului), îngroşarea plicilor ariepiglotice. Permite diferențierea 
de: LTB virală (LA subglotică), corpii străini laringieni, abcesul 
retrofaringian (capul în hiperextensie), obstrucția căilor aeriene superioare 
prin hipertrofia vegetațiilor adenoide şi amigdalelor. 

e Hemograma: leucocitoză cu neutrofile şi deviere la stînga a formulei 
Jeucocitare 

e  /lemocultura: în peste 80% din cazuri hemoculturile sunt pozitive pentru 
HIB. 

e Evidenţierea aglutinării particulelor latex poate fi un test rapid de 
diagnostic al infecţiei cu HIB şi poate fi de ajutor în stabilirea etiologiei în 
cazurile la care s-a inițiat antibioticoterapie înainte de obținerea culturilor. 
După epiglotita determinată de HIB pacienții prezintă creşterea titrului de 

anticorpi anti - HIB, în timp ce după meningita cu HIB titrul anticorpilor nu 
creşte. 


Diagnostic diferențial 
Cel mai dificil de diferențiat sunt LTB virale (LA subglotice). 
Tabel I: Diagnostic diferențial între epiglotita acută şi LA subglotică 


Semne fizice Epiglotita Epiglotita LTB virală 
tipică atipică 
Dispnee cu debut sub 124+++ + ++ 
ore 
Febră peste 39°C H+ + + 
Rinoree - ++ ++ 
Ptialisme +++ + B 
Voce „înăbuşită”, „stinsă +++ E £ 
Voce răguşită - + ++ 
Stridor E ++ [+ 
Refuz de a se culca ++ - p 
Complicații 


e Difuzarea pe căile respiratorii inferioare: atelectazie sau edem pulmonar 
(26%) 
e Mortalitate crescută până la introducerea intubației şi traheostomiei (2- 
3%) prin obstrucția severă a căilor aeriene superioare, SDRA sau şoc septic. 
e Pneumonia şi atelactazia întunecă prognosticul; 
e Edem pulmonar ( 6% ) 
e Şoc septic (2%) 
e Adenita, meningita, otita medie, celulita 

Tratament 

Suspiciunea de epiglotită face necesară internarea în terapie 
intensivă unde poate fi intubat 

Este inutilă şi periculoasă încercarea cu orice preţ de a se vedea 
epiglota la examenul fundului de gât (este contraindicat în fața acestei 
suspiciuni examenul faringian cu spatulă deoarece se poate declanşa stop 
respirator). 

Diagnosticul este clinic, dar dacă se impune laringoscopia, ea se face 
sub anestezie generală. 

Odată stabilit diagnosticul se instituie tratamentul care este de 
maximă urgenţă. 

Tratamentul imediat: Bolnavul va fi ţinut în poziţie şezândă pe 
timpul transportului cu administrare de oxigen. Evitarea manipulărilor 
dureroase sau a injecțiilor care pot produce stop respirator. 

Tratament la locul de intubaţie: Se instalează echipamentul de 
monitorizare a semnelor vitale (EKG, oximetru, stetoscop, aparat de 
tensiune). Se păstrează poziția şezîndă a copilului. Se instituie lent şi gradat 
anestezia pe mască cu halotan 3-5%, ţinînd copilul tot timpul în poziție 
şezîndă, uşor înclinat pe toracele medicului care intubează. Se instituie 
ventilația asistată pe balon, urmată de ventilație controlată, pe măsură ce 
copilul adoarme. Se instituie o cale de administrare intravenoasă. Se 
administrează (sau nu) atropină 0,01 mg/kg/doză LV înainte de intubaţie. Se 
efectuează laringoscopie directă şi intubare în caz de confirmare a 
diagnosticului. 

Toţi bolnavii cu epiglotită acută trebuie intubaţi, preferabil pe cale 
nasotraheală. Durata ventilaţiei este variabilă, aproximativ 48 ore. 

Traheostomia este rar practicată astăzi. 

Tratament curativ: antibioticoterapie - cefalosporine din generaţia a 
II-a (cefotaxime sau ceftriaxone, 50 mg/kg/zi în 3 doze IV) sau 
cloramfenicol (50-75 mg/kg/zi, la 6 ore interval), timp de 5-7 zile, maxim 
10 zile. Penicilina este alegerea pentru streptococ şi pneumococ. Pentru 
bacilii gram negativi enterici: ceftazidime (100-150 mg/kg/zi în 3 prize) + 
aminozid, ca şi în infecția cu Pseudomonas la copil cu deficit imun. 

Tratament profilactic: rifampicină (10-20 mg/kg/zi/doză per os, o 
dată pe zi), 4 zile, la contacții din familie, adulți şi copii. Introducerea 
vaccinării anti HIB este practicată în țările dezvoltate economic, 


LARINGOTRAHEOBRONȘITA ACUTĂ (LTB) 
(LA subelotică) 


Este forma cea mai comună de LA la copil. 

Etiologia: este aproape totdeauna virală (mixovirusuri paragripale 
(tip 1, 2, 3), virusuri gripale A şi B, VSR, adenovirusuri, enterovirusuri 
(Coxsackie Ay, ECHO 10, 11, 14), virusul rujeolic, coronavirusurile; la 
copilul mare - Mycoplasma pneumoniae; la pacienții imunodeficitari — 
Candida. 

Tablou clinic 

Perioada de incubație este de 2 - 4 zile. 

Debutul este brusc cu febră, polipnee, stridor, voce normală sau 
răguşită, dispnee inspiratorie. Copilul nu prezintă stare toxică, nu are 
cianoză (cu excepţia cazurilor severe), respiră dificil, dar liniştit. Copilul 

acceptă să fie culcat. La sugar dispneea este marcată, datorită lumenului 
laringian mult mai mic, spre deosebire de copilul mare sau adult la care 
vocea poate fi răguşită fără dispnee. 

Examene paraclinice 

Hemoleucograma prezintă leucocitoză cu limfocitoză sau poate fi 
normală. Radiografia cervicală de profil sau laringoscopia devin necesare 
pentru confirmarea diagnosticului în cazurile atipice. Laringoscopia aduce 
informaţii privind localizarea subglotică şi intensitatea procesului 
inflamator. 

Diagnostic diferenţial: epiglotita, laringotraheobronsita bacteriană, 
hipertrofia  vegetaţiilor adenoide, abcesul retrofaringian, hemangionul 
subglotic, laringomalacia, stenoză subglotică, mai ales la un bolnav cu 
laringită recidivantă. 

Complicaţii: edem pumonar, laringotraheita bacteriană. 

Tratament 

Există trei situații: 

e  Insuficienţă respiratorie acută: oxigenoterapie+ intubație şi ventilație 
mecanică 

e  Insuficienţă respiratorie iminentă: intubația nu se poate realiza tehnic; se 
practică TRAHEOSTOMIE. Pe traheostomă, se administrează aerosoli cu 
5-6 ml L adrenalină 1%o. SE REPETĂ LA NEVOIE LA 30 MINUTE 
INTERVAL. Dacă starea pacientului permite, se poate temporiza şi 
traheostomia, dar se încep nebulizările cu adrenalină şi oxigenotearapia. 

e În cazul în care pacientul este stabil sau stabilizat se recomandă imediat 
evaluarea gazelor sangvine: paO> şi paCO», pulsoximetrie şi efectuarea 
scorului Downes (vezi anexa 1). 

Măsuri de îngrijire respiratorie: 

e Pînă la oxigenoterapie, copilul este scos în aerul rece al nopții sau în 
camera de baie cu duşul deschis (aerosoli calzi produşi de duş). 

e  Adrenalină la 30-60 minute, care se spațiază în funcţie de starea 
bolnavului. 

e  Intubaţie PEP (presiune expiratorie pozitivă) sau VS-PEP (ventilație 
spontană cu presiune expiratorie pozitivă 3 cm H20). Ventilaţie mecanică. 

e  Steroizi. Cu toate controversele legate de această terapie, orice 
laringită subglotică ce necesită terapie intensivă, va primi steroizi, cu 
excepția celor determinate de factori chimici (agent coroziv) sau fizic (fum 
sau lichid cald). De primă alegere este dexametazona 0,2-0,6 me/kg/doză la 
12 ore, 2-3 zile 1.v.; a doua alegere - metilprednisolonul: 1 mg/kg/doză, la 
12 ore, 2-3 zile, i.v. sau hemisuccinatul de hidrocortizon, 10-15 mg/kg/zi. 
Utilizarea lor după intubare este benefică deoarece scurtează durata 

intubaţiei şi nevoia de reintubare. Pot agrava evoluţia dacă sunt folosiți în 
LTB bacteriană. 

e  Bronhodilatatoare când există bronhospasm (Salbutamol) 

e  Sedare cu midazolam, diazepam, clorhidrat sau hidroxizin 

e Antibiotice când este asociată infecția 


LARINGITA STRIDULOASĂA (LA spasmotică, crup spasmotic) 


6% din copii prezintă episoade recurente de obstrucție acută 
laringiană. Tipic copilul se culcă adesea, fără o infecție evidentă, sănătos şi 
se trezeşte în cursul nopţii cu o tuse aspră, metalică, voce răguşită şi stridor 
inspirator pe perioadă de mai multe ore, dar spre dimineaţă se ameliorează. 
Simptomatologia reapare în următoarele 1-2 nopţi. Uneori impune adresare 
la serviciul de urgență. Laringoscopia arată edem palid alergic. 

La cei mai mulți dintre aceşti copii există o hiperreactivitate a căilor 
respiratorii superioare şi inferioare la histamina inhalată. 

Corticosteroizii pot avea un rol favorabil, poate şi antihistaminicele. 


LARINGOTRAHEOBRONŞITA MEMBRANOASĂ 
(crupul membranos) 


Este o boală rară, potenţial fatală, mai frecventă la sexul masculin, 
cu vârsta medie de apariție 5 ani. 

Etiologie 

Difteria este singura laringotraheită primară, restul sunt suprainfecții 
cu Staphylococcus aureus,  Branhamella (Moraxella) catarrhalis, 
Streptococcus pneumoniae, Haemophilus, Klebsiella pneumoniae, 
Cryptosporidium (în SIDA), Aspergillus (la imunodeficienți). 

Diagnosticul este precizat prin laringoscopie directă cu ocazia 
intubării când se remarcă puroiul din trahee. Unele simptome pot fi 
sugestive: tusea productivă cu eliminarea unui dop de puroi; starea toxico- 
septică a bolnavului; stridorul şi dispneea sunt comune altor laringite. 

Bronhoscopia arată peretele traheal inflamat şi edemațiat, acoperit cu 
secreții groase, aderente. Cultura lavajului bronho-alveolar evidențiază 
agentul etiologic. 

Diagnostic diferențial cu epiglotită şi LTB virală 

Complicaţii: infiltrate pulmonare, stop cardiorespirator, edem 
pulmonar, convulsii, şoc septic, obstruarea sondei endotraheale, granulom al 
corzilor vocale, deces. 

Tratament 

Măsuri de urgenţă, care variază în funcție de starea pacientului: 
e Pacient instabil 
- LTBM posibilă, se tratează ca o LTB virală, cu evitarea steroizilor. 
- LTBM confirmată: intubațtie VS-PEP (CPAP) 2-5 cm H20 cu O» 
umidificat, ventilație mecanică cu aspirarea frecventă şi energică a 
secrețiilor. ATENȚIE: secrețiile pot fi atît de vâscoase şi de aderente încât 
pot obstura sonda. Aspirarea la 15 minute a secrețiilor este mai utilă decît 
antibioticele. 

Antibioticoterapie de primă intenție — cefuroxime; a doua alegere - 
cloramfenicol, cefotoxime; a treia alegere - vancomicină, tobramicină. Dacă 
bolnavul prezintă stare de şoc se tratează şocul septic. 

e Pacient stabil (stabilizat): 

- LTBM probabilă: laringoscopie şi dacă se confirmă, intubație. 

- LTBM posibilă (suspiciune): supraveghere atentă în terapie intensivă 24 
ore - radiografie a căilor aeriene superioare sau laringoscopie (mai ales dacă 
starea bolnavului s-a agravat), hemoleucograma, gaze sanguine, CRP, 
hemocultura; după intubare: cultura secreţiilor traheale la 3 zile interval, 
culturi bacteriene, virale, serologie pentru virusurile respiratorii + 
antibioticoterapie cu aspirarea secreţiilor. 


EDEMUL LARINGIAN (ANGIOEDEMUL) 
(EDEMUL ANGIONEUROTIC) 


Apare la un bolnav cu istoric de reacţii alergice şi se caracterizează 
prin asocierea urticariei, edemelor faciale şi dispneei de tip laringian. 
Diferenţierea dintre urticarie şi edemul angioneurotic este neclară; leziunile 
diferă doar în ceea ce priveşte profunzimea afectării țesuturilor. 

Angioedemul episodic este un sindrom caracterizat prin urticarie, 
febră şi eozinofilie, reversibil la tratamentul antihistaminic şi corticosteroid, 
reprezentind forma benignă a bolii. Angioedemul ereditar este o formă 
gravă ce poate duce la deces cu etiopatogenie diferită de a angioedemului 
episodic. Se caracterizează prin deficitul inhibitorului C-l esterazei, alfa 
globulină care inhibă activitatea fracțiunii C-l esteraza. 


BRONŞITA ACUTĂ 


La copil această entitate izolată nu este individualizată, mai corect 
este termenul de TRAHEOBRONȘITA ACUTA. 

Etiologia este aceeaşi ca în rinofaringita acută. De subliniat este 
faptul că unii copii sunt mai susceptibili să aibă traheobronşite şi aceasta 
ține de alergie, climă, poluare şi infecţii cronice ale tractului respirator 
superior, în special sinuzita. Secundar poate apare infecția cu Pneumococ, 
Moraxella, H. influenzae. 

Tablou clinic 

Tipic, copilul prezintă tuse uscată, neproductivă la 3-4 zile de la o 
rinită. Poate acuza arsuri retrostenale sau dureri agravate de tuse. După 2-3 
zile tusea devine productivă şi expectorația capătă un aspect purulent. Apar 
vărsături secundare înghițirii secrețiilor sau datorită acceselor de tuse. După 
5-10 zile, secrețiile devin mai puţin abundente şi tusea dispare progresiv. 
Copilul este astenic, inapetent, febra poate ajunge la 38-38,5°C. La 
examenul clinic, raluri ronflante rare, rare sibilante, dar dacă sunt afectate 
bronhiile poate apare wheezingul şi ralurile subcrepitante. 

Explorările paraclinice nu sunt necesare pentru cazurile comune. 

Tratament - repaus la pat şi hidratare pe perioada febrilă, 
antitermice/analgezice, tapotări toracice şi schimbarea poziției mai frecvent 
la sugari, calmarea tusei: codeină, paxeladine (oxeladine citrat); aerosoli cu 
mucolitice. Antibioticele se recomandă dacă există semne de infecție 
secundară. Copiii cu repetate atacuri de bronşită acută trebuie explorați 
pentru alte boli. 


PNEUMONIILE BACTERIENE 
Prof. Dr. Evelina Moraru 


Bolile respiratorii sunt cele mai incidente boli în copilărie. 
Pneumoniile bacteriene sunt astăzi abordate prin viziunea nouă impusă de 
fenomenul rezistenței bacteriene şi tehnicile de imunizare moderne 
introduse care au determinat mari schimbări în incidența şi etiologia 
pneumoniilor bacteriene la copil. 

Emergența unor noi strategii de abordare pentru diagnostic clinic şi 
radiologic, precum şi ghiduri noi de terapie pentru pacienții tratați în 
ambulator sau spitalizați, au devenit prioritare. 

Diagnosticul etiologic al pneumoniilor bacteriene este dificil, 
hemoculturile sunt rareori pozitive (10-15%) şi produsele patologice, 
prelucrate bacteriologic, cu înaltă specificitate şi sensibilitate pentru 
diagnostic, se obțin prin metode invazive (lavaj bronhoalveolar sau puncție 
crico-tiroidiană, punctat pulmonar transtoracic). Pe de altă parte, relativ 
frecvent se instituie terapia antiinfectțioasă anterior recoltărilor bacteriologice. 

Etiologia prezumtivă se stabileşte pe argumente epidemiologice în 
relație cu vârsta copilului. 

Cauze principale ale pneumoniei bacteriene sunt infecțiile cu 
germeni tipici şi atipici. 


Tabel II: Agenti etiologici ai pneumoniilor bacteriene 
Pneumonie bacteriană tipică | Pneumonie bacteriană atipică 


Streptococcus pneumoniae Mycoplasma pneumoniae 


Haemophilus influenzae Legionella 


Moraxella catarrhaalis 


Chlamydia 


Staphylococcus aureus 


Alţi Gram negative 


Anaerobi 


Vârsta copilului ca şi predictor al etiologiei se utilizează astfel: 
Tabel III: Etiologia pneumoniilor bacteriene funcție de vârstă 


Nou-născut 1-3 luni 6 luni-5 ani 5-18 ani 
Streptococ grup B | Streptococcus Streptococcus Streptococcus 
pneumoniae pneumoniae pneumoniae 
Listeria Chlamydia Chlamydia Mycoplasma 
monocytogenes trachomatis pneumoniae pneumoniae 
Escherichia coli Bordetella Mycoplasma Chlamydia 
pertussis pneumoniae pneumoniae 
Streptococ grup D | Haemophilus Haemophilus 
influenzae tip b influenzae tip b 
Haemophilus Moraxella Moraxella 
influenzae catarrhalis catarrhalis 
Streptococcus Staphylococcus Staphylococcus 
pneumoniae aureus aureus 
Ureaplasma Ureaplasma Mycobacterium 
urealyticum urealyticum tuberculosis 
Neisseria 
meningitidis 

Tabel IV: Etiologii bacteriene în situații speciale 


Imunodeprimaţi Mucoviscidoză Infecţii nosocomiale 
Staphylococcus Staphylococcus aureus | stafilococi 

aureus (infecții precoce) 

Haemophilus Pseudomonas aeruginosa | gram negativi 
influenzae (infecţii ulterioare) 

Moraxella catarrhalis anaerobi 
Mycobacterium infectii fungice 
tuberculosis 

Pneumocystis carinii 


PNEUMONIA PNEUMOCOCICĂ (PNEUMONIA LOBARĂ) 


Definiţie: infecție acută a plămânului, cu distribuţie lobară sau 
segmentară, produsă de pneumococ (Streptococcus pneumoniae). 

Boala se caracterizează clinic prin debut brusc, cu frison, febră în 
platou, junghi toracic şi spută hemoptoică. Tabloul clinic şi evoluția naturală 
sunt stereotipe. Boala este caracteristică copilului mare, deşi frecvența 
maximă este la copiii peste 2-3 ani. 

Frecvența pneumoniei pneumococice a scăzut în ultimele decenii, 
dar rămâne etiologia frecventă în 90% din totalul cazurilor. Sexul masculin 
este mai afectat. 

Etiologie 

Pneumococul este un germene Gram pozitiv, dispus in diplo, forma 
virulentă fiind cea încapsulată (84 de serotipuri capsulare). Serotipurile 1-8 
sunt responsabile de 60-65% dintre pneumoniile la adult. La copil, 
serotipurile implicate sunt 14 (cel mai important), 1, 6, 19, 23. 

Epidemiologie 

Pneumococul este un germene saprofit, existând purtători sănătoşi 
(5-70%), mai ales în primii 2 ani de viaţă şi în sezonul rece. 

Tabloul clinic 

1. Debutul bolii 

1.1 Formele tipice de boală, similare cu ale adultului, se întâlnesc la 
adolescent şi copilul mare. Simptomatologia este brutală, cu frison unic, 
solemn, febră (39-40*C), junghi toracic, tahipnee, tahicardie, cefalee, 
prostrație. 

1.2. Formele atipice de boală sunt caracteristice copilului mic. 
Debutul este gradat, cu simptomatologie ce sugerează afectarea căilor 
respiratorii superioare, timp de 2-3 zile. Debutul propriu-zis este cu frison, 

febră, alterarea stării generale, refuzul alimentaţiei, vărsături, durere 
abdominală, declin febril, diaree, convulsii, semne de colaps cardiovascular. 

Două probleme de diagnostic diferenţial sunt particulare copilului: 

- apendicita acută — durere abdominală parietală şi febră, vărsături, 
tahicardie; 

- meningita acută -— febră, cefalee, vărsături, delir, semne 
meningeene pozitive (la debut sau în convalescență). 

La copil semnele clasice de boală sunt rar întâlnite. Alte semne 
sugestive sunt: facies vultuos asimetric, herpes labial, limbă saburală. 

Semnele sindromului funcțional respirator sunt minime (tuse, 
geamăt respirator, bătăile aripilor nasului, cianoză periorală). 

Examenul fizic al pulmonului rămâne negativ la debut. 

2. Perioada de stare 

2.1. Este manifest sindromul funcţional respirator, insuficiență 
respiratorie, polipnee, geamăt expirator, bătăile aripilor nasului, tiraj 
intercostal, discretă cianoză periorală. Tusea este inițial seacă, apoi 
productivă; sputa este hemoptoică, cu aspect ruginiu. Durerea toracică este 
inconstantă, exacerbată la tuse şi apare la decubit pe partea afectată. Febra 
tipică este în platou 39-40*C (la vârstă mică nu prezintă acest caracter). 

2.2. Simptomele de ordin general sunt reprezentate de astenie, 
cefalee, stare generală alterată; se asociază manifestări renale (oligurie, urini 
hipercrome), tulburări digestive (grețuri, vărsături, anorexie, meteorism 
abdominal) sau semne meningo-cerebrale (delir, semne meningeene). 

2.3. Examenul fizic evidenţiază sindromul de condensare, exprimat 
prin matitate sau submatitate localizată, exacerbarea vibratiilor vocale, suflu 
tubar şi respirație suflantă. 

Ascultator se percep raluri subcrepitante şi crepitante; sindromul 
pleural cu frecătură pleurală, iar sindromul pleuretic este documentat de 
matitatea lemnoasă, abolirea murmurului vezicular şi suflu pleuretic. 

3. Rezoluția bolii se produce în cursul tratamentului după 4-8 zile, 
cu scăderea febrei (crisis sau lisis) şi ameliorarea sindromului funcțional 
respirator. La copil poate exista o recrudescenţă a fenomenelor generale în 
această perioadă. 

Tablou biologic şi paraclinic 

1. Biologic 

Leucocitoză (15-40 000/mmc) cu polinucleoză; leucopenia 
semnalează, prognostic sever. Sindromul inflamator sistemic este evident: 
VSH crescut, fibrinogen crescut, CRP, calcineurina prezente. Unii pacienți 
prezintă semne renale (densitate urinară crescută, proteinurie, cilindrurie, 
eventual azotemie, urobilinogen prezent). 

Hemocultura este pozitivă la 30% din cazurile netratate în primele 3- 
4 zile. În ser se pot evidenția antigenele pneumococice. 

Analiza gazelor sanguine relevă hipoxemie cu perturbarea raportului 
ventilație-perfuzie. 

2. Examenul radiologic 

În formele tipice, opacitate omogenă, de intensitate subcostală, de 
formă triunghiulară cu vârful la hilul pulmonar şi baza la peretele toracic 
(Weil, Moriquand). Pot fi afectate concomitent mai multe segmente sau 
lobi, mai puţin lobul superior stâng. 

La copilul mic imaginea este mai puţin omogenă, nedelimitată, 
dispare rapid. Se asociază semne de afectare pleurală, discretă sau francă. 

Diagnosticul pozitiv 

Se susține prin argumente anamnestice, clinice, radiologice. 

1. Anamnestic: debut brusc, febră, frisoane, junghi toracic, febră în 
platou; 

2. Examenul obiectiv: sindrom de condensare pulmonară, cu 
prezenţa sau absenţa pleureziei; 

3. Confirmare etiologică: pneumococul în aspiratul bronşic, lichid 
pleural, hemocultură sau antigenele pneumococice prezente în sânge sau 
urină. 

Diagnosticul diferențial 

1. La debut, cu infecții severe extrapulmonare: septicemii, 
meningite, apendicite, peritonite, osteomielite, endocardite acute, abcese 
hepatice. 

2. În prezența tabloului complet al bolii, cu: 

2.1]. Alte opacități: atelectazii, sechestrație pulmonară, abces 
pulmonar, chist suprainfectat, infarct pulmonar, 

2.2. Pneumonii interstițiale (starea generală, examenul fizic şi 
radiologic sunt diferite). 

2.3. Pneumonia atipică cu Mycoplasma pneumoniae: nu există 
sindrom de condensare, iar afectarea respiratorie este difuză, cu intens 
caracter tusigen. Semne extrarespiratorii sunt prezente: erupții cutanate, 
eritem nodos, meningită buloasă, manifestări articulare, meningoencefalită, 
poliradiculonevrită, anemie hemolitică, miocardită. Există aglutinine „la 
rece”, iar reacțiile de fixare a complementului, imunofluorescență, 
hemaglutinare indirectă sunt pozitive. 

2.4. Pneumonia cu Haemophilus influenzae (forma lobară): debut 
mai puţin brutal, spută cu aspect verzui caracteristic, de „mere verzi”, aspect 
de  bronşiolită, asociază  piartroze, răspund greu la tratamentul 
antipneumococic. 

2.5. Pneumonia tuberculoasă: asociază adenopatii mediastinale, 
evoluţie trenantă, rezistență la tratament, IDR pozitivă, noţiune de contact 
epidemiologic. 

2.6. Forme abcedante de pneumonie: date de germeni Gram 
negativi (E. coli, Proteus, piocianic), pneumonia tuberculoasă, pneumonia 
cu anaerobi, pneumonia micotică. 

Tratament 

1. Tratamentul curativ 

1.1. Măsuri generale 

Pneumonia pneumococică necesită spitalizare. Se recomandă repaus 
la pat, dietă adecvată, sedare pentru combaterea durerii toracice, antitusive, 
antitermice, oxigenoterapie la nevoie, mucolitice. 

1.2. Tratamentul etiologic este esențial: Penicilină 50 000 U/kg/zi, 
la 6 ore, i.v. sau i.m., timp de 7-10 zile. 

În cazurile cu pnemococ rezistent la penicilină se utilizează 
Augmentin (amoxicilină + acid clavulanic) 50 mg/kg/zi în 2 prize, 
cefalosporine 50 mg/kg/zi, la alergici la penicilină macrolide (claritromicină 
15 mg/kg/zi în 2 prize, 10-12 zile). 

1.3. Tratamentul complicaţiilor: drenaj pleural în cazul pleureziei 
închistate. 

2. Tratamentul profilactic 

Vaccinarea antipneumococică fie cu vaccinul Pneumo23 (după 
vârsta de 2 ani), fie cu vaccinul Prevenar (care poate fi administrat din 
perioada de sugar). 

Vaccinarea antipneumococică este obligatorie la imunodeprimaţi, 
mucoviscidoză, splenectomie. 

Evoluție şi complicaţii 

Sub tratament antibiotic, evoluția este rapid favorabilă, febra scade 
în 12-36 de ore, timp în care se ameliorează şi semnele bolii. Prelungirea 
sau recrudescența febrei sugerează o formă complicată, meningită, 
endocardită, empiem. 

Complicaţule sunt rare în condițiile unui tratament corect. Pot fi 
locale şi la distanţă. 

Complicaţii locale: abces pulmonar, atelectazii, evoluție fibrozantă; 
pleurezie parapneumonică (serofibrinoasă) — 5% sau metapneumonică 
(empiem), pericardite fibrinoase sau exsudative. 

Complicaţu la distanță: meningită, septicemie pneumococică, 
endocardită acută bacteriană, osteoartrite, icter, ileus dinamic. 

Prognostic 

Rata mortalității a scăzut de la 20-40% la sub 1%. Factorii 
prognostici depind de mecanismele de apărare ale individului şi de virulența 
serotipului infectant. 

Factori de prognostic sever sunt: vârsta mică, leucopenia, siclemia, 
asplenia, imunodeficienţele, afectarea pulmonară multilobară. 


PNEUMONIA LOBULARA (BRONHOPNEUMONIA) 


Definiţie 

Pneumonie bacteriană acută, mai frecventă la sugar şi la copilul mic, 
caracterizată anatomo-patologic prin leziuni de bronhoalveolită în focare 
diseminate şi clinic prin sindrom respirator, cardiovascular şi toxiinfecțios 
sever. 

Etiologie 

1. Factori determinanţi sunt bacterieni, unici sau multipli, care 
succed adesea unei infecții inițial virale. 

Cel mai frecvent sunt implicați: 

— Gram pozitivi: pneumococ, stafilococ, streptococ; 

— Gram negativi: Klebsiella, H. influenzae, Pseudomonas 
aeruginosa, Proteus; 

— anaerobi: diverşi germeni anaerobi. 

2. Factori favorizanți: 

- vârsta (la sugarii mici); 

- tarele biologice; 

- imunodeficienţele; 

- boli pulmonare cronice (bronşiectazia, malformații bronhopulmonare, 
aspiraţia de corpi străini); 

- boli generale: septicemia; 

- manevre medicale (laringoscopia, bronhoscopia, intubaţia traheală); 

- corticoterapia prelungită; 

- deficite imune secundare (infecția cu HIV la copil - Africa de Sud - 
la 50% din indivizii HIV-2 pozitivi). 

Patogenie şi morfopatologie 

1. Calea de pătrundere a germenilor în organism este cea aerogenă. 

2. Leziunea anatomică specifică este bronhoalveolita supurată 
(nodulul peribronşic Charcot). Ele sunt focare de congestie pulmonară de 1- 
2 mm, confluente, diseminate. Bronhiolele conțin exsudat sero-fibrinos sau 
purulent cu infiltrat inflamator abundent. 

3. Leziuni asociate: pleurezie serofibrinoasă, adenopatie hilară 
bilaterală, leziuni degenerative viscerale, edem cerebral acut. 

Tablou clinic 

1. Debutul este insidios, după un prodrom viral. Starea generală se 
agravează şi apar: dispnee mixtă, hipertermie (39-40*C), cianoză, convulsii, 
tulburări digestive. 

2. În perioada de stare există trei sindroame principale: 

2.1. Sindromul respirator — caracterizat prin severitatea sindromului 
funcțional: tiraj intercostal, geamăt, tuse, dispnee mixtă, expir prelungit, 
uneori respiraţii superficiale şi mişcări caracteristice „de piston” ale capului. 

Examenul fizic traduce un proces de condensare pulmonară: zone de 
submatitate diseminată, murmur vezicular diminuat, respirație suflantă, 
bronhofonie, raluri crepitante şi subcrepitante pe ambele arii pulmonare. 

2.2. Sindromul cardiovascular — este manifestat prin tahicardie 
sinusală, semne de colaps cardiovascular (hipertensiune arterială, puls slab 
perceptibil extremităţi reci, cianotice, timp de recolorare ungveală prelungit, 
mai mare de 3 secunde). Pot exista şi semne de cord pulmonar acut — 
miocardită  toxi-infecțioasă:  cardiomegalie,  turgescența  jugularelor, 
hepatomegalie, reflux hepatojugular, tahicardie, edeme, ritm de galop, 
tulburări de ritm în cadrul miocarditei hipoxice sau toxice. 

2.3. Sindromul toxiinfecțios — este expresia tulburărilor metabolice 
asociate hipoxiei, acidozei, hipercapniei, infecției. Implică tulburări 
digestive (anorexie, vărsături, scaune diareice, meteorism abdominal prin 
distensie gastrică, ileus paralitic) care pot determina sindrom de deshidratare 
şi tulburări hidroelectrolitice şi acidobazice. Apar semne de insuficiență 
renală funcțională (oligurie, azotemie). Există o participare a sistemului 
nervos (tulburări neurosenzoriale până la comă, agitație, obnubilare 
progresivă, convulsii-meningism). 

Tabloul biologic şi paraclinic 

1. Biologic 

Hemoleucograma relevă leucocitoză cu neutrofilie sau leucopenie; 
teste inflamatorii modificate, hipoxie marcată, hipercapnie sau acidoză 
mixtă. 

Diagnosticul etiologic constă în izolarea germenelui prin culturi din 
aspiratul traheal, lichidul pleural sau puncția-biopsie pulmonară, LCR. 

Focare infecțioase extrapulmonare: neurologic, ORL, renal etc. 

2. Examenul radiologic este esențial pentru diagnostic. Aspectul 
este de opacități rotunde, nodulare, diseminate bilateral, alteori confluente. 
Opacitățile pot fi micronodulare, pseudogranulice, situate perihilar; au 
contur prost delimitat, intensitate subcostală, nu se extind la periferia 
câmpurilor pulmonare, interesând doar zonele perihilare şi medii. Poate 

apare o reacție pleurală sau o pleurezie francă voluminoasă. Rar, focarele 
pneumonice pot abceda, mai ales în caz de etiologie stafilococică, 
streptococică, Klebsiella sau Gram negativi. 

Forme clinice, după aspectul radiologic şi anatomopatologic, pot fi: 

1. forma paravertebrală — frecventă la nou-născuţi, prematuri şi 
distrofici. Opacitatea are sediu paravertebral, aspectul fiind macronodular, 
confluent. 

2. forma cu focare macronodulare diseminate — este caracteristică 
sugarului. Opacitatea este neregulată, uni sau bilaterală izolată. 

3. forma hiliobazală — caracterizată prin focare de condensare la 
nivelul regiunii hilare şi paracardiac până la unghiurile cardiopulmonare; 

4. forma segmentară, pseudolobară — apare la sugarii eutrofici şi se 
exprimă prin opacitate triunghiulară, segmentară, omogenă, bine delimitată. 

Diagnosticul pozitiv se stabileşte coroborând datele clinice, 
biologice şi radiologice: 

- coexistenţa sindromului respirator, cardiovascular şi tox1-infecţios; 

- context biologic de infecţie bacteriană cu etiologie sugerată sau 
dovedită; 

- opacități diseminate bilateral, motivând un grav sindrom de 
insuficiență respiratorie. 

Diagnostic diferenţial se realizează evocând: 

I. pneumonii virale —  discrepanţa dintre sindromul fizic şi 
sindromul funcțional respirator şi absenţa condensării pulmonare; 

2. bronşiolita edematoasă — greu de diferențiat, dar fără sindrom 
toxiinfecțios şi cu elemente radiologice caracteristice. 

3. stafilococia pleuro-pulmonară — aspect particular radiologic 
(interesarea pleurală, pneumatocele). 

4. pneumonia pneumococică la sugar — relatează elemente de 
bronhopneumonie pseudolobară: evoluţia febrei în lisis, semne funcționale 
mai discrete, absenţa sindromului toxiinfecțios. Evoluţia bolii tranşează 
diagnosticul. 

5. tuberculoza pulmonară — exclusă prin context epidemiologic. 
IDR pozitiv, BK evidenţiat în spută şi eventuala absenţă a cicatrici BCG. 

6. intoxicații cu organofosforate, fără sindrom toxiinfecțios, mioză 
şi colinesteraze serice normale. 

7. insuficienţa cardiacă — edem pulmonar acut. 

Tratament 

1. Măsuri generale: internarea în spital este obligatorie, din cauza 
evoluției severe şi a riscului vital, pentru nou-născuți se utilizează 
incubatoarele. 

2. Tratamentul etiologic — de primă intenţie, are în vedere etiologia 
specifică pe vârste: la sugarii sub 3 luni streptococi grup B sau D, germeni 
Gram negativi, stafilococ, pneumococ. Se foloseşte asocierea ampicilină 
100 mg/kg/zi + gentamicină 5 me/kg/zi sau o triplă asociere 
(+antistafilococic): ampicilină 100 mg/kg/zi + gentamicină 5 mg/kg/zi (sau 
alt aminoglicozid — netilmicina) + oxacilină 100 mg/kg/zi. 

Bronhopneumonia cu Haemophilus influenzae beneficiază de terapie 
cu ampicilină sau cloramfenicol (tulpini rezistente la ampicilină) 50 
me/kg/zi sau cefalosporine gen. II sau III (cefuroxim axetil, ceftriaxonă) în 
monoterapie, 50 mg/kg/zi. Durata tratamentului este de 7-10 zile, i.v. 

Dacă evoluţia este favorabilă, antibioterapia se continuă încă 7 zile 
până la completa vindecare. 

În caz de răspuns nefavorabil, o alternativă la tratament o reprezintă 
Timentin (ticarcilină + acid clavulanic). 

3. Tratamentul patogenic constă în: 

- corecția hipoxiei — oxigenoterapie şi corectarea concomitentă a 
dezechilibrului hidroelectrolitic şi acidobazic cu soluţii de bicarbonat de 
sodiu, electroliți, glucoză; 

- convulsii — diazepam sau fenobarbital; 

- insuficiență cardiacă — tonice cardiace (digoxin 0,04 me/kg/zi) şi 
diuretice de ansă (furosemid, lmg/kg/zi); 

- edem cerebral acut — manitol 1-2 g/kg/zi în perfuzie, fracționat la 4 
ore, 30 minute. 

4. Tratamentul simptomatic — combate febra, tusea, meteorismul, 
scăderea ponderală. 

5. Tratamentul de susținere a stării generale — vitamine, 
gamaglobuline intravenoase. 

6. Tratamentul complicaţiilor: 

- abces pulmonar — clindamicină sau penicilină + aminoglicozid; 

- pleurezie masivă — drenaj pleural. 

Evoluție şi complicaţii 
1. Complicaţii metabolice: sindrom de deshidratare acută, dezechilibre 
ionice, hipoglicemie, hipocalcemie; 

2. Complicaţii toxice: miocardită, netrită, hepatită toxică; 

3. Complicaţii septice: pleurezie, abces pulmonar, septicemie, endocardită, 
pericardită, meningită; 

4. Complicaţii mecanice: piopneumotorax. 

Prognostic 

Sub tratament corect evoluția este favorabilă. Sugarii cu handicapuri 
biologice multiple şi vârstă mică dezvoltă uşor complicații. La această 
categorie de pacienți mortalitatea este ridicată. 

PNEUMONIA STAFILOCOCICĂ (STAFILOCOCIA PULMONARA) 


Definiţie: este o infecţie acută pulmonară, mai frecventă la sugari 
(70%) determinată de stafilococul auriu, cu evoluţie stadializată, tablou 
clinic sever şi mortalitate mare. 

Pneumonia stafilococică este o infecție pulmonară severă cu 
potențial de evoluție rapid progresivă. Pneumonia stafilococică reprezintă, 
ca frecvenţă, a treia localizare a infecției stafilococice după stafilococia 
cutanată/de părți moi şi după osteomielită. 

Etiologie 

Factorul patogen determinant este stafilococul auriu, a cărui 
virulență este cauzată de enzimele şi toxinele specifice: 

1. Enzime extracelulare — de difuziune şi blocare a aparatului 
leucocitar 

1.1. Stafilocoagulaza — determină coagularea plasmei sanguine, 
blocând accesul leucocitelor şi factorilor bactericizi; 

1.2.  Stafilokinaza (fibrolizină  stafilococică) — are acţiune 
fibrinolitică, facilitând difuziunea stafilococilor; 

1.3. Hialuronidaza — favorizează progresia stafilococilor în ţesut. 

2. Toxine 

2.1. Hemolizine (alfa, beta, gamma, delta) — au acţiune hemolitică; 

2.2. Leukocidina — acţionează asupra neutrofilelor şi macrofagelor, 
scurteircuitând fagocitoza şi determinând rezistenţă la antibiotice. Toxină 
din familia sinergohimeno-tropicelor care produce pori în membrana 
celulelor pulmonare, este asociată cu proteinele S şi F care au funcție de 
superantigen asupra membranei celulare. Proteinele S şi F favorizează 
eliberarea de interleukină 8, leukotriene, proteaze şi radicali liberi de 
oxigen. Eliberarea acestor mediatori produce infiltrat inflamator şi 
vasodilatație. Leziunea indusă de leukocidină, la nivelul membranei 
celulelor, este necroza ţesuturilor pulmonare. 

Leukocidina Panton-Valentine este din ce în ce mai frecvent 
identificată la tulpinile de stafilococ care produc pneumonie stafilococică 
(85% cazuri). 

Stafilococii  meticilinorezistenți au capacitatea de a secreta 
leukocidina Panton-Valentine şi deci determină forme severe de boală şi 
evoluție gravă. Rata de supraviețuire este mai mică la cei cu pneumonie 
produsă de stafilococ secretant de leukocidină Panton-Valentine (6 % versus 
94%). Pneumonia produsa de stafilococul care posedă gena leukocidinei se 
înregistrează mai frecvent la vârsta tânară, iar infecția produsă de acest 

stafilococ se manifestă prin febră mare, tahicardie, hemoptizie, pleurezie şi 
leucopenie. 

2.3. Enterotoxinele — sunt produse de stafilococi coagulazo-pozitivi, 
cu tropism pentru mucoasa intestinală, apar preformate în alimente şi produc 
toxiinfecție alimentară. 

2.4. Toxină exfoliativă şi epidermolitică 

2.5. Penicilinaza — este o beta-lactamază care inactivează penicilina 
şi explică rezistența la penicilină a peste 90% din stafilococii aurii. 

Epidemiologie 

Sursa de infecție este omul bolnav sau purtătorii sănătoşi. Portajul 
cronic se regăseşte la 20-30% dintre adulți şi la 30-50% dintre copiii între 4- 
6 ani, mai ales din colectivități. 

Pneumonia stafilococică apare sporadic, favorizată de infecţii virale, 
vârsta mică şi handicapuri biologice severe, evoluție anterioară a unei 
infecţii cutanate. Transmiterea interumană se realizează prin contact direct 
(mai rar) sau pe cale aeriană (tuse, strănut). 

Patogenie, morfopatologie 

1. Poarta de intrare este cel mai frecvent aerogenă, determinând 
leziuni localizate unilateral. 

2. Dacă modalitatea de infecție este hematogenă, de la un focar 
infecțios aflat la distanţă, leziunea este bilaterală. 

Faza inițială debutează ca un tablou de pneumonie interstițială. De 
la o infecţie virală se formează un focar de condensare cu microabcese cu 
centru necrotic, conținut purulent, germeni şi leucocite distruse. 

Faza de abcedare — microabcesele confluează dând naştere la zone 
abcedate mai mari, care se extind spre o bronşie. Are loc evacuarea, cu 
imagine radiologică de abces excavat. Unele zone se deschid şi se evacuează 
la pleură (piotorax), atunci când nu există comunicare cu o bronhie, sau la 
piopneumotorax (când există legătură şi cu bronhia, şi cu pleura). 
Pneumatocelele se formează prin evacuarea abcesului şi necroza septurilor 
interalveolare. 

Faza buloasă — pneumatocelele se extind, formând bule de emfizem 
extensiv autonom prin factor mecanic divers. Pneumatocelele există şi în 
perioada de vindecare (la 6-8 săptămâni de la debut). 

Faza pleuretică — corespunde extensiei la nivel pleural (pleurezie 
purulentă). Ruperea bulei de emfiem subpleural dă naştere la pneumotorax. 
Piopneumotoraxul poate fi deschis (cu fistulă largă pleuropulmonară); 
închis (pulmonul este colabat în hil); piopneumotorax cu supapă (însoțit de 
insuficiență respiratorie gravă). În timpul fazei pleuretice poate apărea şi 
pneumomediastinul. 

Tablou clinic 

Evoluţia descrisă clasic presupune patru stadii: interstițial, abcedant, 
pleuritic şi bulos. 

1. Debutul este brutal, cu febră mare, tuse, dispnee, apărute la sugar 
sau la copilul mic (cu anamneză recentă de viroză respiratorie sau dermită 
stafilococică). 

2. Perioada de stare 

2.1. Manifestările generale cuprind stare generală gravă, febră 
crescută, tegumente palide-cenuşii, perioade de letargie alternând cu 
agitaţie, semne de colaps cardiovascular. 

2.2. Manifestările respiratorii funcționale cu insuficiență 
respiratorie: tahipnee, geamăt expirator, tuse, bătăile aripilor nasului, tiraj 
inter şi subcostal, cianoză. La copilul mai mare se pot întâlni junghiul 
toracic, frisoane repetate, spută piosanguinolentă. 

2.3. Semnele fizice sunt de brohnopneumonie şi de sindrom de 
condensare pulmonară: submatitate, respirație suflantă, bronhofonie, raluri 
crepitante la care se asociază sindromul pleuritic (caracteristic), empiemul 
pleural fiind sugestiv pentru diagnostic i constă în matitate francă, abolirea 
vibrațiilor vocale şi a murmurului vezicular, suflu pleuritic, reducerea 
excursiilor respiratorii pe partea afectată, rar pneumotorax compresiv şi bule 
de emfizem gigante. 

În piopneumotorax se regăsesc semne de epanşament pleural bazal. 
Emfizemul cutanat apare rar, sugerat de crepitațiile caracteristice. 

În formele severe se asociază semne de insuficiență cardiacă 
congestivă. 

Manifestările digestive sunt reprezentate de inapetență, vărsături, 
diaree şi meteorism abdominal — ileus dinamic evocator pentru diagnostic. 

Biologic şi paraclinic 

I. Biologic 

Anemia este constantă, alături de leucocitoză (20-24 000/mmc) cu 
polinucleoză. Leucopema arată un prognostic sever la sugarul mic. VSH 
este crescut. 

Examenul bacteriologic este posibil prin accesul la produse 
patologice lezionale: hemocultură, aspirat traheal sau puroi pleural pozitiv la 
41% din copiii sub 2 ani şi la 20% din copiii mai mari. Examenul 
bacteriologic conferă avantajul antibiogramei. 

Puncţia pleurală în scop diagnostic (nu se recomandă manevrele 
evacuatoare) relevă un puroi gros, gălbui, sau lichid piosanguinolent. 
Lichidul pleural exudat exsudat (proteine > 2,5-3 g/dl) şi nivel scăzut al 
glucozei. 

Măsurarea gazelor sanguine, explorarea echilibrului acido-bazic, 
puncția lombară, ionograma, grup sanguin + Rh, examene pentru fibroză 
chistică sau HIV sunt necesare pentru evaluarea severității şi diagnostic 
diferențial. 

2. Examenul radiologic 

Elementul particular al afecțiunii constă în dinamica foarte rapidă a 
modificărilor radiologice. Localizarea leziunilor la plămânul drept este în 
aproximativ 65% din cazuri, iar la 20% leziunile sunt bilaterale. Examenul 
trebuie repetat zilnic sau o dată la 2 zile în prima săptămână, datorită 
accidentelor mecanice posibile. 

2.1. În stadiul precoce — aspect de bronhopneumonie: opacităţi 
nodulare diseminate, cu contur imprecis şi densitate redusă. 

2.2. În evoluţie opacităţile sunt înlocuite cu imagini hidroaerice, se 
evidențiază participarea pleurală, evocatoare pentru diagnostic: 

— reacție pleurală minimă: linie bordantă parțială sau voalarea 
sinusului costodiafragmatic; 

—  pleurezie masivă; 

—  pahipleurita, în evoluţia tardivă 

Piopneumotoraxul apare spontan, prin drenajul unei pleurezii. Se 
instalează uneori inaparent, alteori brutal, cu tablou dramatic de insuficiență 
respiratorie acută. Plămânul este colabat spre hil. Există imagini hidroacrice 
în cavitatea pleurală, cu posibilitatea aderenţelor pleurale ulterioare. 

Pneumotoraxul este mai rar, cu plămânul colabat spre hil. 
Hipertransparenţa aerică şi lipsită de desen pulmonar se observă spre 
periferia hemitoracelui respectiv. 

Pneumatocelele sau bulele de emfizem sunt foarte caracteristice, cu 
valoare diagnostică mare (87-90%). Pot apare oricând în evoluția bolii, 
uneori tardiv în cursul reexpansionării plămânului. Pneumatocelele 
realizează imagini clare intrapulmonare, rotunde sau ovalare, cu contur 
subțire („tras cu penita”). 

Emfizemul moderat este rar, iar emfizemul subcutanat este sugerat 
de imagini clare, „în bandă”, care decolorează tegumentele. 

Diagnostic pozitiv 

Se susţine prin date anamnestice, clinice, radiologice, bacteriologice: 

- debut brutal, la sugar, stare generală de mare gravitate, 
hipertermie, sindrom funcțional respirator asociind meteorism abdominal, 
paloare teroasă, sindrom fizic de suferință pulmonară şi pleurală; 

- radiologic există o dinamică rapidă a leziunilor caracteristice 
(pneumonie interstițială, condensare, participare pleurală, pneumatocele, 
pneumotorax, emfizem); 

- diagnosticul etiologic este posibil prin evidențierea cocilor 
pozitivi- stafilococul auriu coagulazo-pozitiv. 

Diagnostic diferențial 

1.  Pneumonii abcedante — prin argumente  bacteriologice, 
radiologice, proba transpiraţiei: pneumonia pneumococică, pneumonia 
streptococică, pneumonia cu Klebsiella, pneumonia cu H. influenzae, 
pneumoniile cu germeni Gram negativi, pneumonia sau bronhopneumonia 
din fibroza chistică 

2. abcesul pulmonar (eventual secundar aspirației unui corp străin 
radiotransparent); 

3. malformații chistice pulmonare — chist solitar, plămân polichistic 
— forma infectată (lipseşte dinamica radiologică); 
„ sechestraţia pulmonară infectată; 
. agenezia pulmonară; 
„emfizemul congenital; 
. hernia diafragmatică; 
. chist hidatic evacuat; 
. plămân „rahitic”; 

10. atelectazii întinse; 

11. pleurezii de altă etiologie; 

12. pahipleurite de alte cauze. 

Tratamentul stafilocociei pleuropulmonare 

1. Măsuri generale: internarea în spital este obligatorie. 

2. Tratament etiologic cât mai precoce. 

2.1. În formele uşoare şi medii se utilizează peniciline semisintetice 
antistafilococice rezistente la penicilinaze, în monoterapie. 

2.2. În formele severe: antistafilococice plus aminoglicozid. 

Antibiotice antistafilococice: 

- meticilină 200 mg/kg/zi 

- oxacilină 100-200 mg/kg/zi 

- dicloxacilină 60-100 mg/kg/zi p.o. 

- flucloxacilină 80-120 mg/kg/zi 

În formele cu sensibilitate scăzută la peniciline, în şoc anafilactic sau 
în situaţii în care există contraindicaţii, se recomandă: 
e cefalosporine de gen. I active pe stafilococ: 

—  Cefalotin 50-200 mg/kg/zi 

—  Cefazolin 60-100 mg/kg/zi 
e cefalosporine de gen. a Il-a 

— Cefamandol 75-150 mg/kg/zi 
e cefalosporine de gen. a IV-a 

e macrolide: Fritromicina, Spiramicina, Novobiocina, Lincomicina, 
Clindamicina 

e alte preparate: Timentin (ticarcilina + acid clavulanic) 150 mg/kg/la 12 
ore; Vancomicina 35-50 mg/kg/zi i.v., Targocid 10 mg/kg/zi iniial. 

Tratamentul antibiotic trebuie administrat parenteral i.v. sau în 
perfuzie, timp de 3-4 săptămâni, apoi 2-3 luni per os. 

În formele complicate cu meningită se administrează tratament 
intrarahidian cu gentamicină, tobramicină. 

3. Tratamentul patogenic 
- Reechilibrare hidroelectrolitică şi acidobazică; 

- Tonice cardiace în insuficienţa cardiacă; 

- Corecţia anemiei; 

- Tratarea convulsiilor, a şocului infecțios 

- În stări de imunodeficienţe: gamaglobuline i.v., 300 mg/kg/zi. 

4. Tratamentul complicațiilor 

— În emfizem şi pleurezie: puncţie pleurală evacuatorie şi drenaj 
pleural aspirativ. 

—  Emfizem cu bule mari sau pneumotorax: puncție pleurală 
evacuatorie. 

—  Pleurezia impune drenajul pleural precoce deoarece se limitează 
riscul fistulei bronhopleurale. Se recomandă drenajul activ continuu, prin 
toracotomie minimă, iar pentru cavitățile închistate se indică drenaje 
multiple. Trebuie limitată folosirea puncției evacuatoare sau aspirația 
pasivă, ca şi fibrinoliticele locale. 

— Metodele moderne de chirurgie recomandă toracoscopia video- 
asistată pentru debridare si decorticare. Aplicarea precoce a metodei, în 
primele 48 de ore de la internare, scurtează evoluția bolii şi durata de 
spitalizare. 

Evoluție, complicații, prognostic 

Pneumonia stafilococică este o boală severă, cu evoluţie îndelungată 
şi prognostic imprevizibil. Evoluează în trei stadii: 

— Stadiul acut: durează 4-8 săptămâni şi cuprinde toate etapele 
clinico-radiologice (pneumonie interstițială, abcedantă, pleuretică, extensiv 
cazeoasă). În acest stadiu se produce extensia infecţiei stafilococice, posibila 
apariţie a accidentelor mecanice şi a sindromului toxiinfecțios foarte grav. 

— Stadiul subacut: începe după 4-8 săptămâni şi corespunde 
dispariției sindromului infecțios şi normalizării parametrilor biologici şi 
radiologici. Poate dura până la 1-2 ani — evoluţie nesechelară. 

— Stadiul constituirii sechelelor: dacă după 1-2 ani se menţin 
semnele radiologice (pahipleurita, bule de emfizem persistente) bolnavul 
este vindecat, dar cu sechele. 

Anterior erei antibioticelor, mortalitatea prin pneumonie 
stafilococică era de 80-90%. Cu toate progresele terapeutice actuale, exista 
încă o rată importanta de mortalitate (12-15% la copil). 

Complicaţiile pot apărea în orice stadiu al bolii şi sunt de natură: 

— toxică: anemie hemolitică datorată hemolizinei, coagulare 
intravasculară diseminată, hepatită reactivă toxică (acţiune directă a 
toxinelor stafilococice), nefropatie toxică; 

—  septică: date de diseminarea infecției stafilococice la distanță şi 
apar în forma septicemică: septicemia, pericardita, endocardita, artrita, 
osteomielita, meningita, abces cerebral, abcese subcutanate, complicații 
septice după manevre medicale; 

— mecanică: apar odată cu constituirea pneumotoraxului cu 
supapă, piopneumotoraxului, bulelor mari de emfizem cu deplasare 
mediastinală, pneumomediastinului. Se vor suspecta în cazul modificării 
tabloului clinic general şi insuficienţei cardio-respiratorii brusc instalate. 

Prognosticul depinde de vârstă, forma clinică de boală, momentul 
diagnosticării, momentul inițierii terapiei, severitatea şi brutalitatea instalării 
complicaţiilor. 

Prognosticul imediat al formelor necomplicate este bun. În formele 
rezistente şi complicate prognosticul este sever, cu mortalitate 25%. 

Prognosticul îndepărtat implică susceptibilitatea crescută la infecții, 
alterarea testelor funcționale respiratorii şi impactul în dezvoltarea fizică. 


PNEUMONIA CU MYCOPLASMA PNEUMONIAE 


Definiție: este infecția pulmonară care determină un complex 
pneumonic de obicei la copiii între 5-15 ani, dar poate surveni la orice 
vârstă. 

Etiologie 

Mycoplasma pneumoniae (agentul Eaton) este un germene atipic 
care acționează intracelular. Particularitățile structurale determină evoluție 
lezională particulară şi manifestări pulmonare cât şi extrapulmonare. 

Epidemiologie 

Rezervorul de virus este bolnavul iar transmiterea este aeriană, după 
expunerea prelungită. Incubaţia este de 2-3 săptămâni. 

Manifestări clinice 

1. Debutul este insidios: indispoziţie, anorexie, mialgii, cefalee şi 
febră. 

2. Perioada de stare: tusea devine rebelă, chintoasă, paroxistică. Se 
asociază dureri toracice, otalgii, erupții cutanate. 

3. Examenul fizic pulmonar extrem de discret. Există raluri bronşice 
şi rar raluri alveolare. Copiii mici şi sugarii prezintă wheezing. În evoluţie 
poate exista un sindrom de condensare atipic şi uneori reacții pleurale. 
Bolnavii asociază anemie severă (autoimună). 

Tabloul biologic şi radiologic 

1. Biologic: anemie, leucocitoză cu polinucleoză, creşterea 
anticorpilor IgG (prin reacția de fixare a complementului, reacția de 
hemaglutinare pasivă > 1/256, aglutininele la rece pozitive la peste 50% din 
cazuri). 

2. Radiologic: infiltrat neomogen, desen peribronhovascular 
accentuat, uneori opacități masive şi reacții pleurale. 

Tratament eficient se face cu macrolide sistemic inițial, apoi oral. Se 
recomandă claritromicina 15 mg/kg/zi timp de 21 zile. 

Complicaţii, evoluție, prognostic 

Simptomele bolii se remit în 2-3 săptămâni, dar manifestările 
radiologice regresează lent. 

Complicațiile sunt rare: abcese pulmonare, pleurezie, emfizem 
mediastinal. 

Complicațiile hematologice: anemie hemolitică autoimună (cu 
autoanticorpi la rece), purpură trombocitopenică, aplazie medulară 

Complicații neurologice şi cardiace sunt posibile, ca şi sindromul 
Stevens-Johnson. 

Cu tratament eficient vindecarea este fără sechele. 


PNEUMONIA CU PNEUMOCYSTIS CARINII 


Definiţie 

Este o pneumonie specifică ce apare la copii imunodeprimaţi 
(imunodeficienţe, prematuritate, distrofie), cu evoluţie clinică şi radiologică 
particulară. 

Etiologia 

Pneumocystis carinii (PC) este un microorganism ubicuitar din 
grupa fungilor care determină o infecţie oportunistă, frecvent nosocomială. 
Se găseşte în trei forme: trofozoit, prechist, chist. 

Chiar dacă în mod obişnuit o patogenitate redusă, în anumite condiții 
determină pneumonie: alveolo-interstițială la copiii cu imunodeficienţe 
congenitale sau dobândite, sugarii cu handicapuri biologice care au necesitat 
manevre de reanimare, pacienţi supuşi terapiei imunosupresoare — neoplazii, 
transplant de organ; 

Alte situații care pot asocia pneumonia cu Pneumocystis carinii sunt 
prematuritatea, distrofia, bolile cronice debilitante, diareea cronică, 
malformații congenitale, hospitalismul, infecţii trenante (TBC, criptococoză, 
infectia cu citomegalovirus de lungă durată. 

Epidemiologie 

Pentru patologia umană rezervorul de infecție este omul, iar infecția 
interumană se transmite aerogen, direct sau indirect; apare sporadic sau ca 
mici valuri epidernice în colectivitățile de copii (creşe, orfelinate, spitale). 

Tablou clinic 

1. Forma comună, evoluează la sugarul ”debilitat”, după primele 5 
săptămâni de viaţă, frecvent între 2-6 luni. 

1.1. Perioada de incubație a bolii este în medie de 60 de zile (agent 
cu virulență redusă). 

1.2. Debutul este insidios, frecvent cu manifestări extrarespiratorii: 
inapetență, stagnarea creşterii în greutate, vărsături, subfebrilitate. 

1.3. Semnele respiratorii apar progresiv în câteva săptămâni şi sunt: 
polipnee severă (60-80 respiraţii/min, uneori peste 100 respirații/min), 
cianoză perioronazală, tiraj intercostal, bătăi ale aripilor nazale, geamăt 
expirator, fuse, crize de apnee, febră sau afebrilitate, secreții albe, 
spumoase, la nivelul buzelor. 

Copilul poate prezenta manifestări de suferinţă cerebrală (convulsii, 
comă) şi miocardică (tahicardie, cord pulmonar acut). 

Sindromul funcțional respirator extrem de grav contrastează cu 
examenul fizic pulmonar sărac sau normal (75% cazuri). 

La examenul fizic se pot întâlni (rar): subcrepitante, semne de 
condensare pulmonară (respirație suflantă, raluri crepitante) - pot semnifica 
suprainfecția bacteriană sau se pot întâlni în afara infecției bacteriene 
datorită leziunilor alveolare (pneumonie alveolo-interstițială). 

Biologic şi paraclinic 

1. Biologic 

— hemoleucograma normală, absența sindromului inflamator 

— hipoxie şi normo- sau hipercapnie (bloc alveolocapilar) şi 
alcaloză respiratorie sau cu hipercapnie şi acidoză 

— evidențierea chisturilor parazitare - singura metodă sigură de 
diagnostic etiologic: pe frotiuri din secreții bronşice sau lichid de lavaj 
bronhoalveolar obținute prin: 
aspirație hipofaringiană 
fibroscopie cu bronhoaspirație (inclusiv la nou-născut) 

— brosaj (penaj) bronşic distal 
— lavaj bronhoalveolar (realizat din prima lună de viaţă) 

— pe amprente şi cupe histologice din fragmente de plămân 
prelevate biopsic prin aspirație transparietală pe ac 

— biopsie transparietală, transbronşică sau toracotomie. 

— metode de diagnostic  seroimunologic (specificitate şi 
sensibilitate insuficient demonstrate): 

— anticorpi circulanți (reacție de fixare a complementului, 
imunofluorescenţă indirectă, reacții de precipitare, ELISA) 

— antigene parazitare circulante (contraimunelectroforeza). 

2. Examenul radiologic, în dinamică, evidențiază evoluția stadială: 
”infiltratie?” parenchimatoasă, cu aspect de opacități neomogene, de 
intensitate subcostală, fară limite lobare sau segmentare, perihilar, în 
câmpurile pulmonare mijlocii şi la nivelul vârfurilor, bazele pulmonare fiind 
inițial libere şi hiperclare. Extinderea infiltrației în evoluție la nivelul 
bazelor, realizând aspectul clasic de voalare difuză, omogenă, în (geam 
mat), pe fondul căreia se observă bronhograma aerică, ”hernia 
mediastinală”, emfizemul bazal şi retrosternal). Ulterior, apar zone de 
emfizem alveolar - aspect reticulat "în rețea” sau "în ochiuri de plasă”. 
Pneumotoraxul sau pneumomediastul pot fi întâlnite în evoluția bolii. 
Lipsesc adenopatia şi afectarea pleurală. 

3. Scintigrafia pulmonară - examen de screening: 

— scintigrafia cu galiu 67 administrat iv - evidențiază inflamaţia 
țesutului pulmonar indiferent de etiologie; 

— scintigrafia inhalatorie cu aerosoli de DTPA (dietilen-triamină 
pentacetată marcată cu technețiu 99 - creşterea permebilității epiteliului 
alveolar- marker precoce al atingerii pulmonare. 

Diagnostic pozitiv: 

— vârstă mică (2 şi 6 luni); 

— pacient cu handicap biologic - malnutriție, prematuritate; 

— contrastul dintre sindromul funcțional respirator (polipnee, 
cianoză) şi sărăcia examenului fizic pulmonar; 

— examen radiologic specific; 

— evidenţierea parazitului +/- examen seroimunologic. 

Diagnostic diferenţial 

—  polipneea din stările febrile 

— laringita acută (dispnee inspiratorie) 

—  bronşiolită acută (dispnee expiratorie) 

— pneumonii lobulare (bronhopneumonii) 

— pneumonie interstițială 

—  histiocitoza X 

— pneumonia gigantocelulară Hecht 

—  hemosideroza pulmonară esențială 

— tuberculoza pulmonară miliară 

— unele pneumonii bacteriene 

Tratament 

1. Tratament etiologic 

—  Pentamidina (Lomidin, fiole de 3 ml = 120 mg) în doză de 4 
meg/kg/zi, 1 m., în doză unică/zi, timp de 12-14 zile 

—  Biseptol (trimetoprim + sulfametoxazol) 

o administrat per os, în doză de 20 mg TMP/kg/zi până la 30 
mg IMP/kg/zi, în 2 prize/zi, 2 săptămâni 
o administrat i.v. (în perfuzie), în doză de 15 mg TMP/kg 
—  Asocierile  pirimetamină +  sulfadiazină şi pirimetamină 
+sulfadiazină - cele mai eficace din punct de vedere curativ şi profilactic 
— Asocierea pirimetamină +sulfadoxină (Fansidar) se prezintă şi 
sub formă injectabilă - fiole de 2 ml cu 20 mg pirimetamină şi 400 mg 
sulfadoxină. 
2. Terapii actuale 
—  Trimetrexat, în doză de 30 mg/m’, iv, în bolus, zilnic, 21 de zile, 
singur sau în asociere cu sulfadiazină şi asociat cu Leucovorin (rată ce 
supraviețuire - 77-88%); 
— Clindamicină 600 mg iv la 6 ore + Primaquină 15 mg per os, în 
doză 
unică, zilnic, 15-21 de zile (schemă utilizată doar la adulți); 
dapsona şi efluornitina. 

Tratament profilactic — cu următoarele indicaţii: 
pe toată durata tratamentului imunosupresor; 

— copii cu risc (deficite imune congenitale şi dobândite, 
corticoterapie îndelungată, chimioterapie, leucemii, limfoame maligne, 
transplant medular, renal, malnutriție severă). 

Medicaţie profilactică: 

—  Pirimetamină 1,25 mg + Sulfadoxină 25 mg/kg/zi (la fiecare 15 
zile), asociat cu acid folinic (Leucovorin) 50 mg per os la fiecare 8 zile sau 1 
mg/kg/10 zile, iv 

—  Trimetroprim 5 me/kg/zi + sulfametoxazol 25 mg/kg/zi, în 2 
prize pe zi. 

Evoluție, complicații, prognostic 

În absenţa tratamentului - evoluţie spre deces în 50-80% din cazurile 
de la sugarii malnutriți şi prematuri şi în 100% din cazurile ce survin la 
imunodeprimaţi. În cazurile cu evoluţie favorabilă sub tratament 

ameliorarea clinică se întâlneşte în 5-10 zile, iar imaginile radiologice 
pot persista săptămâni. 

Complicaţiile cele mai grave sunt: apnee, pneumotorax, 
pneumomediastin, insuficiență respiratore severă, edem cerebral acut. 


PNEUMONIA VIRALĂ 
Conf. Dr. Constantin Ailioaie 


Definiţie 

Pneumonia virală reprezintă una din cele mai frecvente boli ale 
căilor respiratorii inferioare la copil. Pneumonia se cauzată de infecția 
structurilor pulmonare la nivelul cărora se produc schimburile gazoase 
alveolo-capilare (căi aeriene mici, alveole, interstițiu pulmonar). 

Datele esenţiale pentru definirea bolii cuprind: prodomul infecției 
respiratorii superioare (coriză, febră, stare de rău, disfonie, mialgii, cefalee), 
simptome respiratorii acute (tuse, tahipnee/polipnee, tiraj,  submatitate 
/matitate, wheezing sau raluri etc.) şi modificări radiologice (infiltrate/ 
opacităţi pulmonare). 

Deoarece la vârsta de sugar şi copil mic este dificil de diferențiat 
pneumonia de bronşiolită şi întrucât examenul radiologic nu este accesibil 
de rutină, unii autori preferă termenul de infecție de căi respiratorii 
inferioare care cuprinde ambele entități clinice atât pneumonia şi cât şi 
bronşiolita. 

În trecut, toate pneumoniile erau etichetate drept atipice dacă agentul 
etiologic bacterian nu putea fi identificat prin colorația Gram şi dacă 
pneumonia nu răspundea la antibiotice. 

Astăzi avem la dispoziție o gama largă de teste rapide pentru a 
determina etiologia pneumoniilor şi care permit diagnosticul precoce al 
pneumoniei virale. Aceste metode au o importanță deosebită pentru 
diagnosticul pozitiv, dar mai ales pentru atitudinea terapeutică, deoarece 
multe pneumonii virale prezentă manifestări similare pneumoniei 
bacteriene, făcând astfel diagnosticul dificil sau chiar imposibil pe baze 
clinice. 

Epidemiologie 

Copiii dezvoltă în fiecare an aproximativ câte şase infecții ale căilor 
respiratorii. Cel mai frecvent sunt afectate căile respiratorii superioare, 
deoarece primul contact al agentului viral se produce cu structurile nazale şi 
ale gâtului. La copiii mici, virusurile cauzează cu aceeaşi frecvență atât 

infecții ale căilor respiratorii superioare cât şi inferioare. Aceste infecții 
includ: rinofaringita, adenoidita, bronşiolita şi pneumonia. 

Rata de răspândire a infecțiilor virale depinde de gazdă şi de tipul 
virusului implicat. Povara pneumoniei virale indiferent de etiologie, poate fi 
imensă. Simptomele clinice pot varia de la o boală blândă la o boală ce 
ameninţă viaţa cu hipoxemie severă. 

Căile de propagare ale virusului includ răspândiri pe distanţe scurte 
(<lm) prin contactul mâinilor cu zonele contaminate (obiecte, tegumente, 
produse biologice etc), inocularea directă pe mucoasa nazală sau 
conjunctivală (exemplu, rinovirusul, virusul sincițial respirator) şi 
răspândirea prin mici particule aerosolice (exemplu, influenza, adeno- 
virusul). 

Cel mai frecvent, infecțiile virale ale căilor respiratorii se răspândesc 
când mâinile copiilor vin în contact cu secrețiile nazale de la o persoană 
infectată. Aceste secreții conțin viruşi. Când copiii îşi ating gura, nasul sau 
ochii, viruşii reuşesc să pătrundă şi produc o nouă infecţie. 

Mai rar, infecțiile virale se răspândesc când copiii respiră aer ce 
conţine microbi care au fost tuşiți sau strănutaţi de o persoană infectată. Din 
diverse motive, secrețiile nazale sau respiratorii de la copiii cu infecții virale 
ale căilor respiratorii conţin o cantitate mai mare de viruşi decât acelea de la 
adulți infectați. 

Aceste concentraţii mari de virusuri, la care se asociază o igienă 
necorespunzătoare, fac ca infecțiile copiilor să fie răspândite din aproape în 
aproape şi la alți copii sănătoşi. 

Posibilitatea transmiterii este sporită atunci când copiii sunt adunaţi 
în colectivități, cum ar fi copiii din centrele de îngrijire, grădiniţe şi şcoli. 
Contrar a ceea ce se credea pe vremuri, factorii precum frigul, umezeala sau 
oboseala, nu cauzează răcelile sau creşterea susceptibilității copilului la 
infecție. 

Din momentul în care infecția este transmisă eficient prin mici 
particule aerosolice, generate de tuşit şi strănutat, se produc izbucniri 
explozive în colectivităţi închise în special în perioada lunilor de iarnă. 

Morbiditatea şi mortalitatea prin pneumonie virală diferă în funcție 
de vârstă, zonă geografică şi nivelul socio-economic. 

Pneumonia este mai frecventă la copilul de vârstă mică (nou născut, 
sugar, preşcolar) în comparaţie cu copilul mare şi adolescent. 

Rata deceselor prin pneumonii virale este de 10-50 de ori mai mare 
în ţările în curs de dezvoltare, comparativ cu ţările dezvoltate. 

Studii recente arată că în România, în anul 2003, atunci când 
mortalitatea infantilă era de 16,7%0, pneumonia reprezenta a doua cauză de 
deces la sugar, după bolile din perioada perinatală. 

Agenţi virali responsabili de pneumonie sunt: Virusul sincițial 
respirator (VSR), virusul parainfluenza 1, 2 şi 3 şi virusul influenza A şi B. 

În funcţie de modul de apariţie a pneumoniei agenţii virali sunt 
împărțiți două categorii: virusurile care dau pneumonia ca manifestare 
primară şi agenţi virali care produc manifestări multisistemice. 

Nici severitatea bolii, febra înaltă, datele radiografice şi nici 
caracteristicile tusei nu pot diferenția cert pneumonia virală de cea 
bacteriană. 

În general, într-o boală virală nu se întâlnesc: revărsatul pleural 
substanțial, pneumatocele, abcesul, opacitatea lobară cu expansiunea 
volumului lobar şi nici imaginile pulmonare ”rotunde” 

In primii doi ani de viață pneumonia virală este produsă cel mai 
frecvent de VRS. Infecția cu VSR este sezonieră, cu rate care cresc toamna, 
sunt de vârf iarna şi se întorc la situația de bază primăvara. Ratele atacului 
de vârf pentru VSR se produc iarna la sugarii cu vârsta în jur de 6 luni. 

Infecția cu VSR este foarte importantă datorită incidenţei, 
morbiditățu şi mortalității ridicate în rândul sugarilor, copiilor de vârstă 
mică şi a celor imunodeprimaţi. 

Majoritatea pacienților, inclusiv sugarii, cu pneumonia prin VSR au 
doar simptome respiratorii superioare, dar un procent de 25 - 40% dezvoltă 
bronşiolite şi /sau pneumonie. Statisticile arată că aproximativ 20-25% din 
copiii cu pneumonie care solicită spitalizare, sunt infectați cu VSR. 

Deşi VSR nu suferă schimbări majore antigenice periodice aşa cum 
se întâmplă cu virusul gripei, imunitatea lăsată este incompletă. Re-infecția 
la copii şi la adolescenți este blândă, dar incidența bolii severe şi 
pneumoniei cresc o dată cu creşterea vârstei. 

Virusul influenza constituie o altă cauză de pneumonie şi se 
manifestă în primele 18-72 ore de la contaminare prin simptome ale căilor 
respiratorii superioare cu febră, rinoree şi tuse. Suplimentar sindromului 
clasic de manifestare virală, pacienții pot dezvolta bronşiolită, traheo- 
bronşită sau pneumonie virală, care se poate complica cu una bacteriană. 

Virusurile Influenza au segmentat genomi RNA şi sunt clasificați în 
tipul A, B sau C. Tipul A este de obicei cel mai comun patogen virulent. 

Virusul Influenza are în structura sa două glicoproteine: 
hemaglutinina (H) şi neuraminidaza (N), care sunt importante din mai multe 
motive. Hemaglutinina inițiază infectarea prin ingurgitarea reziduurilor 
sialice acide celulare, în timp ce proteina N separă noul virus sintetizat de 
acidul sialic pe suprafaţa celulară, permiţând astfel răspândirea virusului şi 
la alte celule. 

Virusul Influenza îşi menţine infectivitatea prin îndepărtarea 
antigenilor procesaţi (un mic număr de substituenți ai aminoacizilor) şi 

transferarea (un număr mare de substituenți ai aminoacizilor) datorată 
schimbărilor din structura proteinei de suprafaţă — hemaglutinina. 

Epidemuile se produc când are loc o comutare virală şi sunt 
observate chiar pandemii cu comutare virală (doi viruşi Influenza A schimbă 
genele H sau N în timpul infecției aceleaşi gazde) deoarece majoritatea 
oamenilor nu au o suficientă imunitate la acest virus. Aceste 2 proteine sunt 
tinte importante ale neutralizării prin anticorpi. 

Privitor la răspândirea virusului Influenza aviar, care este un subtip 
al Influenza A, poate să inducă o pandemie mondială în viitorul apropiat. 
Acest subtip de virus cauzează o mortalitate ridicată ca rezultat al unui 
sindrom respirator grav. Virusul gripei aviare A - HSNI are câteva 
caracteristici redutabile, incluzând virulenţa crescută şi transmisia de la om 
la om, mai degrabă decât transmisia păsări - om. 

La nivel mondial, au fost raportate mai mult de 200 de cazuri umane 
cu virusul gripei aviare A/HSNI, A/H5, A/H7 şi A/H9, care s-au soldat cu 
mai mult de 50% mortalitate în special la acei pacienţi infectați cu A/HSNI. 

Sindromul respirator acut sever (SARS) este o infecţie pulmonară 
virală produsă de coronavirus, denumit SARS-CoV. SARS a fost pentru 
prima dată raportat Asia în luna februarie 2003. In numai câteva luni boala 
se răspândeşte în America (de Nord şi Sud), Europa şi Asia. 

Controlul răspândirii a fost în sfârşit îndeplinit în anul 2005 prin 
utilizarea unor măsuri tradiționale de sănătate publică incluzând depistarea 
şi izolarea bolnavilor, carantină pentru contacţi şi controlul infecției. 

SARS-CoV şi virusul influenţa HSNI împart o patologie similară, 
dar H5N1 dă o mortalitate de 4 ori mai mare decât SARS, iar copiii nu au 
norocul de boală mai blândă. 

Atât virusurile SARS cât şi H5N1 par să aibă o persistentă în țesutul 
plămânului post-mortem, prin care se pot contamina contacții. Persistenţa 
virusului SARS cât şi al gripei aviare în țesutul pulmonar post-mortem al 
pacientului, indică o lipsă a medicamentelor eficiente utilizate pentru a trata 
aceste boli (incluzând Ribavirin în cazul SARS) şi o rezistenţă a virusului 
HSNI la Oseltamivir. 

Etiopatogenie 

Virusurile care stau la baza etiologiei pneumoniei primare includ: 
virusul Influenza tip A şi B, VSR, adenovirusul, virusul parainfluenza, rino- 
virusul, Hantavirusul şi virusul citomegalic (CMV). 

Agenţii virali care induc pneumonia ca parte a unui sindrom 
multisistemic includ speciile contagioase de: Paramixo-virus, virusul 
varicela-zoster, virusul Epstein-Barr, CMV şi virusul herpes simplex. 

VSR reprezintă cea mai comună etiologie a pneumoniei virale la 
sugari şi copiii de vârstă mică şi pare să fie responsabil de apariția ulterioară 
a astmului bronşic de mai târziu. 

Studii recente au arătat că până la vârsta de 4 ani aproape toţi copiii 
au fost infectați, din care majoritatea în primul an de viaţă. Infecția nu 
determină o imunitate completă, deci re-infecția este comună, dar de obicei 
este mai puţin serioasă. 

Izbucnirile epidemice se produc tipic iarna şi primăvara devreme. 
Prima localizare infecție implică adesea căile respiratorii inferioare, cele mai 
comune boală fund bronşiolita şi pneumonia. Copiii care au avut bronşiolită 
vor prezenta un risc mai mare de dezvoltare ulterioară a astmului bronşic. 

Copiii cu afecțiuni cronice serioase (cum ar fi boala congenitală de 
inimă, astmul, fibroza cistică sau deficienţe imune) sau sugarii prematuri au 
un risc crescut de pneumonii severe. 

Datele actuale nu sunt suficiente pentru a înţelege pe deplin a 
patofiziologia şi patogeneza bolilor virale. 

Mecanismul afectării ţesuturilor pulmonar depinde de virusul 
implicat. În câteva cazuri, răspunsul imun poate contribui la exprimarea 
bolii, în adiţie la controlarea infecției şi la redarea sănătății pierdute. 

Răspunsurile imune pot fi categorisite conform cu paternurile de 
citokine produse. Citokinele de tip I promovează imunitatea mediată celular, 
în timp ce citokinele de tip II mediază răspunsurile alergice. 

Bolnavii infectați cu VSR se manifestă prin bronşiolita acută, mai 
mult decât prin simptome ale infecției respiratorii superioare, au o imunitate 
de tipul I deficitară sau o imunitate de tip II crescută. 

Suplimentar la răspunsurile humorale, imunitatea mediată celular 
pare să fie importantă pentru însănătoşirea anumitor infecții respiratorii 
virale. Răspunsul deficitar al tipului I de imunitate poate explica de ce 
pacienții compromişi imun au pneumonii virale mai severe. 

Virusurile afectează tractul respirator şi stimulează gazda să-şi 
elibereze factorii humorali multipli, inclusiv histamina, leucotrina C4 şi 
imunglobulina E specifică infecției cu VSR, bradikinina, Interleukina-l 
(LI), IL6, IL8 în infecțiile cu rino-virusuri. 

Infecţiile cu VSR pot altera epiteliul pulmonar şi să permită 
colonizarea bacteriană, pot să crească aderarea bacteriană la epiteliul 
respiratori, să reducă mobilitatea mucociliară şi să altereze fagocitoza 
bacteriene a celulelor gazdă. 

În infecția cu virusul Influenza se distrug celulele pulmonare în 
special din căile respiratorii superioare. Atunci când infecția virală atacă 
parenchimul pulmonar, histopatologic se remarcă hemoragia alături de o 

lipsă relativă a prezenţei celulelor inflamatorii. Cleareance-ul mucociliar 
este diminuat şi este favorizată aderarea bacteriană la epiteliul respirator. 

Infecția virală modifică capacitatea celulele T şi funcția neutrofilului 
şi macrofagului, care vor conduce la diminuarea capacităţii de apărare locală 
şi poate promova infecția bacteriană la nivelul tractului repirator inferior. 

Aşa se explică de ce un procent de 53% dintre bolnavii trataţi în 
ambulatror pentru o pneumonie bacteriană au în paralel o infecţie virală. 

Infecția SARS-CoV  lezează în principal sistemul pulmonar, 
realizând o distrugere extensivă a pneumocitelor, deşi au existat câteva 
rapoarte referitoare şi la alte sisteme afectate. 

În final rezultă o distrugere alveolară difuză secundară unui proces 
intens de reacție imună şi inflamatorie. 

Gripa aviară cauzează o imagine asemănătoare dar pare mai 
fulminantă şi mai rapidă în progresie. 

Deficienţele în imunitatea înnăscută, humorală şi celulară, pot 
favoriza infecția virală, ceea ce va facilita răspândirea infecției virale spre 
căile respiratorii inferiore având ca rezultat o inflamație deosebit de severă. 

Manifestări clinice 

Debutul pneumoniei virale interstițiale este consemnat după 1-3 
săptămâni de incubație şi poate fi insidios, cu anorexie, cefalee, curbatură şi 
semne de infecție a căilor aeriene superioare. Uneori febra poate lipsi. 

În perioada de stare, semnele clinice diferă după vârsta copilului, 
astfel la sugar se instalează rapid semnele insuficienţei respiratorii acute cu 
sindrom funcţional marcat: cianoză perioronazală, dispnee cu polipnee (<40 
respirații /minut), bătăi ale aripioarelor nazale, tiraj intercostal, tuse 
frecventă. 

La copilul mai mare se notează cefalee, tuse, inițial uscată apoi 
productivă, rareori cu striuri de sânge, durere toracică. 

Examenul fizic pulmonar este sărac; de obicei se constată un 
murmur vezicular mai înăsprit, uneori raluri bronşice, ronchusuri, respirație 
suflantă. 

Cu toate că în pneumonia virală wheezing-ul şi stridorul laringian 
pot fi predominante alături de tuse, semne de dificultate respiratorie (tiraj, 
dispnee expiratorie, bătăi ale aripilor nasului) şi date fizice patologice 
(raluri, murmur vezicular diminuat), ele nu pot fi diferențiate de cele din 
pneumonia bacteriană. 

Date paraclinice 

Date de laborator 

Numărul de globule albe poate fi normal sau uşor scăzute şi nu este 
util pentru a diferenția boala virală de cea bacteriană, cu toate că un număr 
de globule albe important crescut se întâlneşte mai rar într-o boală virală. 

Detectarea virală: evidenţierea rapidă a antigenului folosind tehnica 
RT-PRC (reverse transcriptase polymerase chain reaction) poate detecta 
virusul Influenza, SRV, rinovirusurile, virusul para-gripal şi alte virusuri. 

Secreţiile nazale sau aspiratul laringotraheal sunt uşor de obținut 
pentru studiul SARS prin RT-PRC sau prin test specific ELISA. Testele 
rapide de diagnostic cum ar fi: testele de fluorescentă pentru anticorpi, sau 
ELISA pentru VSR sunt mult mai bune şi ar trebui făcute pentru a confirma 
diagnosticul la pacienţii cu un risc crescut, pentru studii epidemiologice sau 
controlul infecției. 

Oximetria,  ionograma plasmatică, parametrii ASTRUP, sunt 
necesari în formele moderate şi severe. 

Culturile şi examenul sputei prin colorația Gram, nu sunt 
recomandate pentru că de cele mai multe ori există o contaminare cu 
patogeni orali. 

În SARS există anomalii de laborator multiple care includ: 
limfopenia, trombocitopenia şi proteina C reactivă pozitivă. Nivelul crescut 
al LDH (lactic dehidrogenaza) este un semn predictiv al riscului de moarte. 

Date imagistice 

Se recomandă ca radiografia de torace să fie efectuată la bolnavii cu 
suspiciune clinică de pneumonie, atât pentru a depista complicațiile, 
revărsatul pleural, dar şi pentru a descuraja utilizarea antibioticelor la 
pacienții cu bronşiolită sau bronşită mai degrabă decât la cei cu pneumonie. 

De aceea, radiografia toracică va fi utilizată numai în condițiile când 
există: durerea toracică, dispnee severă, febră şi tuse productivă, în rest nu 
există nici un argument care să motiveze această investigație. 

Radiografia toracică arată în mod frecvent infiltrat penhilar şi 
accentuarea desenului interstițial bilateral, îngroşare peribronşică sau noduli 
bronhopneumonici. Totuşi, opacități lobare ca în pneumonia bacteriană se 
pot întâlni şi pneumonia virală. Pacienţii cu infecție produsă de adenovirus 
pot prezenta o pneumonie severă  necrozantă cu dezvoltarea 
pneumatocelelor. 

Când sunt afectate căile aerifere mici, se poate întâlni hiperinflația 
pulmonară. În concluzie putem susţine că nu există date patognomonice care 
să ateste pneumonia virală, iar pneumonia bacteriană nu poate fi diferențiată 
de pneumonia virală bazată pe constatări radiografice. 

Diagnostic pozitiv 

Diagnosticul pozitiv se poate stabili pe baza datelor care ne arată că 
boala apare mai frecvent sezonier (primăvara şi iarna) sau în context 
epidemiologic. 

Totdeauna există o perioadă prodromală mai lungă sau mai scurtă, 
în care pacientul are coriză, anorexie, febră şi la care se adaugă tusea, 

disfonia, wheezing-ul, durerile musculare şi/sau cefalee (la copilul mare), iar 
simptomatologia clinic obiectivă uneori poate fi similară cu cea din 
pneumonia bacteriană. 

Datele de laborator: leucocitoză cu limfocitoză, leucopenie, 
detectarea antigenului viral prin RT-PRC, teste de imunofluorescenţă pentru 
anticorpii virali sau reacția imunoenzimatică ELISA pentru virusul sincițial 
respirator şi SARS, sunt foarte utile diagnosticului pozitiv. 

Diagnostic diferențial 

Consideraţiile pentru diagnosticul diferențial în pneumonia virală 
sunt aceleaşi ca şi pentru pneumonia bacteriană. 

La pacienţii cu wheezing proeminent trebuie excluse: 

o astmul bronşic 
aspirația de corpi străini 
traheita acută bacteriană sau virală 
bolile parazitare pulmonare 
sindromul de detresă respiratorie acută 
bronşiolita 
traheobrobşita 
boala pulmonară obstructivă cronică şi emfizemul 
pneumonia bacteriană 
pneumonia bolnavilor imunocompromişi 
pneumonia cu micoplasma 
o  exacerbarea acută a astmului sau bronşitei 

Tratament 

Tratamentul patogenetic şi cel simptomatic sunt comune tuturor 
formelor de pneumonie. Tratamentul complicaţiilor este necesar în formele 
severe, la copiii cu handicapuri biologice sau la care s-a suspectat 
suprainfecția. Datorită faptului că nu se poate exclude definitiv o boală 
bacteriană, la bolnavii spitalizați ar putea fi indicată o administrare de 
antibiotice cu spectru larg. 

Tratamentul etiologic se poate efectua în condițiile identificării 
agentului viral incriminat, ceea ce la începutul bolii este dificil de realizat. 

Agenţii anti-virali sunt utilizaţi pentru efectul pe care-l au în 
inhibarea sintezei de ADN şi replicarea virală. 

Aciclovir (Zovirax) — acţionează prin înghițirea polimerazei virale 
ADN (acţionează ca un lanț ADN terminator). Celulele infectate de virus îl 
preiau în mod selectiv. Dozele: nu sunt stabilite. 

Medicamentele antivirale - inhibitorii ai neuraminidazei blochează 
activitatea acestei enzime şi previne ca noile particule ale virusului care vor 
fi eliberate, să extindă infecția. Se cunosc inhibitori disponibili precum 
Zanamivir(Relenza) şi Oseltamivir (Tamiflu). 


O O O 0 0 0 0 0 0 o 

Pentru terapia pneumoniei există agenţi specifici anti-virali, după 
cum urmează: Aciclovir, pentru pneumonia dată de varicela virus, herpes 
simplex şi Ganciclovir împreună cu gamaglobulina imună utilizate la 
pacienții imunocompromişi şi la cei infectați cu CMV. 

Ganciclovir a fost utilizat cu succes la pacienţii compromişi imun cu 
retinită din cadrul infecției cu CMV şi în acelaşi timp este eficace la 
pacienţii cu SIDA şi la primitorii de transplant renal cu pneumonie dată de 
CMV. Nu a dat rezultate bune la primitorii de transplantul mădular cu 
pneumonia CM, decât în combinaţie cu gamaglobuline administrate 
intravenos. 

Dozele pentru copilul mai mare de 3 luni sunt de 2.5 mg/kg I.V. la 8 
ore; doza pentru retinita cu CMV este de 5 mgkg I.V. la 12 ore. 

Pacienţii cu risc vital crescut de infecției cu VSR, cum ar fi cei cu 
displazie bronhopulmonară, sau o afectare pulmonară severă, distrofici sau 
cei grav imunocompromişi, trebuie spitalizați şi tratați cu Ribavirin 
(Rebetol). 

În cadrul pneumoniei cu virusul Influenza A şi B tratamentul trebuie 
început în primele 36 ore de la debutul simptomelor pentru a putea fi de 
folos bolnavului. Sunt disponibile următoarele patru medicamente: 
Amantadin (Symadin), Rimantadin (Flumadin) şi Oseltamivir (Tamiflu) şi 
Zanamivir (Relenza) - este o pudră care se inhalează direct în plămâni. 

Tamiflu şi Relenza au fost de utilizați pentru terapia pneumoniei din 
SARS sau VSR, dar ei nu s-au dovedit eficace în prevenirea complicațiilor 
serioase legate de virusul Influenza cum ar fi de exemplu pneumonia. 

Din acest motiv nu se recomandă la bolnavii cu pneumonie virală 
produsă de virusul Influenza A, dar este necesar a fi administraşi în primele 
48 de ore de la debutul infecției virale la copilul cu risc crescut şi care are 
vârsta mai mare de un an. 

Tratamentul pneumoniei cu adenovirus sau virusul parainfluenza 
este numai simptomatic. 

Medicamente cu acțiune musculotropă - beta-agonişti, pot fi 
administrate la copiii mai mari care pneumonie virală asociată cu 
manifestări repiratorii de tip bronşioloconstricție. Se poate folosi Albuterol 
(Proventil), ca beta-agonist pentru tratamentul spasmul bronşiolar; relaxează 
muşchii netezi bronşiolari cu acțiune redusă asupra contractilității 
mușchiului cardiac. 

Doza este de: 0,1-0,15 mg/kg pe cale orală; nu mai mult de 2mg/zi. 

Tratamentul în Unitatea de Primire Urgenţe implică următoarelor 
măsuri: administrare de oxigen dacă bolnavul are dispnee, beta agonişti dacă 
are wheezing, rehidratare atunci când a pierdut multe lichide, Aciclovir când 
se suspectează pneumonia cu virusul varicela sau herpes simplex, izolarea 

bolnavului şi administrare de antibiotice dacă remarcăm modificări 
radiologice şi chiar ventilația mecanică atunci când se produce 
decompensarea respiratorie. 

Evoluție. Complicaţii. Prognostic. 

Pneumoniile virale evoluează de regulă spre vindecare, cu restitutio 
ad integrum în 10-14 zile. Unele cazuri evoluează sever, îmbrăcând tabloul 
unei insuficiențe respiratorii acute severe. 

La pacienţii cu un risc crescut, cum ar fi: nou-născuţii, cei cu o boală 
pulmonară cronică, cardiacă sau imunodeficienţă, pot ajunge la o boală 
respiratorie reactivă, alterarea funcționalități pulmonare, la o insuficiență 
respiratorie persistentă sau chiar deces. 

Pacienţii infectați cu adenovirus sau cei infectați concomitent cu 
VSR sau cu un alt agent patogen viral cum este Influenza, Adenovirus, 
Citomegalovirus sau parazitar precum Pneumocystis carinii au de asemenea 
un prognostic prost. 

Un procent de aproximativ 25% din pacienții cu SARS au patologia 
pulmonară reziduală, iar cei cu SARS şi gripă aviară au o rată a mortalităţii 
ridicată. La pacienţii cu pneumonie cauzată de adenovirus se poate dezvolta 
o bronşiolită obliterantă sau o infecție respiratorie cronică severă. 

Bronşiolita sau pneumonia virală pot contribui la o boală de tract 
respirator persistentă, reactivă la o parte din pacienţi. 

Astmul bronşic este cea mai comună complicaţie la copiii cu infecţie 
severă a căilor pulmonare inferioare produsă de VSR. 

Bronşiectazia, boala pulmonară interstițială persistentă (pneumonia 
fibrotică şi interstițială descuamativă) şi plămânul afectat unilateral, pot fi 
complicațiile de după rujeolă, adenovirus şi pneumonia cu Influenza A şi B. 

Pneumonia virală sau  laringotraheobronşita poate predispune 
pacientul la traheite bacteriene sau pneumonie ca o complicație imediată. 

Pe lângă complicațiile menţionate anterior se mai poate înscrie 
sindromul Reye, apărut la bolnavii cu deficit ocult în ciclul ureei care 
primesc Aspirină în timpul infecției virale, mai frecvent cei cu Influenza A 
şi B. 

Măsuri de prevenire 

Agenţii virali sunt răspândiți atât prin aerosolii pe care îi respirăm 
(cum ar fi cei din strănutat) cât şi prin produsele biologice interne şi externe 
(de exemplu: transpirația) cu care pot fi contaminate suprafeţele. 

Dacă copiii şi adolescenţii sănătoşi evită persoanele care tuşesc sau 
strănută, şi se spală frecvent pe mâini, pot reduce şansele de contaminare 
virală. Administrarea de lichide, vitamine şi odihna suficientă din timpul 
unei răceli comune pot ajuta la prevenirea complicaţiilor cum ar fi 
pneumonia virală. 

Deplasările în zonele endemice pot creşte şansele copilului 
dumneavoastră de a dezvolta o pneumonie virală sau chiar SARS. 

Atunci când apare o boală respiratorie severă după o călătorie în 
aceste zone sau dacă în familie există cineva care are această boală, trebuie 
apelat imediat doctorul şi evitată răspândirea acestei boli la alte persoane 
prin spălarea frecventă a mâinilor şi evitarea tusei şi strănutatului faţă de 
ceilalți. 

Vaccinarea este o soluţie de prevenire a infecţiei virale. Pacienţii cu 
risc crescut trebuie imunizați anual împotriva virusului Influenza A şi B. Cu 
toate imunizările făcute, infecțiile cu virusul influenza pot apărea. 

Vaccinarea pentru Influenza A şi B este recomandată pentru 
următoarele grupe de vârstă: copiii cu vârsta între 6 şi 23 luni. În mod 
deosebit vor fi vaccinaţi copiii de 2 ani şi mai mari care au o boală cronică 
de: cord, pulmon, metabolică (cum ar fi diabetul), boala de rinichi, tulburări 
de sângerare sau un sistem imun compromis(inclusiv bolnavii cu HIV 
/SIDA). Trebuie vaccinaţi toți bolnavii cu vârsta cuprinsă între 6 luni şi 18 
ani care din anumite motive iau Aspirină zilnic, pentru că ei sunt predispuşi 
riscului declanşării sindromului Reye în timpul unei infecţii cu Influenza. 

Alte vaccinări care se pot administra cu acceptul familiei sunt: 
antirujeolic şi antivaricela. 

In afară de vaccinare atunci când avem suspiciunea de pneumonie 
virală, copiii trebuie izolați şi de luat măsuri corespunzătoare de igiena 
individuală (o bună spălare a mâinilor). 


BRONŞIOLITA ACUTĂ 
Prof. Dr. Stela Goţia 


Definiţie 

Bronşiolita este o inflamație acută infecțioasă a tractului respirator 
inferior, în majoritatea cazurilor de natură virală, exprimată clinic prin 
bronhoobstrucție, precedată cu 48-72 ore de o rinofaringită (rinoree sau tuse 
însoțită sau nu de febră), survenită în context epidemic la sugar şi copilul 
mic. Frecvența este maximă la vârsta de 3 — 6 luni la copiii cu risc crescut 
(prematuri, alimentaţi artificial, sex masculin, expuşi fumatului pasiv, alte 
boli asociate, locuință aglomerată, etc). Este cea mai frecventă cauză de 
spitalizare la copilul mic. 

Etiopatogenie 

Virusul respirator sincițial (VRS) domină etiologic (50-90%) pe tot 
parcursul anului, frecvenţa cea mai mare înregistrându-se iarna şi primavara. 

Și alte virusuri au fost incriminate etiologic (în ordinea frecvenţei 
procentuale): v. influenzae, v parainfluenzae, adenovirus, rinovirus, 
enterovirus, v. herpes simplex cu aceleaşi manifestări clinice. 

Bronşiolita cu VRS a fost, în general, considerată boala vârstelor 
extreme. Până la vârsta de 2 ani, toți copiii sunt cel puțin o dată infectați cu 
VRS, aproximativ 40% dezvoltînd semne de inflamatie a tractului respirator 
inferior. La adult, VRS este responsabil de 3-7% din episoadele respiratorii 
la bătrânii fără risc şi 4-10% la cei cu boli cardio-pulmonare. VRS este un 
ARN simple-stranded virus aparținând pneumovirusurilor, familia 
Paramyxoviridae. Au fost identificate 2 tulpini (A şi B) şi un număr mare de 
serotipuri şi genotipuri cu patogenitate umană. 

Recent au fost raportate bronşiolite la sugar cu metapneumovirus 
uman (4 MPV) şi coronavirus uman (HCoV-NL63). 

Alţi agenți etiologici cu incidență redusă (<3%) sunt: M. 
pneumoniae, Ch. trachomatis, Ch. pneumoniae, Ureaplasma urelyticum. 
Rolul bacteriilor şi al infecțiilor mixte viro-microbiene nu a fost dovedit. 
Suprainfecția bacteriană şi complicația septicemică este rară în bronşiolita 
cu VRS (1,2%), dar în formele severe care au necesitat ventilație mecanică, 
pneumonia bacteriană depăşeşte 40%. 

În patogenia bronşiolitei acute sunt implicate două verigi principale: 
efectul citopatic al virusului şi mecanismele imune de răspuns local şi 
general. Răspunsul imun este maximal, concomitent cu faza cea mai severă 
a bolii când replicajul viral este în declin, ceea ce explică efectele variabile, 
în general reduse ale tratamentului antiviral. 

Limfocitele CD4 şi CDs specifici VRS sunt efectorii principali. 
Direcţionarea CD, către diferite proteine ale VRS este urmată de răspuns 
diferit: 

> inducerea unei activări benefice a CDs, amplificarea răspunsului 
prin anticorpi specifici, creşterea producerii de Th, (ex: interferon) 

> influx de eozinofile şi răspuns de tip Th: (LA, ILs, IL10). 

Participarea celulelor imunităţii înnăscute contribuie la dezvoltarea 
procesului inflamator şi hiperreactivitate bronşică: neutrofilul prin ILo, 
eozinofilul prin proteina cationică, monocitele şi celulele dendritice prin 
eliberarea masivă de citokine proinflamatorii şi activarea celulelor T. 

Infecția cu VRS creşte riscul ataşării pneumococilor la celulele 
epiteliale, având drept consecință evoluția concomitentă a bronşiolitei şi 
pneumoniei peneumococice. Sunt, de asemena, posibile coinfecții cu alte 
virusuri (la copiii spitalizaţi—infecţii duale 70%, la cei nespitalizaţi - 10%). 

Polimorfismul unor gene implicate în răspunsul imun (specific, 
nespecifice) prin particularități HLA este, de asemenea, factor de risc pentru 
bronşiolită: 

- proteinele A şi D ale surfactantului preiau non specific particule virale; 

- răspunsul imun înnăscut şi prezentarea antigenului sunt restricționate 
HLA; 

- răspunsul specific antiviral este condiționat de citokinele Th, sau Th». 

Cu cât vârsta este mai mică (sub 6 luni), răspunsul specific prin y 
interferon este mai redus. Posibilitatea de răspunsuri specifice mediate de 
Th, (finalizat prin IgE specifice) a dus la controversata implicare a 
bronşiolitei virale în etiopatogenia astmului bronşic. 

Infecția virală a căilor aeriene mici determină edem, alterarea 
clearence-ului mucociliar, hipersecreție de mucus şi detritusuri celulare, 
cauze de obstrucție bronşiolară parțială care realizează mecanismul de 
supapă cu sechestrarea unui volum de aer, expir prelungit şi producerea 
emfizemului pulmonar. În cazul obstrucţiei complete, rezorbţia aerului 
pulmonar determină atelectazie. Bronhoconstricția are o participare redusă 
la bronhoobstrucție. Afectarea raportului ventilație/perfuzie determină 
alterarea schimburilor gazoase şi hipoxemie (poate apare precoce) cu 
normo- sau hipercapnie (în formele severe când frecvenţa respiratorie 
depăşeşte 60 respiraţii/min). 

Tablou clinic 

Debutul bolii survine la 2-8 zile de la un contact infectant (adult sau 
copil cu infecţie acută virală), manifestându-se prin rinoree abundentă, tuse, 
iritabilitate. După 2-3 zile se instalează perioada de stare caracterizată prin 
dispnee predominant expiratorie, polipnee (50-70/minut), agitație, dificultăți 
de alimentaţie, wheezing (frecvent audibil fără stetoscop), semne variabile 
ca gravitate ale detresei respiratorii (bătăi ale aripioarelor nazale, tiraj, 
geamăt). 

Examenul fizic evidențiază creşterea diametrului antero-posterior al 
toracelui,  hipersonoritate, raluri crepitante,  subcrepitante,  ronflante 
(frecvent). Alte semne clinice: tahicardie, abdomen destins, ficatul şi splina 
frecvent palpabile datorită coborârii lor secundare emfizemului bazal, 
conjunctivită (aprox 30%), faringită (aprox 50%). În funcţie de severitate se 
descriu forme uşoare, moderate şi severe. 

Forma uşoară se caracterizează prin simptome care se remit în 2 — 4 
zile: tahipnee (FR=<50/min), wheezing, posibil tiraj intercostal minor, aport 
oral de lichide şi alimente normal, rare raluri sibilante la ascultația 
pulmonară, S0>>95%. 

Forma moderată (tabloul clasic): tahipee (FR: 50-70/min), dispnee 
expiratorie evidentă, wheezing, bătăi ale aripilor nazale, tiraj intercostal 
accentuat cu tendință la generalizare, torace destins, hipersonor la percuție, 
raluri sibilante şi subcrepitante bilateral pulmonar, limita superioară 

hepatică posibil coborâtă prin emfizem şi coborârea diafragmului, SO2: 90- 
95%. 

Forma severă necesită măsuri de terapie intensivă; survine de obicei 
la sugarii cu boli pulmonare, cardiace sau neuromusculare preexistente, 
deficite imune, sugari <12 săptămâni, prematuri. Clinic, apar semne de 
insuficiență respiratorie (geamăt expirator, cianoză perioronazală cu tendinţă 
la generalizare — marker tardiv de hipoxie, tiraj generalizat, bătăi ale aripilor 
nazale, SO2<90%), diminuarea murmurului vezicular şi dispariția ralurilor 
sibilante, tulburări ale perfuziei tisulare (marmorare tegumentară, timp de 
recolorare  ungheală > 2sec), hipotensiune, dificultăți de alimentaţie, 
alterarea stării generale. 

Factorii de risc pentru formele severe (cu evolutie gravă şi 
prognostic rezervat) sunt vârsta mică (sub 3 luni), prematuritatea, starea 
toxică, cianoza, polipneea şi hipoxemia severă, alte comorbidităţi (displazia 
bronhopulmonară, anemia,  rahitismul,  imunodeficiențele, bolile 
neuromusculare, erorile de metabolism), terapia  imunosupresivă, 
conviețuirea a mai mult de 4 persoane în locuinţă, frați la şcoală, expunerea 
la fum de țigară. 

Au fost create scoruri clinice pentru evaluarea severităţii inițiale a 
bolii şi pentru monitorizarea evoluției. Aceste scoruri evaluează unul sau 
mai mulți din următorii parametri: frecvenţa respiratorie, prezenţa tirajului, 
wheezing-ului, cianozei, murmurul vezicular, senzoriul, saturația în oxigen. 
Un exemplu de astfel de scor este prezentat în anexa 2. 

Tabloul clasic descris mai sus caracterizează forma comună de boală 
a sugarului mai mare şi copilului mic, clasic încadrată ca formă 
emfizematoasă, uscată, cu evoluţie frecvent benignă. 

La sugarii mici, mai ales prematuri, s-a descris bronşiolita 
edematoasă, umedă care poate debuta cu apnee şi respirații barbotate, 
evoluând ca cea mai dispneizantă bronhopneumopatie. Tabloul de 
insuficiență respiratorie gravă (cianoză, extensia capului, bătăile aripioarelor 
nazale, tahipnee, tiraj, balans toraco-abdominal, retracţie xifoidiană, spută 
aerată) poate asocia sindrom cardio-vascular, neuro-toxic, vărsături în "zaț 
de cafea”, tulburări severe hidro-electrolitice şi acido-bazice, CID. 

Investigaţii de laborator 

1. Investigaţii etiologice - studiul prezenţei VRS (cel mai frecvent) 
şi adenovirusurilor (cauză frecventă de bronşiolită obliterantă): 

1.1. Testul rapid pentru determinarea antigenelor virale prin 
imunfluorescenţă direct pe celule nazale exfoliate (nu este intrat în rutină) 
este util pentru: 

- izolarea pacientului infectat în scopul prevenirii infecției nozocomiale; 
- evitarea altor investigaţii la sugarul sub 3 luni; 

- confirmarea diagnosticului în situaţii neclare; 
- diagnosticul retrospectiv al wheezing-ului postbronşiolitic; 
- supraveghere epidemiologică. 

1.2. Culturi bacteriene în faza acută - la copiii cu risc crescut de 
infecție bacteriană şi/sau evoluție prelungită a simptomatologiei, mai ales 
cei ventilaţi pentru forme severe de bronşiolită acută (culturi din aspiratul 
traheo-bronşic, hemoculturi). 

2. Radiografia toracică este necesară în: 

- forma severă de boală (risc de atelectazie); 

- deteriorarea bruscă a stării generale şi sindromului funcțional respirator; 
-  pneumopatie sau cardiopatie subiacentă; 

- prematuritate, displazie bronhopulmonară, ventilație mecanică; 

- diagnostic incert. 

Modificările radiologice sunt nespecifice şi constau în hiperinflație 
(58-92% din copii), accentuarea desenului pulmonar (96%), opacități 
alveolare. Prezenţa atelectaziilor sugerează risc crescut de boală severă. 

3. Pulsoximetria este indicată la toți bolnavii cu detresă respiratorie 
(bătăi ale aripioarelor nazale, polipnee, geamăt). Se consideră hipoxemie 
valori ale saturaţiei în oxigen sub 92%. 

4. Gazele sanguine (arteriale, capilare) pentru diagnosticul acidozei 
şi hipercapniei în formele severe. 

5. Hemocultura nu este indicată de rutină. 

6. lonograma — hipernatremie în absenţa deshidratării prin secreție 
inadecvată de ADH. 

7. ECG — risc TPSV. 

8. Examen ORL - complicațiile otice sunt posibile. 

9. Teste utile pentru diagnosticul diferenţial în cazul unei evoluţii 
prelungite (peste 2 săptămâni): 

- culturi bacteriene şi Rx toracică; 

- ECG; 

- reactanții de fază acută, hemoleucograma; 

-  bronhoscopia; 

- imunograma şi testul NBT (nitro blue tetrazolium); 
- testul transpiraţiei; 

- al antitripsina; 

-  hemocultura, urocultura; 

- probele funcționale respiratorii. 

Diagnostic pozitiv 

Ghidurile internaţionale recomandă următoarele criterii pentru 
diagnosticul de bronşiolită acută: 

> elemente clinice de infecţie virală respiratorie: rinoree (cu sauf ără febră), 
contact recent cu o persoană cu infecție respiratorie virală, epidemie cu 
VRS; 
> semne de obstrucţie bronşică: expir prelungit, wheezing, sibilante, 
hiperinflație; 
> primul episod bronhoobstructiv. 
De menţionat: 
- prezența semnelor de detresă respiratorie şi vârsta sub 2 ani nu sunt 
specifice şi obligatorii pentru diagnosticul de bronşiolită; 
- prezența terenului atopic, a unei opacități parenchimatoase sau accese 
anterioare de sibilanță nu constituie criterii de excludere a unei bronşiolite 
acute virale. 
Diagnostic diferențial 
Elaborarea unui diagnostic diferențial în bronşiolita acută se impune 
în următoarele situații: forme severe, evoluţie prelungită, manifestări atipice. 
Se vor lua în discuţie urmatoarele situații: 
- dispnee obstructivă înaltă: epiglotită, laringită acută, abces retrofarigian; 
- dispnee mixtă: bronhopneumonie (sdr toxico-septic, sdr funcțional 
respirator, sdr fizic de condensare, Rx-micro sau macroopacități bilateral 
pulmonar); 
- dispnee expiratorie continuă sau cu exacerbări paroxistice ce pot simula 
astmul bronşic: 
e sindrom de aspirație (lapte, alimente, conținut gastric, etc); 
e fistula traheo-esofagiană; 
e inhalarea de corp străin; 
e anomalii vasculare de arc aortic; 
e diplazia bronho-pulmonară; 
e mucoviscidoza; 
e malformațiile congenitale de cord (mai ales, cu şunt stânga/dreapta, 
obstacole cardiace pe calea întoarcerii venoase, cardiomegalii 
importante); 
e malpoziţii cardio-tuberozitare cu RGE; 
e mase mediastinale (tumori, adenopatii, chisturi); 
e deficitul de al antitripsină; 
e bronşiectazia; 
e anomalii ale arborelui traheo-bronşic; 
e defictul de IgA secretor 
e dischinezia ciliară asociată cu agresiuni toxice; 
e bronhoalveolite alergice (pneumonia cu precipitine). 
Dificultăţi de diagnostic diferențial crează wheezing-ul recurent 
postbronşiolitic. Deşi unii autori îl consideră o variantă de astm bronşic, 

având în comun hiperreactivitatea bronşică, atopia şi creşterea nivelelor 
serice de IgE, studiile moderne încearcă să îl departajeze de astm, 
demonstrând caracterul  autolimitat al  hiperreactivității  bronşice 
postbronşiolitice care nu depăşeşte 4-5 ani de evoluţie, contrar celei din 
astmul bronşic adevărat (teste funcționale respiratorii modificate chiar şi în 
fazele de aparentă vindecare). 

Profilaxia 

Profilaxia infecției nosocomiale cu VRS se face prin izolarea 
bolnavului în saloane separate, spălarea mâinilor personalului medico- 
sanitar înainte şi după contactul cu bolnavul. 

Prevenția bronşiolitei cu VRS (Kimpen, 2006) se poate realiza prin: 
> administrarea intravenoasă de imunoglobuline specifice (hiperimune) 
VRS la sugarii cu risc crescut; 
> imunizare pasivă intramuscular cu anticorpi monoclonali — polivizumab 
(popularitate redusă în Europa). În SUA a fost administrat la prematuri cu 
sau fără displazie bronhopulmonară, boli cronice pulmonare, bol 
congenitale de cord; s-a obţinut reducerea spitalizării, dar nu a fost redusă 
mortalitatea; 
> medicamente care blochează replicarea virală (Leaman, 2005). 

Vaccinurile pentru VRS sunt în curs de experimentare (Kneyber, 
2004). 

Tratament 

Bolnavul va fi monitorizat pentru detectarea apneei, hipoxemiei, 
oboselii respiratorii. Terapia de susținere constă în manipulări minime, 
corectarea hipoxemiei, hidratare şi corectarea acidozei. În ultimii ani, a fost 
recunoscută importanța terapiei suportive. Cei mai mulți agenți 
farmacologici administraţi tradițional copilului cu bronşiolită nu şi-au 
dovedit eficiența; în acest sens, se fac eforturi pentru educația medicilor şi 
părinților. Majoritatea copiilor pot fi urmăriți la domiciliu. Spitalizarea este 
indicată în următoarele situații: vârstă mică (sub 3 luni), prematuritate 
(vârstă gestaţională sub 35 sîptimâni), patologie subiacentă (pneumopatie, 
cardiopatie, imunodeficienşă), stare generală alterată, detresă respiratorie 
care împiedică aportul de lichide, apnee, hipoxemie, circumstanţele sociale 
care fac imposibilă urmărirea atentă. 

Tratamentul copilului spitalizat constă în administrarea de oxigen 
umidifiat pentru a menţine SaO, peste 92%, hidratare moderată, manevrări 
minime. Fizioterapia toracică nu are un rol benefic şi poate fi însoțită de 
riscuri. 

1. Măsurile igieno-dietetice vizează asigurarea nevoilor nutriționale 
şi calorice corespunzătoare vârstei. 

La o frecvenţă respiratorie peste 60/minut, bolnavul nu tolerează 
alimentaţia orală; în această situaţie, este necesară administrarea lichidelor şi 
electroliților iv (măsuri cu risc de hiperhidratare si edem pulmonar). 

Hidratarea şi alimentația bolnavului în stare critică se face pe sonda 
nazogastrică sau pe cale intravenoasă. Dacă sonda nu este tolerată 
(agravează detresa respiratorie), se administrează perfuzii iv. Hiponatremia 
fără deshidratare impune reducerea aportului de lichide la 2/3 din volumul 
recomandat (datorită secreției inadecvate de ADH). 

2. Tratamentul simptomatic 

2.1. Combatarea hipoxemiei se realizează prin administrarea de 
oxigen purificat, umidifiat şi încălzit cu izoleta, cortul, masca sau canula 
nazală. Debitul şi concentrația oxigenului administrat trebuie să mențină 
concentrația oxigenului arterial peste 92%. Dacă cianoza nu dispare dupa 
administrarea de oxigen pur 100%, este necesară ventilaţia mecanică. 

Indicaţiile ventilației mecanice sunt: 

- accentuarea detresei respiratorii; 

-  apneea recurentă; 

- hipoxia şi acidoza progresivă sau persistentă (pH=<7,2, Sa02<85% sub 
administrare de O» la concentrații mai mari de 60%, alterarea senzoriului). 

2.2. Eliberarea căilor respiratorii superioare presupune lavaj nazal 
cu ser fiziologic cald urmat de aspirație nazo-faringiană, apoi aplicare de 
dezinfectanți chimici (Colargol 1%). Se practică înainte de alimentație, de 
terapia inhalatorie şi la nevoie. 

Fluidifierea secrețiilor deține un rol major în contracararea 
obstrucției. 

Administrare de NaCl 3% în aerosoli în asociere cu 
bronhodilatatoare vizează evitarea bronhospasmului. 

Nu se recomandă fizioterapia toracică pentru că bolnavul are nevoie 
de manevrări blânde. Umidifierea atmosferei nu şi-a dovedit beneficial. 

2.3. Administrarea bronhodilatatoarelor nu are un efect favorabil 
important deoarece contribuţia constricției muşchiului neted este minoră în 
cele mai multe cazuri. Obstrucţia este produsă de mucus, resturi din necroza 
epitelială şi celulelor inflamatorii. 

Epinefrina inhalată ameliorează scorul de gravitate prin acțiunea sa 
asupra receptorilor a adrenergici (vasoconstricție arteriolară şi scăderea 
edemului bronşic). Excesul produce efecte cardiovasculare importante: 
HTA, tahicardie, bradicardie, sincopa. 

Bronhodilatatorul va fi administrat la sugarii cu vârstă mai mare de 6 
luni cu forme severe de bronşiolită. Daca scorul clinic şi SaO» nu se 
ameliorează la 15-30 minute de administrare, se renunță la terapia 
bronhodilatatoare. 

Ipratropium, analog sintetic al atropinei, blocând receptorii 
colinergici muscarinici produce bronhodilatație. Administrarea în aerosoli a 
avut uneori, efecte benefice. 

Miofilina nu este recomandată. 

3. Corticosterozii nu ameliorează prognosticul; ar putea avea un 
efect favorabil la cei cu boli cronice subiacente pulmonare. 

Studiile clinice actuale asupra insuficienţei respiratorii induse de 
infecția virală nu au acumulat criterii pentru departajarea suferinței prin 
mecanism obstructiv (bronşiolită) versus restrictiv (pneumonia, sindrom de 
detresă respiratorie acută) 

4. A fost propusă administrarea de surfactant (sistemul surfactant 
devine disfuncțional prin inactivare) cu rezultate diferite în funcție de 
sistemul de ventilaţie aplicat. 

5. Tratamentul etiologic 

5.1. Tratamentul antiviral — ribavirina, nucleozid analog guanozinei 
care interferă cu sintezele proteice virale este recomandată sugarilor 
imunocompromişi (cost ridicat, rezultate divergente). Alte terapii 
experimentate: oxid nitric inhalat, heliox, eritropoietină nu au dat rezultatele 
aşteptate. 

5.2. Antibioterapia nu este indicată în mod constant deoarece 
suprainfecția bacteriană este rară. Este indicată la cei cu apnee recurentă, 
reapariția febrei, agravarea bruscă, leucocitoză, pozitivarea CRP, sindrom 
radiologic de umplere alveolară. Orientativ se recomandă, amoxicilină 
clavulanat, cefuroxima cu/fără macrolide (eritromicină, azitromicină, 
claritromicină). Atenţie la alergia de tip imediat la B lactamine. 

Evoluție şi complicaţii 

Complicaţiile episodului acut de bronsiolită sunt cu atât mai 
frecvente cu cât vârsta este mai mică, mai ales la copiii care întrunesc factori 
de risc pentru evoluția severă: apnee, TPSV, atelectazii, pneumatocele, otită 
medie, infecţii bacteriene pulmonare sau extrapulmonare (incidenţă redusă), 
secreție inadecvată de ADH. 

Bronşiolita acută evoluează autolimitat, vindecarea survenind în 
aproximativ 12 zile. În 9-18% cazuri wheezingul şi hipoxemia pot dura 3-4 
săptămâni. După un episod bronşiolitic, copiii pot prezenta hiperreactivitate 
bronşica durabilă (4-12 ani), cu crize de wheezing recurent, astm bronşic, 
reducerea funcției pulmonare. 

După bronşiolita acută cu adenovirus, există un risc crecut (27-54%) 
de bronşiolită obliterantă ce evoluează ca wheezing cronic, fiind o 
consecință a țesutului de granulaţie (indus de ulcerația mucoasei care 
obliterează bronşiolele şi ducturile alveolare). 

Mortalitatea este redusă (0,5%), dar prezenţa bolilor pulmonare şi 
cardiace agravează prognosticul, mortalitatea atingând 3-5%. 

Prognosticul tardiv depinde de factori de risc individual pentru 
sindrom astmatic recidivant (wheezing recurent). 


WHEEZING RECURENT 
Prof. Dr. Stela Goţia 


Definiţie 

Wheezing-ul recurent (WR) este o manifestare clinică caracteristică 
sugarului şi copilului mic caracterizată prin existenţa a cel puţin 3 episoade 
de expir şuierător în interval de 6 luni. Wheezing-ul traduce obstrucția 
parțială, localizată sau difuză a căilor aeriene de calibru mic. 

Fenotipuri de WR 

1. WR atipic poate fi asociat următoarelor entități clinice: reflux 
gastro-esofagian, aspirație de corp străin/alimente, diskinezie ciliară 
primitivă, malformații pulmonare sau cardiace congenitale, bronşiolite 
obliterante (frecvent după infecția cu adenovirus), mucoviscidoză, 
adenopatii/tumori mediastinale care determină compresiuni extrinseci ale 
arborelui traheo-bronşic, displazie bronhopulmonară. Următoarele elemente 
clinico-anamnestice ridică suspiciunea de WR atipic: evoluția 
cronică/persistentă, legătura posibilă cu alimentația, lipsa creşterii staturo- 
ponderale, existenţa deformărilor toracice, prezența unor zgomote anormale 
sau localizarea unilaterală a acestora. 

2. WR tipic 

2.1. WR tranzitoriu precoce ( 60% din cazurile cu vârsta sub 3 ani): 
de obicei, debutează în primele 6 luni de viaţă; este determinat de alterări 
structurale şi funcționale pulmonare. Nu asociază istoric familial şi/sau 
personal de atopie. Fozinofilele serice şi titrul IgE totale sunt normale. 

2.2. WR atopic (20%); poate debuta la orice vârstă, fără legătură cu 
anotimpul rece sau infecția virală la copii cu istoric atopic familial (adesea 
matern) şi personal (dermatită atopică, rinită alergică). Asociază eozinofilie 
serică şi valori crescute ale IgE serice. 

2.3. WR nonatopic (20%) afectează copiii cu vârsta de 2 luni-10ani, 
fiind determinat de alterarea congenitală sau dobândită a tonusului bronşic: 
bronşiolită virală (WR postbronşiolitic), fumat matern în timpul sarcinii (căi 
aeriene de calibru mic la făt), prematuri ventilați mecanic, supraponderali 
(„happy wheezer”). Rar asociază dermatită atopică sau rinită alergică. 

Cel mai frecvent este WR postbronşiolitic care urmează infecției cu 
VRS, rinovirus, adenovirus, v gripal A şi B, v paragripal 1,2, 3. Infecția 
virală determină alterarea  epiteliului căilor respiratorii, scăderea 
chemotactismului şi activității fagocitare a PMN, scăderea clearence-ului 
mucociliar, creşterea aderenței microorganismelor patogene, eliberare de 
mediatori (ILę, histamină, leucotriene, prostaglandine), hiperreactivitate 
bronşică şi inflamație persistentă cu agravări frecvente şi restitutio "ad 
integrum” greu posibilă. 

Bronşiolita cu VRS din primele luni de viață poate fi urmată de 
recurențe de wheezing în 42-71% din cazuri, obişnuit între 12-24 luni, dar 
posibil până la 10-13 ani. 

Studiile prospective raportează rezultate diferite: 

= bronşiolita cu VRS a sugarului poate produce uşoare anomalii în 
funcția pulmonară a adultului (| VEMS) fără să predispună la astm şi atopie; 

= bronşiolita cu VRS poate fi urmată de wheezing recurent în 50% 
cazuri în primul an de evoluţie, apoi frecvenţa scade cu vârsta, ceea ce 
sugerează că modificările induse de virus în răspunsul citokinic al 
monocitelor poate fi urmat de simptome astmatice mai tîrziu; 

= bronşiolita severă la sugarul atopic poate fi urmată de astm bronşic 
prin sensibilizare la aeroalergeni; experimental s-a demonstrat persistența 
VRS în plămân chiar la cei cu populaţie T competentă. Acest aspect ar putea 
fi implicat în persistenţa antigenului şi ar facilita dezvoltarea atopiei la 
individul predispus genetic 

= mecanismul hiperreactivităţii bronşice restante induse de VRS este 
diferit de cel provocat de alergen (la individul sensibilizat), dar manifestările 
clinice sunt similare. Este luat în studiu rolul inervaţiei senzoriale care 
declanşează remodelarea căilor respiratorii după o infecţie acută cu VRS; 
creşterea factorului neurotrofic central şi periferic şi activarea receptorului 
său poate modifica reactivitatea căilor respiratorii timp îndelungat. 

Investigarea sugarului şi copilului mic cu WR 

Departajarea fenotipică a WR porneşte de la anamneză şi examenul 
obiectiv care vor căuta elemente sugestive pentru diagnostic: 

- manifestări alergice famihale/personale — sugestive pentru WR atopic; 

- debut brutal cu tuse şi dispnee paroxistică — orientează spre aspiraţia de 
corp străin; 

- sindrom de malabsorbție cu malnutriție protein-calorică — evocator 
pentru mucoviscidoză; 

- ventilație asistată la naştere — probabil displazie bronhopulmonară; 

- sufluri cardiace — orientează spre o malformaşie cardiacă congenitală; 

- mase tumorale pe radiografia toracică — ridică suspiciunea de 
tumori/adenopatii mediastinale sau pulmonare; 

- deformări toracice — sugerează o boală respiratorie cronică. 

Funcție de elementele clinico-anamnestice, se efectuează o baterie 
de investigaţii pentru departajarea WR tipic de cel atipic: radiografie 
pulmonară, IDR cu 2 U PPD, imunograma serică, dozări de IgE serice totale 
şi specifice, tranzit baritat eso-gastro-duodenal sau pH-metrie esofagiană 
inferioară, testul transpirației, cultura din aspiratul hipofaringian inferior, 
CT toracic, bronhoscopie, bronhografie, biopsie de mucoasă bronşică. 

Evaluarea severităţii atacurilor de wheezing va ţine cont de 
frecvenţa şi durata simptomatologiei, afectarea alimentației sau somnului, 
necesitatea internării de urgenţă (vezi anexa 3). 

Tratament 

Abordarea terapeutică a WR ţine cont de vârstă, istoricul personal 
şi/sau personal de atopie, frecvenţa şi severitatea simptomatologiei. La 
primul episod de wheezing în perioada de sugar este dificilă diferențierea 
între WR postbronşiolitic şi debutul unui astm bronşic; doar evoluția 
ulterioară în timp orientează diagnosticul. 

Clasele de medicamente recomandate în WR la sugar şi copilul mic 
sunt aceleaşi cu cele folosite în AB cu următoarele menţiuni: 

-  corticoterapia inhalatorie (CTTI) şi-a demonstrat eficienţa în WR atopic şi 
mai puțin în WR postbronşiolitic; se recomandă alegerea unui preparat 
potent (fluticasone dipropionat) fără efecte secundare la doze mici/medii; 

-  corticoterapia sistemică (orală sau parenterală) este acceptată doar în cure 
scurte (3-5 zile) în episodul acut sever sau pe perioade de 3-4 săptămâni în 
cazurile necontrolate de CTI; 

- inhibitorii de leucotriene (montelukast sodic, MoNa) sunt eficienți în WR 
postbronşiolitic; pot reprezenta o alternativă la dozele mici de CTI. 

- bronhodilatatoarele cu acţiune de lungă durată (BALD): salmeterol, 
formoterol sunt acceptate după vârsta de 4-5 ani (recomandare FDA); cu 
toate acestea, există studii recente care au demonstrat eficienţa acestora şi 
absenţa efectelor secundare şi la copilul mic. 

WR din primu doi ani de viaţă se tratează funcție de numărul de 
atacuri şi istoricul personal/familial de atopie care stabilesc treapta de 
severitate (vezi anexa 4): 

1. copil fără istoric de atopie 

e primul atac - treapta 1: bronhodilatator cu acțiune de scurtă durată 
(BASD) la nevoie, preferabil în nebulizări 

e aldoilea atac -treapta 2: BASD şi corticoterapie orală (CTO), 5 zile 

e altreilea atac - treapta 3: BASD şi CTO, 5 zile, apoi CTI, 3 luni 
2. copil cu istoric de atopie — nivelul de risc pentru astmul bronşic este mai 
înalt astfel, se consideră: 

e primulatac-—treapta? 

e aldoileaatac—treapta3 
e altreilea atac — treapta 4: doze medii/mari CTI şi BALD. 

Tratamentul WR la copilul mai mare de 2 ani ține cont de numărul 
de episoade anterioare (vezi anexa 5). 

Lipsa răspunsului la schemele terapeutice propuse se poate datora 
administrării incorecte sau timp insuficient a medicației, lipsei de 
complianță a familiei (corticofobie), factorilor de mediu (fumat pasiv) sau 
omiterii unui WR atipic. 

ASTMUL BRONŞIC 
Prof. Dr. Stela Goţia 


Definiţie 

Astmul bronşic (AB) este o boală inflamatorie cronică a căilor 
respiratorii care produce episoade recurente de wheezing, scurtarea 
respirației, distensie toracică şi tuse separate de perioade de aparentă 
normalitate. Obstrucţia căilor respiratorii este difuză, dar variabilă ca 
gravitate în diverse zone ale plămânilor şi este reversibilă spontan sau sub 
tratament. Inflamația se dezvoltă şi se autoîntreține pe fondul unei 
hiperreactivităţi bronşice (HRB) preexistente pe care o agravează. 
Reversibilitatea bronhoobstrucţiei poate fi uneori numai parțială. 

Epidemiologie 

AB este cea mai frecventă boală cronică a copilului, reprezentând 1⁄4 
din totalul bolilor cronice sub 18 ani. Prevalenţa medie este de 10-15% 
(variabilă de la o zonă geografică la alta). În România unele studii sugerează 
o valoare de 3-7% la şcolar. Absenteismul şcolar prin AB este de trei ori 
mai mare faţă de nonastmatici. 

Patogenie 

1. Predispoziţia genetică este susținută de: 
e ancheta familială pozitivă pentru AB sau alte boli alergice; 
e descoperirea unor alele asociate cu riscul crescut pentru HRB; cea mai 
semnificativă asociere este cu cele implicate în sinteza crescută de IgE — 
locus pe braţul lung al Crl (astm şi alte alergii). Alte corelaţii semnificative: 
locus pe Cr5 (5q31-q35), Cr8 (8p23), Cr2q21, 13q32-34. Este evident că 
AB este efectul de masă al câtorva erori genetice cu transmitere poligenică 
mai degrabă decât o singură mutație majoră. 

2. Hiperreactivitatea bronşică este o componentă intrinsecă a bolu 
prezentă în majoritatea cazurilor. 
- există şi în afara crize; 
- poate fi prezentă la indivizi nonastmatici, frecvent la rudele copilului 
astmatic; 
- se manifestă ca bronhoobstrucție după efort, expunere la mirosuri 
puternice sau iritanți, fum, aer rece, efort fizic; 
- este un indicator sensibil pentru AB şi este prezentă în diverse grade şi în 
faza intercritică; 
- HRB este influenţată de administrarea cronică de nedocromil, cromolin, 
corticoterapie sistemică sau inhalatorie. 

Relația HRB cu severitatea bolii este variabilă de la un bolnav la 
altul, dar stabilă la acelaşi individ cu excepția exagerărilor temporare. HRB 
creşte prin modificări intrinseci ale musculaturii bronşice şi prin alterarea 
controlului vegetativ. 

3. Inflamaţia cronică 

3.1. Componentele celulare implicate 

Inflamaţia cronică este declanşată şi întreţinută de mecanisme 
specifice. Sunt implicate celulele infiltratului inflamator (eozinofile, 
mastocite, limfocite, PMN, macrofage şi trombocite) şi celule autohtone 
activate sau lizate. Micromediul creat conține mediatori comuni mai multor 
tipuri de celule şi mediatori specifici (vezi anexa 6). 

Schematic, IgE produse în stadiul de sensibilizare sunt legate la 
receptori specifici cu afinitate înaltă ai mastocitelor (celule fixe care cresc 
numeric prin migrația monocitelor circulante în focarul de inflamație). 
Legarea ulterioară a alergenului este urmată de degranularea mastocitelor, 
eliberarea de histamină, producerea de mediatori neoformați şi factori 
chemotactici. Celulele endoteliale activate facilitează formarea infiltratului 
inflamator prin molecule de adeziune şi selectine. Eozinofilele astfel 
acumulate şi active eliberează mediatori agresivi care amplifică inflamația 
inițială şi au efect histamino-eliberator (proteina bazică majoră, proteina 
cationică, peroxidaze specifice), produc leziuni epiteliale şi îngroşarea 
membranei bazale. Alte celule implicate:  monocitele circulante, 
macrofagele pulmonare, limfocitele T şi B, PMN (rol important în 
perpetuarea răspunsului inflamator prin eliberare de mediatori ca: hidrolaze 
acide, mieloperoxidaze, preoteaze neutre, alte enzime litice şi produşi ai 
acidului arahidonic). 

Trombocitele secretă amine vasoactive, serotonină, histamină, 
factori histamino-eliberatori şi pot interveni în exacerbări, având receptori 
pentru IgE. 

3.2. Mecanisme neurologice 

Sunt implicate: 

- tonusul parasimpatic crescut, stare agravată de scăderea, în timp, a 
reactivității simpatice; 

- reactivitatea crescută a fibrelor C şi eliberarea de substanţă P; 

- insuficienţa controlului non-adrenergic non-colinergic (în studiu); 

3.3. Handicapul unor mecanisme limitante ale acțiunii mediatorilor 

În condiţii normale, celula epitelială bronşică eliberează factori care 
se opun bronhoconstricției. Proteina cationică a eozinofilului produce 
descuamări epiteliale, uneori severe, având drept consecinţă scăderea 
factorilor bronhodilatatori şi peptidului vasoactiv care se opun efectului 
bronhoconstrictor al histaminei. 

3.4. Patogenia bronhoobstrucţiei - factori exacerbanți 

Criza (acutizarea) poate fi declanşată de: 

- alergen (polen, praf de casă, produse animale, schimbarea 
locuinţei, mucegai); 

- mediatori independent de IgE (aspirina, alte AINS; B blocante); 

- efortul, aerul rece, iritanții (fum de țigară, mirosuri puternice, 
vapori, gaze) acționează prin mecanisme puțin definite, independent de IgE; 
intensitatea răspunsului se corelează cu gravitatea inflamaţiei subiacente; 

- infecția virală, probabil şi cea bacteriană, acționează prin mecanism 
complex mediat de IgE şi independent de IgE; 

- stressul este responsabil de un mecanism mai puţin elucidat; a fost 
demonstrată creşterea producerii de citokine proinflamatorii; 

- factori endocrini — menstruaţia, sarcina, bolile tiroidiene. 

Morfopatologie 

Inflamaţia din căile respiratorii este cvasiconstantă şi esențială 
pentru dezvoltarea bolii; spălătura şi biopsia mucoasei bronşice a evidențiat 
prezența inflamației la bolnavi paucisimptomatici. 

Infiltratul inflamator din peretele bronşic şi parenchimul înconjurător 
este bogat în eozinofile, polimorfonucleare, bazofile, mononucleare fără 
organizare în noduli limfoizi sau granuloame. Epiteliul căilor respiratorii 
prezintă arii întinse descumate, iar în membrana bazală se găseşte o cantitate 
sporită de colagen. Muşchiul neted bronşic este hipertrofiat. Depozitele mari 
de mucus din căile respiratorii conţin celule epiteliale şi inflamatorii. 

Manifestări clinice 

Simptomatologia clinică reflectă severitatea obstrucției cu nuanțări 
dependente de vârstă. Intercritic sau când obstrucția este uşoară, examenul 
fizic al aparatului respirator este normal. 

1. Criza de astm bronşic 

1.1 Definiţie — paroxism de dispnee expiratorie reversibilă spontan 
sau la bronhodilatataore. Reversibilitatea sub tratament bronhodilatator este 
un criteriu pentru diagnosticul astmului bronşic. 

1.2. Factori declanşanțţi (triggeri) 

Factorii care pot declanşa sau întreține simptomele sunt diferiți de la 
bolnav la bolnav: 

- alergeni din mediul exterior (polenuri, mucegaiuri) sau din casă (praf de 
casă, mucegaiuri, gândaci de bucătărie, animale de casă — câine, pisică); 

-  poluanți; 

- infecții respiratorii; 

- efort fizic sau hiperventilație; 

- alimente şi aditivi alimentari; 

- infecții respiratorii; 


74 


- fumat activ sau pasiv; 

- emoții, stress; 

- refluxul gastro-esofagian; 
-  neadresabilitatea la medic. 

1.3. Fiziopatologia crizei 

Obstrucția bronşiolară produce creşterea rezistenței la expir, 
închiderea prematură a căilor aeriene, hiperinflația plămânului, creşterea 
travaliului expirator şi modificări ale proprietăților elastice ale plămânului. 
Obstrucția este difuză, dar neuniformă în diferite teritorii pulmonare. 
Perfuzia unor porțiuni inadecvat ventilate este urmată de anomalii ale 
gazelor respiratorii, în special scăderea PO». 

În stadiul precoce al atacului astmatic, PCO, este obişnuit scăzută 
din cauza hiperventilației. Odată cu agravarea procesului obstructiv 
intervine o hipoventilație alveolară certă, PCO» creşte şi când mecanismele 
tampon sunt depăşite, pH-ul sanguin scade. 

Criza se poate însoţi de hipertensiune pulmonară, suprasolicitare 
ventriculară dreaptă şi scăderea umplerii ventriculului stâng. 

1.4. Tablou clinic 

Criza de astm la copil se carecterizează prin: 

- anxietate; 

- creşterea frecvenței respiratorii (polipnee) — severă la sugar, 
moderată la copilul mare, uneori bradipnee la copilul mare; 

- dispnee expiratorie, uneori mixtă paroxistică sau cvasipermanentă; 
poate lipsi în astmul tusiv; 

- wheezing; 

- tuse seacă, chinuitoare asociată dispneei şi wheezingului; rareori, 
este simptom unic (astmul tusiv); tusea uscată este înlocuită la sfârşitul 
crizei de tuse productivă; 

- expectorația la copilul mare este în cantitate mică, având aspect de 
albuş de ou, dar în prezența unui număr mare de eozinofile, poate căpăta 
aspect gălbui (confuzie cu infecția); 

- senzație de constricție toracică generată de hiperinflația plămânului 
poate fi relatată după vârsta de 3-4 ani; 

- raluri sibilante perceptibile continuu în exacerbări, dar acestea pot 
lipsi când obstrucţia este uşoară sau dimpotrivă, foarte severă, situație în 
care devin audibile după iniţierea terapiei bronhodilatatoare. 

Semnele şi simptomele menţionate sunt caracterizate de următoarele: 
- variabilitatea în timp, dispariția spontană sau sub tratament; 

- apariția sau agravarea în context infecțios (viral), expunere la alergen, 
factori fizici/chimici iritanți, fum de țigară; 
- absența unei corelaţii perfecte între severitatea bolii şi severitatea exacerbărilor. 

1.5. Aprecierea gravităţii crizei în funcţie de vârstă 


Tabel V: Aprecierea gravităţii crizei la sugar şi copilul mic 


Semne şi Criză uşoară Criză medie Criză severă 
simptome 
FR (% peste < 30 30-50 > 50 
media normală) 
normal scurtat, refuzul 
alimentaţiei 
tiraj discretă retracție inter- | balans toraco- 
retracție şi subcostală abdominal, bătăi ale 
intercostală aripioarelor nazale 
wheezing la sfârşitul pe tot expirul | inspir-expir 
expirului 
colorația normală discret palidă | posibil cianoză 
tegumentelor 
ascultație expir uşor expir prelungit | MV diminuat/absent 
prelungit 
Sa» > 95% 90-95% < 90% 
PaCO» < 35 mm Hg 35-40 mmHg |>40 mm Hg 
Tabel VI: Aprecierea gravităţii crizei la copilul cu vârsta peste 6 ani 
Semne şi Criză uşoară Criză medie Criză severă 
simptome 
dispnee la mers la vorbire în repaus 
vorbire normală fraze scurte cuvinte 
comportament agitat foarte agitat agitaţie 
extremă/obnubilare 
FR tahipnee tahipnee tah'/bradipnee 
musculatura nefolosită folosită balans toraco- 
accesorie abdominal 
wheezing la sfârşitul | zgomotos intens în inspir ŞI 
expirului expir/absent 
FC/min <100 100-200 >140/bradicardie 
puls paradoxal | absent 10-20 20-40/absent 
(mm Hg) 
PEF (% din > 80 60-80 < 60 
valoarea prezisă) 
PaO2 (mmHg) normală > 70 mm Hg < 60 mm Hg 
PaCO» (mmHg) | < 35 mm Hg 35-45 mm Hg > 45 mm Hg 
SaO2 % > 95 90-95 < 90 


76 


1.6. Evoluţia crizei 

Exacerbarea astmatică poate dura câteva ore la copilul mare şi câteva 
zile la sugar. Sfârşitul crizei este anunţat de o senzație de uşurare 
caracterizată prin ameliorarea sindromului funcțional respirator şi tuse 
frecventă. 

1.7. Starea de rău astmatic este un paroxism de dispnee expiratorie 
de severitate clinică importantă cu durată prelungită (peste 24 ore) şi lipsă 
de răspuns la bronhodilatatoare. Evoluează în două faze: 

* faza de luptă dominată de manifestări respiratorii: dispnee expiratorie 
intensă, cianoză, inspir scurt, tiraj marcat, bătăi preinspiratorii ale 
aripioarelor nazale, respirație regulată tahipneică, apoi progresiv 
neregulată cu pauze de scurtă durată, hipersonoritate pulmonară, 
diminuarea murmurului vezicular. 

% faza de bronhoplegie (comă sau precomă): manifestări respiratorii 
(bronhospasm înlocuit de bronhodilatație şi respirație superficială), 
manifestări cardio-vasculare (tahicardie, tulburări de ritm, insuficiență 
cardiacă, inițial HTA, apoi hTA şi colaps), manifestări neuro-psihice 
(agitație, anxietate, somnolenţă, hiporeactivitate progresivă, comă, 
convulsii, stop cardiorespirator). 

Reprezintă trăsături indicatoare de gravitate: dispneea marcată, 
cianoza, bradicardia, balansul toraco-abdominal, „liniştea ascultatorie”, 
dispariția tirajului intercostal în absența semnelor de ameliorare clinică, 
starea de epuizare, diminuarea stării de conştienţă, Sa02<91%, Pa0»<60 
mmHg, PaCO»> > 45 mm Hg. 

2. Starea intercritică 

În perioada dintre crize, copilul poate fi complet asimptomatic sau 
prezintă o simptomatologie minimă (tuse nocturnă şi/sau matinală). Starea 
intercritică din formele severe de astm se caracterizează prin obstrucţie 
reziduală care evoluează spre insuficiență respiratorie cronică: deformări 
toracice, cianoză, hipocratism digital, hipotrofie staturo-ponderală, pubertate 
întârziată. 

Persistenţa unor manifestări clinice intercritice reprezintă elemente 
de prognostic sever. 

3. Condiţii asociate agravante: sinuzita cronică, adenoidita cronică, 
refluxul gastro-esofagia,  hipersensibilitatea la aspirină, sensibilitatea la 
sulfiți, adminsitrarea de B-blocante. 

4. Forme clinice particulare 

4.1. Astmul bronşic la sugar şi copilul mic 

Are o prevalenţă în creştere, fiind adesea diagnosticat ca wheezing 

recurent; fumatul în sarcină are un rol important. Există importante 

dificultăți terapeutice datorită efectelor controversate la această vârstă a 
bronhodilatatoarelor şi corticosteroizilor (sistemic, oral, topic), atât în 
exacerbări, cât şi pe termen lung. 
Criterii pentru diagnosticul astmului bronşic la sugar şi copilul mic 
(modificat după Martinez) 
e Criterii majore 
- spitalizarea pentru o formă gravă de bronşiolită sau wheezing; 
- trei sau mai multe episoade de wheezing în cadrul infecțiilor 
respiratorii inferioare în ultimele 6 luni; 
- istoric de astm la unul din părinți; 
- dermatită atopică; 
- sensibilizare la aeroalergeni. 
e Criterii minore 
- rinoree în absenţa contextului de infecție respiratorie superioară; 
- wheezing în absenţa contextului de infecție respiratorie; 
eozinofilie peste 5%; 
alergie alimentară; 
sex masculin. 
Se apreciază riscul pentru wheezing persistent/astm bronşic dacă 
există unul din primele două criterii majore plus alt criteriu major sau două 
criterii minore. 
4.2. Astmul bronşic al adolescentului 
În adolescență, AB se poate remite sau agrava. Problemele acestei 
perioade rezultă din simptomatologia intricată, non-complianţa la tratament, 
abuzul de pufuri de bronhodilatatoare, fumatul, sarcina. 
4.3. Astmul bronşic indus de efort 
Este frecvent datorită nivelului crescut al activităţii fizice la copii. 
Obstrucţia bronşică este maximă la 5-15 minute după efort, mai ales după 
alergări în aer rece şi umed. Aceşti copii pot face sport dacă se aplică măsuri 
profilactice adecvate (bronhodilatator inhalat cu 5 minute înainte sau oral cu 
2 ore înaintea exerciţiului fizic). 
4.4. Astmul bronşic nocturn 
Simptomele (tusea şi wheezingul) apar noaptea şi spre dimineață 
datorită influenţei exagerate al ritmului circadian al calbrului bronşic. 
Controlul simptomelor nocturne se face cu o singură doză de teofilină retard 
(10 mg/kg) la culcare. 
4.5. Tusea cronică — variantă de astm bronşic 
Tusea poate fi singura manifestare a bolu astmatice, fiind provocată, 
probabil, de hiperreactivitatea receptorilor pentru tuse din căile respiratorii 
superioare. La tratamentul intercritic adaptat treptei de severitate se asociază 
terapie de inhibiţie a tusei. 

Diagnostic pozitiv 

I. Anamneza 
e prezența simptomelor sugestive; 
e expunerea la factori precipitanti; 

- antecedente patologice familiale: alergie mediată IgE sau astm 
bronşic la rudele apropiate; 

e antecedente patologice personale: 

- alte comorbidități alergice (dermatită atopică, rinită alergică, 
sinuzită, polipoză nazală, alergie alimentară şi/sau medicamentoasă); 

- agresiuni ale căilor respiratorii la vârstă mică (displazie bronho- 
pulmonară, bronşiolite virale, crup recurent, reflux gastro-esofagian, 
expunere pasivă la fum de țigară); 

e condiţii de locuit 

- vechimea locuinţei, sistemul de încălzire şi umidifiere a aerului 
(centrală, sobă cu lemne/cărbuni); 

- animale/gândaci de bucătărie în casă; 

- expunere la fum de ţigară; 

- camera pacientului — pat, perne, covoare şi cuverturi, obiecte ce rețin 
praful; 

2. Istoricul bolii 
e modalități de prezentare a simptomatologiei: 
e dezvoltarea bolii: 
e impactul afecțiunii asupra pacientului: 
e impactul afecțiunii asupra familiei: 
e investigarea percepției bolii de către pacient şi familie 

3. Explorarea funcţională pulmonară 

Reprezintă un element major în aprecierea severității episoadelor 
acute şi gravității bolii şi permite aprecierea obiectivă a eficienţei terapiei 
aplicate. 

Certificarea obiectivă a diagnosticului de astm bronşic se face prin: 
- evidențierea limitării (obstrucției) fluxului aerian; 
- reversibilitatea (chiar şi parțială în formele cu vechime sau severitate 
mare) a obstrucției fluxului aerian; 
- variabilitatea mare a debitelor ventilatorii determinate prin probele 
funcționale respiratorii - dovadă indirectă a HRB. 

Componentele curbei flux-volum care constituie spirometria sunt: 

- FEV; (forced expiratory volume in 1 second) este volumul exhalat în 
prima secundă măsurat în litri. Această zonă apreciază căile respiratorii mari 
şi medii (normal > 85%); 
- FVC este volumul total de aer eliminat într-un expir forțat, după un inspir 
forţat; 

- FEV,/FVC — acest raport măsoară fluxul în aer exhalat (normal > 85%); 

- FEF 25-75% (forced expiratory flow from 25 to 75%) măsoară rata 
fluxului de aer din pătrimea medie a FVC; reflectă fluxul din căile aeriene 
MICI şi medii; 

- PEFR (peak expiratory flow rate) măsoară fluxul cel mai rapid de aer şi 
reflectă funcția căilor respiratorii mari; scăderea valorilor PEFR anunță un 
grad de obstrucție şi necesitatea administrării de bronhodilatator. 

Creşterea cu cel puțin 10% a PEFR sau FEV, după aerosoli 
bronhodilatatori este puternic sugestivă pentru AB; lipsa de răspuns nu 
exclude AB (status astmaticus). 

4. Alte investigații 
e determinarea gazelor sanguine şi pH: 

- PaO — poate rămâne scăzută câteva săptămâni după un episod acut; 

-  PaCO» crescută şi acidoza lactică — apar în formele severe; 

-  pulsoximetria — utilă pentru sesizarea atacului şi urmărirea tratamentului. 

e cozinofilie > 400/mm;, eozinofile în spută şi secreția nazală, determinara 
IgE totale şi specifice; 

e teste de provocare bronşică la metacolină sau histamină — se aplică numai 
la copilul mare asimptomatic şi cu funcție pulmonară normală. Provocarea 
cu alergen inhalat este fidelă, dar periculoasă; 

e testarea răspunsului la efort dozat — apreciază eficienţa tratamentului de 
control al bolii; 

e aprecierea răspunsului la bronhodilatatoare; 

e hemoglobina, hematocritul, proteinemia — markeri ai gradului de 
hemoconcentrare prin deshidratare (polipnee, scăderea aportului de lichide); 

e dezechilibre electrolitice: ionograma serică şi urinară; 

e radiografia toracică — hiperinflație, atelectazii subsegmentare, infiltrat 
peribronşic, hipertransparenţă pulmonară, coborârea diafragmului; 

e EKG — semne de cord pulmonar acut, tulburări de ritm şi conducere, 
tulburări de repolarizare ventriculară; 

e EEG — semne de suferință cerebrală globală prin hipoxie; 

e ex FO — posibile semne de edem cerebral acut datorat hipoxiei şi/sau 
hipercapniei; 

e culturi din spută sau aspiratul hipofaringian inferior — pentru evidențierea 
infecției bacteriene; 

e investigații necesare elaborării diagnosticului diferențial cu alte boli 
însoțite de wheezing. 

Diagnostic diferențial 

Se face cu alte entități clinice care asociază dispnee expiratorie şi 
wheezing la copil. 

Tabel VII: Investigații necesare diagnosticului diferențial al 
sindromului astmatic 


Afecţiunea Investigaţii necesare pentru excluderea 
afecțiunii 
Reflux gastro-esofagian pH-metrie esofagiană inferioară 


Mucoviscidoza Testul transpiratiei 


Deficitul de al-antitripsină | Dozarea al-antitripsinei în ser 
Imunodeficiențe umorale Imunelectroforeza serică 
Deficitul de IgA secretor Imunelectroforeza în secretiile bronşice 


Bronşiectazia Bronhografie, CT toracic 


Bronşiolită obliterantă Biopsie pulmonară 
Epilepsie diencefalică EEG 
Tratament 


Obiectivele tratamentului în AB sunt: 

suprimarea inflamaţiei cronice la nivelul mucoasei bronşice; 
obținerea bronhodilatației; 
repermeabilizarea căilor respiratorii; 
evitarea acțiunii trigger-ilor pentru împiedicarea reactivărilor procesului 
inflamator; 
e exacerbări minime/absente; 
e simptomatologie diurnă şi nocturnă minimă/absentă; 
e necesar minim de bronhodilatatoare de scurtă durată (sub 1/zi, ideal 
deloc); 
e PEF peste 80%; 
e efecte minime/absente ale terapiei; 
e activitate normală, fără absenţe şcolare datorate bolii. 

1. Tratamentul atacului astmatic 

Abordarea crizei de AB este diferită funcție de severitatea acesteia. 

1.1. Exacerbarea uşoară/medie poate fi tratată la domiciliu sau în 
ambulator cu condiţia complianței familiei care va fi instruită pentru 
recunoaşterea simptomatologiei crizei şi semnelor de severitate (criterii de 
spitalizare). Este necesară ancheta asupra medicamentelor administrate 
înainte de prezentarea la medic (tip, doze, frecvența administrării). 
Tratamentul inițial constă în administrarea de bronhodilatatoare inhalatorii 
cu acțiune de scurtă durată (BASD): Ventolin spray (50 ug/puf), 3 

administrări la interval de 20 minute în prima oră cu evaluarea ulterioară a 
răspunsului (vezi anexa 7): 

- răspuns bun (ameliorarea simptomelor, menţinerea răspunsului la BASD la 
4-6 ore, PEF>80%): se continuă administrarea BASD la 3-4 ore, 1-2 zile, 
apoi se trece la medicația intercritică; dacă pacientul primea anterior 
corticoizi, se dublează doza pentru 7-10 zile, apoi se revine la doza inițială; 

- răspuns incomplet (simptomele diminuă în intensitate, dar reapar la 2-3 
ore, PEF: 60-80%): se continuă administrarea de BASD la care se asociază 
glucocorticoizi sistemici (GCS), eventual anticolinergice şi se solicită 
consultație medicală; 

- răspuns absent/agravare (wheezing intens, durata ameliorării sub 2 ore, 
PEF <60% ): se continuă administrarea de BASD, GCS, anticolinergice şi 
se face internare de urgență. 

1.2 Exacerbarea severă impune internarea copilului într-un 
compartiment de terapie intensivă în care se poate realiza monitorizarea 
adecvată. Se recomandă BASD: 

e adrenalină subcutanat (soluţie 1/1000) în doză de 0,01 mg/kg, maxim 0,3 
ml/doză la fiecare 15-20 minute, maxim 3 administrări; 

e terbutalină sc, 0,01 mg/kg, maxim 0,25 mg repetat la nevoie la interval 
de 20 minute; 

e izoproterenol în perfuzie endovenoasă (injectomat), în doză inițială de 
0,1 mg/kg/min care se creşte cu 0,1 mg/kg/min la fiecare 15-20 minute până 
la ameliorarea simptomelor sau până la înregistrarea unei tahicardu de 
200/minut; 

e salbutamol în perfuzie endovenoasă lentă în doză de 100 mg/1,73 m2 
suprafaţă corporală diluat în 10 ml ser fiziologic. 

Se opreşte administrarea de BASD la valori ale frecvenţei cardiace 
peste 150/ minut la copilul mare sau 180/minut la sugar şi copilul mic 

Corticoterapia este esenţială în atacul sever. Se poate administra: 

e hemisuccinat de hidrocortizon în doză start de 7 mg/kg iv, apoi 7 
meg/kg/24 ore în prize repetate la 6 ore; 

e metilprednisolon succinat (Solumedrol) în doză de încărcare de 2 mg/kg 
iv lent în 10 minute, apoi 4 mg/kg/24 ore la interval de 6 ore; 

e dexametazonă fosfat (Superprednol) în doză de încărcare de 0,3 mg/kg iv 
urmată de 0,3mg/kg/24 ore; 

e betametazonă (Beclomethasone) în doză de încărcare de 0,3 mg/kg iv şi 
ulterior, 0,3 mg/kg/24 ore în 4 prize iv. 

Terapia cu metilxantine (teofilină) se practică doar în condiţii de 
spitalizare. 

Crizele severe cu răspuns inadecvat la tratament medicamentos 
necesită intubaţie şi ventilație asistată, în condiţii de anestezie generală şi 
blocadă neuromusculară. Indicaţii: 
> semne de epuizare respiratorie; 
> tulburări de conştiență (obnubilare, somnolenţă, comă); 
> hipoxemie severă (Pa0O2 < 50 mm Hg); 
> hipercapnie severă (PaCO2 > 60 mm Hg); 
> tulburări hemodinamice (hTA, şoc); 
> stop respirator. 

1.3. Medicamente proscrise sau inutile în criza astmatică: sedative, 
mucolitice (accentuează tusea), kinetoterapia (accentuează discomfortul), 
hidratarea cu volume mari de lichide, antibioterapia (cu excepția infecțiilor 
bacteriene concomitente). 

1.4. Atitudinea după criza de AB 

În caz de răspuns favorabil se trece la administrarea orală a 
bronhodilatatoarelor şi corticoizilor (prednison 1-2 mg/kg/zi în priză unică 
matinală, 5 zile). Bolnavul se externează dacă starea sa este stabilă şi 
medicaţia poate fi administrată cu uşurinţă şi în condiţii de securitate la 
domiciliu. 

Tratamentul şi urmărirea evoluției crizei la domiciliu, în unităţile de 
urgenţă şi în spital sunt sistematizate în anexa 7 şi 8. 

2. Tratamentul cronic 

2.1. Evitarea factorilor de risc 

Educaţia bolnavului şi a familiei este indispensabilă pentru succesul 
terapiei şi urmăreşte conştientizarea asupra caracterului cronic al bolii, 
necesitatea participării active la tratament, controlul factorilor de mediu şi 
eliminarea factorilor declanşatori, recunoaşterea exacerbărilor şi măsurile 
imediate în criză (vezi anexa 9). 

2.2. Terapia intercritică se recomandă funcție de treapta de 
severitate a bolii stabilită după criterii clinico-sprimetrice (stadializare 
GINA, 2007 — vezi anexa 10, 11) 

Se recomandă administrarea medicaţiei pe cale inhalatorie pentru că 
aceasta realizează concentrație mare direct în căile respiratorii, are eficiență 
terapeutică mare şi reacții adverse sistemice minime. Deoarece copiii mici 
îşi însuşesc mai greu tehnica de administrare, este indicată folosirea spacer- 
ului (baby-haller), o cameră de expansiune din care copilul inspiră 
medicamentul pulverizat sub formă de particule aerosolizate. 

Corticoterapia inhalatorie (CTI) cronică determină o reducere 
marcată a frecvenței şi severităţii exacerbărilor. Trebuie utilizată doza 
minimă care permite menţinerea controlului bolii (vezi anexa 12). 

Bronhodilatatoarele cu acțiune de lungă durată (BALD) se 
administrează în asociere cu CTI când aceştia din urmă nu controlează boala. 

Antagoniştii receptorilor de leucotriene (montelukast sodic, MoNa) 
sunt utilizați în AB cu comorbidităţi alergice (rinită), ca terapie alternativă a 
dozelor mici/medii de CTI în AB persistent uşor şi asociată dozelor mari de 
CTI în AB persistent sever. 

AB intermitent cu crize severe se tratează ca AB persistent moderat. 

Controlul evoluţiei AB se efectuează la fiecare 3-6 luni sau ori de 
câte ori este nevoie prin bilanţ efectuat de medicul specialist. 

Sub vârsta de 5 ani, instituirea unui tratament antiinflamator de 
probă constituie probabil cea mai fidelă modalitate de afirmare a 
diagnosticului de AB (vezi anexa 13). 

Evoluție. Prognostic 

Morbiditatea prin AB este influenţată pe de o parte de 
subdiagnosticare, pe de altă parte de tratamentul inadecvat. 

AB este o boală cronică care persistă toată viaţa; în 30% din cazuri 
se ameliorează la pubertate, dar simptomele reapar în perioada de adult. 

Mortalitatea are o valoare medie de 1,5-3/100 000/an cu o tendinţă 
de creştere lentă în ultimii 30-40 ani. 


RINITA ALERGICĂ 


Definiţie: inflamație mediată IgE a mucoasei nazale care afectează 
funcția normală a nasului şi determină simptome specifice. 

Incidenţa rinitei alergice este de 20% în populația generală, dar 
creşte la 75% la copiii cu AB alergic. 

Patogenie: inflamaţia alergică a mucoasei nazale se suprapune în 
mare măsură celei din AB. Faza preoce a reacției alergice se caracterizează 
clinic prin strănut, prurit, rinoree apoasă. Faza tardivă exprimată clinic la 4- 
8 ore după expunerea la alergen este dominată de congestie şi obstrucție 
nazală. Se pot asocia disfuncția trompei Eustachio, respirație bucală şi 
sforăit nocturn, tuse cronică neproductivă, perturbarea somnului şi oboseală 
diurnă, deficite neurocognitive. 

Forme clinice 

e Rinita alergică sezonieră (20%) — simptomele au durată corelată 
cu persistența alergenului (ex: sensibilizarea la polenuri de ierburi, cereale, 
pomi); 

e Rinită alergică perenă (40%) şi perenă cu acutizări sezoniere 
(40%); este corelată cu sensibilizarea la acarieni, gândaci de bucătărie, 
mucegaiuri de interior, peri animale (câine, pisică). 

Diagnostic pozitiv: 
- anamneză (atopie familială şi/sau personală, factori de risc din mediu); 
- examen ORL (secreţii nazale clare, mucoasă nazală palidă, hipertrofia 
cornetelor nazale); 
- dovedirea sensibilizării alergice (dozări de IgE specifice, skin-prick test); 
- dozarea eozinofilelor sanguine (sensibilitate redusă) şi nazale. 

Diagnostic diferențial 

Rinita alergică este subdiagnosticată la copil, fiind adesea 
confundată cu infecţii respiratorii recurente sau AB tusiv. 

Complicaţii: sinuzita alergică sau bacteriană (suprainfecţie), otită 
medie recurentă, otită cronică seroasă, hipoacuzie, declanşarea sau 
exacerbarea unui AB preexistent. 

Tratamentul presupune: 

- măsuri de control a mediului (vezi anexa 8); 

-  farmacoterapie — se pot recomanda: 

e antihistaminice, preferabil de generația a-II-a şi a- III-a (cu efecte reduse 
pe sistemul nervos): cetirizina (5 mg/zi între 2-11 ani, 10 mg/zi peste vârsta 
de 12 ani), levocetirizina, loratadina (10 mg/zi peste vârsta de 12 ani, 5 
mg/zi între 2-11 ani), desloratadina (5 mg/zi peste vârsta de 12 ani); 

e  corticoterapie intranazală: fluticasone dipropionat (100-200 ug/zi peste 
vârsta de 4 ani), mometazone furoat (100 ug/zi între 3 şi 11 ani, 200 ug/zi 
peste vârsta de 12 ani); 

e stabilizatori de membrană mastocitară 

e  antileucotriene — indicate în rinita alergică asociată cu AB. 

Decongestionantele nazale au efecte secundare: congestie de 

rebound în administrarea peste 3-5 zile, rimită medicamentoasă în 

folosirea îndelungată. 
- imunoterapie - administrarea de doze crescânde de extract alergenic 
specific standardizat modifică răspunsul imun la următoarele contacte cu 
alergenul prin inducerea unei populaţii de limfocite T reglatoare. 


85 


COLESTAZA NEONATALĂ 
Prof. dr. Evelina Moraru 


Definiţie, factori favorizanţi 

Criteriile clinico-biologice de definire a colestazei sunt: 

— icter persistent cutaneo-mucos; 

— creşterea valorilor serice ale bilirubinei directe peste 2 mg/dl sau 
peste 15% din valoarea bilirubinei totale; 

- creşterea nivelului de retenţie serică a acizilor biliari. 

Modificările histologice hepatice şi extrahepatice, inițiale şi 
adiacente constituie baza pato-fiziologică a manifestărilor sindromului de 
colestază. 

Importanța problemei: 
= identificarea precoce permite decizii terapeutice eficiente în timp util; 
= evaluarea diagnosticului etiologic trebuie făcută in 6-8 săptămini 
(instalarea leziunilor de ciroză biliară se face rapid la copil în 12 săptămâni); 
= este esențială este stabilirea argumentelor pentru diagnosticul de atrezie 
de căi biliare extrahepatice şi efectuarea rapidă a intervenţiei chirurgicale; 
= sunt necesare: 

e suport nutrițional 
e suport terapeutic medicamentos 
e tratament chirurgical paleativ sau/şi curativ. 

Afectarea funcției excretorii hepatice determină colestază neonatală 
cu un grad variabil şi progresiv de instalare a unor caracteristici biochimice 
şi histologice. La fătul uman secreția acizilor biliari începe în săptămâna a- 
12-a a vieţii intrauterine. 

Colestaza reprezintă o condiție patologică frecventă, favorizată de 
imaturitatea în dezvoltarea anatomică şi funcțională a sistemului excretor 
hepato-biliar al copilului. 

Condiţii patologice diverse (infecțioase, metabolice, toxice) pot 
reprezenta adevăraţi „trigeri” ai colestazei. Multe situații rămân idiopatice 
dupa efectuarea unui protocol complex. Diversitatea sindroamelor 
colestatice crează probleme de diagnostic diferențial de efectuat în primele 6 
săptămâni, esențiale pentru evoluția în unele boli (metabolice sau 
malformative). 

Fluxul biliar şi drenajul fiziologic depinde de două mecanisme majore: 
e fluxul acizilor biliari secretați şi drenaţi activ, în relație cu fluxul apei 
osmotice (mecanism dominant la nou născut). 

e transportul activ al altor anioni şi cationi. 

Deficienţele fătului uman pentru secreția acizilor biliari (care începe 
în săptămâna 12) se menţine şi în perioada de nou născut. Elementul pivotal 
implicat în patologie este necesitatea unei „concentraţii limită” a acidului 
biliar primar reprezentat de acidul cholic, util atât pentru menţinerea 
fluxului biliar eficient cât şi pentru a asigura dezvoltarea şi maturarea 
sistemului excretor hepatic, printr-un important rol trofic exercitat asupra 
ductelor biliare. În absenţa acestui prag cantitativ, fluxul biliar scade şi 
apare colestaza. 

Colestaza neonatală severă poate fi determinată multifactorial: 
deficite enzimatice congenitale în metabolismul acizilor biliari, inflamație 
hepatică, ileală, toxicitatea unor substanţe, diselectrolitemii (Na), etc. Se 
pot urmări în figura | numeroasele implicaţii enzimatice şi electrolitice la 
nivele: hepatocitar, ductal, intestinal, renal. 

Circulaţia enterohepatică a sărurilor biliare: sărurile biliare sunt 
sintetizate în ficat şi excretate în ductele biliare prin intermediul unui 
transportor dependent de ATP (pompa excretorie de săruri biliare = 2). Cele 
mai multe săruri biliare sunt reabsorbite în ileonul terminal prin intermediul 
unui transportor apical dependent de Na+ (ASBT = 3). ASBT mai este 
exprimat la suprafața apicală a colangiocitelor şi în tubii renali proximali. 
Un anion organic transportor (5) este exprimat pe suprafaţa apicală a 
Jejunului şi ileonului şi mediază absorbția sărurilor biliare prin mecanism 
Na+ - independent. La nivelul suprafeţei bazolaterale — tASBT (4) mediază 
transportul sărurilor biliare în circulația portală. tASBT mai este exprimat în 
colangiocite şi celule tubulare renale. 

Circulaţia enterohepatică a sărurilor biliare este completată la nivelul 
suprafeţei bazolaterale a hepatocitelor de către un proces Na+ - dependent 
(polipeptid transportor de taurocholat sodiu - dependent =1) 

Tratamentul cu acizi biliari primari poate deci preveni sau trata 
aceste situații. 

Etapele de conjugare şi sulfonare a acizilor biliari (cu taurină şi 
glicină) constituie un mecanism de detoxifiere şi favorizare a absorbției 
intestinale a lipidelor. Eficienţa procesului de conjugare este direct corelată 
cu procesele celulare citosolice de activitate enzimatică specifică: 
microzomalcholil-CoA-lipaza şi CoA-aminoacid N acyltransferaza acizilor 
biliari. 

HEPATOCITE 


COLANGIOCITE 


Sinteza hepatica 
(0,2 0,6 g/d) 


Filtrare / 
Reabsorbtie 


Retur venos portal (? mg/d) 
(> 95%osecretat biliar) 
». 
? 
Secretie biliar a Strat 1 
4 12 cicl/d RINICHI 
ENTEROCITE Excretie urinara 
(< 0,5 mg/d) 


COLON 


Excretie fecala 
(0,2 0,6 g/d) 


Figura 1: Circulația enterohepatică a bilei 


Rolul limitant al acizilor biliari primari asupra excreției canaliculare 
este relevant prin distribuția diferită a acizilor biliari în ficat şi căile biliare. 
Astfel, în prima săptămână de viață, 85% din acizii biliari sunt localizați în 
ficat, iar din săptămâna a doua de viață 85% sunt regăsiţi în intestin. 

Transportul membranar al acizilor biliari prin canaliculele biliare 
este de asemenea imperfect. Canaliculele biliare se diferențiază din 
invaginațile simple dintre două celule hepatice adiacente. 'Tapetarea 

acestora cu microvili, este urmată de modificări specifice în citoscheletul 
pericanalicular şi apariţia actinei citoplasmatice. Imaturitatea structurală 
a canaliculelor şi a citoscheletului pericanalicular limitează secreția acizilor 
biliari în perioada neonatală. 

Etiopatogenie 

Cauzele colestazei neonatale sunt diverse şi includ anomalii 
structurale ale tractului biliar intra şi extrahepatic, agresiuni toxice, 
infecțioase, genetice şi metabolice care produc deficienţe ale procesului de 
secreție şi excretie biliară (anexa 14, 15) 

Incidenţa colestazei este dominată de hepatita neonatală şi atrezia 
de căi biliare extrahepatice care sunt si indicații principale pentru 
transplant hepatic la copil. 

În anexa 16 este prezentată incidenţa cirozei în evoluţia diverselor 
tipuri de colestază neonatală. 

Algoritm de investigare şi decizie în colestaza neonatală 

Colestaza definită clinic şi biologic la nou născut impune evaluarea 
cu promptitudine (în primele 4-6 săptămâni de viaţă). Prin această viziune 
unele situații pot deveni urgente pediatrice. 

1. Definirea colestazei neonatale şi diagnostic diferențial corect de 
primă etapă 

Excluderea icterului cu bilhrubină indirectă cauzat de inhibitori din 
laptele matern. 

Argumente de alertă: 
> Anamnestice şi clinice: 

-  cterul intensificat progresiv; 

- anorexie, iritabilitate, febră, vărsături, oprirea creşterii (asociate 
icterului); 

-  hepatomegalie; 

-  splenomegalie; 

- fenotip particular (TORCH, Alagille, etc); 

- scaune acolice, constant, progresiv cu durata mai mare de o 
săptămână. 
>  Biologice: 

- bilirubina directă > 20 mg/dl; 

- acizi biliari crescuţi; 

-  citoliză (aminotransferaze moderat crescute sau variabile); 

- semne de deficit funcţional hepatic (serumalbumine scăzute sau 
indice de protrombină prelungit). 

2. Colestaza neonatală tranzitorie se caracterizează prin icter care 
apare în prima săptămână, cu rezoluție spontană şi este cauzată de: 

hipoxemie, infecţii, nutriția parenterală totală prelungită, imaturitatea 
secreției bilei la nou născut şi prematur. 

3. Excluderea sindromului de bilă groasă cauzat de modificarea 
proprietăților reogire ale bilei: 

e hemoliză intensă  neonatală (boală hemolitică prin 
incompatibilitate Rh/ABO, hemolize constituționale, sepsis); 

e fototerapie, exanghinotransfuzie, fără hidratarea corectă a 
pacientului, deshidratare prin deficit de aport multifactorial (hipogalactie), 
hiperpirexie, polipnee, etc. 

Semne clinice: 
absența hepatosplenomegaliei; 
scaunele variabil acolice, cu evoluţie spre normalizare; 
stare generală bună; 
evoluție spontan favorabilă (2-3 săptămâni); 
rar evoluează spre sindrom de „dop biliar” care necesită investigare şi 
diferențierea de anomalii de joncțiune coledoc/canal Wirsung. 

4. Colangitele sclerozante prin colestază intra şi extrahepatică, 
descrise de O. Bernard. 

4.1. Colangita sclerozantă neonatală cu icter şi colestază intensă, cu 
evoluție spre ciroză biliară, necesită transplant hepatic în prima decadă a 
vieții. Sunt implicate multe cauze genetice. 

4.2. Colangita sclerozantă cu interesarea celulelor Largerhans 
(histiocitoza) asociază semnele de colestază cu cele de histiocitoză, prin 
infiltrarea periductală fibroasă cu histiocite. Nu răspunde la chimioterapie, 
are evoluţie progresivă, impunând transplantul hepatic în prima sau a doua 
decadă a vieții. 

4.3. Colangitele sclerozante autoimune se asociază cu bolile 
intestinale inflamatorii şi hepatitele autoimune. Colangitele sclerozante 
asociate cu deficite imune secundare sau congenitale sunt situații în care 
prinderea ductului biliar este cauzată de infecții cu citomegalovirus, 
cryptosporidium sau microsporidium. Nu există tratament eficient în prezent. 

5. Evocarea şi excluderea hepatitei neonatale prin anomalii 
metabolice cu beneficiu evident prin terapia medicală (nutrițională sau 
medicamentoasă). Examene utile: 
> examenul biochimic urinar: 

e substanțe reducătoare sub test de încărcare cu lactoză (galactozemie); 

e dozarea acizilor biliari urinari; 

e aminoacizi urinari. 
> determinări serice în suspiciuni de boală metabolică: 

e activități enzimatice (galactoză 1 fosfat uridil transferază) 
efectuate în absenţa transfuziilor recente (!); 


VYVYvvY 

e cercetarea metaboliților specifici pentru tirozinemie (succinil 
acetonă, acetat succinil acetic); 

e dozarea al antitripsinei (atenţie! este scăzută la nou născut şi 
creşte chiar în deficite în starile inflamatorii importante); 

e cercetarea fenotipajului PiZ pentru deficitul de al antitripsină; 

e uree scăzută şi amoniemie crescută (dichotomism al valorilor în 
anomalii în ciclul de sinteză a ureei); 
> investigaţii specifice, eventual screening pentru hemosideroză (fier seric, 
feritina serică, saturarea transferinei, studiul homozigoților şi heterozigoților 
pentru C 282Y); 
cupremia, ceruloplasmina, cupruria pentru boala Wilson; 
determinarea cantitativă a acizilor aminaţi; 
dozări hormonale: hormoni tiroidieni, parathormon; 
studiul mutaţiilor AF 508 (sau altele pentru mucoviscidoză); 
screening, genetic pentru anomalii cromozomiale ce pot fi implicate; 
cercetarea consanghinităţii; 
examene oftalmologice pot sugera şi susține anomalii metabolice şi/sau 
genetice, infecțioase, prin următoarele modificări: 

e  corioretinita (infecția cu CMV); 

e  embriotoxon posterior (sindrom Alagille); 

e pată cireşie, roşie (stocaj hpidic în boala Nieman-Pick); 

e cataractă precoce (galactozemie); 

e glaucom (se asociază uneori colestazei din deficite enzimatice 
ale metabolismului acizilor biliari). 

Alte investigații paraclinice: 

e radiografii de schelet (vertebre în fluture); 

e radiografii de craniu, membre; 

e  medulograma (celule de stocaj); 

e studiul lichidului de drenaj biliar - alternative: 

- dacă este prezent, verde, pismentat exclude atrezia de căi 
biliare extrahepatice; 

- când este absent sau sărac piomentat: excreţie biliară 
anormală, nu confirmă atrezia de căi biliare extrahepatice, poate sugera şi 
hepatita neonatală; 

e explorări vasculare, cardiace, renale (sindromul Alagille). 

6. Etiologii infecțioase: 
> virale în cadrul sindromului TORCH: 

e în prezența unor argumente clinice de suspiciune (fenotip 
particular, boală sistemică); 

e biologic: viremia cantitativă (!) pentru virusurile TORCH; 

> virale hepatitice sau sistemice cu afectare hepatică: 
e  serologie virală şi viremie (!) pentru virusurile hepatitice B, C, D; 
viremie sau Ag P HIV; 
serologie pentru lues; 
hemoculturi; 
culturi din LCR, urină. 


In cazul investigaţiilor negative pentru aceste etiologii se focalizează 


diagnosticul spre confirmarea unei obstrucții. 


7. Diferenţierea obstrucţiei extrahepatice de obstrucția intrahepatică 

Este dificil de efectuat, unele afectiuni îşi intrică sediul lezional, dar 
cea mai importantă din ratiuni terapeutice este argumentarea atreziei 
extrahepatice. 

7.1. Ultrasonografia este motivată prin: 

e vizualizarea coledocului şi cisticului (exclude transformarea 
chistică); 

e afirmarea absenței veziculei biliare; 

e studiul contracţiei veziculare după prânzuri atestă permeabilitatea 
căilor biliare. În atrezia de căi biliare extrahepatice vezicula nu îşi modifică 
dimensiunile (Ikeda). Metoda ecografiei poate fi optimizată prin efectuarea 
ecotomografiei. 

7.2. Studii izotopice 

Scintigrafia hepato-biliară este considerată foarte utilă ca soluţie 
de diagnostic precoce pentru afirmarea (şi diferențierea) atreziei de căi 
biliare extrahepatice de alte cauze neobstructive. Prin utilizarea technețiumului 
(Tc) marcat cu analogi ai acidului iminodiacetic sensibilitatea metodei este 
foarte bună (Mowat, 1986). 

Scintigrafia cu "Te marcat cu DISIDA sau (mai recent) cu trimetil- 
bromoiminodiacetic (BRIDA) are suficientă specificitate pentru secreția şi 
excreția bilei. Interpretarea timpului hepatic şi a celui intestinal permite 
orientări diagnostice cu suficientă acuratețe; astfel, cei doi timpi apreciază 
atât integritatea funcției hepato-celulare cât şi continuitatea (permeabilitatea) 
tractului biliar. 

Sensibilitatea metodei creşte după acţiunea coleretică intensă 
medicamentoasă. Se utilizează fenobarbital 5 mg/kg/zi timp de 5 zile, dar 
efectuarea metodei este discutabilă pentru că întârzie intervenția chirurgicală. 

În atrezia de căi biliare imaginea în faza | (iniţială), hepatică este 
perfectă dar activitatea izotopică este absentă în faza a-II-a (tardivă, 
componenta intestinală). 

În hepatita neonatală, faza I (hepatică) este întârziată, dar excreţia în 
intestin este prezentă (faza a-ll-a). După Mowat, prezența imaginii 

scintigrafice în intestin infirmă atrezia de căi biliare extrahepatice, dar 
absenţa ei NU CONFIRMĂ ATREZIA BILIARĂ. Testul nu poate 
aprecia cu precizie existenţa componentei obstructive în colestaza 
intrahepatică (Burton). 

7.3. Colangiografia transhepatică per cutană şi 
colangiopancreatografia endoscopică retrogradă (EARCP) 

Acestea sunt manevre prețioase prin invazivitatea mai redusă deşi 
există multe complicaţii post intervenționale si se utilizeazâ mai rar la nou 
nascut. Colangiopancreatografia endoscopică retrogradă, după canularea 
papilei Vater şi injectarea substanţei de contrast în căile biliare şi canalul 
pancreatic evidenţiază variantele de opacifiere sau lipsa opacifierii. 

7.4. Biopsia hepatică (anexa 18, 19, 20, 2la/b, 22) 

Pacienţii care prezintă colestază necesită în explorare cel puţin o 
biopsie hepatică. Puncţia biopsie hepatică per cutană este concludentă în 
definirea etiologiei, stadiului evolutiv şi a particularităților individuale în 
următoarele condiţii: 

- efectuarea ei la vârsta de 4-6 săptămâni (Desmet, Callea) a 
pacientului (mai precoce nu poate evidenția aspecte evocatoare ale căilor 
biliare iar tardiv, după 12 săptămâni se instalează un aspect stereotip de 
evoluţie cirogenă cu fibroză) 

- fragmentul să fie reprezentativ ca dimensiune (indicaţia de 5 spaţii 
porte se menţine deşi pentru efectuarea raportului ducte bilare / număr de 
spaţii porte mai mic de 0,6 care defineşte paucitatea ductulară, unii autori 
recomandă 10-20 de spații porte, posibil de obținut numai prin biopsie 
chirurgicală); 

- să fie interpretată de un anatomopatolog cu experienţă. 

7.5. Laparatomie exploratorie urmată de: 

e colangiografie (pentru diagnostic); 

e puncție biopsie hepatică - interpretată foarte corect (în scop diagnostic). 

7.6. Drenaj chirurgical Kasai dacă se confirmă atrezia de căi biliare 
extrahepatice. 

Tratamentul medical al colestazei 

Tratamentul medical patogenic şi simptomatic trebuie însuşit şi 
cunoscut de toți specialiştii implicaţi în asistența pacienților cu diverse 
forme de colestază: pediatri, medici de familie, chirurgi, neonatologi 
deoarece indicațiile medico-chirurgicale se intrică la acelaşi bolnav. 
Colestaza creeaza o morbiditate extrem de diversă, aşa cum este sintetizată 
în figura 2. 

Figura 2: Semne clinice în colestaza cronică (Balistreri) 

Metodele curente de tratament medical sunt: 

e modificarea componenței acizilor biliari şi/sau tratament 
substitutiv; 

e nutriție specifică şi recuperare nutrițională (combaterea 
malabsorbției lipidice); 

e ameliorarea creşterii staturale; 

e tratamentul rahitismului hepatic; 

e ameliorarea dezvoltării mentale; 

e tratament medicamentos specific în unele boli metabolice care 
asociază colestază (Boală Wilson, Gaucher, mucoviscidoza, 
hepatite). 

1. Tratamentul cu acizi biliari reprezintă un suport major în 
colestazele copilului si poate fi utilizat în două scopuri. 

Medicina tradițională chineză recomanda utilizarea unei pudre din 
bila de urs, desicată. 

În 1957 în Japonia s-a utilizat pentru prima oară acidul 
ursodeoxicolic (UDCA) purificat şi combinat vitaminic. Doza recomandată 
de URSOFALK sau DEURSIL este de 10 — 20 me/kg/zi, în două prize 
zilnice, timp de 6 — 12 luni. 

2. Combaterea malabsorbției şi malnutriţiei 

Sursa calorică lhpidică trebuie administrată sub formă de trigliceride 
cu lanţ mediu (MCT) care se absorb fără dependenţă de acizii biliari. 
Trigliceridele cu lanţ mediu se pot administra în formule de lapte caracteristice 
sau ca suplimentare la dietă (ulei cu trigliceride cu lanţ mediu). Nutriţia 
enterală cu debit constant ameliorează de asemenea indicii nutriționali. 

Vitaminele liposolubile (A, D, E, K) necesită suplimentare, cel mai 
corect după determinarea nivelelor serice: determinări cantitative a 
vitaminelor, metaboliților, dozări de calciu, fosfați, indice de protrombină. 
Pentru vitamina E se va aprecia raportul concentraţiei serice de vitamina E 
(mg/dl) / cantitatea de lipide totale (g la %o) deoarece există o valoare falsă 
prin dispersia în lipoproteinele plasmatice, crescute în sindromul de 
colestază. Administrarea formelor hidrosolubile (a tocoferolpolietilenglicol 
1000 succinat - TPGS) se recomandă în doză de 15-25 Ul/kg/zi, oral, 
eventual în asociere cu vitamina E tradițională. Există veritabile protocoale 
pentru vitaminele liposolubile în colestază (vezi capitolul nutriția în bolile 
hepatice) 

3. Tratamentul simptomelor generatoare de morbiditate 

Tratamentul pruritului 

Clasic pruritul a fost atribuit creşterii cantității de acizi biliari în 
piele şi ser. La unii pacienţi această corelaţie nu există iar uneori terapia de 
scădere a acizilor biliari nu rezolvă pruritul. 

Colestiramina este o răşină schimbătoare de ioni care creşte nivelul 
acidului colic, întrerupând circulaţia enterohepatică a acizilor biliari; acidul 
colic are important efect coleretic. Prin legarea anumitor molecule anionice 
scade pruritul. Doza este de 0,25 - 0,5 g/kg/zi. Efectele secundare: acidoză, 
steatoree, complianță scăzută prin solubilitate scăzută şi nedigerare. 

Fenobarbitalul în doză de 5-10 mg/kg/zi stimulează colereza în 
special în colestaza intrahepatică. Efecte secundare: sedare uneori 
alarmantă. Acidul ursodeoxicolic în doză de 15 mg/kg/zi ameliorează 
pruritul. 

Rifampicina în doză de 5 mg/kg/zi (la doza de 10mg/kg/zi pot fi 
efecte hepatotoxice) interferă circulația enterohepatică a acizilor biliari. 

Analogi opioizi, carbamazepina reprezintă metode recente în care se 
mizează pe rolul sistemului receptor opioid în generarea pruritului. Doza 
este de 10-20 mg/kg/zi. Metode de excepţie au fost încercate: fototerapia, 
plasmafereza, dializa, sistemul MARS. De asemenea, drenajul extern al bilei 
a fost folosit în combinaţie cu substanțele coleretice. Tratamentul pentru 
colestază şi prurit ameliorează şi xantoamele (depuneri cutanate de 
colesterol şi lipide). Pentru acestea este nevoie de suport psihologic în 
special la fetițe. 

Tratamentul hipertensiunii portale constă în: 

e tratamentul medical al ascitei; 

e regim dietetic (desodat, restricție de lichide, diuretice 
administrate judicios); 

e profilaxia peritonitei bacteriene spontane (antibiotice pentru 
gram negativi, anaerobi, fungi); 

e  spironolactona în doze mari: 3 - 5 mg/kg/zi până la 10 mg/kg/zi 
(sub controlul sodiului şi potasiului urinar); 

e  paracenteze terapeutice; 

e  perfuzia cu albumină, 

e profilaxia hemoragiilor variceale (propranolol 1 mg/kg/zi); 

e tratamentul hemoragiilor active (vasopresină, octreotid, şunt 
porto-sistemic jugular intrahepatic-TIPS); 

e transplant hepatic. 
pina la cele exceptionale (transplantul hepatic) releva complexitatea 
problemei şi necesitatea unei asistenţe medicale permanente cu intervenţii în 
etape. Este necesară o colaborare interdisciplinară. 

HEPATITA CRONICĂ LA COPIL 
Prof. Dr. Evelina Moraru 


Definiţie 

Hepatita cronică (HC) este o disfuncție hepatică argumentată 
clinicobiologic, cauzată de inflamaţia progresivă a structurilor hepatice, cu o 
durată de evoluţie mai mare de 6 luni. 

Reprezintă cronicizarea unui proces hepatitic inițial acut, de diverse 
etiologii, acceptată ca un stadiu intermediar între acesta şi posibilitatea 
evoluţiei spre leziune ireversibilă (ciroza hepatică). Între aceste limite există 
diverse etape evolutive în istoria naturală a bolii sau induse de terapie. 

Criterii numeroase de definire sunt utilizate în stabilirea diagnosticului 
pozitiv, a diverselor clasificări şi aprecieri ale eficienţei terapiei. 

Procesul hepatitic acut este depistat rar cu certitudine, iar unii factori 
etiologici apar adițional în evoluţia bolii cronice, modificând tabloul clinic 
ŞI biologic. 

Criteriile de definire cronologice, etiologice, biologice, histologice, 
stadial evolutive trebuie coroborate şi sunt necesare pentru individualizarea 
fiecărui caz. Criteriul cronologic va fi luat în consideraţie inițial pentru 
temporizarea PBH (puncție biopsie hepatică) la bolnavii cu anamneză 
recentă semnificativă în privinţa bolii virale acute, certificată de dovezi 
serologice (Mowat 1987, 1994). PBH este investigația „princeps” în 
definirea bolii, dar trebuie să ofere datele complete ale cronicizării pentru o 
interpretare corectă. 

Etiologie şi clasificări 

Etiologia reprezintă criteriul esențial de clasificare. Mowat, 
Buligescu, Oancea, Fodor, Pascu, V. Popescu, L. Țurcanu, Hoofhagle, 
C. Roy, Perillo, Patrick G. Quinn consideră importantă încadrarea într-una 
dintre principalele categorii etiologice: 

1. Hepatita cronică postvirală. 

2. Hepatita cronică autoimună. 

3. Hepatita cronică indusă de toxice (medicamentoase şi 
nonmedicamentoase). 

4. Hepatita cronică metabolică (boala Wilson, deficit de alfal-AT 
etc). 

Mecanism 


Manifestări 
cxtrahepatice 


Transmitere 


Boală clinică 


Mortalitate 


Cronicizare 


Imunizare 


- omologă 


- heterologă 


Diagnostic 


98 


Tabel VIII: Virusurile hepatitice, implicarea în cronicizarea hepatitei şi 
diagnosticul serologic (modificat după Krugman, 1992 şi Hsiang Ju Lin, 1997) 


- fecal-orală 
- perinatală 


simptomatică 
sau 
asimptomatică 


nu poate fi 
„trigger” 


- imunitate umorală 


şi celulară 


simptomatică sau 
asimptomatică 


1-2 sau mai mult 


da 
10-80% la copil 


în funcție de vârsta 
contactării infecției 


hepatocarcinom 


ADN(PCR); AgHBs 


Ac anti-HBc-lgsM 
IgG 
AgHBe 


AgHBc hepatocitar 


- citopatic direct 


- parenteral 


- acută 

coinfecție VHB 
suprainfecție VHB 
- cronică 


hepatocarcinom 


AclgM (boală acută) 


Ag hepatocitar 
(boală 

cronică şi acută) 
AclgA( boală 


frecvent asociată 
cu HAI 


- parenteral 
- intimal 


discretă, atipică 


1 -2% sau mai 


hepatocarcinom 


ARN VHC(PCR) 
- genotipare 

Ac VHC 

-ELISA 


-parenteral 
-percutanat 


- direct 
citopatic 


nu 


- fecal-orală 
- mamă- 
copil 

acută 


1-2% 
20%la 
gravide 


nu 


da 


nu 


ARNVHE 
Ac anti- 
VHE 


HC postwirale sunt dominate etiologic la copil de hepatita virală B 
(HVB) şi hepatita virală C (HVC) dar se discută şi intervenția altor virusuri: 
Epstein-Barr, CMV, paramixovirusuri (hepatita cu celule sinciţiale gigante), 
arbovirusuri, infectia HIV; relația cu statusul imun al gazdei în aceste 
situaţii este importantă şi bidirecțională (tabelul VI). 

Tulburările metabolice care pot determina afectare hepatică sunt: 
deficitul de alfal-antitripsină (AT), boala Wilson, galactozemia, tirozinemia, 
fibroza chistică, iar dintre factorii toxici sunt implicaţi tetraclorura de carbon, 
plumbul, Amanita phalloides, tuberculostaticele, paracetamolul, macrolidele, 
metotrexatul, anticomițialele de ultimă generație. 

Unele boli specifice cronice biliare şi intestinale, ca şi anomaliile 
căilor biliare pot asocia leziuni hepatice cronice întreținute în special de 
colestază. 

HC autoimună posedă o mare heterogenitate imunologică şi clinică, 
dominată de manifestări extrahepatice şi prezenți autoanticorpilor organ- 
specifici şi nonorgan-specifici în prezenţa unor markeri HLA. Problemele de 
diagnostic sunt dificile pentru departajarea autoimunităţii de perturbările 
imune induse de virusuri. 

Factorii de mediu (geografici) şi genetici determină o anumită 
endemicitate pentru VHB, VHC şi o anumită prevalentă a disfuncției imune 
a gazdei. De aceea, practic se foloseşte o clasificare după criteriul 
seroimunologic în trei grupe mari, în scopul unei terapii eficiente. 

1. HC postvirală cu markeri pentru virusuri: VHB (şi posibilă 
suprainfecţie cu VHD) sau VHC, dar pot exista co- sau suprainfecții virale 
în care, prin 
competiție, domină replicativ unul dintre virusuri; 

2. HC autoimună (HAI) cu markeri HLA şi autoanticorpi 
nespecifici sau specifici de organ; 

3. HC seronegativă fără markeri virali sau autoimuni. 

Clasificarea HAI se face în funcţie de anticorpii circulanți (markeri 
imunoserologici). 


Tabelul IX: Clasificarea hepatitei cronice autoimune 


HAI Anticorpi Ac. antim.  |Ac. antimito- | Anticorpi |AÂnticorpi 
antinucleari |neted (SMA) |condriali anti-LKMI |anti-SLA 
(ANA) (AM) 

Tipl 

(lupoidă) 

LKM 1 - liver-kidney microsomal autoantibody type 1. 

SLA - soluble liver antigen. 

GOR - antigen ce nu este codat de HVC şi de către genomul gazdei. Este 
bine exprimat în celulele tumorale. Anticorpii anti-GOR sunt indicatori ai 
hepatitei virale C asociind fenomene autoimune. 

Tipul H (LKM 1 pozitiv) este particular copilului şi are relații încă 
incomplet elucidate cu hepatita produsă de VHC, dovedită prin anticorpi 
GOR (subtip a GOR+ şi subtip b GOR-). 

S-a încercat şi se perfectează încă un consens privind caracteristicile 
anatomopatologice, în ideea că leziunile sunt comune (în general), în ciuda 
unor mari varietăți  etiologice (Sheila Sherlock). Clasificarea 
anatomopatologică globală după localizarea şi severitatea (extinderea) 
leziunilor necroinflamatorii şi fibrozei este următoarea: 

e  HC persistentă (HCP): 

- infiltrat limfocitar strict în spațiul port; 

- arhitectură tabulară păstrată şi membrană limitantă intactă; 
e HC lobulară (HCL): 

- inflamație extinsă în lobul; 

- necroză hepatocelulară intralobulară; 

- membrană limitantă intactă; 

e HC agresivă medie (HCA medie): 

- infiltrat inflamator cronic (limfoplasmocitar) cu depăşirea sau 

- distrugerea membranei limitante şi extinderea în lobul; 

- piece-meal necrosis în zona periportală; 

e HC agresivă severă: 

- aspectele descrise la HCA medie şi în plus: 

- septuri fibroase extinse centrolobular cu izolarea celulelor „în 
rozetă”; 

- punti „bridging” necrosis portal-centrale şi portal-portale, 
necroză extinsă şi colaps parenchimatos; 

- arhitectura lobulară păstrată. 

Anumite aspecte sunt sugestive pentru etiologie: 

- celule „ground-glass” pentru VHB; 

- foliculi limfoizi, steatoză şi anomalii biliare pentru VHC; 
- celule gigante (paramixovirusuri); 

- aspecte granulomatoase şi corpi PAS+ (deficit de alfal AT). 

Se impun tehnici de imunohistochimie şi chiar microscopie 
electronică pentru elucidarea etiologică în hepatita cu celule gigante sau 
granulomatoasă. 

Necroza şi inflamaţia reflectă agresivitatea procesului (index de 
activitate histologică), iar extensia fibrozei, care se asociază, determină 
ulterior regenerare nodulară. 

Consensul actual de clasificare histologică impune o cuantificare 
adecvată a gradului necroinflamator şi a stadiului fibrozei, necesare pentru 
precizarea diagnosticului, evaluare prognostică şi monitorizare a efectului 
terapiei. S-a adoptat un sistem numeric de scor (1981), care a înlocuit 
clasificarea Grupului Internaţional pe criterii pur morfologice. Scorurile 
numerice pentru gradul şi stadiul bolii (Knodell, grila Metavir, Scheuer, 
Ludwig, Bianchi, Ishak, Prodromos Hytiroglon) trebuie folosite la 
diagnostic şi în monitorizarea bolnavilor în timpul terapiei. 

Boala necesită deci o definiție multicriterială: etiologică, histologică 
prin scor numeric de grad şi stadiu, formă clinică, profil serologic, viremie 
şi biochimie. Acestea trebuie apreciate evolutiv în diverse etape terapeutice. 
Gradul şi stadiul leziunilor se notează separat. 

Patogenie 

Citoliza şi clearance-ul virusurilor implicate sunt sub controlul 
mecanismelor imune umorale şi celulare. Calitatea răspunsului imun este 
determinată genetic şi influențată multifactorial. Virusurile hepatitice nu 
sunt direct citopatice, cu excepția VHC şi VHD. în special VHB modifică 
lpoproteinele membranare şi inițiază reacții autoimune. Ținta conflictului 
imun, al cărui efector este limfocitul T citotoxic, este AgHBc exprimat pe 
membrana hepatocitară infectată. Cooperarea Th/Ts/Tc este modulată şi de 
interferonul endogen. Deficitul de interferon alfa endogen sau disabilitatea 
sa pentru inhibarea sintezei virale şi exprimarea membranară insuficientă a 
AgHLAII (esențială eficienței efectului citotoxic) poate determina 
cronicizarea bolii. Sunt participanți esențiali reactivitatea gazdei şi 
particularitățile virusurilor (replicare, genotipuri, serotipuri, mutanţi). 

În HAI patogenia este dominată de citotoxicitatea mediată celular la 
o gazdă cu susceptibilitate genetică asociată complexuhi HLA de pe cromo- 
zomul 6: Al, B8, DR3, DR4 şi Dl. Suportul anti-genic are la bază şi factori 
de risc alelic pentru anumiţi epitopi („the disease susceptibility motive”): 
DRBI 0301-LLEQKR, DRBI 0401-LIEQKR, DRBI 1501-LLEQAR. 
Mecanismul imun induce inflamatia, necroza şi apoptoza celulară. 

Semne clinice 

Debutul este nespecific. Există o mare variabilitate semiologică, în 
formele uşoare copiii fiind asimptomatici sau cu simptome nespeci fice, iar 
în perioada de stare, în HAI sau HCA este posibil un tablou acut „hepattis- 
like” cu insuficienţă hepatică fulminantă sau ictei, hepatomegalie, ascită şi 
astenie marcată. Există în;ă asociate insuficienței hepatice acute senine 

sugestive ale afectării cronice; hepatomegalie dură asimetrică (stângă), 
hipotrofie ponderală ete. 


Tabloul clinic instalat cronic poate fi discret sau grav. Se disting 


semne generale, digestive şi manifestări extrahepatice. 


- Semnele generale şi digestive sunt dominate de: 

e sindrom astenovegetativ: tulburări de somn, fatigabilitate, 
iritabilitate, stări subfebrile neexplicate, randament şcolar scăzut; 

e sindrom dispeptic şi de suferință hepatică propriu-zisă, 
manifestat prin inapetenţă, intoleranţă la alimente colecistochinetice, 
dureri abdominale recurente, hepatalgii de efort, balonări 
postprandiale, greață, vărsături; 

e  hepatomegalie cu consistenţă crescută, lobul stâng predominant, 
marginea anterioară ascuțită (90% ficat dur), consistenţa are 
importanță mai mare decât dimensiunile; 

e  splenomegalie discretă (grad II), inconstantă în cele virale, 60% 
în HAI sau în formele cu agresivitate severă; 

e icter sclerotegumentar recidivant (Roy) declanşat de efort, cu 
teste inflamatorii pozitive; 

e urine hipercrome în puseele icterice; 

e epistaxis (insuficienţă hepatocelulară); 

e spider nevi; 

e în unele cazuri bolnavul se decompensează, se agravează sau 
apar semne de boală imună sub interferon alfa (atenţie la 
reconsiderarea diagnosticului etiologic!). 

- Semnele sistemice extrahepatice sugerează în general boală 


imună sau autoimună, dar pot fi asociate infecției cronice cu VHB şi în 
special cu VHC: 

e semne de hipercorticism şi hiperestrogenie (facies 
cushingoid, vergeturi, acnee, eritroză facială, ginecomastie, 
amenoree secundară); 

e semne cutanate diverse: vitiligo, eritem nodos, steluțe vasculare, 
eritroză palmară, erupții cutanate lupice, dermatită papuloasă, lichen 
plan; 

e semne articulare: artralgii, artrită la care se asociază mialgii, 
miozită; 

e semne pleuropulmonare manifestate ca pleurezii, infiltrate 
pulmonare, wheezing; 

e semne renale: proteinurie, hematurie cu suport histologic de 
glomerulite membranoase sau membranoproliferative în HAI, 
hepatitele B şi C; 


e semne hematologice: aplazie medulară (infecție VHB, VHC şi 

VHG), aneme hemolitică, trombocitopenie, tulburări ale hemostazei; 

e semne endocrine (tiroidită, diabet zaharat, hipoparatiroidism); 

e semne digestive (colite, colelitiaze, colangite) care pot avea 

răsunet asupra stării de nutriție. 

Tabloul clinic global este corelabil cu stadiul evolutiv histologic, dar 
este şi condiționat de unele mijloace terapeutice (impregnare cortizonică, 
efecte secundare ale terapiei antivirale). 

Tablou biologic şi paraclinic 

Este complex şi vizează aprecierea gradului insuficienței hepatice 
(sindromul hepatopriv şi alte sindroame hepatice), sindromul hematologic, 
manifestările imune şi markeri virali, PBH, evaluarea anatomică hepatică şi 
altele. 

Epuizarea parenchimului hepatic este reflectată de un grad sever de 
colestază, hipoalbuminemie, timp Quick prelungit care nu răspunde la 
vitamina K, iar semne de alertă sunt: scăderea bruscă a transami-nazelor şi 
albuminei, alterarea profundă a coagulării, suferința neurologică. Explorarea 
globală prin măsurarea retenției BSP se uzitează mai puţin astăzi. 

e Sindromul hepatocitolitic este reflectat de: creşteri ale ALT (TGP) 
semnificative peste 2N (dublul valorilor normale), AST (TGO) peste 2N 
(creşterile sunt mari în HAI şi HVB, iar valorile sunt fluctuante, chiar 
normale, în HVC caracterizată printr-un model polifazic al 
transaminazelor). Ornitin-carbamil transferaza (OCT) crescută este un test 
de precocitate, iar gama-glutamil transpeptidaza (y-GT) se asociază 
sindroamelor colestatice. Citoliza este argumentată şi de creşterea valorilor 
fierului seric. 

e Sindromul hepatopriv este manifestat prin scă derea albuminei, 
fibrinogenului, complexului protrombinic şi pseudocolinesterazelor serice. 

e Sindromul mezenchimal inflamator poate avea unele aspecte tipice 
cu valori foarte mari ale gamaglobulinelor în HAI şi la bolnavii cu deficit 
imun secundar prin HIV. 

e Sindromul excretobiliar este demonstrat de hiperbilirubinemia cu 
predominantă directă până la sindrom de colestază tipic cu valori mari ale 
bilirubinei directe, colesterolului, lipidelor,  fosfatazelor alcaline, 5'- 
nucleotidazei, y-GT. 

e Modificările imunologice atestă perturbări înimunitatea umorală: 
IgG, IgM crescute, IgA scăzute, CIC (complexe imune circulante) la titru 
înalt, crioglobulinemie mixtă sau tip II în hepatita C, eozinofilie, scăderea 
fracțiunilor C3, C4 ale complementului etc. 

- Autoanticorpii: antinucleari (ANA), anti-muşchi neted (SMA), 
anti-actină (tipul I HAI), anti-LKM 1 şi anti-GOR (tipul II HAI), anti-liver 

solubil anti-gen (SLA) (tipul III HAI), inticorpi ANCA, P şi C, anti-liver 
citosolic (LC) şi alții. Manifestările autoimune şi chiar celulele Ijpice au fost 
descrise clasic în toate tipurile de hepatită cronică activă. Trebuie precizat 
titrul şi contextul markerilor virali, deoarece există forme atipice (sindroame 
Overlap). 

- Studiul populațiilor limfocitare completează dovada perturbărilor 
imune (Th, Ts, Ic). 

Markerii virali reprezintă argumente serioase de diagnostic şi 
apreciere a indicaţiei terapiei şi eficienţei sale. 
e Infecția cronică VHB este obiectivată de markeri de suprafață, AgHBs 
pozitiv, în toate modelele clinice ale bolii. 
e Dovada trecerii prin boală: prezența Ac anti-HBe (imunizarea este 
documentată de Ac anti-HBs izolați). 
e Markeri de replicare: AgHBc hepatocitar (imunohistochimie), AgHBe 
pozitiv în ser, ADN polimerază, ADN VHB (prin R-T, PCR sau 
Ligand Change Reaction - LCR). 
e Markeri de seroconversie: Ac anti-HBe şi Ac anti-HBs (indică evoluţie 
favorabilă, se vor cerceta sub terapie). 

o Există însă şi profile „paradoxale” cauzate de virusuri 
mutante (AgHBe negativ, AcHBe pozitiv, ADN VHB 
pozitiv). 

e Infecția cu VHD apare ca infecție, concomitentă sau suprainfecție la un 
purtător de VHB (în orice fază replicativă sau nonreplicativă). Markeri de 
certitudine: AgVHD în hepatocit, Ac anti-VHD (IgM-infecţie recentă, 
IgG-infecţie veche, IgA-infecţie cronică). Infecția cu VHD se corelează de 
obicei cu agravarea bolii şi grăbeşte evoluția spre ciroză. 
e Infecția cronică prin VHC se demonstrează prin teste screening ELISA 
gen. I, H şi III, apoi deconfirmare prin teste RIBA 1, H şi HI a Ac anti-VHC. 
RIBA II decelează Ac pentru antigenele C100-3, S(NS), C33 C(NS), C22- 
3 (C) ale proteinelor VHC. 

Esenţială pentru terapie este cuantificarea viremiei ARN VHC 
(PCR) şi genotiparea (detecția genomului viral prin amplificarea genomică 
PCR). Se poate folosi serotiparea existând o oarecare concordanță cu 
genotiparea (în absența PCR). Genotipul Ib răspunde mai puţin la interferon 
alfa, dă leziuni histologice mai grave şi din păcate este frecvent în țara 
noastră. 

Semnele hematologice sunt relevate de anemie hemolitică sau 
megaloblastică, semne de hipersple-nism biologic sau aplazie medulară. 

În scopul unui diagnostic pozitiv etiologic şi diferenţial sunt 
necesare determinări de: ceruloplasmină, cuprurie, alfal-AT, tipurile HLA, 
test Coombs, factor reumatoid, anticorpi HIV. 

Puncţia biopsie hepatică (PBH) percutanată este esențială în 
diagnosticul pozitiv şi monitorizarea terapiei (se repetă la 1 an de tratament 
sau iterativ în studiile de apreciere a efectelor terapiei). Se vor interpreta 
individual modelul necroinflamator şi extinderea fibrozei (vezi clasificarea). 

Evaluarea anatomică se face prin ultrasonografie, CT hepatică, 
scintigrafie cu Te, colangiopancreatografie retrogradă etc. Alfa- 
fetoproteina şi echografia pot depista transformarea malignă precoce 
(hepatocarcinom). 

Diagnostic pozitiv 

Este sugerat de factori de risc anamnestic (transfuzii, tratamente 
injectabile, mamă AgHBs sau AcVHC pozitivă, hemopatu, dializă) sau 
episod acut hepatitic. Se suspectează în prezenţa semnelor clinice hepatice şi 
sistemice, cu citoliză, hipergamaglobulinemie şi markeri virali sau 
autoimuni şi este confirmat de modificările histologice obţinute prin PBH. 

Diagnosticul diferențial se impune cu citolizele extrahepatice, icterul 
de alte etiologii, hepatitele acute şi/sau prelungite, hiperlipemule cu 
suferinţă hepatică, ciroza hepatică (distrucţia arhitecturii lobulare). Tumorile 
hepatice, alte malignități însoţite de hepato-megalie, colagenozele şi fibroza 
hepatică congenitală sunt entități care trebuie excluse prin contextul clinic, 
histologic, serologic şi contextul genetic. 

Tratament 

Implică: 

e măsuri igieno-dietetice; 
e medicamentoase; 
e profilaxia bolii. 

Tratamentul igieno-dietetic include măsuri complexe: repaus fizic, 
psihic, dietă echilibrată şi folosirea de alimente proaspete, dietetice şi bogate 
caloric, după testarea toleranței individuale. Se vor evita conservele, 
alcoolul, condimentele şi automedicaţia. Sunt necesare dispensarizarea şi 
suportul psihologic. 

Tratamentul medicamentos trebuie departajat pentru: formele fără 
markeri virali (HAI) şi formele cu markeri virali. 

1. Formele fără markeri virali (HAI) pot beneficia de terapie 
imunosupresivă (monoterapie sau terapie combinată). 

e Terapia combinată constă în asociere de prednison (2 mg/kg corp/zi) 
şi azatioprină (1-2 mg/kgcorp/zi). Se începe cu doza de atac timp de 4-6 
săptămâni, urmată de tratament de întreţinere, când se menţine doza de 
azatioprină, iar prednisonul se scade progresiv în 2-3 luni, trecându-se la 
terapia alternă (doză compatibilă cu TGP/TGO normale). Tratamentul este 
lung, necesită supraveghere, iar întreruperea poate anula remisiunea şi 
determină recidive (Czaja). 

e Monoterapia presupune administrarea de prednison, ciclosporină, 

tacrolimus (FK 506), mofetil, steroizi noi (Budesonid), andeorpi anti-celule 
T sau peptide blocante HLA. Tratamentul de excepţie în decompensări 
rebele sau IH (insuficiența hepatică) severă este transplantul hepatic. 
2. Tratamentul formelor cu markeri virali: prednisonul şi imunosupresivele 
sunt contraindicate (potenţează replicarea virală), cu excepția corticoterapiei 
inițiale „primer” înaintea interferonului la copiii cu transaminaze nomale 
(riscul decompen-sării) sau în cure scurte în manifestările sistemice imune. 

Tratamentul antiviral se poate administra în monoterapie sau terapie 
combinată. 

Condiţii de tratament: 

— Semne clinice prezente, dar fără decompensări. 

—  Citoliză cu valori (ale enzimelor hepatice) cel puţin duble față de normal 
- PBH grad >2, stadiu <4. 

-  AgHBe pozitiv. 

- ADN VHB pozitiv. 

- HIV negativ. 

- Mama AgHBs negativă. 

Pentru HC VHB dozele şi schemele acceptate sunt: 

- Interferon alfa 2a, 2b sau N, în doze de 5-10 MU (milioane 
unități) x 3 / săptămână, subcutanat sau intramuscular, timp de 16-24 
săptămâni. 

În caz de eşec, recidivă sau factori predictivi de ineficiență se pot 
folosi: 

e Timozina (hormon timic). 

e Interleukina 2, interleukina 12. 

e Analogi nucleozidici generația II (lamivudina 100 mg/zi oral, 
1-2 ani) în monoterapie sau în combinaţie cu interferon. 

e Interferon beta. 

e Acid ursodeoxicolic (AUDC). 

Pentru HC VHB asociată cu VHD: 

- Interferon alfa 9 MU x 3/săptămânâă, timp de 24-48 săptămâni. 

Pentru HC VHC: 

- Interferon alfa 3 MU x 3/săptămână, 48 săptămâni sau terapie de 
inducție cu INTa (intron alfa) 10 MU zilnic 12 zile, apoi terapie de 
întreținere în doză de 5 MU x 3 / săptămână, timp de 48 săptămâni. 

Se preconizează terapia combinată interferon alfa plus ribavirină 10 
mg/kgcorp/zi în 2 prize orale pe toată durata interferonului. Răspunsul 
combinației este mai bun şi durabil (chiar pentru genotipul Ib), care 
răspunde mai slab la interferon. Genotipul lb (Simmonds) domină 
epidemiologic în ţara noastră. 

Metodele alternative se folosesc pentru ameliorarea răspunsului la 
interferon alfa. Răspunsul la tratamentul cu interferon este prin 
seroconversie HBe la 25-40% pacienţi (47% dintre pacienți în cazuistica 
noastră) şi seroconversie HBs la 20%, iar în HC VHC cu disparitia viremiei 
şi răspuns biochimic susţinut în 20-30% cazuri. În cazul terapiei combinate, 
seroconversia HBe este de 50%, iar în hepatita C, răspunsul susținut apare la 
47% din cazuri. Alte opţiuni terapeutice cuprind acid ursodeoxicolic 10 
mg/kg corp/zi sau 600 mg/m”/zi sau AINS, vaccin terapeutic superantigenic 
pentru hepatita B, transplant medular de la imunizaţi, pentru hepatita B, 
N-acetilcisteină, flebotomie etc. Sunt necesare însă studii clinice controlate. 

Argumentele pentru începerea terapiei antivirale trebuie bine 
apreciate datorită efectelor secundare precoce şi tardive, a preţului foarte 
mare şi beneficiilor controversate. Riscul infecției cronice pe termen lung 
justifică însă aceste terapii, iar din experienţa acumulată putem aprecia o 
mai bună toleranță a medicației antivirale la copil în comparaţie cu adultul, 
factorii predictivi de răspuns bun fiind mai frecvenți. 

Tratamentul profilactic include profilaxia hepatitelor acute cu 
potențial de cronicizare realizabilă prin: 

e limitarea şi efectuarea corectă a tratamentelor injectabile, transfuziilor, 
albuminei umane, gamaglobulinelor; 

e controlul virusologic al donatorilor; 

e  screening-ul gravidelor; 

e vaccinarea antihepatitică B la nou-născuţi în primele 24 ore după 
naştere, datorită riscului epidemiologic al zonei. 

Primo-vaccinarea se face în scheme diverse cu vaccinuri: Engerix B, 
Recombivax HB, Genhevac B, 10 u la 0-1-6 luni intramuscular sau 0-1-2 
luni pentru nou-născuți din mame HBs pozitive sau 0-1-2-6 luni pentru cei 
cu deficit imun. 

Imunoglobulinele specifice anti-VHB sunt utile în contaminări 
accidentale şi nou-născuţilor cu mame HBs pozitive în faza replicativă. Doza 
este de 0,05-0,07 ml/kg corp. Acestea se vor efectua concomitent cu 
vaccinarea. 

Riscul transmiterii mamă-copil este mare pentru VHB, fiind de 80% 
dacă mamele sunt în fază replicativă şi 20% dacă mamele sunt în fază 
nereplicativă. Riscul se menţine la un nivel scăzut chiar în condițiile 
vaccinării la naştere. Transmisia mamă-copil pentru hepatita cu virus C este 
mai mic, dar riscul trebuie reținut pentru situaţiile în care mama are 
încărcarea ARN serică la nivele mari. Vaccinarea pentru virusul C nu este 
încă posibilă. 

Evoluție. Prognostic. Complicaţii 

Evoluţia naturală este marcată de pusee de activitate şi perioade de 
remisiune. Fără tratament, ciroza se dezvoltă în 10-20 ani, în funcție de 
etiologie. Chiar în condiții de ameliorare clnicobiologică şi histologică, 
persistența markerilor virali B, D şi C prin integrarea virusului în genomul 
hepatocitar poate determina transformarea malignă (hepatocarcinom). 

Sub tratament evoluţia este variabilă şi depinde de unii factori 
predictivi imuni, virusologici, precocitatea diagnosticului şi a instituirii 
terapiei. 

ARTRITA JUVENILĂ IDIOPATICĂ 
Conf. dr. Constantin Ailioaie 


Definiţie 

Artrita Juvenilă Idiopatică (AJI) cuprinde un grup heterogen de boli 
cu debut în copilărie, care afectează structura țesutului conjunctiv, 
manifestându-se printr-o sinovită cronică şi/sau simptome sistemice 
extraarticulare. 

În anul 1997, în ideea uniformizării terminologiei de definire a 
grupelor omogene de pacienţi şi pentru a putea să se realizeze mai uşor 
studii fiziopatologice, imunogenetice şi terapeutice, Reuniunea Ligii 
Internaționale a Asociației pentru Reumatologie (ILAR) de la Durban a 
propus criterii precise pentru diferitele categorii de reumatisme inflamatorii, 
sub denumirea de Artrită Juvenilă Idiopatică. 

AJI se referă la bolnavii cu vârsta sub 16 ani care prezintă artrită 
persistentă la una sau la mai multe articulații, pentru cel puţin 6 săptămâni şi 
la care bolile inflamatorii acute, infecțioase şi neoplazice au fost eliminate. 

Terminologia adoptată este realistă, ține cont de istoria naturală a 
bolii, de markerii biologici cât şi de asocierile genetice. 

AJI este cel mai comun tip de artrită cu durere cronică care afectează 
una sau mai multe articulaţii ale corpului. 

Durerea persistentă din AJI ocupă un loc deosebit în patologia 
copilului şi adolescentului, iar experienţele nociceptive survenite în perioada 
copilăriei pot influența uneori dramatic, arhitectura şi/sau organizarea 
cerebrală finală pe căi încă necunoscute. 

Efectele cumulative ale durerii cronice reumatismale din artrita 
activă cresc riscul distrucțiilor articulare şi limitărilor funcționale la adult. 

AJI a fost mult timp considerată o boală autolimitată, dar studiile 
publicate recent arată că între 50% şi 70% dintre pacienții cu artrită 
sistemică sau poliartrite şi între 40% şi 50% dintre pacienţii cu olgoartrite 
continuă să aibă o boală activă în timpul perioadei de adult tânăr. 

Cercetarea evoluţiei pe termen lung a arătat că între 25% şi 50% din 
foştii bolnavi cu AJI au nevoie de chirurgie majoră, inclusiv înlocuirea unor 
articulații mari (genunchi şi şold), iar un procent de 30% până la 40% au 
dizabilități semnificative pe termen lung, cu o rată crescută de şomaj. 

Un procent mare din pacienții cu durere reumatismală prezintă 
asociat diformităților şi distrucțiilor articulare, tulburări de creştere 
localizate sau generalizate, retard în dezvoltarea staturo-ponderală şi 

maturarea sexuală, osteoporoză, infecţii recurente şi reacţii adverse 
farmacologice, care vor duce la agravarea stării de sănătate sau dificultăți în 
viaţa de zi cu zi. 

Epidemiologie 

AJI este cea mai frecventă boală reumatismală din patologia 
pediatrică, depăşind cu mult cazurile de reumatism articular acut. 

În SUA, anual, apar între 5 şi 18 de cazuri noi la fiecare 100.000 de 
copii; prevalența globală este egală cu aproximativ 30 — 150 de cazuri la 
100.000 de copii pe an. 

Incidenţa bolii în Europa a crescut de la 9 cazuri/100.000 copii cu 
risc pe an, la 20 cazuri/100.000 copii; prevalența bolii se ridică astăzi la 60 — 
65 cazuri/ 100.000 copii pe an în ţările industrializate. 

Totuşi, adevărata frecvenţă a bolu nu este bine cunoscută pentru că 
raportările diferă după autori şi de la o ţară la alta. 

Cele mai multe date statistice raportează vârsta de 6 ani ca medie la 
debutul bolii cu două vârfuri de maximă incidenţă: între vârsta de 1 — 4 ani 
şi mai importantă, prepubertară, între 9 — 14 ani, pe un fond relativ omogen 
al incidenţei cuprinse între vârsta de 6 luni şi 16 ani. 

Toate statisticile raportează afectarea predominantă a sexului 
feminin, cu specificarea expresă că totuşi, distribuția diferă în funcție de 
formele de exprimare clinică la debut. În formele sistemice, vârsta la debut 
este situată, în general, între 3-5 ani, afectând egal sexul feminin şi cel 
masculin. 

Artritele juvenile cu debut pauciarticular sunt întâlnite mai frecvent 
la copilul de sex feminin cu un raport de 4/1 faţă de sexul masculin. În 
cazurile care asociază uveita, raportul poate ajunge până la 5/1 — 6/1. 

Formele cu debut precoce şi cu anticorpi antinucleari (AcAN) 
pozitivi afectează în special copilul de sex feminin cu vârsta sub 5 ani (2/3 
sub 3 ani), au FR negativ şi risc crescut de iridociclită cronică. La copiii cu 
debut de AJI poliarticulară, raportul pe sexe a fost de 3/1 în favoarea fetelor. 

Aproximativ 20% din poliartritele cu factor reumatoid negativ 
debutează precoce, la sexul feminin, cu AcAN pozitivi şi risc crescut de 
iridociclită, dar acestea nu sunt reţinute drept criterii absolute pentru boală. 

Etiologie 

Etiologia bolii, în sensul determinării agentului cauzal al inflamație: 
articulare cu durere cronică şi manifestări sistemice este încă neprecizată. 

Ca şi în cazul altor boli cronice reumatismale sau ne reumatismale, 
etiologia este probabil multi-factorială, situaţie în care factorii de mediu 
interacționează cu un teren genetic predispozant. 

Aşadar, la ora actuală se consideră că din punct de vedere al 
factorilor determinanti sunt implicate două mari grupuri genetici şi de mediu. 

Rolul factorilor genetici 

Susceptibilitatea genetică este argumentată de studiile familiale în 
corelație cu determinarea antigenelor de histocompatibilitate; boala se 
asociază cu antigenele Complexului Major de Histocompatibilitate (CHM) 
clasa II şi prezintă un risc de apariție de 4 ori mai mare la cei cu o 
specificitate serologică DR4. 


În formele de AJI oligoarticulare cu debut tardiv, numeroase 
cercetări notează prevalența de până la 42% a moleculei HLA-B27. 


Formele poliarticulare cu factor reumatoid pozitiv şi debut tardiv, 
asemănătoare din punct de vedere clinic poliartritei reumatoide a adultului, 
au o identitate genetică prin frecvenţa crescută a moleculei HLA - DR4 față 
de populaţia martor, sănătoasă. 

Rolul factorilor de mediu 

Rolul posibil al infecției în determinarea AJI are ca suport 
observaţiile prin care artrita se întâlneşte, în general, la copiii care au 
mecanisme de apărare deficitare sau imunodeficienţe, cum ar fi: 
hipogamaglobulinemua, deficienţa selectivă de IgA, sau ale fracțiunii C2 a 
complementului. 

Dintre factorii de mediu, cei mai importanți sunt cei infecțioşi. 
Faptul că unii bolnavi cu oligoartrită şi uveită - posedă anticorpi la 
peptidoglicanii bacterieni, sugerează posibilitatea rolului cauzal al infecțiilor 
bacteriene. 

Etiologia virală a fost şi este amplu discutată. Cu toate acestea, 
metodele moderne de studiu prin microscopie electronică nu au fost capabile 
să identifice virusuri lente sau noncitopatice; nici metodele de cultivare sau 
hibridare ale ADN-ului sau ARN-ului nu au dat răspunsul aşteptat. 

În ultimul timp se discută rolul pe care l-ar juca proteinele de şoc 
termic şi superantigenele, în mecanismul de producere a bolii. Artrita 
juvenilă a fost descrisă de unii părinți sau cadre medicale ca urmând unor 
traumatisme fizice minore, apărute în special la nivelul articulației 
genunchiului. 

Este bine cunoscut faptul că stresul în anumite familii determină 
apariția artritei juvenile la copilul predispus. Totuşi, nu a fost posibil să se 
stabilească cu certitudine dacă, tulburările psiho-sociale preced, sau urmează 
apariţia artritei. 

Patogenie 

Cu toate progresele realizate în ştiinţele moderne, cu precădere în 
biologia celulară şi moleculară, în ingineria genetică şi medicină, patogenia 
artritei juvenile a rămas obscură. Se presupune că agentul cauzal este un 
factor declanşator numai la subiecții cu o mare susceptibilitate genetică. 

Invazia sinovialei 

Procesul distructiv începe întotdeauna ca o sinovită inflamator- 
exudativă care progresează spre o formă proliferativă şi infiltrativă. În unele 
cazuri cu toate că manifestările clinice inflamatorii regresează, boala 
continuă să aibă o evoluţie progresiv invalidantă sau numai cu durere 
persistentă. 

Se presupune că antigenul responsabil de declanşarea bolii ar fi 
localizat într-un oarecare loc în sinovială, de unde este ingurgitat de celulele 
prezentatoare de antigen (macrofage, celule dendritice, sinoviocite-like), 
apoi supus unui proces de dergradare enzimatică iar produşii proteici 
nucleari modificaţi, vor fi exprimaţi pe suprafaţa celulei. 

In acest mod se va forma un complex trimolecular, Antigen — HLA 
DR - Receptor al limfocitelor T, care vor activa limfocitul T (helper) şi 
induce exprimarea receptorului pentru Factorul de Necroză Tumorală alfa 
(TNFa) şi apoi a Interleukina 1 (IL1) la suprafaţa limfocitelor. 

Imunitatea celulară 

Antigenul specific rămâne în micromediu, iar clona de limfocite T 
activate va continua să prolifereze. 

Limfocitele T activate vor secreta un număr mare de citokine şi o 
serie de mediatori, care măresc activitatea fagocitară a macrofagelor. 

Limfocitele Th pot fi divizate în subtipuri care mediază funcții 
distincte ale sistemului imun. Limfocitele Th. produc gama interferon şi 
IL-2, nu şi IL-4, IL-5 sau IL-10; limfocitele Th) produc profilul opus de 
citokine. 

Supra-activitatea  limfocitelor Thl predomină la majoritatea 
modelelor animale, în timp ce citokinele secretate de limfocitele Th? 
mediază procesele inhbitorii ale bolii. 

Imunitatea umorală 

Limfocitele T- helper vor transmite semnale limfocitelor B, pe care 
le fac să prolifereze şi apoi, activate, să producă anticorpi. 

Pentru activarea limfocitelor B sunt necesare IL2 şi IL4, eliberate de 
limfocitele T activate. 

Limfocitele B activate la nivelul sinovialei pot să producă anticorpi 
de tipul: factorului reumatoid, gp 39, AR33, P 205, anticorpii faţă de 
izomeraza glucoză — 6 —fosfat (GPT) şi anti-citrulin ciclic peptid. 

Factorul reumatoid (FR) poate fi sintetizat de celulele B şi celulele 
plasmatice care infiltrează sinoviala. FR are cel mai adesea o structură de tip 
IgM şi mult mai rar de tip IgA sau IgG. Factorul reumatoid are proprietăți 
de anticorp față de moleculele IgG, care au structuri anormale, ce sunt 
cuplate cu antigenul sau sunt agregate. 

În țesutul sinovial reumatoid multe proteine sunt citrulinizate, iar 
anticorpii direcționaţi împotriva epitopilor (peptidilarginina diminază) — 
PAD, par să fie specifici pentru AJI. 

Studiu recente au raportat că titruri ridicate de anticorpi anti-citrulin 
ciclic peptid (CCP) se corelează cu o boală mult mai agresivă şi distructivă. 

În urma reacției dintre FR şi o moleculă de IgG alterată structural şi 
cuplată ulterior cu antigenul, se vor forma complexe imune care difuzează 
liber în spaţiul articular. 

Apoi complexele imune fixează complementul şi ulterior sunt 
fagocitate de PMN, macrofage şi sinoviocitele de tip A. 

Aşa se explică nivelul scăzut al complementului şi prezența 
ragocitelor în lichidul articular. 

Complexele imune vor activa cascada complementului şi vor genera 
un număr de compuşi biologic activi (citokine, chemokine etc.), care cresc 
permeabilitatea vasculară şi permit exudarea celulelor şi proteinelor 
sanguine. 

Histopatologia sinovialei şi compomentelor articulare 

Prin acțiunea sistemului complement, kininelor, coagulare-fibrinoliză, 
leucotrienelor şi prostaglandinelor se declanşează inflamația acută. 

Tesutul sinovial devine în mod marcant hiperplastic cu proliferarea 
vaselor de sânge şi congestie locală. Iniţial se produce infiltrarea 
inflamatorie cu hiperplazia sinovialei din regiunea de contact direct cu 
lichidul sinovial. 

Răspunsul inflamator granulomatos (panus sinovial) are loc în 
tandem cu procesele proliferative şi distructive ale celulelor sinoviale, care 
sunt stimulate la replicare de către mediatorii inflamației secretați de 
macrofag (IL1, prostaglandine, factorul activator plachetar). 

Aceste procese duc la distrugerea cartilajului articular, tendoanelor, 
osului, instabilitate articulară, atitudini vicioase şi ankiloze; ele se produc 
datorită enzimelor secretate în lichidul sinovial şi proliferări panusului. 

Prin creşterea de volum, panusul articular, va produce leziuni 
importante ale cartilajului, osului subcondral, capsulei articulare şi 
ligamentelor. 

Degradarea osului şi cartilagiului de către țesutul sinovial şi panus 
este mediată prin câteva familii de enzime, incluzând proteazele şi 
catepsinele serice (în special catepsina K), care pot degrada proteinele 
structurale majore în articulație. 

Deşi inhbitorii proteinici cum ar fi inhibitorii ai metaloproteinizelor, 
sunt exprimaţi pe suprafaţa celulelor combatante, balanţa între activatori şi 
inhibitori înclină către primii. Fenomenele patologice depăşesc capacitatea 
inhibitorilor naturali locali şi astfel se instalează un cer autoimun vicios. 

Procesele inflamatorii locale vor induce bolii un caracter cronic, cu 
perioade de remisiune şi acutizare, fără o cauză bine precizată. 

Rolul citokinelor 

Analiza rolului citokinelor din sinovita cronică trebuie să ţină cont 
de un paradox şi anume: IL2, IL3, IL4,şi IFN gama produse de celulele T, 
sunt prezente în concentrații reduse în lichidul sinovial, față de 
concentrațiile crescute ale: IL1, IL6, IL10 secretate de sinoviocite.GM-CSF 
şi TNFalfa 

În funcţie de cantitatea şi durata de acţiune a acestor citokine 
catabolice, se va produce activarea celulelor mezenchimale din panusul 
sinovial, a fibroblaştilor, condrocitelor articulare, osteoclastelor din epifiză 
şi a hepatocitelor din ficat. 

Sub acțiunea ILI, IL6 şi, probabil, IL9 — sunt stimulate hepatocitele, 
care produc fibrile de amiloid şi proteina C reactivă, ce stau la baza 
manifestărilor sistemice (febră, transpiraţie tec). 

Citokinele cum ar fi IL-1 sau TNF-a sunt potențiali inducători ai 
expresiei genei  metaloproteinazelor.  Condrocitele din  cartilagiu, 
sinoviocitele din panus şi osteoclastele din oase sunt sursele primare ale 
metaloproteinazelor. Receptorul activator al factorului nuclear kB (RANK) 
şi ligamentul RANK, joacă împreună un rol critic în activarea osteclastelor 
şi distrugerea osului. 

Metaloproteinazele  (colagenaze, stromelizina,  gelatinaza) sunt 
enzime sintetizate în capsula articulară sub acțiunea ILI, TNF alfa şi 
prostaglandinelor, cu rol în distrugerea membranei sinoviale, cu excepția IL-17, 
care poate regla metabolismul cartilagiului. Aceste procese joacă un rol 
cheie în feed-back-urile responsabile de degradarea cartilajului din artrită. 

Citokinele stabilesc reţelele paracrine sau autocrine care pot perpetua 
fenomenele inflamatorii mult timp după ce agenţii etiologici au dispărut. 

În mod evolutiv apar patern-uri vasculare specifice formei cronice de 
boală, iar fenomenele inflamatorii acute articulare se sting încet şi astfel, se 
formează un ţesut nou, cu o structură fibroasă modificată. 

Mişcările din articulaţie vor deveni lente şi dificile cu un grad de 
libertate redus; se produc fenomene de organizare ireductibile exprimate 
prin semiankiloze sau ankiloze totale, împreună cu calcificarea țesutului fibros. 

Manifestări clinice 

Manifestările clinice au un caracter polimorf, de aceea există o 
multitudine de forme clinice, asociate cu diferite grade de afectarea 
articulară. După întrunirea de la Durban şi revizuirea de la Edmonton, din 
anul 2001 sunt acceptate 7 subtipuri de AJI: sistemice, oligoartrită 
(persistentă şi extensivă), poliartrita factor reumatoid pozitiv, poliartrita 
factor reumatoid negativ,  entezita în raport cu artrita, reumatismul 

psoriazic, precum şi "alte artrite” ne încadrabile în nici unul din tipurile 
menţionate. 

I. Artrita sistemică, se defineşte ca o artrită însoțită sau precedată de 
febră cotidiană, cu o durată minimă de 2 săptămâni, asociată cu următoarele 
simptome: erupție eritematoasă fugace, hipertrofie ganglionară, hepato- 
splenomegalie şi afectare seroaselor. 

Conform mai multor studii efectuate în Europa, această formă de 
artrită reprezintă 15% din ansamblul cazurilor de AJI. 

Debutul poate surveni în cursul primului an de viaţă, dar niciodată 
sub vârsta de 3 luni. Vârsta la debut este situată, în general, între 3-5 ani 
„înainte de a 2-a dentiție”, afectând egal fetele şi băieții. 

Copiii mici sunt iritabili şi anxioşi, pot avea un istoric de anorexie şi 
scădere ponderală. Din contra, copiii mai mari par sănătoşi, chiar şi în 
timpul croşetelor febrile. 

Manifestări articulare 

În faza de debut, semnele articulare sunt absente la 25% din cazuri, 
ceea ce face diagnosticul dificil. Pe de altă parte, ele pot fi tranzitorii, 
afectând, în general în mod simetric articulațiile mari. 

Artralgiile şi mialgiile 

Artralgiile sunt de obicei asociate cu mialgii; sunt difuze, dar pot 
predomina la nivelul cotului şi musculaturii paravertebrale. Ele sunt 
adeseori rău tolerate din punct de vedere psihologic, nu au o semnificație 
peiorativă, nu se însoțesc de semne biologice miozitice. 

Artrita 

Artrita este simptomul care semnează diagnosticului pozitiv şi se 
manifestă prin tumefacția articulară şi periarticulară de aspect simetric. 

Localizarea inițială este în general la nivelul articulației pumnului, 
sau genunchiului; ulterior, la gleznă şi articulațiile tarso-metatarsiene, coate, 
şold şi mai târziu, la umăr. 

În formele difuze sunt afectate articulațiile mici, mai frecvent 
metacarpofalangiene şi interfalangiene, care iau aspect fusiform. 

Caracterele artritei se modifică pe parcursul evoluției. Dacă inițial 
exista o tumefacție articulară cu sau fără lichid, cu sau fără durere, după 
câțiva ani de la debut mobilitatea articulară va fi din ce în ce mai redusă. 

Manifestările de tipul poliartritei cu dispoziție simetrică bilaterală şi 
distală, în care sunt incluse şi articulațiile degetelor de la mâini şi picioare, 
sunt obişnuite în evoluția bolii sistemice. 

Leziunile severe ale regiunii cervicale pot antrena uneori grupele 
musculare cu producerea unui torticolis invalidant. Afectarea articulația 
temporo-mandibulară se produce mult mai târziu. 

În această formă de boală s-au observat pe lângă remisiunea 

manifestărilor sistemice la apariția artritei, apariția tulburărilor de creştere 
locale şi mai ales generale în absenţa iridociclitei. 

Diagnosticul va fi stabilit după eliminarea tuturor afecțiunilor febrile 
şi eruptive, cu leziuni articulare. Se vor exclude alte forme clinice, aşa 
numite „probabile”, manifeste prin simptome unice extraarticulare, izolate, 
în absenţa artritei şi cu o durată mai mică de 6 săptămâni. 

Manifestările extraarticlare 

Febra se întâlneşte în toate cazurile (100%), are aspect 
pseudoinfecțios şi este prelungită; poate sau nu să răspundă la tratamentul 
clasic antipiretic, dar este sensibilă la corticoterapie. Uneori febra precede 
cu câteva săptămâni sau luni, manifestările articulare. Se înscrie în sindromul 
febril prelungit, tipic prin mari oscilaţii, apoi scăzând rapid în 2-3 ore. 

Reascensionarea termică este zilnică; aspectul curbei termice poate fi 
obiectivat prin termometrizare la intervale de câte 4 ore, inclusiv noaptea. 

Un dezechilibru între citokinele pro-inflamatorii şi inhibitori 
acestora, a fost evidenţiat în cursul febrei nocturne; s-a observat creşterea 
nivelului ILe în momentul febrei, urmat de o creştere a inhibitorului ILe în 
defervescenţa termică. 

Manifestările cutanate exprimate în special prin rash, sunt prezente 
în 90% din cazuri şi însoțesc, de obicei, acmeul febril. Rash-ul se exprimă 
prin macule discrete sau papule cu dimensiuni între 2-5mm, în nuanţe de roz, 
dispuse pe trunchi şi extremitățile proximale. Dar, poate să apară şi pe faţă, 
palme sau regiunea plantară, cu sediu variabil de la o zi la alta. Erupția cutanată 
trece neobservată atunci când este minimă, dar câteva macule, dacă sunt 
prezente, constituie un valoros element de diagnostic. Uneori erupția este mai 
intensă şi are aspect urticarian nepruriginos. 

Hipertrofia ganglionară este prezentă în 30-40% din cazuri; rareori 
există adenopatii importante. 

Splenomegalia este moderată şi apare în 10-20% din cazuri, iar 
hepatomegalia este aproape constantă. 

Revărsatele lichidiene la nivelul seroaselor sunt reprezentate prin: 
pleurezie, revărsat peritoneal şi pericardic. 

Leziunile cardiace sunt reprezentate cel mai adesea prin afectarea 
pericardului. Acestea se exprimă prin simptome caracteristice: polpnee, 
durere toracică, asurzirea zgomotelor cordului şi frecătura pericardică. 

Revărsatul pericardic este în mod frecvent abundent, dar poate 
rămâne clinic mut şi descoperit prin ecocardiografie. Invers, au fost 
semnalate cazuri cu tamponadă cardiacă, la care s-a practicat 
pericardotomie. Pericardita este de cele mai multe ori însoțită de revărsat 
pleural sau peritoneal; durează între 1- 8 săptămâni şi nu evoluează spre 
constricție. 

Leziunile pleuro-pulmonare, ca şi alte manifestări viscerale sunt 
rare; pleurezia este discretă şi uneori asimptomatică. Afectarea pulmonară 
parenchimatoasă se manifestă prin infiltrat tranzitoriu. 

Localizările renale 

Manifestările renale nu reprezintă o caracteristică obişnuită a 
formelor sistemice de A.J.I., cu excepția amiloidozei renale. Amiloidoza 
localizată renal sau generalizată, exprimată inițial prin proteinurie este o 
complicație rară, dar gravă. Din punct de vedere clinic, boala renală se 
manifestă printr-o proteinurie care poate atinge sau depăşi 4 g/1/24 h în 25% 
din cazuri, însoţindu-se de dureri abdominale, cu sau fără diaree. 

II. Oligoartrita, este o afecţiune inflamatorie persistentă care 
cuprinde un număr de 1-4 articulații în primele 6 luni de la debut. 
Oligoartrita este cea mai frecventă categorie de boală, reprezentând în jur de 
50% din totalul AJI 

În clasificarea actuală sunt definite două subtipuri: 

a) oligoartrita persistentă, care cuprinde un număr de până la 4 
articulaţii inflamate pe toată durata bolii. 

b) oligoartrita extensivă, care afectează un număr de 5 articulaţii, 
sau cumulativ mai multe, după primele 6 luni de evoluţie. 

Criteriile de excludere sunt: istoricul familial de psoriazis sau de 
asociere cu antigenul uman leucocitar (HLA) B27, prezența FR, o boală ce 
evoluează la un copil mai mare de 8 ani cu molecula HLA B27 pozitiv şi 
existența semnelor sistemice. Această categorie se observă într-un procent 
de 80% din cazuri la copilul mic cu vârsta medie la debut de 3-4 ani. 

Afectarea articulară este asimetrică, cuprinzând preferențial 
articulațiile mari (genunchi, glezna, coate tec). Elementul clinic major este 
uveita anterioară cronică asimptomatică care apare la 20-30% din cazuri; 
aceasta poate genera complicaţii oftalmologice invalidante reprezentate de: 
keratopatie în bandă, cataractă, glaucom, secluzia şi ocluzia globului ocular. 

Singurul examen biologic valoros în favoarea diagnosticului pozitiv 
este prezenţa anticorpilor antinucleari (AcAN) specifici anti-histonă, la 70% 
din cazuri. Sindromul inflamator în aceste subtipuri de boală este moderat. 
Tipajul HLA remarcă asocierea cu moleculele HLA DR5, DR8 şi DR4. 

În procent de 30% din cazuri, boala se extinde spre poliartrită după 6 
luni de evoluţie, cu un important risc distructiv osteoarticular. Dintre factorii 
predictivei ai evoluţiei severe se citează afectarea a 2 - 4 articulații 
d'emblee, a membrelor superioare şi un VSH mai mare de 20 mm, în 
primele ore. 

III. Poliartrita FR negativ, este definită prin afectarea inflamatorie a 
5 articulații sau mai multe, în primele 6 luni de la debut, în absenţa 
factorului reumatoid. În general, debutul este localizat la un număr fix de 

articulații, extinderea lor fiind lentă, ne ajungând obligatoriu la o formă 
generalizată. 

După unii autori, acest tip de artrită juvenilă reprezintă un procent de 
până la 30% din formele polarticulare ale copilăriei şi în unele cazuri, au o 
progresie rapid disabilitantă. 

Această categorie de poliartrită este mult mai severă decât 
oligoartrita şi adesea se asociază cu manifestări de tip extra-articular care 
cuprind: boala glandelor salivare (Sindromul Sjögren), limfadenopatiile din 
cadrul Sindromului Felty sau vasculite juvenile. 

Aproximativ 20% din cazuri debutează precoce, la sexul feminin, cu 
AcAN pozitivi şi risc crescut de iridociclită. Manifestările menționate nu 
trebuie să fie reţinute drept criterii absolute pentru boală. 

Prognosticul funcțional pe termen lung este mai sever decât în 
subtipurile de oligoartrite, dar mai bun decât în forma seropozitivă. 

IV. Poliartrita cu FR pozitiv, este definită prin existenţa a cel puţin 5 
articulaţii inflamate pe o perioadă de 6 luni, în prezența FR regăsit de două 
ori, la un interval de cel puţin 3 luni. Sunt excluse artritele cu FR negativ şi 
cele cu manifestări sistemice. Dintre acestea, unele se apropie clinic şi 
biologic de poliartrita reumatoidă a adultului, prin manifestările articulare 
distructive la nivelul genunchiului, cotului şi piciorului. 

Artrita în aceste forme de boală este simetrică şi predominant 
periferică, afectează în mod cu totul particular, articulațiile mici ale mâinii. 

Factorii care determină invaliditatea includ: vârsta, sexul feminin, 
prezenţa factorului reumatoid şi a anticorpilor anti-citrulin ciclic peptid (Ac. 
anti CCP). 

Evoluţia nefavorabilă este, de asemenea, asociată cu implicarea 
timpurie a articulaţiilor mici de la mâini şi picioare, cu rapida apariţie a 
eroziunilor cartilajului. 

Forma poliarticulară rămâne cu evoluţia cea mai severă. Din punct 
de vedere funcțional, cel mai grav prognostic îl au pacienții cu FR pozitiv. 
Studii pe termen lung arată că prognosticul este sever în 50% din cazuri 

Complicațiile cele mai frecvente sunt: osteoporoza, colapsul vertebral, 
nanismul, întârzierea pubertară, infecțiile intercurente virale sau bacteriene 
la copiii imunodeprimaţi prin procesul autoimun sau medicație remisivă. 

Toxicitatea asociată cu agenţii terapeutici pune o problemă deosebită 
în tratamentul efectiv. 

V. Artrita psoriazică, se defineşte prin artrită şi prezenţa 
psoriazisului, fie prin artrită şi cel puţin două din următoarele semne: 
dactilită, unghii depigmentate, rash psoriaziform şi istoric familal pozitiv de 
psoriazis; sunt excluse formele cu FR pozitiv şi cele care au asociate 
manifestări sistemice. 

Artrita psoriazică reprezintă 19% din ansamblul cazurilor de AJI. 
Debutul este manifest în 90% din cazuri printr-o oligoartrită periferică, care 
poate evolua spre o poliartrită asimetrică. 

Psoriazisul cutanat este elementul inaugural al bolii în 40-45% din 
cazuri; debutul simultan al manifestărilor cutanate şi articulare este rar. 
Particularitatea reumatismului psoriazic este reprezentată de prezența AcAN 
la 60% din cazuri şi asocierea cu uveita. Reumatismul psoriazic evoluează 
cu o frecvență mai mare prin leziuni erozive la nivelul falangelor distale şi 
mai rar, prin leziuni osteolitice sacroilace. 

VI. Entezita în raport cu artrita (ERA), este definită ca un tip de 
artrită din grupul AJI caracterizată prin artrită cu entezită, sau artrită şi cel 
puțin două din următoarele semne: sensibilitatea articulației sacro-ilace 
şi/sau durere rahidiană de tip inflamator, prezența moleculei HLA B27, 
istoric familial de reumatism cu HLA B27 pozitiv, uveită acută şi debutul 
artritei la un copil de sex masculin, cu vârsta mai mare de 8 ani. Pentru un 
diagnostic de certitudine se vor exclude cazurile de psoriazis şi existenţa 
semnelor sistemice de boală. 

Explorări paraclinice 

În AJI nu există teste de laborator specifice diagnosticului pozitiv, 
însă datele de laborator şi examenele imagistice au un rol deosebit alături de 
examenul fizic complet, pentru stabilirea diagnosticului şi subtipului de 
boală 

Date de laborator 

Hemoleucograma evidenţiază o anemie progresivă de tip inflamator, 
leucocitoză cu polinucleoză, şi uneori, eozinofilie. Semnificaţia leucocitozei 
cu peste 20 000 / mm;, nu este încă bine elucidată. 

Leucocitoza cu un număr normal sau scăzut de trombocite poate 
aduce în discuție un alt diagnostic sau apariția unei complicaţii, cum ar fi 
sindromul de activare al macrofagelor. 

Feritina serică — sub 60 ng/ml permite prezicerea în 80% din cazuri 
a unei carenţe marţiale şi apariția unui nou puseu inflamator în boala Still. 

Trombocitele pot creşte dramatic până la 900.000 / mm;, uneori 
chiar şi mai mult, realizându-se o trombocitoză (fără riscul trombozei) atât 
în formele sistemice, cât şi în cele poliarticulare severe. Creşterea dramatică 
a trombocitelor poate anticipa fenomenele de exacerbare ale bolii. 

VSH -ul are valori uneori normale sau uşor crescute în oligoartrite; 
foarte crescute, peste 50 mm/h în puseele inflamatorii severe (sistemice, 
poliartrite). 

Proteina C-reactivă (CRP) poate constitui factorul cel mai fidel în 
evaluarea răspunsului inflamator faţă de terapie. 

Fibrinogenul prezintă o creştere importantă comparativ cu alte 

componente din clasa „reactanților de fază acută 
orosomucoidul şi haptoglobina). 

„Reactanţii cu latenţă medie” au valori crescute (în această categorie 
sunt incluse componentele complementului seric). Complementul seric este 
normal sau crescut, fracțiunea C3, de asemenea normală sau crescută în ser. 

„Reactanţii cu răspuns tardiv” sunt, de asemenea, măriți. Din 
această clasă de proteine serice fac parte imunoglobulinele: dintre care sunt 
crescute, în special, IgG şi IgA. Creşterea Ig A în boala Still are un 
prognostic nefavorabil. 

FR pozitiv defineşte formele polarticulare seropozitive; nu se 
modifică sub terapia cortizonică şi nici nu constituie un test de evolutivitate; 
este corelat cu AcAN şi prezenţa iridociclitei. 

Anticorpi anti-citrulin ciclic peptid (CCP) împreună cu prezenţa FR 
sunt predictivi pentru o evoluţie agresivă şi distructivă 

Anticorpii antinucleari (reprezintă autoanticorpi care reacționează cu 
diferite componente ale nucleului celular) pozitivi sunt nespecifici, pot fi 
prezenți la 5% din populația sănătoasă, procent care creşte cu vârsta. 
Anticorpii faţă de dsDNA (double strandet DNA, DNA dublu catenar sau 
nativ) pot fi detectați prin imunofluorescenţă, pot fi depistaţi în 30-40% din 
cazurile cu AJI şi constitui un indice predictiv în apariția iridociclitei. 

Celule lupice prezente indică evoluția spre LES. 

Complementul seric total, împreună cu fracțiunile C3 şi C4 sunt 
crescute, ca în toate bolile inflamatorii. 

Tipajul HLA cu evidenţierea moleculei HLA DR, este predictivă 
evoluției defavorabile La bolnavii din grupul ERA, rolul trenului genetic 
este confirmat la 80% din cazuri prin evidenţierea antigenului HLA B 27. 
Tipajul HLA în artrita psoriazică a arătat frecvenţa crescută a antigenelor 
HLA DRI şi DR6. 

Studiul citokinelor arată că nivelul seric al IL este mai crescut în 
formele sistemice, decât în formele poli- sau oligoarticulare, faţă de nivelele de 
IL,B sau FNT „unde se observă contrarul; aspect exploatat de terapia cu 
agenţi biologici (Enbrel, Anakinra, Tocilizumab tec). 

Studiul lichidului sinovial, aduce elemente importante pentru 
diagnostic, mai ales în formele monoarticulare, în care trebuie excluse 
artropatiile post-traumatice, artritele septice şi osteoartrita tuberculoasă. 
Lichidul sinovial este uşor tulbure, câteodată purulent, cu celularitate între 


5.000 - 80.000/ mm, cu PMN în cantitate variabilă (60-90%), cultură 
negativă. La acest nivel, FR este uneori prezent şi complementul este scăzut. 
Prezenţa ragocitelor este caracteristică, dar nu patognomonică pentru boală. 
Biopsia de sinovială este utilă în cazul unor monoartrite cronice 
inflamatorii, mai ales când se consideră etiologia de natură tuberculoasă sau 


(al-antitripsina, 

fungică. Examenul histologic arată în mod obişnuit o reacție inflamatorie 
cronică nespecifică. 

Studiu imagistic 

Radiografia convenţională confirmă, de obicei, un diagnostic clinic 
deja fundamentat, nu detectează modificările erozive timpurii. La debut, 
aspectul este normal, pe parcurs apar leziuni de osteopenie, apoziţii 
periostale şi eroziuni osoase la nivelul oaselor carpiene sau tarsiene. 


Tabel X: Stadiile radiologice ale modificărilor radiologice în AJI 


(după Steinbrocker) 
Stadiul I: la debut Stadiul II: leziuni moderate 
e  osteopenie variabilă e osteopenie prezentă 
e fără pensare articulară e lacune sub/pericondrale 
e  apoziţii periostale e fără deformării articulare 
e infiltrarea părților moi. e pensarea articulară. 
Stadiul III: afectarea este severă Stadiul IV: faza terminală 
e osteopenie e toate semnele stadiul I- 
e eroziuni sub/pericondrale III 
e pensare articulară e fuzionarea interliniului 
e subluxaţie şi deformare e anchiloza articulară 
e fără anchiloză articulară 


Examenul radiologic nu va fi întreprins mai devreme de 1 an de la 
debut, iar radiografule repetate sistematic pentru a urmări evoluția bolii sau 
monitorizarea terapiei sunt inutile şi chiar periculoase. 

Studiul dinamic al clişeelor radiologice din zona cervicală va 
permite depistarea unei eventuale instabilității între apofiza odontoidă şi 
atlas, atunci când spaţiul măsurat dintre ele depăşeşte 5 mm. 

Rezonanţa magnetică nucleară este foarte utilă în depistarea precoce 
a modificărilor anatomice articulare cu evidențierea panusului şi eroziunilor 
cartilajului articular, atunci când radiografia convenţională arată o imagine 
normală la un pacient care acuză dureri. Imagistica prin rezonanță 
magnetică este capabilă să furnizeze o informaţie detaliată asupra severităţii 
inflamației sinoviale şi să monitorizeze terapia. 

Echografia aparatului locomotor constituie o metodă de explorare 
folosită de rutină în evaluarea modificărilor de grosime a sinovialei, natura 
conţinutului articular, existenţa bursitei şi a leziunilor cartilajului articular. 

Tomografia computerizată (CT) are avantaje față de radiografia 
convențională pentru că poate detecta precoce leziunile osoase. CT este 
folosită în diagnosticul necrozelor avasculare, a chisturilor subcondrale, 

patologiei tumorale, pentru identificarea îngroşărilor sinoviale din regiunea 
lombară etc. 

Absorbţiometria biofotonică cu raze X este o metodă ultramodernă 
în depistarea leziunilor osoase inflamatorii, secundare corticoterapiei sau 
carenţelor. 

Termografia permite măsurarea parametrilor termici ai articulaţiilor 
superficiale, cu valoare informativă asupra zonei procesului inflamator. 

Scintigrafia osteoarticulară are avantajul că este foarte sensibilă, 
permiţând studiul scheletului în ansamblu; poate exclude precoce focarele 
inflamator-infecțioase de tipul osteomielitei. 

Artroscopia este o metodă endoscopică utilă în explorarea cavității 
sinoviale şi realizarea unor microintervenţii chirurgicale (extracția de corpi 
străini, biopsie de sinovială, sinovectomie tec). 

Examenul oftalmologic prin lampa cu fantă permite explorarea 
polului anterior şi depistarea precoce (înaintea exprimării clinice) a 
procesele inflamatorii de la nivelul umoarei apoase şi corpului vitros. 
Monitorizarea oftalmologică este recomandă pentru depistare, bilanţ şi 
tratamentul leziunilor oculare. 


Tabel XI: Monitorizarea oftalmologică în AJI în funcție de vârstă 
1. AJI oligoarticulare 
a. < 5 ani, ACAN pozitivi, examen la 3 luni pentru 2 ani, apoi la 6 luni 
b. >5 ani sau AcAN negativi, examen la 3 luni pentru 1 an, apoi la 6luni 
2. AJI poliarticulară FR negativ - examen la 6 luni 


3. AJI forme sistemice - examen anual 

4. ERA (Spondilartropatie) - avertizarea bolnavilor cu congestie 
oculară. Nu este nevoie de control periodic 

5. AJI polarticulară FR pozitiv - Nu necesită monitorizare 


* Bolnavii vor fi supravegheați 10 ani de la diagnostic sau până la vârsta 
de 12 ani. 


Diagnostic pozitiv 
Diagnosticul pozitiv se stabileşte pe baza datelor de anamneză, a 
examenului clinic complet, a datelor biologice şi imagistice. 

Istoric cu 
traumatism 
considerabil 


Radiografie 


Febră şi / sau simptome 
sistemice cu semne 
locale severe 


INFECȚIE 


Puncţie cu 
aspirarea 
lichidului 


e RAA 
e LEUCEMIE 


e INFECȚIE CU 
GONOCOCI 


COPIL CU ARTICULAȚIE INFLAMATĂ 


Durere accentuată în cursul nopții 
sau datorată încărcării mecanice a 
articulației, febră, pierderi în 
greutate, paloare, splenomegalie 


NEOPLASM 


* Examen sanguin 
*Medulogramă 


Artrita încă prezentă 


Aceeaşi articulație 


“Examen sanguin 
e lImagistică (raze X, 
RMN, CT, etc.) 
*Artrocenteză 


Istoric 
nesemnificativ, 
infecții virale 
recente, 


examen fizic 
negativ 


7 - 10 zile perioadă 
de aşteptare 


Reevaluare pacient 


Artrita a dispărut 


Probabil 
ARTRITĂ 
REACTIVĂ 


Figura 3: Diagrama diagnosticului pentru un copil cu articulație inflamată 


Diagnostic diferențial 


Diagnosticul diferențial se impune mai ales în etapa debutului, când 
boala poate fi confundată cu multiple afecțiuni ne reumatismale, care 
prezintă simptome asemănătoare cu/sau fără manifestări articulare. 

Oligoartrita se va diferenția de o serie de manifestări clinice care 
asociază artrita: infecții, traumatisme, boli hemati-oncologice etc. 


Tabel XII: Diagnosticul diferențial în oligoartrite. 


(RA A,reactive, etc) 


hemoglobinopatii. 
boala Still. 


HS 


Artrite infecțioase: bacteriene, fungice, parazitare, virale; post-infecţioase 


Artrite imuno-cancero-hematologice: hemopatii maligne, metastaze osoase 
ale tumorilor solide, osteosarcoame, deficite imunitare, coagulopatii, 


Alte Artrite Juvenile Idiopatice: reumatismul psoriazic, spondilartropatii, 
Conectivite: LES, poli- sau dermatomiozită, periarterită nodoasă, purpura 


Osteocondrite, Reumatisme de şold, Epifiziolize. 
Altele: Boala Behçet, Maladia periodică, Sindromul Sjögren, Sarcoidoza. 

Formele sistemice pun probleme deosebite de diagnostic diferențial 
mai ales atunci când copilul are febră înaltă cu semne sistemice fără artrită. 


Tabel XIII: Diagnostic diferenţial în forme sistemice 


Afecțiuni apărute înaintea vârstei de 5 ani: 
Infecţii bacteriene, virale 

Boala Kawasaki 

Boala Caffey (hiperostoză corticală juvenilă) 
Leucemie, neuroblastom 

Sindrom Inflamator Neurologic Cronic Cutanat şi Articular (CINCA) 
Febră recurentă cu hiper IgD 

Febră, Adenopatii, Faringită, Aftoză (FAFA) 
Sarcoidoză articulară 

Afecțiuni apărute după vârsta de 5 ani: 
Reumatism articular acut 

Febră mediteraniană familială 

Febră de iarnă familială 

Boala Behcet 

Purpura Henoch Schânlein (HS) [reumatoidă] 
Periarterită nodoasă 

Colonopatie inflamatorie (Boală Crohn) 


Poliartrita. Diagnosticul diferențial al poliartritei ridică probleme 
considerabile față de cel al monoartritei sau oligo-artritei. 


Tabel XIV: Diagnostic diferențial în forme poliarticulare 


Boli auto-imune: 

Lupus eritematos diseminat: predominant la sexul feminin; semne 
generale, cutanate, fotosensibilitate, alopecie; leucopenie, trombocitopenie 
Conectivite mixte: Sindrom Raynaud 

(Sindrom Sharp) Ac AN pozitivi specifici anti-antigene solubile 
Polidermatozite: Semne cutanate, semne musculare; se pot însoți de artrite 
Sclerodermie 

Policondrite recurente: semne laringiene, oculare; afectare cartilaginoasă 
(ureche, nas) 

Vasculite juvenile: 

Periarterita nodoasă: dureri articulare şi musculare foarte importante; 
leziuni cutanate la biopsie 

Purpură Henoch Schonlein 

Boala Behçet, Maladia periodică 

Sindrom Wegener Ac ANCA cu titruri ridicate 

Manifestări articulare în raport cu agentul infecţiose: 
RAA 
Artrită reactivă post-streptococică 
Boala Lyma (borelioza) 
Ricketioze: febră, artralgii, mialgii, redoare mână şi picior; reversibilitate 
la Tetraciclină 
Infecţii microbiene 
Bruceloză, Salmoneloză, Boala ghearelor de pisică. 
Infecţii virale: frecvente (Hepatita B, Parvovirus B19, Rubeolă); rare 
(Adeno/ Enterovirus,Epstein-Barr,CMV,Oreion) 
Afecţiuni hematologice: Leucemii 
Hemoglobinopatii (Drepanocitoză homozigotă) 
Tulburări de crasă sanguină 
Deficit imunitar 
Diverse 
Osteomielită cronică recurentă: dureri metafizare cu leziuni osteolitice; 
histologie nespecifică, culturi negative, relație cu SAFO 
Sindrom Muckle Wells: febră recurentă, urticarie, surditate, dureri la 
membre; istoric familial pozitiv, risc de amiloidoză 
Boala Weber-Cristian: febră,paniculită,mialgii; sensibilitate la corticoizi şi 
la Ciclosporina A. 
Pancreatită acută: adesea secundară unui traumatism 
Noduli reumatoizi izolaţi: aspect histologic caracteristic, evoluție bună 
spontan 
Osteoartropatie hipertrofică secundară altor boli: afectare pulmonară 
(mucoviscidoză, infecții cronice), afectare cardiovasculară (cardiopatie 
congenitală), afectare digestivă (colopatie inflamatorie, ciroză) 
Osteoartropatie hipertrofică 
Indiferenţă congenitală la durere (disotonie) Antrenează uneori 
artropatie 
Condromalacie, epifizioliză 


Tratament 

Tratamentul va fi realizat de o echipă pluridisciplinară, cu 
participarea activă a copilului şi familiei. Medicul va explica pacientului sau 
familiei că boala are o evoluție cronică, uneori cu ameliorări mai puțin 
spectaculare. 

Scopul terapiei are următoarele priorități: suprimarea inflamației, 
controlul durerii, menținerea funcției, tratamentul manifestărilor 
extraarticulare şi prevenirea invalidității. 

Măsurile fundamentale cuprind: regimul igieno-dietetic, terapia 
farmacologică, mijloace nefarmacologice, recuperarea musculo-scheletală, 
integrarea psiho-socială şi creşterea. 

I. Măsuri igieno-dietetice 

Repausul la pat este impus numai de manifestările acute, formele 
poliarticulare invalidante şi de complicațiile extra-articulare; în rest, copilul 
va avea o spitalizare cât mai scurtă şi va duce o viață pe cât posibil normală. 

Este necesară analiza aportului nutritiv şi suplimentarea cu vitamine, 
în particular atenția trebuie îndreptată către ameliorarea sau prevenirea 
scăderii masei osoase prin aport adecvat de lactate, legume ce conţin calciu, 
mobilizare, exerciții şi suprimarea inflamație. 

II. Terapia farmacologică 

În etapa actuală terapia modernă este aplicată în trepte şi cuprinde o 
paletă largă de modalități farmacologice şi holistice, care se vor fi aplicate 
în funcţie de gravitatea bolii, intuiţia evoluției, prognosticului, bazată pe 
experiența medicului. 

Tratamentul farmacologic va depinde de severitatea artritei şi 
include: antiinflamatoarele nesteroidiene (AINS), analgezice, medicamentele 
modificare de boală (Metotrexat, Sulfasalazina,  Hidroxyclorozina, 
Leflunomid, Ciclosporina), agenţii biologici cum ar fi inhibitorii de TNF 
alfa, agenți anti-interleukina-l (LI), inhibitori ai celulelor T de co- 
stimulare şi agenţi anti-limfocit B. 

e  Antiinflamatoarele nesteroidiene sunt folosite ca medicamente 
de primă intenție împreună cu kinetoterapia în toate formele de artrită 
juvenilă (vezi anexa 23). 

Mecanismul prin care aceste substanţe îşi exercită acțiunea nu este 
pe deplin elucidat. 

Efectul antiiflamator produs în principal prin intermediul inhibării 
ciclooxigenazelor, enzime care realizează sinteza de prostaglandine. 
Substanțele din acest grup mai produc eliberarea de ACTH (inductor de 
cortizon endogen), fapt care ar putea explica parțial acțiunea antiiflamatorie. 

Acţiunea antipiretică este în parte datorată reducerii sintezei de 
prostaglandine la nivel hipotalamic, secundar inhibării izoenzimelor COX, 
iar efectul analgezic ar fi dat de acțiunea indirectă antiunflamatorie articulară 
şi/sau directă la nivel neuronal periferic şi central. 

Produsele farmaceutice care au trecut prin studii controlate în AJI 
includ la ora actuală: ibuprofen, naproxen, diclofenac, ketoprofen, 
indometacin, piroxicam, fenoprofen, sulindac şi meloxicam. 

Ibuprofen  (Marcofen,  Ibugesic) are proprietăți analgezice, 
antiinflamatorii şi antipiretice de 20-30 ori mai mari decât ale Aspirinel. 
Debutul efectului analgezic se produce la 30 minute, antipiretic sub 60 

minute şi antiinflamator la 5-7 zile de la administrarea orală. 

Piroxicam, are efecte analgezice şi antipiretice datorită inhibării 
sintezei de prostaglandine, leucotriene, antibradikininice şi stabilizatoare de 
membrană lzozomală. Potenţa analgezică şi antiinflamatorie este similară 
cu cea a naproxenului, dar de aproximativ 3 ori mai mare decât a 
ibuprofenului şi aspirinei. 

Efectul analgezic începe la 30 minute de la administrare, se menţine 
2-3 zile, iar cel antiinflamator 7-12 zile. 

Naproxen este un antiinflamator activ, dar antipiretic mai redus; 
realizează efecte analgezice la 30-60 minute şi se mențin 3-7 ore după 
administrare; efectul antiinflamator apare la 12-14 zile şi se menţine 2- 4 
săptămâni. Efectul analgezic este asemănător cu cel al piroxicamului şi 
ketoprofenului şi de 3 ori mai mare decât al aspirinei şi ibuprofenului. 

Diclofenac sodic, are acțiune antiinflamatorie mai puternică decât 
naproxen, iar potența analgezică este similară cu indometacinului, 
sulindacului sau codeinei şi de 5-15 ori superioară naproxenului sau 
aspirinei. 

Ketoprofen, are o potenţă analgezică de 20 de ori mai mare decât a 
ibuprofenului sau aspirinei, dar similară cu cea a indometacinului. Efectul 
analgezic apare la 15 -20 minute de la administrare şi dispare după 3-4 ore. 

Indometacin, este un foarte bun antiinflamator după 5-7 zile de la 
administrare, efect care durează 1-2 săptămâni. Efectul analgezic începe la 
1-2 ore de la administrare şi durează 4-6 ore. Nu se vor asocia opioide, 
antidepresive şi metode nefarmacologice de combatere a durerii (ex. TENS). 

Meloxicam, este un bun antiinflamator şi analgezic, cu efecte 
adverse minore fiind un inhibitor selectiv COX-2. 

AINS convenţionale inhibă atât forma COX, constitutivă a 
izoenzimei ciclooxigenazelor - care eliberează prostaglandinele protectoare 
ale mucoasei gastrice şi renale, cât şi forma COX» indusă - care stimulează 
producția mediatorilor proinflamatori şi astfel induc reacţii adverse uneori 
severe. 

Aspirina, cu toate că era socotită de aproape toți reumatologii drept 
cel mai valoros antiinflamator nesteroidian în toate formele de AJI, astăzi se 
utilizează cu mari precauţii pentru că poate să inducă sindromul de activare 
al macrofagelor. Niciodată nu se va administra la copilul sau adolescentul cu 
o infecție virală. 

Dezavantajul major în utilizarea a AINS clasice este reprezentat de 
tendinţa de a deveni ineficace şi a efectelor nedorite în special 
gastrointestinală şi renale, datorită inhibării COX-1 constitutive. Din acest 
motiv, s-au pus pe piaţă la sfârşitul anilor nouăzeci, inhibitori selectivi de 
COX-2. 

Celecoxib este un inhibitor selectiv de COX, folosit actualmente cu 
succes în artrita cronică la copil, fată de Naproxen sau Diclofenac pentru că 
are reacţii adverse gastro-duodenale cu o incidență mai mică. 

Se administrează de la vârsta de 5 ani în doză de 5-6 mg/kg corp/zi, 
în 2 prize fără a depăşi 200 mg pe zi la copilul peste vârsta 12 ani. 

Sub terapia cu AINS, fenomenele extra-articulare, evoluția generală 
şi articulară, nu sunt prea mult influențate de aceste medicamente. 

e Alte medicamente cu acțiune antinociceptivă 

În afară de agenţii analgezici din grupa inhibitorilor sintezei de 
prostaglandine - Acetaminofenul (Tylenol, Panadol), şi opioidele cu efect 
slab (Codeină, Oxicodon, Hidrocodon), iar la nevoie fără nici o teamă de 
dependență chiar produşii de tipul morfinei — (Tramadol, Metadona), pot fi 
folosite în terapia durerii din AJI la copil (vezi anexa 24). 

Acetaminofenul este un antipiretic, antiinflamator uşor şi analgezic 
excelent pentru durerile moderate şi poate fi folosit cu succes în combinaţie 
cu opioidele (Tramadol + Acetaminofen = Ultracept). 

Pacienţii trebuie sa fie preveniți să nu depăşească doza recomandată 
(10-15 mg/kg la fiecare 4-6 h, maxim 4 g în 24 h). Dozele mai mari şi 
prelungite, cauzează citoliză sau chiar insuficienţă hepatică. 

e  Opioidele 

Opioidele împreună cu alte metode non-farmacologice (kinetoterapia 
şi reabilitarea, terapia psiho-comportamentală, biostimularea laser, TENS, 
meloterapia) pot fi considerate ca parte integrantă în managementul 
simptomatic din durerea articulară. 

Tramadolul, un opioid slab poate aduce o alinare efectivă a durerii 
moderate în cazurile în care AINS şi acetaminofenul au eşuat. 

Metadona (prezintă beneficiul de a acţiona ca o substanță 
antagonistă pentru receptorii N-methyl-D-aspartat) în doză de 0,1 mg/kg 
corp de 2 ori pe zi, are efecte de în durerea cronică. 

Dacă vom considera reumatismul cronic ca un „foc în casă”, 
antiinflamatoarele nesteroidiene „supraveghează fumul”, dar „nu pot stinge 
focul”. De aceea în terapia modernă a formelor potenţial severe de AJI vom 
folosi precoce medicamentele modificatoare de boală sau remisive. 

e Medicamente remisive 

Aceste medicamente au fost apreciate pentru modificarea 
substanţială în evoluția favorabilă a bolii, participând la inducerea 
remisiunii. 

Numai trei medicamente antireumatice modificatoare de boală au 
fost dovedite ca eficiente în controlul activității bolii la copiii cu AJI forme 
grave, şi anume: Metotrexat, Sulfazalazină şi mai recent agenţii biologici. 

Metotrexat, un „imunomodulator” pe imunitatea mediată celular, 
scade concentrațiile de ILI şi leucotriene la nivel sinovial. 

Dozele recomandate sunt de 10-15 mg/m?/săptămână, iar în formele 
poliarticulare grave refractare, se recomandă 30-40 mg/m2/săptămână. 

Răspunsul terapeutic începe în mod obişnuit în intervalul de 3-6 
săptămâni şi pacientul poate să continue să-şi îmbunătăţească starea pentru 
următoarele 12 săptămâni sau chiar mai mult. Durata optimă a terapiei este 
necunoscută. 

Sulfasalazina (Salazopirina),are efect antiinflamator şi imunosupresor 
pe activitatea limocitelor NK. Doza este de 40-60 mg/kg în 3-4 prize 
administrate la mese; doza maximă nu trebuie să depăşească 2 g/zi. Dacă 
răspunde bine, se poate reduce doza la 20-25 me/kg/zi. 

Sărurile de aur (cu administrare i.m. sau p.o.) sunt indicate în 
formele poliarticulare sau cu manifestări sistemice, când se vizează reducerea 
sau întreruperea corticoterapiei. Acţiunea favorabilă este dată de proprietățile 
biofotonice ale moleculei de Au, care scad peroxinitratul din celulă. 

Doza zilnică uzuală este de 0,1- 0,2mg/kg/zi repartizată în 1-2 prize 
pe zi; dacă nu se obţin rezultate satisfăcătoare după 4-6 luni de tratament se 
poate creşte doza până la 6mg/zi. 

Clorochina se administrează la începutul terapiei în doză de 12 
mg/kg/zi şi apoi, pentru întreținere se reduce la 4-6 me/kg/zi. 
Hidroxiclorochina se administrează în doze de 5-7 mg/kg/zi, care pot 
preveni toxicitatea produsului. 

Rezultatele pozitive apar după 5-6 luni de tratament; durata terapiei 
nu trebuie să depăşească mai mult de 2 ani. 

D-penicilamina rămâne o alternativă în cazul intoleranței la 
Metotrexat, Hidroxiclorochina şi Săruri de aur. Doza inițială va fi de 5 
mg/kg/zi timp de o lună, apoi se va creşte progresiv la 10-15 mg/kg/zi în 
funcție de răspunsul terapeutic. Nu se recomandă depăşirea acestor doze 
pentru că există riscul unor efecte toxice în particular renale. 

Ciclosporina A inhibă practic toate citokinele cunoscute până în 
prezent, are o acțiune intensă imunosupresoare, care se datorează capacității 
de a inhiba, în special, activitatea limfocitelor Th, cu repercusiuni asupra 
sintezei de IL». Eficacitatea a fost dovedită în special la pacienții cu 
sindromul de activare al macrofagului. Dozele recomandate variază între 3- 
5 me/kg/zi; toxicitatea medicamentului la aceste doze este mult redusă. 

Clorambucilul este benefic la bolnavii cu forme de AJI refractare la 
alte medicamente remisive şi care sunt complicate cu amilodoză. Rata 
ridicată a mortalității (6%), inclusiv apariția unor neoplazii cum ar fi 
leucemia, limitează utilizarea acestui medicament. 

Talidomida a s-a dovedit eficace în tratamentul artritelor sistemice 

refractare, atât pentru manifestările sistemice cât şi pentru artrită. Având în 
vedere efectul teratogenic, este necesară observarea atentă a neuropatiilor 
periferice. 

Azatioprina este eficientă mai ales în asociere cu corticoterapia 
pentru că poate reduce dozele de cortizon, atât în formele severe, cât mai 
ales în AJI complicată cu amiloidoză renală. Tratamentul se începe cu 1 
mg/kg/zi, p.o. sau i.v., doză care se poate creşte până la 2,5-Smg/kg/zi după 
6-9 săptămâni de tratament, în cazul unor efecte clinice severe. 

Clorambucilul, pare cel mai valoros în cazurile de AJI complicate cu 
amiloidoză renală. Doza este de 0,1-0,2 mg/kg/zi, pe cale orală. 

e  Agențţi biologici modificatori de boală 

Inhibitori de TNF alfa: Etanercept (Enbrel) este un agent biologic 
licenţiat pentru folosirea la copii cu vârste cuprinse între 4 şi 17 ani, cu AJI 
poliarticulară activă moderată până la severă, care nu au la tratamentul cu 
metotrexat în doză maximă timp de 3 luni; se recomandă să fie administrat 
subcutanat, în doză de 0,4 mg/kg corp de două ori pe săptămână. 

Infliximab (Remicade) este un anticorp monoclonal uman anti-INFa 
solubil şi TNFa legat de membrana celulară. Este recomandată asocierea cu 
Metotrexat ca şi pentru Enbrel. 

Inhibitori ai receptorilor ILI — Anakinra, este identică cu receptorul 
natural antagonist IL-l umani de non-glicosilate, (IL-IRa), cu excepția 
metioninei 1 N-terminal; se administrează în doză de lm/kg corp/zi 
subcutanat pentru formele severe de AJI nonresponsive la tratamentul cu 
metotrexat şi inhibitorii de TNF alfa. 

Rilonaceptul este antagonist pe ambele componente ale receptorilor 
IL-1 alfa şi IL-1 beta, pare a fi cel mai bun inhibitor „in vivo” al IL-1 
comparativ cu Anakinra. 

Inhibitori ai IL6 — Tocilizumab, anticorp uman monoclonal al 
receptorilor anti-IL-6 s-a dovedit foarte eficient în AJI sistemice severe. 

e Corticosteroizii 

Corticoterapia pe cale sistemică, trebuie limitată numai la cazurile 
excepționale, deosebit de grave, care amenință viața sau în atunci când 
boala este atât de severă încât copilul este imobilizat la pat sau într-un scaun 
cu rotile. Metil-prednisolon administrat câteva zile intravenos în bolusuri de 
30 mg/kg/zi şi-a demonstrat eficacitatea în special pentru boala Still şi 
formele poliarticulare grave. Corticosteroizii sistemici cu toate că sunt cele 
mai puternice antiinflamatoare şi stopează eficient aferenţele nociceptive, 
vor fi administraţi pe numai ca o ”punte” pentru altă medicaţie, datorită 
efectelor adverse majore. 

Corticoterapia locală, intraarticular s-a dovedit foarte eficientă în 
reducerea durerii şi inflamaţiei, cu reacții adverse minime. 

Tratamentul iridociclitei ar trebui efectuat inițial prin corticosteroizi 
topici, midriatice, timp de mai multe săptămâni sau chiar luni cu reevaluare 
periodică. Dacă terapia locală nu dă rezultate, trebuie încercat tratamentul 
injectabil cu steroizi laterobulbar, subconjunctival sau dacă nu, pe cale 
generală. 

III. Metode non-farmacologice 

În ciuda utilizării pe scară largă a medicamentelor remisive şi a 
noilor agenți biologici cu eficacitate crescută, durerea rămâne problema 
majoră afectând puternic activitatea zilnică şi calitatea vieții bolnavului. 

Dintre metodele non-farmacologice de combatere a suferinţei 
bolnavului cu artrită menționăm:  kinetoterapia, tehnici cognitiv- 
comportamentale,  meloterapia vibraţională, stimularea neuroelectrică 
transcutanată (TENS), laseroterapia, acupunctură şi metode chirurgicale. 

Kinetoterapia va fi aplicată ca o terapie de primă intenție în toate 
formele de boală, împreună cu cea farmacologică şi/sau alte modalități 
terapeutice. 

Terapia fizică şi ocupaţională trebuie inițiate precoce prin proceduri 
fizice, începând cu bolnavi imobilizați temporar la pat şi ulterior, continuată 
în săli speciale. Kinetoterapeutul trebuie să cunoască starea bolnavului, 
problemele fizice, stresul mental şi să stabilească un plan individualizat de 
tratament. 

Kinetoterapia şi reabilitarea contribuie la ameliorarea stării 
metabolice a cartilajului, la reducerea numărul de articulații afectate, 
ameliorarea durerii, oprirea evoluției stadiului de boală. Programul are trei 
reguli fundamentale: 

1. tratamentul să fie simplu, nedureros şi mai puţin costisitor; 

2. exercițiile de flexie şi forță să fie particularizate; 

3. toate fazele tratamentului să fie conduse de medicul specialist în 
balneofiziokinetoterapie. 

Lasero-terapia este o metodă cu viitor în controlul inflamaţiei, 
durerii şi distrucțiilor articulare (anexa 25). 

Stimularea Nervoasă Electrică Transcutanată (TENS) - poate fi o 
completare efectivă pentru managementul durerii la copil, fie ca modalitate 
terapeutică de sine stătătoare, fie utilizată în combinaţie cu alte forme de 
management al durerii (anexa 26). 

Meloterapia vibroacustică este un domeniu unanim recunoscut, 
similar cu kinetoterapia sau terapia ocupaţională (anexa 27). Fiecare obiect, 
ființă, inclusiv organele noastre, au o frecvență de vibrație naturală, 
denumită "rezonanță”. 

Sunetul focalizat, utilizat cu intenția de a îndepărta durerea copilului 
cu artrită, prin rezonanță în interiorul creierului, stimulează şi eliberează 

molecule cu proprietăţi vindecătoare, potenţând astfel vibrația corpului, a 
minții şi spiritului. 

Tehnicile cognitiv comportamentale (hipnoza, desensibilizarea, 
gândirea pozitivă şi relaxarea) folosite în managementul bolii: reduc 
durerea, redau încrederea în sine, stimulează speranţa în vindecare. 

Tratamentul chirurgical, chirurgul ortoped este integrat în cadrul 
echipei pluridisciplinare şi participă la: elaborarea diagnosticului prin 
intervenție directă deschisă pe articulaţii, sau mai recent, prin artroscopie, 
evitarea degradării funcției locomotorii în stadiul inflamator prin 
sinoviorteză, tenosinovectomie, sinovectomie deschisă sau artroscopică şi 
recuperarea funcției membrelor sau coloanei vertebrale în stadiul de sechele, 
folosind tenocapsulotomia, osteotomia artrodeza sau artroplastia protetică. 

Evoluție, complicații, prognostic 

Evoluţia naturală a bolii prezintă o mare variabilitate şi se raportează 
în funcție de forma clinică. 

AJI a fost mult timp considerată o boală autolimitată. Studii recente 
arată că 70% dintre pacienţii cu poliartrită şi 50% cu oligoartrită, continuă 
să aibă o boală activă în perioada de adult tânăr. 

In formele cu debut sistemic: 50% din cazuri vor prezinta remisiuni 
fără recurente; restul de 50% vor avea poliartrită, din care: 33% cu formă 
distructivă severă şi anomalii de creştere. 

Studii longitudinale au demonstrat că bolnavii care au avut în 
primele 6 luni de la debut vârsta mică, incidenţă crescută a manifestărilor 
sistemice, asociate cu hiperleucocitoză, hipoalbuminemie şi trombocitoză, 
au evoluat în următorii 5 - 10 ani spre o poliartrită cronică distructivă 

Alte studii pe termen lung au arătat că între 25% şi 50% din foştii 
bolnavi cu AJI necesită intervenţii chirurgicale majore, inclusiv înlocuirea 
unor articulații mari (genunchi şi şold) şi un procent de 40% au disabilităţi 
semnificative şi mari nevoi sociale. 


ARTRITA REACTIVĂ 


Conf. Dr. Constantin Ailioaie 


Definiţie 

Artrită reactivă este o boală reumatismală, manifestă predominant 
prin artropatie inflamatorie nesupurativă, dezvoltată la distanţă de o infecție 
digestivă, genito-urinară sau stimulare antigenică. 

Boala apare mai frecvent la persoanele cu predispoziţie genetică, 
purtătoare de antigen leucocitar uman (HLA)-—B27. 

Termenul de artrită reactivă este utilizat pentru a defini inflamația 
articulară (căldură, durere şi tumefacție) apărută după o infecţie virală, 
bacteriană sau oricare altă stimulare antigenică. În pofida numelui său, boala 
nu se limitează numai la manifestări de tip artrită, ci are un caracter 
sistemic. 

Artrita reactivă cunoscută şi sub numele de sindrom Reiter este o 
boală care se exprimă prin inflamație cu durere articulară persistentă de 
peste 6 săptămâni, simptome cutaneo - mucoase, oculare, urinare şi genitale. 

Numele de sindrom Reiter, este un semn de omagiu adus medicului 
norvegian Hans Reiter, care a descris pentru prima dată în anul 1916 boala 
unui ofițer german din primul război mondial, care suferea de artrită, uretrită 
şi conjunctivită, precedate de un episod infecțios diareic. 

Reiter a descris triada clasică manifestă prin: artrită, uretrită şi 
conjunctivită. In acelaşi an (1916), Fiessinger şi Leroy publică un caz 
similar cu sindrom conjunctivo-uretro-sinovial secundar unei dizenterii. 

Această boală caracterizată prin triada clasică mai sus menționată, 
este întâlnită în literatura germană şi anglo-saxonă sub numele de sindrom 
Reiter, iar în literatura franceză ca sindrom Reiter-Fiessinger-Leroy. 

Denumirea de sindrom Reiter sau Reiter-Fiessinger-Leroy este 
considerată de ordinul trecutului şi înlocuită cu cea actuală de artrită 
reactivă. 

Artrita reactivă aparține prin manifestările clinice similare cu 
categoriilor de boli reumatismale juvenile de tipul spondilartropatiilor 
seronegative care includ: spondilita ankilozantă, artrita psoriazică, 
artropatiile asociate cu bol inflamatorii intestinale şi alte forme de artrite 
juvenile idiopatice. 

Dar, evidențierea cauzelor etiologice care declanşează boala în 
relație cu predispoziția genetică şi evoluția relativ favorabilă, o deosebeşte 
subtipurile de artrită juvenilă idiopatică cu care are caractere comune. 

Epidemiologie 

Incidenţa artritei reactive este în conexiune directă cu epidemiile 
produse de infecțiile intestinale cu Salmonella, Shigella sau Yersinia şi 
variază considerabil de la o ţară la alta, după condiţiile socio-economice şi 
raportarea autorilor. S-a demonstrat că dintre copiii care au avut o 
toxiinfecție alimentară, 1 şi 2% au dezvoltat ulterior o inflamație articulară 
persistentă. 

În acelaşi timp s-a dovedit că prevalența infecțiilor cu Chlamidia 
creşte incidența artritei reactive. Studiile raportate în perioada 1988-1990, în 
Norvegia arată că anual infecția cu chlamidia a indus 4 cazuri de artrită 
reactivă la 100.000 subiecți din populația generală, iar bolile enterice 
bacteriene 5 cazuri noi pe an la 100.000 persoane. 

Frecvența artritei reactive în SUA este apreciată astăzi la 3,5 cazuri / 
100.000 copiii / an. Studii recente au demonstrat că 1-3% din toţi copiii cu 
uretrite nespecifice au prezentat ulterior cel puţin un episod de artrită. 

Artrita reactivă afectează toate grupele rasiale, dar este mai frecventă 
la rasa albă. Atunci când apare la rasa neagră, vom găsi o corelaţie negativă 
cu molecula HLA B 27. 

Artrita reactivă afectează mai frecvent copilul mare şi în special 
adolescentul de sex masculin; dar poate fi întâlnită la toate vârstele începând 
cu perioada de sugar. Atunci când boala apare după o infecţie venerică 
raportul între sexul masculin şi feminin este de 5-10:1, iar după cea 
gastroenteritică este de 1:1. 

Etiopatogenie 

În ceea ce priveşte etiologia artritei reactive, toate studiile sunt de 
acord că aceasta este de natură infecțioasă. 

Bacteria sau componenţii nucleici bacterieni (ARN, ADN) au fost 
identificaţi în lichidul sinovial sau prelevatul biotic. 

Germenii bacterieni asociați cu artrita reactivă sunt în general 
enterici sau venerici şi cuprind: Shigella flexneri, Salmonella typhimurium, 
Salmonella enteritidis, Streptococcus viridans, Mycoplasma pneumonia, 
Cyclospora, Chlamydia trachomatis, Yersinia enterocolitica, şi Yersinia 
pseudotuberculosis. 

Totuşi, cauza cea mai frecventă a artritei reactive la copil o 
constituie infecția cu germeni din sfera enterală. 

Infecțiile cu punct de plecare respirator, produse mai frecvent de 
Streptococi şi Mycoplasma pneumonie, pot fi la originea artritelor reactive. 

Artrita reactivă poststreptococică este un termen utilizat pentru a 
descrie o artrită persistentă, care nu răspunde la antiinflamatoarele 
nesteroidiene, în cazul copilului cu o infecție streptococică faringiană 
recentă. 

Agenţii virali menţionaţi cel mai frecvent în conexiune cu inflamația 
articulară sunt: virusul rubeolic, virusurile hepatitice, parvovirusul tip B-19 
etc. 

Infecția cu HIV poate produce un tablou clinic foarte variat la nivelul 
aparatului locomotor, de la simple artralgui până la simptome cu o gravitate 
deosebită. Cea mai frecventă manifestare musculosheletală la bolnavii 
infectați cu HIV este artrita reactivă cu evoluţie spre spondilartropatie 
ankilozantă. Sindromul lui Reiter se poate întâlni la 11% dintre pacienții 
infectați cu HIV. Implicarea articulară de tip spondilartropatie şi a pielii 
(manifestări psoriaziforme) sunt aspectele clinice caracteristice pentru 
infecția HIV avansată. 

Vaccinarea şi efectele autoimune ale acesteia asupra articulaţiilor, au 
fost publicate recent în literatura de specialitate. 

Factorii genetici joacă un rol foarte important în susceptibilitatea 
faţă de această boală, pentru că un procent de 65 până la 96% din cazurile cu 
artrită reactivă sunt purtătorii moleculei HLA-B»p. 

În patogenia artritelor reactive a fost identificate unele perturbări ale 
imunităţi mediate celular, cât şi ale imunităţi umorale; totodată sunt 
implicaţi şi alţi factori. Antigenul HLA-B27 joacă un rol foarte interesant în 
patogenia acestei boli. 

Manifestări clinice 

Manifestările la debut cuprind semne cu caracter general uşoare cum 
ar fi: stare de indispoziție, oboseală, inapetenţă, febră, la care se adaugă cele 
musculoscheletale (mialgii, inflamație articulară asimetrică, dureri lombare 
cu iradiere în regiunea fesieră sau a coapselor). 

Simptomele bolii de bază apar în mod obişnuit pe parcursul a 1 — 2 
săptămâni şi numai ocazional după 3 — 4 săptămâni, de la un episod de 
uretrită/cervicită, diaree sau stimulare antigenică. 

Triada clasică completă - artrită, uretrită, conjunctivită este întâlnită 
numai la 35% din cazuri, restul au o exprimare variabilă. 

Anamneza şi examenul fizic complet relevă heterogenitatea 
manifestărilor clinice pe care le putem grupa în următoarele categorii de 
simptome: 

Simptome musculoscheletale reprezentate de: mialgii, artralgii, 
artrită şi entezită. 

Artrita debutează după o agresiune antigenică, în mod tipic de o 
manieră asimetrică, prin durere, inflamație şi impotenţă funcţională la 
nivelul articulaţiilor mari, cel mai adesea genunchi sau gleznă (forma 
oligoarticulară). 

În unele cazuri poate să existe o inflamație extinsă şi durerea cu 
disabilitate funcţională să afecteze un număr mai mare de articulaţii (forma 
poliarticulară). Cu totul ocazional, artrita reactivă lezează articulațiile mici 
de la nivelul mâinilor şi/sau picioarelor. 

La debutul bolii sau în mod special în stadiile mai tardive, bolnavii 
acuză adeseori dureri la nivelul coloanei vertebrale şi a articulației şoldului 
(sacroileită). 

Entezita, tendinita şi tendovaginita sunt manifestări inflamatorii 
musculoscheletale prezente în majoritatea cazurilor cu artrită reactivă. 

Artropatia asociată cu inflamația locală a zonei de inserția a 
tendonului pe os (entezopatie) este o caracteristică specifică bolii; ariile cele 
mei frecvent afectate sunt la nivelul oaselor calcaneene, talare şi subtalare. 

Entezita articulaţiilor mici interfalangiene realizează aspectul comun de 
„falange în supozitor”. 

Simptome oculare: conjunctivita este cea mai comună manifestare, 
exprimată prin secreții mucopurulente, chemosis şi irita 

Inflamaţia diferitelor structuri oculare, unilaterală sau bilaterală, 
constituie o altă manifestare clasică a tabloului clinic al bolii. Bolnavii 
prezintă adeseori: eritem conjunctival, senzaţie de arsură, prurit, fotofobie, 
durere şi mai rar diminuarea acuităţii vizuale. La copilul mic aceste 
simptome pot trece mult timp neobservate. 

Simptome  genito-urinare: disurie, polakiurie, secreții uretrale, 
leziuni ulcerative sau hiperkeratozice. 

Artrita reactivă se însoţeşte uneori de cistită, prostatită şi balanită 
circinată (care se aseamănă întrucâtva cu keratodermia). 

Simptome  dermo-cutanate:  balanită  circinată,  keratodermie 
blenoragică, ulcerații mucoase. 

Aspectul cel mai interesant al leziunilor cutanate este asemănarea 
deosebită cu psoriazisul, atât din punct de vedere clinic, cât şi histologic. 

Infecţiile digestive şi genitourinare: recurente, aseptice. 

Copiii cu artrită reactivă acuză adeseori dureri abdominale, uneori 
recurente cu episoade diareice, fără ca un agent patogen să fie izolat în 
coprocitogramă sau coproculturi. 

Alte manifestări ale bolii cuprind: lhmfadenopatia, splenomegalia, 
epistaxis, durerile toracice produse de revărsate pleurale, cardita şi 
nefropatia. 

Date paraclinice 

Examenele de laborator vor fi orientate în funcție de datele de 
anamneză care ne ghidează gândirea clinică spre etiologia probabilă 
declanşatoare a bolii. 

Astfel că pe lângă examenele uzuale cum ar fi: hemoleucogramă, 
sumar de urină, reactanți de fază acută, vom solicita investigaţii speciale 
pentru dovada infecției bacteriene (coprocitogramă, coproculturi, uroculturi, 
exudat faringian) sau virale. 

Detectarea infecției virale recente se poate realiza prin evidenţierea 
rapidă a antigenului viral folosind tehnica RT-PRC (reverse transcriptase 
polymerase chain reaction) sau a anticorpilor prin teste specifice ELISA. 

Pentru infecția cu Chlamidia este preferabil ca în fiecare caz de 
artrită reactivă să se determine direct anticorpii prin imunofluorescență sau 
ADN-ul bacterian prin tehnica PCR (polymerase chain reaction). Când 
suspicionăm această etiologie cultura nu prezintă prea mare încredere, dar 
serologia este folositoare în multe cazuri. 

Factorul reumatoid, celulele lupice şi anticorpii antinucleari sunt 
negativi. Cercetarea moleculei HLA-B27 ne poate fi utilă atunci când 
semnele extraarticulare nu sunt prezente. Prezenţa antigenului se corelează 
cu afectarea axială, cardită şi uveită. 

Atunci când avem o hiperproteinemie cu gamapatie monoclonală 
prezentă împreună cu un VSH crescut peste 60 mm/h suntem obligați să 
cercetăm infecția cu HIV. 

Artrocenteza prin artroscopie permite studiul cavităţii articulare, a 
paternnurilor vasculare, lichidului articular şi se impune în special atunci 
când avem o monoartrită, pentru a exclude artrita septică. 

În lichidul sinovial se întâlnesc macrofagi pline cu debriduri 
nucleare şi leucocite intacte. 

Biopsia de sinovială ne arată o imagine histopatologică de aspectul 
unei inflamații nespecifice; în schimb imunohistochimia, tehnica PCR şi 
hibridarea moleculară sunt utile în depistarea antigenilor infecțioşi. 

În timpul unui puseu acut din artrita reactivă vom avea leucocitoză 
cu polinucleoză, proteina C reactivă crescută, fracţiunile C3 şi C4 ale 
complementului crescute, VSH şi alți reactanți de fază acută patologici; iar 
în cazul evoluţiei cronice toți aceşti parametrii sunt uşor modificaţi sau unii 
chiar normali. 

Examenul radiologic nu remarcă nici o modificare în stadiul 
timpuriu al bolii, dar imageria prin rezonanță magnetică nucleară, 
echografia articulară sau tomografia computerizată pot să depisteze precoce 
osteopenia şi eroziunile cartilajului. 

Diagnostic pozitiv 

Diagnosticul clinic de artrită reactivă este susținut de cele 4 afectări 
majore: artrită, entezită, conjunctivită şi leziuni cutaneo-mucoase. 

Pentru diagnosticul de artrită reactivă nu există nici un test sau 
marker paraclinic specific. In vederea susținerii diagnosticului pozitiv s-a 
propus un scor clinic care trebuie să cuprindă două sau mai multe simptome 
(obligatoriu unul să fie din sistemul musculoscheletal) după cum urmează: 

-  oligoartrită asimetrică 

-  dactilită („degete în supozitor”), durerii regiunea calcaneeană, 
achiliană sau alte entezite 

-  cervicită sau diaree acută nu mai mult de o lună de până la 
apariția bolii 

-  conjunctivită sau irită 

-  ulceraţii genitale sau uretrită 

Diagnosticul pozitiv este confirmat prin anamneză, istoricul bolii, 
examenul fizic complet şi investigațiile paraclinice. 

Diagnostic diferențial 

În cadrul diagnosticului diferenţial trebuie să excludem afecțiunile 
de tipul spondilartropatiei Reiter — like şi alte entități cu simptomatologie 
similară: 

- entezita în raport cu artrita 

- bolile inflamatorii cronice intestinale 

- boala lyme 

- reumatismul articular acut 

- artrita septică 

- tenosinovitele şi tendonitele 

- conjunctivita, irita, uveita 

- gonoreea 

- sifilisul 

-  sarcoidoza 

- alte artrite reactive şi spondilartropatii juvenile. 

Tratament 

Dacă simptomele nu cauzează un disconfort prea mare, cel mai bine 
este ca medicația să fie evitată, deoarece boala nu are un tratament specific. 

Tratamentul farmacologic al artritei reactive poate fi împărţit în două 
categorii: în primul rând, antibioticele — pentru a trata infecția inițială 
declanşatoare, dacă aceasta persistă; în al doilea rând, terapia simptomatică 
şi patogenică. 

În infecția tractului gastrointestinal, căilor aeriene superioare sau 
tractului genital, sunt necesare antibiotice pe cale orală timp de 7-10 zile, 
sau mai mult. La copilul cu vârsta mai mare de 8 ani, se foloseşte Doxicilina 
(Vibramicina) în doză de 2-5 mg/kg/zi, per os, divizat în două prize, fără a 
depăşi 200 mg/zi. 

Medicamentele antiinflamatoare nesteroidiene formează baza 
terapiei, pentru că reduc inflamația şi permit astfel, o mai bună recuperare 
locomotorie. Indometacin (Indocid) se administrează la copilul peste vârsta 
de 12 ani, în doză de 1-2 mg/kg/zi, per os, divizat în două prize; cu totul 
excepțional 4 mg/kg/zi, fără a se depăşi 150-200 mg/zi. Meloxicam 
(Movalis) inhibitor selectiv de COX2 se va administra la pacienții cu 
probleme gastro-intestinale sau renale, în doză de 0.15 — 0.3 mg, până la 15 
mg/zi. 

Familia şi copilul mare trebuie consiliați pentru complianţa la terapia 
cu AINS care poate controla durerea. 

În formele poliarticulare severe de artrită pot să beneficieze de 
steroizi administrați intravenos în bolusuri de Metil prednisolon, sau de 
administrări scurte pe cale orală cu Prednison, în doze mici. 

Tratamentul cu steroizi administrații local intrarticular are acceptul 
tuturor reumatologilor, pentru că este sigur şi foarte eficient pe termen scurt. 

Un procentaj mic de pacienţi cu simptome severe, care nu pot fi 
controlate cu nici unul dintre medicamentele menționate anterior, vor primi 
medicamente de fond "medicamente modificatoare de boală”, sau remisive 
(Metotrexat, Salazoprină, Remicade, Etanercept, Azatioprină, etc). 

Sulfasalazina (Azulfidin) este folosită în managementul rectocolitei 
ulceroase administrată în clisme reduce inflamaţia de la nivelul colonului şi 
scade răspunsul inflamator sistemic prin inhibarea prostaglandin sintetazei. 
Dozele pentru copii peste 2 ani sunt de 40-60 mg/kg/zi, p.o. divizate în 3-6 
doze; după ameliorarea simptomelor doza se reduce la 20-30 mg/kg/zi. 

Terapia fizică şi ocupațională trebuie inițiate precoce, începând cu 
bolnavii imobilizați temporar la pat şi ulterior, continuată în săli speciale. 

Tratamentul leziunilor oculare se va realiza prin administrarea de 
corticosteroizi sub formă de picături, injecții subconjunctivale, sau pe cale 
sistemică în cazurile severe, la care se asociază şi midriatice. 

Administrarea empirică de antibiotice de tipul Eritromicinei oculare 
poate să prevină sau să stăpânească o infecţie conjunctivală sau corneană. 

Leziunile de la nivelul pielii cum ar fi: keratoderma blenoragica, 
balanita circinată se tratează cu corticosteroizi (Hidrocortizon valerat — 
Cortaid, Dermacort, Wetcort), iar manifestările dermatologice uşoare se vor 
folosi agenți keratinolitici, cum ar fi: acidul salicilic mentolat, sau; în 
cazurile severe, bolnavul va primi retinoizi sau Metotrexat. 

Formele foarte severe pot impune gesturi chirurgicale: sinovectomia 
prin artroscopie; iar, după terminarea creşterii, artroplastia (proteză totală de 
şold) în caz de distrucţie articulară importantă. 

Evoluție. Complicaţii. Prognostic 

Evoluţia şi prognosticul artritei reactive sunt, în general, bune. 
Durata de evoluție a bolii variază de la câteva zile, la câteva săptămâni. 
Chiar pacienţii cu forme severe de boală, obligați să rămână la pat, pot să 
spere în recuperarea totală. 

Studiile efectuate pe o perioadă de 2 ani, menţionează că 60% din 
cazuri intră în remisiune, 15% prezintă recăderi, 25% au artrită persistentă — 
dintre care un procent redus cu pelvispondilită. 

Trebuie să menţionăm că recurențele sunt frecvente şi ele pot fi 
triggerate de noi episoade infecțioase, sau de factori de stres nespecifici. 

Perioada asimptomatică dintre recurenţe poate să dureze câțiva ani, 
dar niciodată nu vom şti când artrita reactivă va reveni. 

Măsuri de prevenire 

În cazurile cu simptome oculare, este recomandabil ca pacientul să 
fie monitorizat prin cabinetul oftalmologic, pentru a preveni invaliditatea 
oculară. 

Bolnavul cu artrită reactivă poststreptococică va primi profilaxia 
secundară cu derivate de betalactamine sau macrolide, pentru a preveni 
recăderile şi leziunile cardiace. 

Bolnavul şi familia trebuie să evite toxiinfecțiile alimentare, iar 
adolescentul să-şi ia precauţii pentru a evita expunerile la infecțiile 
transmise pe cale sexuală. 

Fostul bolnav care călătoreşte în locuri unde există un risc înalt 
pentru îmbolnăvire prin diaree, trebuie să ia măsuri speciale în ceea ce 
priveşte pevenirea prin vaccinare, apa băută şi mâncarea netratată termic. 

BOLI AUTOIMUNE 
Prof. dr. Stela Goia 


Sistemul imun normal are abilitatea de a distinge selful de non self, 
proces în care molecula HLA are un rol critic. 

Autoimunitatea reprezintă pierderea toleranţei față de structurile 
proprii (antigene self) ceea ce poate fi consecinţa acțiunii patogene a unor 
factori din mediu (infecții, radiații ultraviolete) sau interni (hormonali, 
imunodeficienţe) la indivizi predispuşi genetic (alele HLA corelate cu 
apariția autoimunităţii şi alele HLA corelate cu severitatea bolii). 

Autoimunitatea are o patogenie complexă, în prezent fiind 
incriminate: 

- deformarea constelaţiei antigenelor (Ag) proprii (dezveliri de Ag self sau 
modificarea lor) şi activarea răspunsului prin autoanticorpi; 

- dereglarea reţelei idiotipice de control a producţiei de anticorpi (Ac); 

-  perturbarea reactivităţii limfocitelor B şi/sau T prin deficitul populaţiei T 
reglatoare (cu origine în timus) sau apariția de limfocite T şi/sau B 
autoreactive (mecanism periferic): 

- perturbarea apoptozei (mutații Fas, FasL) şi diminuarea clearence-ului 
celulelor apoptotice; 

- reducerea clearence-ului complexelor imune; 

- imunodeficienţele. 

În funcţie de mecanismul dominant bolile autoimune pot fi 

clasificate astfel: 

1) Boli prin autoanticorpi: 

a. autoanticorpi specifici legaţi de autoantigene solubile, formând complexe 
imune care se depun pe pereţii vasculari, oriunde în organism, determinând 
activarea locală a complementului, atragerea leucocitelor, rezultatul fiind 
lezarea țesuturilor. Predominanța acestui mecanism lezional în LES situează 
această boală ca prototip al bolilor imune. 

b. autoanticorpi faţă de Ag ale celulelor circulante sau Ag străine legate de 
membranele celulare, rezultând anemia hemolitică autoimună şi 
trombocitopenia din bolile autoimune. 

2)Boli determinate preponderent de  disfuncţia celulelor implicate 
imunologic (limfocite T, B, macrofage). 

Bolile autoimune pot evolua sistemic (LES, sclerodermie, artrită 
reumatoidă, etc) sau organ-specific (diabet zaharat, tiroidită Hashimoto, 
pemfigus vulgaris, etc) cu potenţial de extindere sistemică. 

LUPUSUL ERITEMATOS SISTEMIC (LES) 


Definiţie 
LES este o boală autoimună multisistemică, cu evoluţie în pusee, 
caracterizată prin inflamație extinsă vasculară şi a țesutului conjunctiv, 
precum ŞI prin prezenţa Ac antinucleari şi mai ales a Ac. anti ADN nativ. 
Caracteristicile bolii: 
e este considerat prototipul pentru bolile autoimune; 
e prezintă o paleta foarte largăde anomalii imunologice; 
e manifestările clinice sunt polimorfe; 
e evoluţia naturală a bolii este imprevizibilă. 
Cuvântul ” LUPUS ” provine din latină şi a fost folosit în sec. XIII — 
XIX pentru a descrie dermatita dată de ulceraţiile faciale recurente. 
Hargraves, Richneonal, Norton 1948 au descris "celulele lupice ”. 
Diagnosticul de LES este clinic, susținut pe date de laborator. Trei 
trăsături importante sugerează diagnosticul: 
1. evoluția în pusee, anamneza relevând simptome intermitente ca: artrita, 
pleurita, dermatita sau nefrita — ce pot anticipa diagnosticul; 
2. afectarea multisistemică, caracterizată prin semne şi simptome datorate 
vasculitei vaselor mici; 
3. ANA aproape întotdeauna prezenţi, dar prezenţa lor nu este suficientă 
pentru diagnostic. 
Testarea ANA cu specificitate pentru n ADN are valoare diagnostica 
crescută. 
Epidemiologie 
- incidenţa la copiii sub 15 ani — 0,6 / 100000 cazuri; 
- debut la orice vârstă, aproximativ 15 % din cazuri debutează în copilărie; 
- debutul sub vârsta de 5 ani este rar, frecvenţa crescând cu vârsta, atingând 
maxim la adolescenţă; 
- în jurul vârstei de 10 ani frecvenţa este egală pe sexe; după pubertate 
predomină la sexul feminin 
Patogenie 
În afara LES indus medicamentos, etiologia este necunoscută; 
existenţa unui număr de anticorpi împotriva constituenților proprii indică 
faptul că defectul fundamental în LES este o insuficientă reglare a 
mecanismelor ce susțin toleranța față de Ag proprii. 
Numeroşi factori pot acționa ca triggeri (independent sau cuplați) 
asupra unei gazde cu predispoziţie genetică, determinând debutul LES: 
e tulburări imune; 
e dezechilibru hormonal; 

e factori ambientali (vezi anexa 28). 

1. Predispoziția genetică 

LES este facilitat de mecanisme care cuprind gene ale sistemului 
HLA, precum şi gene non — HLA. Mecanismul genetic este susținut de: 

- agregarea familială la peste 12 % din pacienţi; 

- rată crescută de concordanţă la monozigoti (24%) fata de dizigoţi (1-3 %); 

- frecvenţa crescută a HLA DR3 la albii europeni cu LES şi HLA DR2 la 
negrii americani, chinezi, japonezi. 

2. Tulburări imune 

2.1. Limfocitele B 

Trăsătura imunologică centrală la pacienţii cu LES este producerea 
de autoanticorpi îndreptați faţă de diferite molecule nucleare, citoplasmatice 
sau de la suprafața celulelor ca şi față de molecule solubile (IgG şi factori ai 
coagulării): 

1. Autoanticorpi antinucleari: 

- anti ADN dublu catenari (variabili cu activitatea bolii), 

- antiSm (titru constant), 

- antinucleosomi. Nucleosomul este unitatea fundamentală a cromatinei 
nucleare eliberată prin clivaj enzimatic (endonucleaze) în cursul apoptozei 
celulare. Nucleosomul este imunogen major prin stimularea limfocitelor T 
helper inductoare de autoanticorpi, activarea sintezei de IL-6, inhibitor al 
clearence-ului celulelor apoptotice de către macrofage. Titrul anticorpilor 
antinucleosomali este corelat cu gradul de activitate al bolii şi cu nefrita 
lupică (sunt specifici LES); 

2. Alţi autoanticorpi produşi în LES: Ac antihistone, Ac îndreptaţi împotriva 
factorilor  coagulării,  trombocitelor,  imunoglobulinelor, eritrocitelor, 
antineuronali, anticitoplasma neutrofilelor, antif-glicoproteine, 
antifosfolipide (40-50%). 

De menţionat semnificația diagnostică a anticorpilor anti ADN dublu 
catenar. Reţeaua de anticorpi idiotip/antiidiotip dereglată/defectivă în LES 
duce la permanentizarea creşterii concentrației acestor autoanticorpi. 

Hiperactivitatea limfocitului B se corelează cu activitatea bolii şi se 
evidențiază precoce, precedând uneori debutul LES. Limfocitul B 
hiperactivat produce  autoanticorpi patogeni (proces exprimat de 
hipergamaglobulinemie), se comportă ca celulă prezentatoare de antigen, 
produce citokine, influențează activarea limfocitului T. Macrofagele, 
celulele dendritice şi limfocitele B produc un factor de stimulare care 
promovează supraviețuirea lmfocitului B şi amplifică răspunsul prin 
autoanticorpi T-independent. 

Complexele imune (CI) conţin de obicei autoanticorpi din izotipul 
IgG şi autoantigene (frecvent ADN) şi se depun tisular cu consum de 

complement (C3, C4), induc eliberarea de mediatori ai inflamației şi 
determină influx de celule inflamatorii. 

În LES mecanismul de clearence al complexelor imune este 
deficitar. Depunerea lor tisulară se află la originea vasculitei, serozitei, 
leziunilor cutanate şi glomerulonefritei. Depunerea în spaţiile subendoteliale 
ale plexurilor coroide contribuie la encefalopatia lupică. CI induc 
producerea de IFN o al cărui nivel seric se corelează cu activitatea bolii şi 
extinderea afectării viscerale. Depunerea CI în spaţiile subendoteliale ale 
plexurilor coroide poate contribui la apariția encefalopatiei LES prin 
interferarea circulației normale a LCR. 

2.2. Limfocitele T 

Dezechilibrul subseturilor limfocitelor T duce la amplificarea 
funcției Thelper, diminuarea funcției supresoare, reducerea citotoxicității 
anticorpodependente, dezechilibrează producerea de citokine, alterează 
expresia moleculelor de adeziune pe celulele imune. Răspunsul proliferativ 
al limfocitului T la antigene/aloantigene/mitogeni este diminuat. Limfocitul 
T CD4+ poate avea un defect intrinsec (diminuarea fosforilărilor) care îi 
favorizează autoreactivitatea. Infecţiile cronice permit activarea limfocitului 
T cu defect intrinsec. 

Imunodeficienţele congenitale pot asocia autoimunitate: 

- deficiențe Clq, C2, C3, C4; 

- deficiente ale receptorilor complementului sau ale inhibitorilor acestora; 

- deficiențe ale imunității umorale. Imunodeficiența comună variabilă poate 
asocia LES, dar şi alte boli autoimune: ciroză biliară primitivă, tiroidită, 
alopecie, vitiligo, dermatomiozită, vasculite primitive, psoriazis, sindrom 
nefrotic. Diagnosticul de imunodeficiență congenitală la bolnavii cu LES 
impune asocierea terapiei de substituție (Ig iv) la tratamentul imunosupresiv 
şi terapie biologică. 

2.3. Macrofagele 

Au o capacitate mai redusă de stimulare a limfocitelor T, de fixare şi 
procesare a CI şi de fagocitoză a celulelor apoptotice. 

Apoptoza exagerată în LES permite eliberarea extracelulară a Ag 
intracelulare (proteine, acizi nucleici, complex Golgi, endosomi, lisosomi) şi 
dezvoltarea procesului autoimun. Pe de altă parte, bolnavii au un deficit al 
clearence-ului celulelor apoptotice de către macrofage. Deficitul congenital 
sau dobândit prin anticorpi antiClq (prezent la pacienţii cu nefrită lupică) 
are o contribuţie importantă la scăderea clearence-ului celulelor apoptotice 
contribuind la etiopatogenia şi mai ales la persistenţa bolii. 

3. Factori hormonali 

Sexul feminin este afectat de 5-9 ori mai frecvent decât sexul 
masculin, sugerând o tulburare imună modulată estrogenic. Implicarea 
factorilor hormonali este susținută de: 
- predominenţa bolilor autoimune la fete şi femei tinere; 
- incidenţa redusă a LES şi ameliorarea prognosticului după menopauză; 
- creşterea incidenţei şi agravarea bolii după consum de anticoncepționale; 
- creşterea riscului de LES, cancer endometrial, cancer de sân sub tratament 
substitutiv cu estrogeni; 
- creşterea concentrației estrogenilor în sarcină, ciclu menstrual sau după 
fertilizare in vitro este însoțită de agravarea LES. 

În LES s-au raportat numeroase anomalii hormonale: 
hidroxilarea estronei crescută, rezultând estrogen potent, feminizant; 
creşterea activității aromatazei tisulare care converteşte androgenii în 
estrogeni; 
creşterea oxidării testosteronului ceea ce favorizează predominenţa 
estrogenilor; 
- valori crescute ale estrogenilor care determină blocarea apoptozei 
limfocitului B, creşterea duratei de viaţă şi autoreactivitatea limfocitului 
B; 
scăderea selecției celulare în timus; 
creşterea moleculelor de adeziune (celule endoteliale) avînd drept efect 
creşterea expresivităţii calcineurinei şi hiperstimularea limfocitului T. 
Alte modificări hormonale în bolile autoimune: 
scăderea androgenilor corelabilă cu creşterea imunoglobulinelor şi 
severitatea evoluţiei bolii; 
creşterea prolactinei (la ambele sexe) în relație cu gradul de activitate al 
bolii; 
creşterea gonadotrofinei hipotalamice care stimulează eliberarea din 
hipofiză a LH şi FSH cu rol imunostimulator; 
- dereglarea axei hipotalamo-hipofizo-corticosuprarenaliene în perioadele 
de activitate a bolii (demonstrabile înainte de instituirea corticoterapiei). 

4. Factori de mediu 

Implicarea virală nu este perfect demonstrată; au fost identificate 
structuri myxovirus —like în celulele endoteliale ale celor cu LES, incluziuni 
asemănătoare acelora găsite în afecțiunile virale însoțite de encefalomielită. 
Pe de altă parte, IFN a poate induce apariția acestor incluzii în limfocitele B, 
in vitro. Titrurile crescute de Ac antivirali pentru rubeolă, virusul Ebstein- 
Barr, paramixovirusuri reflectă activitatea policlonală a celulelor B. 

Infecția virală, bacteriană sau cu germeni atipici poate declanşa 
autoimunitatea prin diferite mecanisme (uneori asociate): 

activarea lmfocitelor prin semnale intracelulare elaborate de virusuri 
limfotrope; 

mimaj molecular (peptide ale antigenelor infectante mimează molecula 
self); 

mecanisme de dezvelire a epitopilor (determinanţi ”ascunşi”) pentru care 
există clone de celule T cu specificitate adițională; 

intervenția superantigenelor. 

Alţi factori de mediu incriminaţi în patogenia LES: expunerea la 
soare (radiații ultraviolete), reacții alergice la medicamente, stress fizic 
şi/sau psihic important. Aceşti factori pot precipita apariția simptomelor 
LES sau pot exacerba boala. 

Histopatologie 

În organele afectate, se formează depozite fibrinoide în pereţii 
vaselor de sânge. În parenchim corpii hematoxilinici sunt nuclei celulari 
degeneraţi. Uneori, sunt prezenți noduli reumatoizi şi granuloame. 

Manifestări clinice 

LES este o afecţiune insidioasă, cu evoluţie cronică şi pusee de 
acutizare. Modificările morfologice în LES sunt extrem de variabile 
reflectându-se în variabilitatea manifestărilor clinice şi evoluția bolii. Cele 
mai caracteristice leziuni rezultă din depozitarea CI şi se găsesc la nivelul 
pielii, tesutului conjunctiv, vaselor, rinichiului. 
1. Semne generale: febră intermitentă sau continuă, stare generală alterată, 
scădere ponderală, astenie, anorexie. 
2. Manifestări cutaneo- mucoase 

Erupția cutanată din LES este extrem de variată ca distribuție şi 
caracter. 
= rash în fluture - apare la 30 % din cazuri la debut, dar deşi extrem de 
sugestiv pentru boală, nu este  patognomonic: Este simetric, extins pe 
ambele eminenţe malare şi baza nasului, cu respectarea şanţului nazo- 
genian, bine delimitat; expunerea la soare poate declanşa sau accentua 
eritemul; 
= rash maculo-papulos (manifestare a vasculitei subcutanate); apare 
oriunde pe suprafaţa corpului, dar mai ales pe zonele expuse la soare; 
ocazional are aspectul de papule angeitice la nivelul tălpilor şi palmelor 
asemănătoare cu nodulii Osler din endocardita bacteriană; 
= papule (ca leziune subacută) - formațiuni inelare cu marginile înălțate, 
răspândite pe trunchi, membre şi față; în evoluţie îmbracă aspectul de cruste, 
hiperpigmentare, atrofie; 
=" eritemul periunghial dat de dilatarea şi torsionarea capilarelor patului 
unghial, este asemănător cu cel din dermatomiozită şi sclerodermie; 

= livedo reticularis — apare pe membrele inferioare; semnifică boala activă, 
asociind prezența Ac anticardiolipină; 
= ulcerații bine demarcate - perimaleolar, uneori datorită vasculitei cutanate 
grave evolutive spre gangrenă; 
= leziuni urticariene sau angioneurotice — apar spontan sau ca reacții de 
hipersensibilizare la medicamente; 
= noduli reumatoizi — la 5 % din cazuri; 
= leziunile tipice de lupus discoid — sunt rare la copilul cu boala sistemică, 
iar leziunile discoide izolate (simptom unic de boală) sunt foarte rare. 
Aceste leziuni frecvent se vindecă cu cicatrici şi atrofie cutanată. 
Localizarea cea mai frecventă este la nivelul scalpului sau membrelor, cu 
distribuție asimetrică; 
= alopecia se asociază cu boala activă; inițial este afectat părul din regiunea 
frontală - fragil şi cârlionţat; alopecia localizata — ” în pete ” este mai puţin 
frecventă, iar alopecia completă - foarte rară; 
= modificările ungveale, inclusiv pierderea unghiilor au fost raportate la 
15 % din cazuri după o perioadă îndelungată de la debutul afecțiunii. 
Manifestările mucoase se asociază întotdeauna cu forma activă de 
boală: 
= sunt caracteristice ulcerele superficiale, neregulate şi dureroase localizate 
la nivelul bolţii palatine; 
= mai frecvent întâlnit este eritemul palatin fără ulceraţie; 
= ulcerele aftoase ale gurii sau faringelui apar la mulți copii în stadiile 
precoce de boala şi în exacerbări. 
3. Manifestări musculo-scheletale 
a. Afectarea articulară este frecventă, leziunile tipice - tenosinovită 
nonerozivă cu deformare minimă. Caracteristici: 
= se poate prezenta ca artralgie sau artrită; 
„frecvent afectează articulațiile mici ale mâinilor, pumn, coate, 
glezne; 
= au durată scurta de 24 — 48 ore şi pot avea caracter migrator; 
= durerea articulară intensă contrastează cu examenul obiectiv discret; 
" artrita articulaţiilor mici ale mâinilor se însoţeşte de tenosinovita 
feţei dorsale a palmei şi a articulației pumnului; 
= uneori, artrita este persistentă şi se caracterizează prin tumefacţie şi 
impotenţă funcțională; 
„artrita de tip Jaccoud din LES se poate asocia cu prezenţa Ac 
anti V2RNP. 
b. Afectarea musculară: 
=mialgule şi slăbiciunea musculara apar cel mai frecvent la 
musculatura proximală; 

= miozita se asociază cu prezența vasculitei sistemice şi implicarea 
viscerală; 

= miopatia cortizonică (niveluri serice enzimatice normale) trebuie 
diferențiată în stadiile avansate de boală de miozita recurentă din cadrul 
bolii (niveluri enzmatice serice crescute); 

„la un număr redus de cazuri apare miastenia gravis, fără a se 
cunoaşte semnificația. 
c. Afectarea osoasă: 
- necroza osoasă - pacienţii tineri cu LES, mai ales la cei tratați îndelung cu 
corticoizi au risc crescut; poate apărea la orice os, dar mai frecvent la nivelul 
capului femural şi platoului tibial. 
4. Manifestări renale 

Nefrita lupică este probabil prezentă în grade variate la toți copii cu 
LES şi este un determinant major al prognosticului pe termen lung. Nefrita 
este clinic evidentă la 75 % din cazuri şi este mult mai frecventă şi mai 
severă decât la adult. Boala renală semnificativă se dezvoltă la 2 ani de la 
debut, dar uneori poate apărea mult mai târziu. 

Nefrita lupică este obişnuit asimptomatică, dar unii copii prezintă 
hematurie macroscopică sau sindrom nefrotic. De aceea, monitorizarea de 
rutină a proteinuriei şi hematuriei, precum si monitorizarea funcției renale 
prin determinarea clerance-ului de creatinină sau ratei filtrării glomerulare 
sunt examene esențiale în supravegherea copilului cu LES. 

Modificările anatomo-patologice preced manifestările clinice cu 
câteva luni şi se corelează cu trăsăturile clinice ale bolii renale. 

Aspecte clinice şi histopatologice ale nefropatiei LES: 
> Glomerulonefrita clasa I 

= clinic normal 

= normal în microscopie optică, electronică şi imunofluorescenţă 
> Glomerulonefrita clasa II = mesangială 

= manifestări clinice minime — hematurie şi proteinurie moderată, 
tranzitorie; 

= apare în 20 % din cazuri; 

„creştere uşoară —moderată a matricei mesangiale, precum şi a 
numărului de celule mesangiale 
> Glomerulonefrita clasa III = proliferativ focală 

= apare în 20 % din cazuri; 

= clinic: proteinurie moderată şi hematurie, foarte rar insuficiență 
renală şi sindrom nefrotic; 

se caracterizează prin proliferare focală a celulelor endoteliale şi 
mesangiale, infiltrat cu neutrofile şi uneori depozit de fibrinoid şi trombi 
intracapilar 

> Glomerulonefrita clasa IV = proliferativ difuză 

= cea mai severă leziune renală — 40-50 % din cazuri; 

= Clinic: hematurie microscopică sau macroscopică, precum şi 
proteinurie ce poate fi severă, cu aspect de sindrom nefrotic la 50 % din 
cazuri, HTA şi insuficienţă renală; 

= proliferare endotelială, mesangială şi uneori a celulelor epiteliale; 
prezenţa necrozei fibrinoide şi trombilor hialini indică boala activă. 
> Glomerulonefrita clasa V = membranoasă 

= apare în 15 % din cazuri; 

= clinic: sindrom nefrotic persistent, iar 30% prezintă hipertensiune; 

= histologic: îngroşarea peretelui capilar 
> Glomerulonefrita clasa VI = glomeruloscleroză 

= este stadiu terminal în care sindromul nefrotic, insuficienţa renală şi 
hipertensiunea sunt frecvente. 

Biopsia renală se indică în minimum trei situații: 

e sindrom nefrotic la care diferențierea glomerulonefritei proliferativ 
difuze de cea membranoasă este importantă 

e la copii la care funcția renală este deteriorată în ciuda tratamentului 
cu doze crescute de corticosteroizi 

e ca examen de evaluare a copiilor incluşi în triaje clinico-terapeutice. 
5. Manifestări cardiace 

LES poate afecta pericardul, miocardul şi endocardul. 

5. 1.Pericardita 

= raportată la 30 % din cazurile de boală activă 

„poate evolua clinic silențios sau se poate manifesta prin dureri 
precordiale; este absentă frecătura pericardică şi cardiomegalia. 
5.2.Miocardita 

= raportată la25 % din cazuri 

„se caracterizează prin insuficiență cardiacă  congestivă, 
cardiomegalie, aritmie, scăderea debitului cardiac 
5.3.Endocardita 

"ẹste rară şi adesea asimptomatică clinic, fiind detectată 
echocardiografic 

= sunt afectate mai ales valvele mitrale şi aortice şi se manifestă prin 
îngroşări valvulare difuze ce pot fi asociate cu disfuncţii (stenoze sau 
regurgitări) 

= endocardita verucoasa Libman — Sachs se caracterizează prin apariția 
unor noduli de necroza fibrinoidă de 1-3 mm la nivel valvular 
Afectarea vaselor coronare: ateroscleroză coronariană la pacienţii tineri cu 
evoluţie îndelungată a bolii trataţi cu corticosteroizi. 

6. Vasculita - afectează vasele mici (arteriole si venule). Criza lupică se 
dezvoltă adesea sub un aspect copleşitor, frecvent fatal, boala sistemică 
apărând datorită vasculitei acute extinse. 

Fenomenul Raynaud poate fi prezent în LES dar şi în alte 
conectivite; se caracterizează prin albirea inițiala a falangelor distale 
consecutiv expunerii la frig sau stresului emoţional. În faza următoare — 
cianoză, produsă de anoxie şi desaturare; faza reactivă — de hiperemie 
venoasă — se însoţeşte de durere. În evoluţie - necroză vasculară, ulceraţii 
digitale şi gangrenă. 

7. Afectarea pleuro-pulmonară clinică sau subclinică este frecventă în LES 
evoluând ca: 

= exsudate pleurale şi pleurite 

= pneumonii acute sau cronice 

= hemoragia pulmonară 

= "plămân micşorat ”, entitate mai rar întâlnită, care apare prin 
pierderea volumului pulmonar, ca urmare a disfunctiei diafragmatice după o 
evoluție îndelungată 

= pneumotorax (ocazional) 

= dispnee neexplicabilă şi cianoză; uneori, dacă aceste semne sunt 
trecătoare sau episodice, ele se datorează fenomenelor tromboembolice. 
8. Afectarea SNC este a doua cauză de morbiditate şi mortalitate după 
nefrita şi apare la 25-30 % din cazuri. Simptomatologia de vasculită acută 
are la bază leziuni focale prin leziunea endoteliului de către Ac 
antifosfolipidici. Clinic se poate prezenta prin: 
- sindrom cerebral organic (afectarea funcției cognitive), psihoze funcționale 
(fără afectarea funcției cognitive), convulsii ca manifestări comune; 
- pareza nervilor cranieni, meningita aseptică, coree ca manifestări 
ocazionale; 
- mielopatie transveră, paralizie, ataxie cerebeloasă, cecitate corticală, 
hemoragie intracraniană, leziuni hipotalamice ca manifestări rare. 

Manifestările psihiatrice includ: depresie, halucinaţii, delir, anxietate 
severă şi rar schizofrenie. În evoluţie poate deveni paranoic sau cu tendinţe 
suicide. Labilitatea emoţională adesea însoțită de un afect inadecvat este 
frecventă, chiar în absenţa altor semne de afectare a SNC. 

Evoluţia îndelungată a bolii se corelează cu o scădere a IQ. 

9. Afectare adeno-hepato-splenică 

9. 1. Adenopatie localizată sau generalizată - peste 50 % din cazuri. 

9.2. Manifestări hepatice: 

= hepatomegalia se depistează la peste 2/3 din copii cu LES, având obişnuit 
dimensiuni medii (adesea prin infiltrare grasă datorată tratamentului cu 
corticoizi) 

= hepatita lupică care cuprinde o serie de entități: hepatita cronică activă cu 
hipergamaglobulinemie şi autoanticorpi (ANAS, Ac antimitocondriali, Ac 
anti-muschi neted, dar nu Ac anti-nDNA). De menţionat că, în unele cazuri, 
aceşti anticorpi apar după o hepatită virală şi se manifestă prin persistența 
semnelor clinice; hepatita granulomatoasă este rară. 
9.3. Afectare splenică: splenomegalie moderată; infarcte splenice sau 
perisplenită manifestate prin dureri în hipocondrul stâng; asplenia 
funcțională este rară, dar cu potențial letal prin septicemie pneumococică. 
10. Afectarea gastro-intestinaă — se exprimă prin: 

= anorexie, scădere moderată în greutate, dureri difuze abdominale - la 
debut sau în puseele de activare; 

= au mai fost descrise: motilitate esofagiană anormală, dilatație acută 
Jejunală, colită nespecifică, peritonită, ascită şi enteropatie cu pierdere de 
proteine, sindrom de malabsorbţie cu diaree; 

= pancreatită acută care poate debuta de novo sau ca o consecinţă a 
corticoterapiei; 

= tromboza arterei mezenterice — precedată de greață, vărsături sau 
dureri abdominale, poate fi urmată de edem, perforaţii sau necroză intestinală 

= durere abdominală care răspunde frecvent la administrarea de doze 
moderat crescute de corticoizi. 
11. Endocrinopatii imune: 
- boala autoimună tiroidiană este frecventă, uneori anticipează debutul 
LES; Ac antitiroglobulină şi antimicrosomiali apar la 60% din cei 
diagnosticați cu boală tiroidiană şi în procent de 30 — 60 % din cei 
eutiroidieni cu LES; 
- diabet zaharat; 
- anemie pernicioasă; 
- disfunctia glandelor endocrine secundară trombozei arteriale este extrem 
de rară la copil. 

Criterii de diagnostic a LES (Colegiul American de Reumatologie) 
Prezenţa simultană sau în evoluție a cel puţin 4 din următoarele 

criterii stabileşte diagnosticul de LES: 
1. rash malar — eritem fix, plat sau reliefat la nivelul eminenţelor malare 
2. rash lupic discoid — plăci eritematoase reliefate hiperkeratozice; leziunile 
vechi pot îmbrăca aspect atrofic 
3. fotosensibilitate constatată de medic sau pacient 
4. ulceraţii bucale sau nazale, adesea nedureroase, observate de medic 
5. artrită neerozivă care afectează două sau mai multe articilații 
6. nefrită tradusă prin proteinurie persistentă peste 0,5g/zi sau peste +++ 
sau cilindri celulari 
7. afectare neuro-psihică 

8. serozită: pleurită tradusă prin durere sau frecătură pleurală sau revărat 
pleural sau pericardită documentată ECG sau prin frecătură pericardică sau 
revărsat pericardic 
9. citopenie: anemie hemolitică cu reticulocitoză sau leucopenie sub 
4000/mm” sau limfopenie sub 1500/mm” la două determinări sau 
trombocitopenie sub 100000/mm” 
10. imunoserologie pozitivă: Ac anti ADN dublu catenar sau Ac anti Ag 
Sm sau celule lupice prezente sau reacție fals pozitivă pentru lues pozitivă 
pentru cel puţin 6 luni 
11. Ac anti nucleari prezenți în absenţa medicaţiei asociate cu LES indus 
medicamentos 
Investigaţii 
Indicatorii de faza acută în lupus sunt proporţionali cu gradul de 
activitate a bolii: VSH crescut, CRP prezent, hipergamaglobulinemie 
policlonală, creşterea alfazglobulinei. 
1. Anomalii hematologice: 
- Anemia prezentă la 50 % din copiii cu LES, tipică pentru boală cronică 
(normocitară, hipocromă); poate fi consecinţa hemolizei (Ac antieritrocitari, 
test Coombs pozitiv)., hiperslenismului, sensibilităţii la droguri. Rar 
microangiopatia poate contribui la generarea anemiei. 
-  Trombocitopenia - apare prin stază prelungită şi distrucție periferică a 
trombocitelor sau ca purpură tombocitopenică autoimună. Totuşi, 
majoritatea copiilor au un număr normal de trombocite. 
-  Anomalii de coagulare - tipice pentru sindromul antifosfolipidic: timpul 
de activare parţială a tromboplastinei este prelungit, necorectabil in vitro 
prin adăugare de plasmă proaspătă. 
-  Leucopenia şi mai ales limfocitopenia (<150/mm”) in LES acut; uneori 
leucocitoză. Copiii cu GA<2000/mm” nu reacţionează cu leucocitoză în 
stările septicemice. 

2. Anomalii imunologice: 

Ac antinucleari sunt prezenți în serul bolnavilor cu boală activă. 
Determinarea izolată a acestor anticorpi este insuficientă pentru diagnosticul 
pozitiv şi pentru urmărirea evoluției bolii (vezi anexa 29). 

e Ac anti DNA sunt patognomonici pentru LES în titruri crescute, fiind 
prezenţi la cei cu nefrită activă; 

e Ac anti DNA denaturat apar la aproximativ 50 % din copii cu LES, dar 
sunt prezenţi şi în alte tulburări reumatice şi infecțioase; au semnificație 
diagnostică scăzută; 

e Ac antihistone - prezenţa Ac antihistone şi absența Ac anti DNA 
sugerează LES indus medicamentos. 

e Ac antiantigene nucleare nehistonice: 

- Ag Smith (Sm) si RNP 
- Ag solubil Sjogren SS-A (ro) si SS-B (lo); prezenţa acestora se asociază 
cu manifestările renale şi pulmonare din LES. 

Ac antiGolgi sunt pozitivi înaintea Ac antinucleari şi debutului 
simptomelor LES. 
e Ac antifosfohpidici: 

- acționează prin inhibarea complexului activator al protrombinei şi 
agregării trombocitare, precum şi prin scăderea eliberării PG Iz; 

-se corelează cu teste fals pozitive pentru lues, prezenţa 
anticoagulanților circulanți, tromboză arterială şi venoasă recurentă, livedo 
reticularis, embolie, coree, HTA, trombocitopenie, avort spontan. 

e Factorul reumatoid este prezent în 10-30 % din cazuri. 
e Complementul este una din investigațiile cele mai importante pentru 
determinarea activității bolii: C3, C4, C50 au valori scăzute la aproximativ 
90 % din cei cu nefrită (C4 este un indicator important pentru diagnosticul 
de nefrită activă); există deficite de Clq, C3/C4 genetic determinate. 
e CIC se determină când nu se pot corobora datele clinice cu Ac anti DNA 
sau cu nivelul complementului seric. 

3. Evaluarea afectării SNC include: 
e examenul LCR: - proteine crescute >50 %, glucoză, celularitate — 
normală (glucoza scăzută şi pleiocitoză în mielita transversă); 
hipocomplementemie; numărul de elemente sub 2000/mm*; 
e FEG,CT, RMN, tomografie cu emisie de pozitroni 

4. Evaluarea renală: 
e examenul de urină - sediment anormal, adesea conţinând cilindri celulari, 
celule grăsoase; proteinurie moderată — severă, indicator fidel al unei 
anomalii glomerulare sau tubulare; hematuria este marca bolii active şi este 
importantă pentru urmărirea evoluției 
e urocultura (infecția urinară este favorizată de tratamentul imunosupresiv) 
e funcția glomerulară - creatinina plasmatică, clearance de creatinină, 
ureea, proteinuria din 24 ore, scintigrafie; 
e evaluarea stării de activitate a bolii prin titrul Ac anti DNA, complement 
total şi fracțiile C3, C4; 
e echografie şi biopsie renală. 

Tratament 

Evaluarea frecventă clinică şi de laborator pentru recunoaşterea 
bolii şi recăderilor reprezintă atitudinea cea mai corectă. LES este o boală 
cronică, pe viață şi monitorizarea nu are limite. Consultaţiile vor fi asigurate 
permanent de medicul imunolog care va colabora cu alți specialişti în 
funcție de organele implicate, reevaluările meticuloase fiind necesare pentru 
sesizarea complicaţiilor de organ. 

I. Dieta 

Tratamentul cu corticosteroizi impune o dietă hiposodată, cu grăsimi 
puţine şi bogată în calciu. Tendinţa permanentă a bolnavilor de a încerca 
remedii medicale şi diete non tradiționale nu trebuie respinsă, dar trebuie 
controlată pentru a evita pe cele care pot agrava boala (ex L — canaravina). 

2. Activitatea bolnavului va fi apropiată de normal pentru a menţine 
densitatea osoasă şi greutatea în parametri normali. Oboseala excesivă şi 
stress-ul au fost incriminate în recăderi. Se va evita expunerea la soare şi la 
lumină fluorescentă (creme protectoare aplicate la fiecare 2 ore când 
expunerea la soare nu poate fi evitată). 

3. Tratamentul medicamentos are ca obiective: obţinerea unei 
remisiuni îndelungate, asigurarea unei bune calități a vieţii fără exacerbări 
majore şi complicații de organ, evitarea efectelor adverse ale 
medicamentelor. Înainte de a introduce tratamentul se explorează amplu 
pacienţii pentru un diagnostic diferențial cât mai corect. 

Diverse opţiuni terapeutice au fost urmate de efecte adverse 
importante, contraindicații şi interacțiuni medicamentoase, existând riscuri 
majore: infecții, infertilitate, boli cardio — vasculare. 

În 1994 un grup internaţional de experţi au clasificat agenţii 
terapeutici primari în LES în: 

- tradiționali: AINS, glucocorticoizi, hidroxiclorochina, azatioprina, 
ciclofosfamida; 
- metotrexat —tratament non-standard primar. 

În funcţie de mecanismul de acţiune produsele moderne 

medicamentoase se pot grupa în: 
- imunosupresive; 
- imunomodulatoare: produse şi metode biologice, hormoni sexoizi. 

3.1. Terapia imunosupresivă 

Antimalaricele 

Hidroxicloroguina inhibă sinteza ADN şi ARN şi a proteinelor prin 
interacțiunea cu acizii nucleici. Acest mecanism de acțiune îi asigură o 
varietate de efecte  imunosupresive, calități de antioxidanti şi 
antiprostaglandine. La copil se recomandă cu precauţie, evitând 
administrarea pe termen lung. Doza pediatrică este de 3 — 7 mg/Kg/zi, fără a 
depăşi 400meg/zi. Administrarea îndelungată poate scădea necesarul de 
corticosteroizi. Poate determina retinită pigmentară, boală diareică şi 
modificări ale SNC. Tratamentul concomitent cu cimetidină îi creşte nivelul 
seric, iar magnezium trisilicat scade absorbția hidroxiclorogquinei. Se impun: 
examinare oftalmologică periodică (la 6 luni), studiul forţei musculare, 
investigații gastrointestinale şi ale SNC. 

Corticosteroizii: se recomandă metilprednisolon iv 30 mg/kg/doză 
(maxim lg/zi), 3 zile consecutiv, continuând cu doze mai mici de prednison 
(0,5 mg/kg/zi) zilnic. Experienţa acumulată recomandă terapia cu 
metilprednisolon la intervale de 3-4 săptămâni (nu mai puţin de 1 
săptămână); se iau în considerație complicațiile de organ şi modificările 
biologice. 

În forma sistemică se poate folosi corticoterapie orală zilnică 
(prednison 2 mg/kg/zi, max 60 mg/zi) până la reducerea modificărilor 
serologice (normalizarea complementului seric, negativarea Ac ADNds), 
apoi reducerea treptată şi lentă a dozelor cu posibilitatea trecerii la regim 
alternativ (5-10 mg/zi alternativ, 2-3 ani). 

Se va face monitorizarea potasemiei atunci când sunt administrate şi 
diuretice; hipopotasemia creşte toxicitatea digitalicelor. Fenobarbitalul, 
fenitoima şi rifampicina cresc metabolismul glucocorticoizilor (necesită 
creşterea dozei). 

Complicaţule corticoterapiei de lungă durată pot fi reprezentate de: 
diabet zaharat, osteoporoză, osteonecroză, HTA, glaucom, cataractă, 
gastrită, ulcer, infecţii oculte: candidoză, tuberculoză. Înainte de 
introducerea corticoterapiei se va efectua IDR la tuberculină. 

Apariția complicațiilor corticoterapiei sau lipsa de răspuns implică 
trecerea la altă terapie imunosupresivă. Pentru nefrita lupică uşoară se 
recomandă azatioprina, iar în categoriile III — IV corticosteroizii şi 
ciclofosfamida. Alţi agenți imunosupresivi utilizați sunt: ciclosporina, 
micofenolatul de mofetil, metotrexatul. 

Ciclofosfamida este un agent alchilant al cărui metabolit poate 
interfera cu funcția normală a ADN şi deci cu creşterea celulelor normale şi 
neoplazice. Doza este de 500-750 mg/m? iv de 3 — 4 ori/săpt, fără a depăşi 
1g/m?; este necesară o bună hidratare şi monitorizarea leucogramei (nr de 
lecocite > 200-300/mm°) la 8 — 10 zile. Are numerose interferenţe cu alte 
medicamente şi este însoțită de un mare risc de infecții şi cistită. 

Azatioprina antagonizează metabolismul purinelor şi poate inhiba 
sinteza proteinelor, ARN şi ADN, interferând cu mitozele şi metabolismul 
celular. Doza este de 1 -3 mg/kg/zi oral. Administrarea concomitentă a 
inhibitorilor enzimei de conversie poate induce leucopenie severă; are 
toxicitate hepatică şi renală. 

Ciclosporina are multiple acţiuni imunosupresive, eficienţa sa fund 
legată de blocarea producerii de IL-2 şi a expresiei IL-2R. Este indicată în 
nefrita lupică şi în manifestările refractare la alte terapii. Doza este de 3 — 6 
mg/kg în nefroza severă, dar se pot utiliza şi doze mai mici când nu sunt 
depistate complicaţii renale. 

Prednisolonul combinat în primele 6 luni cu ciclofosfamidă şi 
ulterior alte 6 luni cu azatipoprina a indus remisiuni în 76% cazuri de nefrită 
lupică proliferativă difuză (14% remisiuni parțiale). 

Reacţiile adverse sunt importante: hipertricoza, HTA, nefrotoxicitatea. 

Micofenolatul de mofetil este imunosupresiv prin metabolitul său 
acidul micofenolic, inhibitor al sintezei nucleotidelor purinice, producând 
astfel supresia proliferării lhmfocitelor şi scăderea formării Ac. Este mai 
eficient decât azatioprina, mai puţin toxic decât ciclofosfamida şi nu are 
efecte mutagene. Administrarea în asociere cu corticosteroizii induce 
remisiuni în nefropatiile severe, refractare la alte tratamente. 

LPJ 394 conține oligonucleotide sintetice care diminuează 
producerea de Ac anti ADNds, ducând la anergia şi deleția limfocitelor B. 
Este intrat în clinica umană, în tratamentul LES din 1997. 

3.2. Terapia imunomodulatoare cuprinde mijloace biologice: 

e Ac monoclonali cu grad ridicat de specificitate, îndreptaţi către 
mediatori sau molecule membranare limfocitare cu rol important în 
patogenia LES. Ex: Ac anti CD154 (CD154 moleculă de pe suprafaţa LyT) 
împiedică cooperarea T — B în producerea auto Ac; 

e metode de eliminare a unor factori umorali/celulari implicați 
patogenetic;ex Ac anti IL-10, anti IL-6, anti TNFa (infliximab). 

Studiile clinice privind rezultatele terapiei imunomodulatoare la 
copil sunt încă limitate datorită contraindicațiilor dependente de vârstă şi 
costului ridicat al medicamentelor. 

3.3. Alte tratamente intrate în practica clinică sunt reprezentate de: 

= plasmafereza; 

= imunoadsorbția ca alternativă a plasmaferezei, cu selectivitate înaltă; 

= transplantul de celule stem hematopoietice; 

= Ac antiidiotipici; 

=" Ac anti CD4 (coreceptor al LyT); 

= imunoglobuline iv 300-400 mg/kg/zi, 5 zile în trombocitopenia şi 
neutropenia lupică; 

= imunomodulatori hormonali: androgeni şi antagonişti ai hormonilor 
gonadotropi. 

Evoluție şi prognostic 

LES se caracterizează prin evoluție prelungită, marcată de exacerbări 
şi remisiuni. Decesul se produce rar în câteva săptămâni sau luni de la 
diagnostic; remisiunile pot apare sub tratament sau uneori spontan, iar 
recăderile sunt datorate infecțiilor sau altor evenimente. 

Morbiditate 

Factorii cu impact asupra calității vieţii pe termen lung sunt: 

- complicațiile terapeutice; 

- complicațiile bolii: SNC (sindrom organic cerebral, convulsii, psihoze, 
disfuncţii neuropsihice); ateroscleroza (ATS) (devine evidentă clinic la >10 
ani de evoluţie a bolii şi se datorează bolii in sine, hiperlipoproteinemiei şi 
glucocorticoizilor), complicaţii renale (dializă, transplant); cardiovasculare 
(ATS, infarct miocardic, cardiomiopatii, boală valvulară funcțională, HTA), 
musculo-scheletice (osteopenie, fracturi prin compresie, osteonecroză, 
hipotrofie staturală, obezitate), oftalmologice (cataractă, glaucom), endocrine 
(diabet, infertilitate), imunologice (infecţii recurente, malignități: limfom, 
asplenie). 

Infecţiile recurente sunt favorizate de tratamentul cu corticoizi şi 
asplenia funcțională. Frecvent sunt implicați: Aspergillius, Candida, 
Nocardia, Clostridium perfrigens, Pseudomonas. 

Mortalitate 

În ultimii 30 ani există o remarcabilă ameliorare a prognosticului 
bolii; speranţa de viaţă a copiilor cu LES depăşeşte 10 ani. Aprecierea 
prognosticului se face în funcție de: gradul de severitate a bolii sistemice; 
tipul şi progresia nefritei; vasculita manifestă clinic; caracterul multisistemic 
al bolii. 

Prognosticul este rezervat la cei cu glomerulonefrită prolferativă 
difuză şi la cei cu afectare persistentă a SNC şi bun la cei cu boala minimă / 
nefrită focală. 

Cauzele de deces sunt: insuficienţa renală; infecțiile intercurente; 
afectarea difuză a SNC; HTA malignă; sângerări gastrointestinale şi 
perforaţii; pancreatita acuta; hemoragia pulmonară. 


LES INDUS MEDICAMENTOS 


Medicamentele asociate cu sindrom /upus-like sunt reprezentate de: 
e clorpromazină,  metildopa,  hidralazină,  procainamidă,  isoniazidă, 
quinidină — asociere certă; 
e betablocante, captopril, nitrofurantoin, carbamazepină, penicilamină, 
cimetidină, fenitoin, etosuximid, propiltiouracil, hidrazină, sulfasalazină, 
levodopa, sulfonamide, litiu, trimetadionă — asociere posobilă; 
e alopurinol, penicilină, clortalidon, fenilbutazonă, săruri de aur, reserpină, 
griseofulvină, streptomicină, metisergid, tetracicline, contraceptive orale — 
asociere puţin probabilă. 

Elementele  clinico-biologice care diferențiază  lupusul indus 
medicamentos de LES sunt: 
e frecvenţa egală pe sexe; 
e ncfrita şi manifestările renale sunt rare; 

e nu există AAN şi nici hipocomplementemie; 
e oprirea tratamentului determină vindecarea clinică şi biologică. 


SINDROAME LUPICE NEONATALE (SLN) 


SLN reprezintă efectele asupra foetusului determinate de autoAc 
materni care traversează placenta în 12 — 16 săptămâni de gestație. IgG 
materne traversează placenta mai ales în ultimul trimestru astfel că la termen 
concentrația acestor Ig la nou născut este aproape aceeaşi cu cea de la 
mamă. Boala, însă, se dezvoltă mai rar la fetus. 

În majoritatea cazurilor în care mama are LES, nou născuţii sunt 
asimptomatici, iar anomaliile serologice regresează în 24 — 28 zile (timpul 
normal de înjumătățire al IgG materne). Pe de altă parte, mama poate fi 
aparent asimptomatică înaintea sarcinii, dar cu serologie pozitivă. Au fost 
identificate 3 tipuri de sindroame corelate cu autoAc materni: 
=" critem anular; 
= bloc cardiac complet congenital cu sau fără fibroelastoză endocardică sau 

anomalii structurale ale cordului; 
= leucocitopenie, uneori asociată cu sângerări gastrointestinale şi rar 
hepatită. 

Incidenţa manifestărilor în lupusul neonatal (Kiridom 1993): bloc 
cardiac congenital (54%), lupus cutanat neonatal (7%), hepatită/manifestări 
gastrointestinale (8%), hematologice (6%), neurologice (1%), pulmonare 
(1%). 

Eritemul anular debutează ca o papulă eritemato-scuamoasă care se 
extinde spre periferie lăsând o depresiune echimotică centrală. Apare la 
câteva ore sau zile după naştere. Leziunile sunt multiple şi pot apărea 
oriunde, inclusiv pe scalp, fată, palme, plante sau mucoase. 

Eritemul anular persistă în mod obişnuit câteva săptămâni, uneori 2 - 
3 ani şi de obicei retrocedează fără urme. 

Alte leziuni pot apare pe malare şi adesea lasă modificări reziduale 
atrofice sau pigmentare, mai sugestive pentru lupus discoid. 

Blocul congenital complet este cea mai severă manifestare. La 22 
săptămâni de gestație s-au semnalat: bradicardie fetală evolutivă spre 
insuficienţă cardiacă congestivă; hidrops fetal nonimun. 

Din totalul copulor cu bloc congenital, 1/3 aveau mame cu LES sau 
care au dezvoltat ulterior o boală de ţesut conjunctiv, obişnuit LES. Este 
importantă recunoaşterea precoce, îngrijirea copilului, naşterea în camera de 
urgență (cezariană) şi plantarea unui peace-maker cardiac. 

Blocul cardiac congenital este permanent; histologic, se 
caracterizează prin fibroza sistemului de conducere şi calcificare; poate fi 
prezentă şi fibroelastoza miocardică sau alte modificări cardiace. 

Citopenia 

Scăderea numărului de trombocite sau PMN se crede că reflectă 
hemocitopenia indusă prin autoAc față de trombocite şi PMN. Este obişnuit 
prezentă la naştere, persistă câteva zile sau săptămâni şi rar este asociată cu 
boală clinic semnificativă. Datorită trombocitopeniei pot apare peteşii sau 
hemoragii gastrointestinale. Se pot asocia hepatosplenomegalia, creşterea 
nivelului enzimelor hepatice şi icterul colestatic. 


DERMATOMIOZI TA 


Definiţie 

Dermatomiozita, cea mai frecventă miopatie inflamatorie, este o 
vasculopatie sistemică, cu manifestări cutanate specifice şi arii focale de 
miozită, determinând deficit motor progesiv al musculaturii centurilor 
(proximal), remisivă sub tratament imunosupresiv. 

Etiologia este neclară, debutul fiind în mod frecvent declanşat de un 
proces infecțios (Coxsachie B, streptococ B hemolitic grup A) la o gazdă cu 
susceptibilitate genetică (Ag HLA DQA10501- 80% cazuri). Profilul 
expresivității genelor în biopsia musculară demonstrează suprareglarea 
genelor induse de IFN-a şi IFN-B, ceea ce susține existența unui răspuns 
imun la un antigen. 

Epidemiologie 

Sunt afectaţi atât copiii, cât şi adulţii, cu o predominanţă la sexul 
feminin. Incidenta bolii este de 3,2/1 milion copu/an (13% rasă albă). Nu s-a 
demonstrat o relație cu alte boli autoimune în familie şi nici asocieri 
sezoniere. Vârsta medie de debut este de 6,7 ani; la vârste mai mici formele 
clinice sunt mai uşoare şi există riscul de subdiagnostic. 

Imunopatogenie 

Ținta antigenică primară în dermatomiozită este reprezentată de 
endoteliul capilarelor endomisiale. Procesul debutează odată cu activarea 
fracțiunii C3 a complementului de către Ac anti celule endoteliale, activare 
ce determină formarea  C3b, C3bNEO, C4b şi compusul litic al căii 
complementului (MAC). Complexul de atac membranocitolitie CSb-9 
(MAC), C3b şi C4b sunt detectaţi în serul pacienților încă din fazele precoce 
ale bolii, fiind depozitați la nivelul capilarelor înaintea apariției 
modificărilor inflamatorii sau structurale de la nivel muscular. Ulterior, 
treptat, se produce vacuolizarea, necroza capilară, inflamația perivasculară, 

ischemia şi distrucția fibrelor musculare. Este caracteristică atrofia 
perifasciculară, predominant distală, ce reflectă hipoperfuzia endofasciculară. 
În final se reduce numărul de capilare per fibră musculară, cu dilatarea 
compensatorie a lumenului capilarelor restante. Activarea complementului 
determină eliberarea de citokine şi chemokine cu implicarea VCAM 1 şi 
ICAM 1 la nivelul celulelor endoteliale şi facilitarea intrării celulelor T 
activate în spaţiile endomisiale şi perimisiale. Prin intermediul integrinelor, 
celulele T şi macrofagele se leagă la nivelul moleculelor de adeziune şi trec 
la nivel muscular prin peretele celulei endoteliale. S-a evidențiat 
predominenţa limfocitelor NK printre alte subseturi de limfocite T. 
Abundenţa infiltratelor cu monocite-macrofage este corelată cu nivelul seric 
al neopterinei (factor derivat din macrofage). 

Evoluţia cronică a bolii la indivizi HLA clasa II DQA1*0501 a fost 
asociată cu modificări ale genei TNFa ale regiunii 308 promotoare. Copiii 
cu alele TNFa-308A, comparativ cu bolnavii fără aceste alele au o producție 
celulară crescută a TNF-a, evoluţie cronică, necesar de tratament 
imunosupresiv cu durată mai mare de 36 luni şi frecvenţă crescută a 
calcificărilor. 

Un antigen şi/sau complexele imune activează celulele endoteliale şi 
complementul ducând la eliberarea factorului von Willebrand din endoteliul 
lezat. 

Histopatologie 

eLa nivelul vaselor se observă îngroşarea intimei şi infiltrat 
perivascular cu mononucleare. 

e Muşchii  striați îşi pierd structura, prezentând zone de 
degenerescență, edem interstițial şi proliferare de ţesut conjunctiv. Prin 
fibroza excesivă şi precipitarea calciului se ajunge la inflamaţia cronică. 

e La nivelul pielii se disting zone de îngroşare a epidermului şi edem 
al dermului, inflamație vasculară. 

Manifestări clinice 

Debutul bolii este adesea insidios, cu astenie, subfebrilitate, scădere 
ponderală, iritabilitate. 

1. Manifestări cutanate 

- eritem violaceu alternând cu zone atrofice de tegument frecvent pe 
zonele expuse la soare: periorbitar, rădăcina nasului, pielea păroasă a 
capului, gât, zona decolteului, spate. Se poate asocia şi edem la nivel 
periorbitar şi facial. În faza activă a bolii, pielea de la nivelul articulaţiilor 
metacarpofalangiene şi interfalangieneproximale poate fi hipertrofiată, 
eritematoasă, cu aspect de „piele de crocodil” = semn Gottron; 

- telangiactazii ale patului ungveal, infarcte ale epiteliului mucoasei 
bucale, ulceraţii la nivelul degetelor prin vasculopatie difuză în formele 
severe de boală 

- vindecarea se face cu leziuni restante hiperpigmentare. 

2. Manifestări musculare — apar frecvent la aproximativ 2 luni după 
apariția rash-ului caracteristic 

- 3 semne majore: mialgie, tumefacție şi oboseală musculară (de la 
uşoară la severă) la eforturi mici (urcarea treptelor, pieptănat, ridicarea de 
Jos care se face prin cățărare pe propriul corp = semnul Gowers) 

- afectarea muşchilor striați: 

= flexori ai gâtului — determină imposibilitatea ridicării capului de pe 
planul patului 

= muşchii abdominali — duce la imposibilitatea ridicării din pat 

= muşchii extrinseci ai globului ocular — produce diplopie 

= muşchii posteriori ai faringelui - se manifestă ca disfagie, disfonie 

= muşchii sfincterieni — cauză de incontinenţă sfincteriană 

- afectarea musculaturii netede 

„la nivel gastrointestinal — durere abdominală, diaree, sângerare 
ocultă. 

În evoluţie pot apare atrofii musculare şi retracţii tendinoase. 

Există cazuri fără afectare musculară exprimată clinic — 
dermatomiozita sine miozită — diagnosticul se stabileşte prin biopsie 
musculară. 

3. Afectarea altor aparate şi sisteme 

= scăderea capacităţii vitale responsabilă de insuficienţa respiratorie de 
tip restrictiv (chiar fără elemente clince de tip dispnee); 

= tulburări de ritm şi de conducere, cardiomiopatie dilatativă; 

„retinită, irită, convulsii, depresii, hepatosplenomegalie, afectare 
renală precoce - mai rar; 

= suferință articulară datorată imobilizării articulației prin spasmul 
musculaturii afectate; 

= pierderea elasticității cutanate corelată cu prezenţa anticorpilor față 
de Ag Pm/Scl prezent în polimiozita/slerodema (similar cu sclerodermia); 

= calcificări subcutanate, uneori determinând ulceratii, infecţii, dureri, 
mai ales la nivelul zonelor de compresie; 

= simptome generale — alterarea stării generale, febră, scădere în 
greutate. 

Investigaţii paraclinice 
e creşterea nivelului enzimelor musculare: CK, CPK, TGO, TGP, LDH, 

aldolaza. 
e EMG evidenţiază un traseu patologic în 90% din cazuri: 

o traseu de tip miopatic, cu potențiale fibrilare, polifazice cu frecvență 
mare şi amplitudine mică; 
otraseu cu potenţiale de acțiune în salve repetitive, cu frecvenţă înaltă: 

e biopsia musculară relevă infiltrat inflamator în jurul vaselor mici şi 
perifascicular, atrofie perifasciculară, reducerea numărului capilarelor 
intramusculare, necroza fibrelor musculare şi regenerare; studiul 
markerilor celulari din infiltratul inflamator; 

e dozarea creatinei urinare este un test sensibil de afectare musculară: 

e ANA prezenți în mai mult de 60% cazuri, complement seric normal, Ac 
anti ARNt sintetază (antiJo, anti PL7 anti PL12, anti EJ, anti KS), Ac anti 
nuclear helicază (anti M12), neopterina serică; 

e cercetarea HLA DQA1*0501; 

e VSH normal sau crescut; 

e anemie; 

e limfopenie însoțită de creşterea limfocitelor B CD19 şi scăderea CD8 
(deci creşterea raportului CD4/CD8); 

e hipergamaglobulinemie globală 

e creşterea nivelului factorului von Willebrand (2/3 cazuri); 

e scăderea densităţii osoase şi nivele scăzute de vitamina D — în faza activă 
a bolii; 

e RMN -— localizarea sediului activității bolii — ghidarea EMG şi a biopsiei 
musculare; 

e radiografia pune în evidență calcinoza. 

Criterii de diagnostic pozitiv 

1. slăbiciune (hipotonie) simetrică a musculaturii centurilor şi membrelor, a 

flexorilor anteriori ai gâtului cu sau fără disfagie sau interesarea muşchilor 

respiratori 

2. biopsie musculară care evidențiază miozita sau necroze musculare şi 

infiltrate inflamatorii perivasculare 

3. creşterea activităţii serice a enzimelor musculare 

4. EMG cu aspect polifazic scurt al unității motorii, fibrilaţii musculare, 

unde ascuţite pozitive 

5. modificări cutanate 

e rashul heliotrop — cu edeme periorbitare 
e semn Gottron 
Diagnosticul este cert în prezenţa a 4 — 5 criterii pozitive, probabil 
dacă există 3 criterii pozitive şi posibil dacă sunt prezente doar două criterii. 
Diagnostic diferențial 
Manifestările musculare impun diferențierea de alte cauze de 
miopatie: gripa, distrofiile musculare, miastenia gravis, afecţiuni endocrine 

sau metabolice, poliomielita, trichineloza, toxoplasmoza, LES, sdr 
eozinofilie — mialgie, fasciita eozinofilică. 

Complicaţii 
- Pnemonii de aspirație 
- Infarcte intestinale progresive 
- Insuficienţă cardiacă 
- Fracturi 

Tratament 

Obiectivul major al tratamentului este reprezentat de ameliorarea 
calității vieţii prin creşterea forței musculare şi ameliorarea manifestărilor 
extramusculare. 

1. Corticoterapia 
e Doar manifestări cutanate — Hidroxicloroquină — maxim 2 mg/kgc/zi + 


corticosteroizi în doze mici — 0,5 mg/kgc/zi zilnic cu monitorizarea 
enzimelor musculare şi RMN- 10 săptămâni 
e Afectare musculară de severitate mică — corticosteroizi oral 1-2 


meg/kgc/zi cu monitorizarea enzimelor musculare şi RMN - 10 săptămâni 
e Formă severă de boală de la debut 
-  Pulsaţii cu metilprednisolon 30 mg/kg/zi, maxim 1g/zi, 3 zile, ulterior 
3 pulsaţii săptămânal, apoi 1 pulsație/săptămână până la normalizarea 
markerilor inflamatori 
- În zilele fără metilprednisolon se va administra prednison 0,5 
mg/kgc/zi 
2. Imunosupresia 
e Dacă valorile markerilor biologici serici nu răspund repede la 
coticoterapie, se poate administra metotrexat 15 — 20 mg/m’, asociat cu acid 
folic 1 mg/zi 
e Cazurile rezistente la corticoterapie şi metotrexat pot beneficia de terapie 
cu ciclofosfamidă — 500mg/m?. Imunosupresia consecutivă poate impune 
terapie cu imunoglobuline — 0,4g/kgc. 
e Se mai poate administra azatioprină 2-3 mg/kgc/zi 4-6 lun cu 
monitorizarea hemoleucogramei 
e Ciclosporina a dat rezultate în cazurile cu leziuni cutanate severe. 
3. Alte terapii: 
e Plasmafereza 
e Imunoglobuline iv atunci când valorile imunoglobulinelor scad sub 300 
mg% sub medicaţia imunosupresivă 
e Creme de protecție fără acid paraaminobenzoic împotriva razelor 
ultraviolete chiar şi iarna 
e Aport de calciu şi vitamina D (dietetic şi medicamentos) 

e Tratamentul dietetic va fi adaptat severităţii disfagiei: aport de alimente 
semilichide sau nutriție pe sondă naso-gastrică. Vasculita severă la nivel 
gastro-intestinal impune alimentație  parenterală şi administrarea 
intravenoasă a medicamentelor 
e Tulburările respiratorii pot fi severe, bolnavii necesitând administrare de 
oxigen, treheostomie sau chiar oxigenare extracorporeală 
e Terapia fizică şi ocupațională. În faza acutivă severă a bolii se recomandă 
mişcări pasive; după obținerea remisiunii biologice, se impun mişcări active, 
recuperatorii. Nu este indicat reapusul la pat. Psihoterapia susține copilul 
bolnav pentru înlăturarea sentimentului de frustrare datorat handicapului 
fizic. 

Evoluție, prognostic 

Istoria naturală a bolii variază cu vârsta şi bolile asociate, nefiind 
influențată de sex, severitatea debutului şi evoluția bolii. Cu un tratament 
adecvat se obține vindecarea în aproximativ 50% din cazuri, 1/3 rămânând 
cu disabilităţi majore (mai ales cei cu pneumonii repetate sau calcinoză); 
procentul ameliorării este maxim în primii 3 ani. Fără tratament mortalitatea 
atinge 40%. 

Cauzele de deces pot fi: ulcerații, hemoragii perforații 
gastrointestinale, miocardită, aritmii, insuficiență respiratorie. 

Elemente de prognostic nefavorabil sunt: asocierea cu alte 
colagenoze, tratamentul tardiv sau inadecvat. 


SCLERODERMIA 


Definiţie 

Boală cronică de etiologie necunoscută caracterizată prin fibroză 
care afectează dermul şi arterele pulmonare, renale, gastrointestinale. 
Prezenţa anticorpilor antinucleari specifici pentru tropoisomeraza I (Scl 70) 
şi anticentromer sugerează patogenia autoimună. 

Epidemiologie 

Copiii sunt rar afectaţi, reprezentând 10% din totalul cazurilor de 
sclerodermie. Frecvența maximă se situează la vârsta de 30-50 ani. Uneori, 
sclerodermia a fost corelată cu expunerea la polivinilclorid, bleomicină, 
pentazocină. La copil, forma localizată este mai frecventă decât forma 
sistemică. 

Patogenie 

Un agent patogen neidentificat încă lezează celulele endoteliale 
vasculare şi creşte expresivitatea moleculelor de adeziune. Aceste molecule 
blochează plachetele şi facilitează formarea infiltratelor inflamatorii. IL-1 

eliberată de celulele inflamatorii induce eliberarea unui factor de creştere 
derivat din plachete care împreună cu alți factori din mediul citokinic creat 
stimulează fibroblastele pentru sinteza crescută de colagen, rezultând 
fibroza dermului, grăsimii subcutanate şi uneori a mușchilor. 
Modificările vasculare sunt responsabile de fenomenul Raynaud, 
hipertensiunea reno-vasculară şi hipertensiunea pulmonară. 
Clasificarea sclerodermiei 
e Sclerodermie sistemică 
difuză — fibroză cutanată generalizată la nivelul trunchiului, feţei, 
extremității proximale a membrelor cu afectare precoce organică 
limitată (CREST) — afectare cutanată distală, uneori facială cu afectare 
organică tardivă 
overlap — leziuni cutanate tipice de sclerodermie cu trăsături ale altor 
colagenoze 
Sclerodermie localizată 
- morfee 
sclerodermie localizată la nivelul feţei, scalpului (lovitură de sabie), 
extremități 
e Fasciită eozinofilică 
e Forme secundare — induse de medicamente sau substanţe chimice 
e Pseudosclerodermie 
Manifestări clinice 
e Fenomenul Raynaud, manifestare a spasmului arterial digital se 
exprimă clinic prin paloare, cianoză, apoi eritem (două dintre manifestări 
sunt suficiente pentru diagnostic). Fenomenul Raynaud poate preceda 
modificările cutanate şi sistemice. Când apare izolat, ca boală Raynaud 
episodică nu necesită tratament. 

e  „Scleroza sistemică debutează cu o fază edematoasă care precede cu 
câteva luni fibroza cronică. La debut apare un aspect infiltrat al degetelor, 
feţei dorsale a mâinilor şi uneori a feţei. Scăderea edemului este însoțită de 
îngroşarea pielii şi trecerea în stadiul de sclerodactilie (contractură în flexie 
şi limitarea mişcării). Modificările pielii se extind proximal de mâini. 
Pierderea țesutului subcutanat la față duce la subțierea nasului şi buzelor şi 
limitarea deschiderii gurii. Pe punctele de presiune (cot) apar ulceraţii, 
ulterior pielea capătă aspect de carton. Articulațiile sunt afectate prin 
contractură în flexie şi deformări (cot, şold, genunchi), slăbiciune musculară 
şi atrofie. Alte modificări cronice cutanate: subțierea epidermului, căderea 
părului, reducerea transpirației, hiperpigmentări şi atrofii postinflamatorii 
înconjurate de depigmentări atrofice (aspect de sare şi piper). În ani de 
evoluție apar uneori ameliorări focale cu extindere în alte zone. Leziunile 
cutanate şi interstițiale pulmonare se soldează cu insuficiență respiratorie 

progresivă prin fibroză pulmonară, hipertensiune pulmonară şi cord 
pulmonar cronic. Leziunile arteriale renale se soldează cu episoade de 
hipertensiune arterială sistemică. Leziunile digestive constau în fibroză 
esofagiană şi dismotilitate, sindrom de malabsorbţie şi falimentul creşterii. 
Fibroza cardiacă produce aritmii şi insuficienţă cardiacă. 

e Scleroza sistemică limitată se caracterizează prin fibroza 

extremităților distale, feţei şi trunchiului, manifestările sistemice fiind rare. 

Sindromul CREST cuprinde calcinoză, fenomen Raynaud, leziuni 
esofagiene, scleroza pielii, telangiectazii, uneori hipertensiune pulmonară 
severă. 

e Morfeea şi sclerodermia liniară 

- Sclerodermia liniară afectează pielea, interesarea sistemică fiind rară. 
Leziunile cutanate se situează pe extremități, trunchi şi față. Fibroza din 
derm se poate uneori extinde la muşchi cu pierderea totală a acestora. Astfel, 
în evoluţie apar discrepanțe în creşterea în lungime, contracturi în flexie, 
deformări cosmetice ale feței, frunții şi scalpului cu alopecie şi cicatrice 
(lovitură de sabie) pentru care uneori se impun corecţii chirurgicale. 

- Morfeea este o leziune localizată discretă care poate apare oriunde pe 
corp, dar în particular pe faţă. Evoluează de la inflamație către induraţie, 
depigmentare, leziuni atrofice. 

Criterii de diagnostic în sclerodermie 

1. Criterii majore: modificări tipice pentru sclerodermie interesând 
ariile proximale ale articulaţiilor metacarpofalangiene şi metatarsofalangiene 

2. Criterii minore: 

e  Sclerodactilia: modificări cutanate limitate la degete 

e Cicatrici punctiforme digitale rezultate din ischemia digitală 

e  Fibroză pulmonară localizată la ambele baze, în afara unei boli 
pulmonare primare. 

Pentru diagnostic sunt necesare un criteriu major şi 2 din cele 3 
criterii minore. 

La copil, sclerodermia este suspectată în prezenţa unui sindrom 
Raynaud care evoluează cu episoade de agravare, sclerodactilie şi dispnee. 

Investigaţii de laborator 

- prezența anticorpilor  antinucleari, antiScl70 (specifici pentru 
tropoisomeraza 1) şi anticentromer 

- în perioadela de inflamație: accelerarea VSH şi anemie 

- tomografia computerizată pulmonară cu rezoluție înaltă pentru 
evidențierea fibrozei pulmonare 

- teste funcționale respiratorii 

- ecocardiografia pentru evidenţierea hipertensiunii pulmonare 

- studii de motilitate esofagiană 

Diagnostic diferențial 

- boala mixtă a țesutului conjunctiv: miozită, artrită, şi/sau lupus 
asociate cu Ac față de ribonucleoproteină 

- infiltrarea difuză digitală izolată va fi diferențiată de reacția alergică 
sau purpura Henoch Schonlein la debut 

- reacția grefă contra gazdă după transplant se poate manifesta cu 
sindrom scleroderma-like 

- boala Raynaud fără sclerodermie 

- fasciita eozinofilcă — fascută cu modificări cutanate tipice pentru 
sclerodermia localizată, însoțită de eozinofilie, accelerarea VSH şi 
modificări caracteristice bioptice cuprinzând pielea-muşchii-fascia. 

- pseudosclerodermia şi fenilcetonuria se poate însoți de fibroză discretă 
sau difuză fără alte manifestări de sclerodermie. 

Tratament 

În stadiile precoce (faza iniţială inflamatorie) se administrează 
imunosupresive  (corticoterapie şi metotrexat). În formele evoluate, 
corticoterapia nu pare a fi eficientă şi poate agrava hipertensiunea. 

Dacă fenomenul Raynaud persistă, pentru prevenirea sau 
ameliorarea ulceraților digitale: mănuşi, evitarea expunerii la frig, tratament 
cu blocanți de calciu (nifedipin), inhibitori ai enzimei de conversie a 
angiotensinei (captopril, enalapril), vasodilatatoare topice (unguent cu 
nitroglicerină). 

Administrarea de prostglandine El (alprostadil) este benefică în 
formele avansate de sindrom Raynaud care compromit irigația sanguină şi 
duc la gangrene sau autoamputaţii. 

Complicaţii 

- gangrene care impun amputația degetelor 

- arteriopatie severă, cauză de rupturi esofagiene, crize hipertensive 
reno-vasculare, hipertensiune arterială pulmonară şi cord pulmonar cronic 

- malabsorbție şi falimentul creşterii 

- deces prin boală renală şi hipertensiune arterială pulmonară 

Prognostic 

Evoluţia este variabilă, imprevizibilă. Unii bolnavi prezintă perioade 
de acalmie mai mulți ani. Alți bolnavi au o evoluție progresivă spre agravare 
(fără remisiuni), complicaţii şi deces. 

IMUNODEFICENŢE PRIMARE ŞI SECUNDARE 
Conf. dr. Aurica Rugină 


Funcţiile sistemului imun depind de integritatea anatomică şi 
funcțională a tuturor compartimentelor: măduva osoasă, timus, ţesut limfoid, 
polimorfonucleare (PMN), monocite/ macrofage, celule dendritice şi sistem 
complement. Deficitul imun apare şi se instalează atunci când una sau mai 
multe componente ale sistemului imun prezintă disfuncţii morfologice şi 
funcționale, care au consecinţe patologice — infecții şi uneori tumori. 

Deficitul imun poate fi: primar, consecinţa unui deficit congenital al 
oricărei dintre componentele menționate mai sus sau secundar, ca rezultat 
direct al unei cauze cunoscute. 

Cauza imunodeficențelor 

Imunodeficienţele primare (congenitale) apar prin: defect genetic 
(deleţie şi/ sau rearanjări ale genelor, legate de obicei de cromosomul „x” şi 
cu transmitere autosomal recesivă), deficit biochimic şi/ sau metabolic (Ex: 
deficit de adenozindeaminază — ADA), deficit de vitamine şi oligoelemente 
(biotina, vitamina B1, Zn) 

Imunodeficienţele secundare (dobândite) apar după infecții virale 
(rubeolă, rujeolă, herpesvirus,  citomegalovirus, hepatite virale), 
posttransfuzional, prin deficit nutrițional, postradioterapie şi terapie 
imunosupresivă, boli renale cronice, care necesită dializă, neoplazii (în 
special proliferări limfoganglionare, sindromul de imunodeficiență 
dobândită (SIDA). 

În funcție de gradul de afectare a diverselor elemente, deficitul imun 
poate fi parțial, când interesează doar anumite populații celulare, factori 
umorali sau mediatori solubili sau total, caz în care are loc afectarea 
concomitentă atât a răspunsului imun celular cât şi a celui umoral. 

În general, deficitele imunglobulinelor,  complementului sau 
celulelor fagocitare sunt însoțite de infecții recidivante cu bacterii piogene, 
pe când cele ale limfocitelor T (LT) determină apariția unor infecții 
generalizate, adesea mortale, virale sau parazitare, cu microorganisme 
obişnuite din mediu, faţă de care persoanele normale sunt rezistente. 

Manifestările clinice patognomonice, care atrag atenția medicului 
asupra deficitului imun, pot fi sistematizate în trei tipuri de criterii de 
diagnostic: 

1. Criterii majore de diagnostic: frecvența crescută a infecțiilor 
(bacteriene, virale, micotice, parazitare), severitatea crescută şi durata 
prelungită a acestora, apariția unor complicaţii sau manifestări neaşteptate, 

răspunsul incomplet la tratament, frecvența mare a infecțiilor cu agenţi 
oportunişti. 

2. Criterii de diagnostic moderate: erupții cutanate (eczeme, 
candidoză), diaree cronică, întârziere în creştere, abcese sau osteomielită 
recurente, boli autoimune, hepatosplenomegalie. 

3. Criterii care fac posibilă asocierea cu stările de imunodeficienţă, 
mai ales congenitală: ataxia, telangiectazia, nanismul dizarmonic, hipoplazia 
cartilagiilor şi a părului, endocrinopatiile idiopatice, albinismul parțial, 
trombocitopenia izolată, eczeme cronice, rebele la tratament, tetania. 

1.1. Imunodeficienţe primare (IDP) 

De la prima recunoaştere a unei IDP, agamaglobulinemia, de către 
Bruton în anul 1952, numărul acestor tulburări imune a crescut ajungând în 
prezent la peste 100 boli. 

Definiție 

IDP sunt îmbolnăviri cantitative şi/ sau funcţionale, determinate 
genetic, ale sistemului imun specific şi nespecific. 

Clasificare 

După OMS, IDP determinate genetic pot afecta una sau mai multe 
componente ale sistemului imun, incluzând LT, LB, celulele NK, celulele 
fagocitare şi proteinele sistemului complement. Astfel, ele pot fi clasificate 
în cinci grupe principale: 

1.1.1. Deficit imun predominant umoral (LB) 

1.1.2. Deficit imun predominant celular (LT) 

1.1.3. Imunodeficienţe combinate LT şi LB 

1.1.4. Deficit imun prin hpsa/ alterarea funcției fagocitare 
1.1.5. Deficit al sistemului complement 

Deoarece interacțiunile dintre LT şi LB sunt complexe, o clasificare 
în deficite pure LT sau LB este artificială, majoritatea afecțiunilor fiind 
mixte. 

Pe lângă susceptibilitatea crescută la infecții, care în era 
antibioticelor sunt uneori ţinute sub control, se remarcă şi alte caracteristici 
ale IDP şi anume: apariţia bolilor autoimune, producerea excesivă de IgE şi 
creşterea incidenţei bolilor maligne. 

În urma cercetărilor efectuate în ultimii ani s-a reuşit să se 
stabilească defectele genetice care stau la baza multora dintre aceste 
disfuncţii imune congenitale, precum şi bazele moleculare ale acestora. 

1.1.1. Deficitul imun predominant umoral (LB) 

IDP umorale, datorate, disfunctiei celulare B, se evidențiază fie prin 
absenţa (agamaglobulinemia) sau scăderea (hipogamaglobulinemie) tuturor 
claselor de imunoglobuline, fie a unei singure clase sau subclase 

(disgamaglobulinemie). Ele reprezintă aproximativ 50% din totalul IDP şi 
au fost descrise mai multe entităţi: 

1.1.1.1. Hipogamaglobulinemia tranzitorie a sugarului. La nou- 
născut există anticorpi materni din clasa IgG (IgM şi IgA practic lipsesc). 
După primele săptămâni nivelul seric al IgG materne scade, dar din luna a 3- 
a de viață incepe sinteza propriilor anticorpi, la început din clasa IgG, apoi 
IgM şi IgA. Dacă sinteza claselor proprii de imunoglobulină este întârziată, 
după luna a 4-a se instalează hipogamaglobulinemia tranzitorie a sugarului, 
acesta fiind predispus la infecţii bacteriene, localizate în special la nivelul 
tractului respirator. Procentul LT şi LB este normal, în schimb, nivelul 
imunoglobulinelor este scăzut. Evoluţia este favorabilă şi nu necesită în 
general tratament substitutiv cu imunoglobuline intravenoase (IgIv). În 
cazuri grave, terapia combinată cu Iglv şi antibiotice cu spectru larg a dat 
rezultate bune. 

1.1.1.2. A/ Hipogamaglobulinemia legată de cromosomul X (XLA, 
boala Bruton, aplasmocitoză sau boală prin lipsă de anticorpi). 

În anul 1952, Bruton a fost primul care a descris o 
hipogamaglobulinemie la un băiat de 8 ani, care a dezvoltat artrită septică 
încă de la vârsta de 4 ani, urmată de numeroase otite medii şi pneumonii cu 
pneumococ. Bolnavul este incapabil să realizeze un răspuns imun adecvat 
după vaccinarea diftero-tetanică. Boala apare la sexul masculin. 

Gena defectivă în XLA (mutație la nivelul genei Xq 21.3 — X422), 
recent identificată, codifică o proteintirozinkinază anterior necunoscută, 
specifică liniei LB, denumită BtK (Bruton's tyrosine kinase), care este 
implicată în toate stadiile de diferenţiere ale LB. În sindromul Bruton, 
datorită lipsei funcţiei BtK (prin mutație sau deleție parțială a genei), 
maturarea lmfocitelor se opreşte, prin blocaj parțial de la pro- la pre- 
limfocit B. Afecţiunea reprezintă o deficiență umorală pură caracterizată 
prin absenţa răspunsului imun umoral (în anticorpi), absenţa sau nivele joase 
ale tuturor izotipurilor de imunoglobuline, lipsa LB mature, a plasmocitelor 
şi a centrilor germinativi din organele limfoide secundare, însă cu păstrarea 
neafectată a imunităţi mediate celular (IMC). Uneori, există 
imunoglobuline serice, dar la un nivel foarte scăzut faţă de valorile normale 
(nivelul IgG reprezintă 1/10, iar cel al IgA şi IgM 1/100), numărul LB din 
sânge este mult redus (de 100 ori). 

Boala se manifestă în primii ani de viaţă (de regulă după luna a 6-a) 
ca rezultat al unei blocări a maturării LB din măduva osoasă, tradusă prin 
scăderea, până la absenţa LB din sânge şi țesuturile limfatice, precum şi 
absenţa amigdalelor palatine). 

Deoarece proteina BtK este exprimată şi în linia mieloidă, bolnavii 
prezintă neutropenie intermitentă, mai ales în cursul infecțiilor acute. 

Complicaţiile cele mai grave sunt infecțiile piogene recidivante, care 
răspund favorabil la antibiotice şi encefalita virală, rezistentă la terapia 
clasică cu Iglv şi de aceea cu evoluţie foarte severă. 

Terapia este substitutivă, asociată antibioticelor cu spectru larg, 
pentru prevenirea apariției complicaților. 

1.1.1.3. Imunodeficiența comună variabilă (CVID, 
hipogamaglobulinemia comună cu expresie variabilă) se manifestă clinic 
similar cu boala Bruton, dar apare mai târziu (la 20-30 ani), infecțiile sunt 
mai puțin severe şi sunt afectați atât bărbaţii cât şi femeile, mai ales la cei cu 
HLA asemănător cu deficitul selectiv de IgA (HLA-A, Bs, DR3, DQB.). 

Scăderea tuturor claselor de imunoglobuline s-ar putea datora fie 
unui deficit funcțional intrinsec al LB, fără afectarea numerică a lor 
(agamaglobulinemie B-negativă) fie unui deficit secundar, cauzat de 
anomalii ale LT, care nu pot furniza astfel LB ajutorul necesar pentru 
producerea eficientă de imunoglobuline. Numărul LT şi procentajele 
subseturilor limfocitare sunt normale. 

Cele mai importante manifestări clinice sunt sinuzitele recurente, 
bronşiectazia şi pneumoniile. La bolnavii cu CVID există o incidență 
crescută a producerii de autoanticorpi, boli autoimune, limfoame. 

Defectele moleculare descrise în ultimii ani pun în discuţie mai 
multe tipuri de IDP umorale: 

a) Defecte ale genelor structurale: deficit al genelor lanțului greu = 
agamaglobulinemia B — negativă, datorită mutației lanțului u sau în cazul 
altor lanțuri, în absența izotipului respectiv; deficit al lanțului K = toate 
imunoglobulinele au doar à; deficit às/ 141/ lant uşor surogat = 
agamaglobulinemia B negativă. 

b) Defecte ale moleculelor intracelulare, inclusive de semnalizare: deficit de 
Iga = agamaglobulinemia B — negativă autosomal recesivă (prin molecula 
de semnalizare a receptorului LB); mutația genei proteinei adaptoare BLNK 
(B-cell linked) = agamaglobulinemia B-negativă autosomal recesivă (prin 
molecula de semnalizare a receptorului LB); mutația genei proteinei 
adaptoare BLNK (B-cell linked) = agamaglobulinemia B-negativă 
autosomal recesivă. 

c) Defecte ale moleculelor de adeziune: mutații ale CD154 (CD40L) = 
imunodeficiență umorală cu hiper-IgM X-linkată; mutații ale CD40 = 
imunodeficienţă umorală cu hiper-IgM autosomal recesivă. 

1.1.1.4. Disgamaglobulinemii (hipogamaglobulinemii selective) 

Disgamaglobulinemiile selective (sau asociate) apar atunci când 
există un deficit al unei singure clase de imunoglobuline (mai rar a două 
clase), datorat lipsei sintezei sau producerii unei imunoglobline 
nefuncționale. Sunt descrise deficienţele izotipurilor IgA, IgM, IgG, ale 

subclaselor de IgG şi al lanţului K, dar cele mai cunoscute sunt deficitele 
selective de IgA şi IgG. 

Deficitul selectiv de IgA (IgA-D) este cea mai frecventă IDP 
cunoscută (1:333), incidenţa la populația albă fiind mai mare decât la alte 
rase. 

Boala se caracterizează prin nivele scăzute ale IgA; şi IgA» în ser, 
sub 10 mg/dl, absenţa IgA secretorie (IgA,) fără diminuarea numărului de 
LB (B-negativă) şi cu nivele normale sau chiar crescute ale IgM şi IgG. 

Cauza acestui deficit nu este complet cunoscută, în prezent fiind 
descris un deficit funcțional localizat pe o genă încă neidentificată din 
regiunea MHC II sau o anomalie la nivelul cooperării cu LT (secreția de 
citokine TGFB,IL-5, sau răspunsul LB la aceste citokine) care provoacă 
lipsa diferențieri terminale pentru IgA a LB. Haplotipurile HLA a acestor 
bolnavi sunt similare cu cele ale unor bolnavi cu boli autoimune ca diabetul 
zaharat şi LES. 

Clinic, unele cazuri sunt asimptomatice, iar altele se manifestă prin 
infecții respiratorii, digestive şi urogenitale recurente (de exemplu infecții cu 
Giardia), reacții atopice, sindrom de malabsorbţie. La aproximativ 50% din 
bolnavi este asociată ataxia-telangiectazia ereditară. Jumătate din bolnavi au 
anticorpi antilgA şi din acest motiv tratamentul cu IgIv este contraindicat. 
La transfuzii şi/ sau la administrarea de derivați sanguini se poate produce 
şoc anafilactic fatal. În cazul în care este imperios necesară administrarea de 
hematii, acestea trebuie spălate de mai multe ori înainte de transfuzie. 

Deficitul selectiv de IgG (IsG-SD) apare rar şi atunci se evidenţiază 
doar scăderea sau lipsa uneia ori a mai multor subclase, asociat sau nu cu 
scăderea IgA, dar cu nivele normale ale IgG total. La copii, deficienţa cea 
mai frecventă este IgG», iar la adulți IgG} sau IgG,4. Scăderea acestor 
subclase nu afectează semnificativ nivelul total al IgG, deoarece IgG; 
reprezintă %4 din IgG totale. 

Mecanismul de producere este incomplet elucidat, fiind descris fie 
defectul în comutarea izotipică a lanțului greu a imunoglobulinei, fie 
defectul diferențierei terminale a LB. 

Clinic, IgG-SD poate fi asimptomatică. Simptomatic este deficitul de 
IgG» (IgG4) care are ca efect lipsa de anticorpi la antigeni polizaharidici ale 
bacteriilor încapsulate (S. Pneumoniae, H. Influenzac). 

Terapia este substitutivă cu Iglv. 

1.1.1.5. Deficitul umoral cu hiper-IgM (XHM-sindromul hiper-lgM 
legat de cromosomul X, HIGMI). Bolnavii cu acest deficit imun 
sintetizează o cantitate extrem de scăzută de IgG, IgA şi IgE, dar prezintă 
concentrații normale sau crescute de IgM policlonale. Ei au un număr 

normal de LT şi LB, iar țesutul limfoid este histologic hiperplazic sau 
normal. 

Boala este cauzată de mutații la nivelul genei care codifică lhgandul 
lui CD40 (CD40L/ CD154/ gp39), situată pe cromosomul Xq26, a cărei 
urmare este un defect în comutarea imunoglobulinei. În prezent, se ştie că 
sindromul de hiper-IgM include cel puţin patru boli genetice distincte: 

a) Deficiența ligandului CD40 (deticienţa CD154 X-linkată — 
XHIM) se manifestă la băieţi, în primul sau al doilea an de viaţă, prin 
infecții recurente cu piogeni, ca şi XLA, având şi o predispoziţie pentru 
neutropenie, infecții oportunistice (pneumopatii cu P. Carinii sau enterite cu 
Cryptosporidium) şi tumori maligne, în condiţiile unui număr normal de LB 
şi a prezenţei IgM în circulație. 

În anul 1993 s-a constatat că boala se datorează unui defect la nivelul 
liniei LT (deşi inițial a fost clasificată ca fiind IDP celulară B), unei 
anomalii genetice localizate la nivelul cromosomului X (Xq26), care 
codifică CD154, ligandul CD40 de pe suprafaţa LTh activate, care leagă 
CD40 de pe membrana LB, având un rol important în comutarea izotipică a 
producției de imunoglobuline. Din acest motiv bolnavii nu pot produce 
decât IgM, nu posedă LB cu memorie şi ganglionii limfatici sunt 
subdezvoltaţi. 

Clinic au susceptibilitate crescută la infecții bacteriene cu 
multiplicare  extracelulară, cu piogeni (meningite şi septicemii cu 
Pseudomonas), sau cu agenți oportunişti; inconstant pot asocia 
splenomegalie cu sau fără neutropenie, trombocitopenie şi anemie 
autoimună datorate autoanticorpilor de izotip IgM. 

Terapia de elecție este transplantul de măduvă HLA-identic la vârstă 
mică, lunar Iglv şi în caz de neutropenie severă administrarea factorului de 
stimulare a coloniilor granulocitare (G-CSF). 

b) Mutaţii la nivelul CD40. Boala este asemănătoare cu XHIM, dar 
se transmite autosomal recesiv. Etiologia bolii constă într-o mutație la 
nivelul unei gene de pe cromosomul 20, care codifică CD40, o moleculă 
exprimată de LB, macrofage şi celule dendritice. 

c) Deficitul NEMO (Nuclear Factor kB Essential Modulator sau 
IKKY ) este provocat de mutaţiile genei IKKY de pe cromosomul X (Xq28) 
care codifică o proteină reglatoare necesară pentru activarea factorului 
nuclear de transcripție NFKB. În absenţa NEMO, LB nu pot realiza 
comutarea izotipică a imunoglobulinei, iar celulele prezentatoare de antigen 
(APC) nu pot produce citokinele proinflamatoare TNF şi IL-12. 

Clinic, boala se manifestă la băieţi prin displazie ectodermală 
antihidrotică, asociată cu deficit imun, osteoporoză şi edeme limfatice. Dacă 

asociază incontinentia pigmenti poate evolua spre deces, iar infecțiile la 
aceşti copii sunt grave. 

d) Deficitul citidin-dezaminază indusă de activare (HIGM») este o 
IDP cu hiper-lgM autosomal recesivă, prezentă atât la băieți cât şi la fete, 
caracterizată printr-o concentraţie foarte crescută a IgM seric, cu aspect 
policlonal (mult mai mare decât în XHIM) şi scăderea marcată a IgG, IgA şi 
IgE. 

Boala este provocată de un defect al unei enzime exprimată de LB 
din centrii germinativi — citidin dezaminaza indusă de activare, generat de o 
mutație a genei care codifică la nivelul cromosomului 12p13. Deficitul 
enzimei împiedică diferențierea terminală LB, comutarea izotipică a 
imunoglobulinei şi hipermutația somatică. 

Tratamentul cu antibiotice şi IgIv determină o evoluție mai benignă 
față de celelalte hiper-IgM. 

1.1.1.6. Deficitul imun umoral cu timom se manifestă la vârsta 
adultă, prin infecții recurente, panhipogamaglobulinemie, deficit al 
imunității celulare şi timom benign, mai frecvent cu celule fuziforme. 

1.1.2. Deficitul imun predominant celular (LT) 

Imunodeficienţele celulare (IDC) se datorează unui defect primar al 
activării şi funcției LT, ceea ce duce la deteriorarea puternică a reacțiilor 
imune mediate celular, având drept consecință susceptibilitatea crescută la 
infecții cu microorganisme care trăiesc şi se multiplică în interiorul celulelor 
(virusuri, bacterii intracelulare, fungi şi protozoare), de obicei fatale şi care 
nu răspund la terapie. 

Diagnosticul IDC se stabileşte pe baza scăderii numărului LT din 
sângele periferic şi al răspunsului acestora la activatorii policlonali (ex: 
PHA), diminuarea sau absenţa reacțiilor de hipersensibilitate întârziată la 
antigeni obişnuiţi (PPD, Candida) şi uneori deficit de imunoglobulină, 
determinat de lipsa cooperării LTh cu LB, fund deci un deficit combinat. 

Au fost descrise două entități: sindromul DiGeorge şi sindromul 
Nezelov. 

1.1.2.1. Sindromul DiGeorge (Hiperplazia timică) 

Sindromul DiGeorge, descris în anul 1968, este determinat de 
deficitul de dezvoltare a timusului, care are ca rezultat scăderea sau absența 
LT. El este datorat dismorfogenezei pungilor branhiale 3 şi 4, din 
săptămânile 6-12 ale gestației, care duc la lipsa sau hipoplazia timusului şi 
glandelor paratiroide, apariția unor malformații localizate, mai ales la 
nivelul feței şi anomalii ale cordului şi vaselor mari. 

Clinic se manifestă prin triada: IDC, malformații cardiace şi 
hipocalcemie. Infecțiile sunt virale, bacteriene şi/ sau fungice, recurente sau 
cronice. 

Sindromul DiGeorge poate fi parțial sau total, în funcție de aplazia, 
respectiv hipoplazia timică. 

Lipsa maturației timice face ca numărul LT sanguine, procentul 
CD3, să fie scăzut, iar cele existente să fie funcțional deficitare. 

Tratamentul constă în transplant de măduvă HLA-identică iar mai 
recent transplantul de celule epiteliale timice. 

1.1.2.2. Sindromul Nezelov este caracterizat prin deficit al LT, 
asociat sau nu cu anomalii ale producerii de imunoglobulină, care determină 
infecții grave, cronice, pulmonare, digestive (diaree), cutanate (candidoză), 
urinare, septicemii şi infecţii virale severe. Uneori asociază concentrații 
serice crescute ale imunoglobulinelor serice, în special IgD şi IgE. 

Tratamentul este transplantul medular şi de timus, asociate cu 
administrarea de hormon timic şi 1glv. 

1.1.3. Imunodeficienţe combinate LT şi LB 

Imunodeficienţele combinate (CID) sunt un grup heterogen de 
afecțiuni caracterizate printr-o asociere între deficitul limfocitar T şi B. 
Frecvent, cauza o constituie anomalia primară a dezvoltării celulelor T, iar 
afectarea funcţiei LB apare ca efect secundar anomaliei limfocitare T. 

1.1.3.1. Sindromul de imunodeficiență combinată severă (SCID) 
înglobează un grup de anomalii congenitale fatale, caracterizat prin 
diferențiere şi funcții deficitare ale LT şi LB, uneori şi a celulelor NK, 
limfopenie marcată, scăderea imunităţii celulare şi tumorale. 

Debutul boli este în primele luni de viaţă sub forma unor infecții 
repetate, pneumonii, diaree, otite, septicemii, infecții persistente cu germeni 
oportunişti (Pneumocistis carinii, Candida albicans), cu virusuri şi fungi, 
care pot fi fatale. Deoarece nu pot rejeta țesuturile străine, copiii prezintă 
riscul şocului anafilactic la transfuzii sau chiar datorită traversării prin 
circulație a LT materne. Imunoglobulinele serice sunt scăzute sau absente, 
iar după vaccinare nu se formează anticorpi, timusul şi organele limfoide 
secundare sunt subdezvoltate sau absente, țesutul limfatic timo-dependent 
fiind lipsit de limfocite. 

Sunt descrise mai multe variante de SCID. Cea mai frecventă este 
cea legată de cromosomul X care apare numai la băieți şi a fost denumită 
inițial agamaglobulinemia de tip elveţian, iar cealaltă, mai rară, este legată 
de şase gene de pe cromosomi autosomali. 

a) SCID legat de cromosomul X (SCID-X1) este totdeauna una 
letală. Ea se manifestă în primele zile după naştere, când se evidențiază un 
număr foarte scăzut de LT şi NK, o producere deficitară de imunoglobulină, 
cu toate că numărul LB este normal sau crescut. Ca urmare apar infecții 
bacteriene, virale, fungice grave, cu caracter cronic şi recidivant. 
Supravieţuirea la un an este foarte rară. Transfuziile de sânge pot provoca 

moartea acestor bolnavi. Gena afectată este în regiunea Xq 13 şi codifică un 
lant y (yC), lanţ prezent în moleculele mai multor receptori de citokine. 

b) Deficitul de adenozin deaminază (ADA) este provocat de mutații 
ale genei în regiunea 20q13-ter. 

Clinic se manifestă prin infecţii recurente, în contextul unor anomalii 
scheletice. Copiii afectaţi nu dezvoltă reacții imune celulare şi nici anticorpi. 
Infecţiile bacteriene sau virale sunt grave şi decesul survine în jurul vârstei 
de 1-2 ani. 

Tesutul limfoid poate lipsi complet, inclusiv apendicele şi plăcile 
Peyer, iar timusul, chiar în cazurile în care există, este hipoplazic şi 
nefunctional. Limfocitele în sânge sunt scăzute sub 500/mmc. 

Tratamentul presupune transplant de măduvă, hematogenă, de 
preferință de la un geamăn (HLA identic) sau un donator haploidentic din 
familie (unul dintre părinți), asociat cu administrarea de anticorpi 
monoclonali (anti CDlla) pentru prevenirea rejetului şi a reacției grefă 
contra gazdă. S-a încercat un tratament substitutiv cu PEG-PDA (ADA 
bovină cuplată cu poletilenglicol), administrat s.c..Administrarea Iglv nu 
este eficientă în stoparea evoluției. Terapia trebuie aplicată de urgenţă, în 
primele 3-4 luni ale vieții. Terapia genică a dat rezultat imediat, dar pe 
termen lung au dezvoltat leucemii. 

c) Alte forme de SCID autosomal recesiv, ca de exemplu: deficitul 
receptorului pentru IL-7, deficitul CD45, deficitul genei de activare a 
recombinazei (RAGI sau RAG2), deficitul genei Jak3, deficitul genei 
Artemis. 


1.1.3.2. Imunodeficienţele combinate funcţionale, înrudite cu 
SCID, au la bază alterări moleculare identificate, dar care asociază nivel 
normal sau chiar crescut ale tuturor claselor de imunoglobuline serice. Au 
fost descrise mai multe tipuri de boală. 

a) Ataxia telangiectazia se datorează disfunctiei unei molecule de 
semnalizare, proteinkinaza ADN-dependentă, care provoacă un deficit de 
reparare a ADN de la nivelul genelor receptorului de antigen al LT (TCR). 

Clinic asociază infecţii respiratorii recidivante cu ataxie cerebeloasă, 
telangiectazii oculo-cutanate, disgenezii gonadice, anomalii cromosomiale şi 
boli maligne. Boala apare în jurul vârstei de 2-3 ani, debutează prin 
manifestări neurologice (sindrom piramidal, sindrom coreoatetozic), la care 
se asociază infecții bacteriene sau virale, uneori fatale. Accidente 
posttransfuzionale au fost semnalate, ca şi posibilitatea neoplaziilor cutanate 
sau limforeticulare. 

Tratamentul se bazează pe antibiotice cu spectru larg, administrare 
de IgIv şi cure prelungite de hormoni timici. 

b) Sindromul Wiskott-Aldrich (WAS) este cauzat de o genă 
defectivă de pe cromosomul X, care codifică o proteină denumită WASP 
(WAS protein), cu rol important în polimerizarea actinei, având ca rezultat 
defecte membranare ale LT şi trombocitelor, scăderea imunităţi mediate 
celular şi producerii de anticorpi faţă de polizaharide. 

Clinic se caracterizează prin triada: eczeme, purpură trombocitopenică 
şi susceptibilitatea la infecţii recurente cu bacterii încapsulate (S. 
pneumoniae, H. influenzae) şi germeni oportunişti (P. Carinii şi 
herpesvirusuri). Virusul Epstein-Barr poate induce malignități limfoide. 

c) Deficitul purin-nucleozid fosforilazei (PNP) este datorat unei 
muţii la nivelull4q13.1. Simptomatologia este asemănătore cu deficienţa 
ADA, dar asociază tulburări neurologice (spastice, retard mental). 

d) Candidoza mucocutanată cronică este o bolă autosomal- 
recesivă, caracterizată prin infecții repetate cu Candida albicans ale 
mucoasei, pielii şi unghiilor, dificil de tratat, deficit imun heterogen şi boli 
endocrine autoimune: diabet zaharat, boală Addison, disfuncţii gonadale. 
Complicaţile cele mai grave sunt insuficiența hepatică şi renală. 
Tratamentul asociză antifungice cu administrarea de hormoni timici, 
eventual transplant de timus. 

e) Sindromul limfoproliferativ Duncan este o boală cu transmitere 
recesivă, legată de cromosomul X.El se manifestă prin scăderea până la 
dispariţie a LT, de regulă după o infecţie a LB cu virusul Epstein-Barr. În 
cursul evoluţiei bolii pot să apară aplazie medulară, limfoame, hepatite 
(posibil prin comportament anormal al LTs: fie scăderea până la dispariție a 
funcției supresive, favorizând apariția lhmfomului B, fie exagerarea acestei 
funcții, care conduce în final la  aplazie  lhmfatică şi 
hipogammaglobulinemie). 

f) Sindromul Nijmegen se transmite autosomal recesiv, mai frecvent 
la est-europeni. Clinic asociză facies "de pasăre”, alte malformații 
congenitale, boli maligne şi o ID combinată mai severă decât în ataxia 
telangiectatică. Afecțiunea se datorează anomaliilor de la nivelul genei 
Nibrin, localizată în regiunea 8q21. 

g) Hipoplazia cartilajelor şi a părului (CHH) se caracterizează prin 
SCID, alterări ale cartilajelor (condrodisplazie cu hiperextensibilitatea 
articulaţiilor braţelor şi picioarelor) şi ale părului. 

h) Alte imunodeficienţe combinate funcționale:* deficitul exprimării 
complexului CDz-TCR duce la defect în activarea LT, cu infecții severe şi 
anemie hemolitică autoimună; *deficienţa activării LT, prin transmiterea 
deficitară a semnalului stimulator, generat de legarea complexului CD3-TCR 
de peptida HLA (în urma unei mutații la nivelul genei ZAP-70), se traduce 
prin scăderea numărului de LT CDs; *deficitul CDs, consecinţă a mutaţiei 

genei care codifică molecula CDsa, manifestat clinic prin infecții respiratorii 
recurente; *deficitul sintezei de interleukine sau receptori de interleukine; 
*lipsa exprimării MHC I datorat mutaţiilor a 2 gene din locusul MHC de pe 
cromosomul 6, care codifică proteinele transportoare TAP; şi TAP>; *lipsa 
exprimării moleculelor MHC II (sindromul limfocitelor dezgolite sau 
denudate). În general, exprimarea defectuoasă a oricăreia dintre aceste gene 
are ca efect anomalii funcţionale ale LT. Secundar se pot asocia cu 
imunodeficiențe B (datorate lipsei de cooperare T-B) şi cu raporturi 
anormale între subpopulaţiile Th/Ts (CD4/CDs) 

1.1.3.3. Imunodeficienţe asociate cu boli congenitale 

a) Hiperimunoglobulinemia E asociată cu infecții recidivante 
(Sindromul Job) este rar, apare în primele zile după naştere şi se 
caracterizează prin infecții stafilococice recurente (abcese pulmonare, 
cutanate, ale viscerelor, articulaţiilor), hiperlgE, fără fenomene astmatice 
sau eczeme atopice, facies modificat. Numărul şi funcția LT cu memorie 
este scăzut. Tratamentul constă în antibiotice cu spectru larg şi antifungice, 
în asociere cu terapie imunomodulatoare. 

b) Disgenezia reticulară (boala absenței granulocitelor) este o boală 
rară, caracterizată prin absenţa nu numai a LT şi LB, ci şi prin lipsa celulelor 
mieloide (agranulocitoză), defectul fiind la nivelul celulelor stem 
hematopoietice. 

1.1.4. Deficit imun prin lipsa/alterarea funcţiei fagocitare 

1.1.4.1. Boala granulomatoasă cronică este o boală rară care apare 
în copilărie şi se manifestă printr-un deficit, adesea fatal, al activității 
bacteriricide a PMN şi macrofagelor, în ciuda terapiei agresive cu 
antibiotice. 

Deficitul funcțional constă în incapacitatea fagocitelor de a produce 
anionul de superoxid, un intermediar reactiv al oxigenului, care este 
bactericid. Aceasta se datorează alterării unor gene care codifică complexul 
enzimatic implicat în reducerea oxigenului, alterare moştenită autosomal 
recesiv (gp67?™™* şi p75P%%) sau recesiv legat de cromosomul X (X-linkată — 
gp91 par, 

Clinic bolnavii prezintă infecții cronice, intra şi extracelulare, 
supurative, ganglionare, ale oaselor, tegumentelor şi viscerelor, 
splenomegalie, hipergammaglobulinemie şi adesea granuloame. 

Terapia se face cu glucocorticoizi, sub protecție de sulfamide şi 
antifungice. Administrarea de IFNy stimulează producerea de superoxid de 
către neutrofile. 

1.1.4.2. Boala Chédiak-Higashi este o boală autosomal recesivă, 
determinată de o mutație la nivelul 1q42-43, care codifică o componentă a 
complexului de transducere a semnalului asociat membranelor veziculare. În 

consecinţă transportul vezicular spre lizozomi şi endozomi şi în interiorul 
acestora este deficitar, ducând la formarea unor lizozomi giganţi care apar în 
neutrofile, melanocite, hepatocite, celule Schwann, Langerhans, celule 
gastrice etc. 

Clinic, afectarea fuziunii lizozomilor cu fagozomii la nivelul 
neutrofilelor şi monocitelor conduce la infecții, a celor din melanocite la 
albinism, a celulelor din sistemul nervos la defecte ale nervilor, iar în 
trombocite la hemoragii. Uneori există absenţa totală LTc şi a celulelor NK. 

Tratamentul constă în transplant medular. 

1.1.4.3. Deficitul funcţiei de adeziune celulară împiedică recrutarea 
neutrofilelor şi macrofagelor la locul infecției, pentru a distruge bacteriile. 
El poate să apară sub două forme: 

a) Deficitul funcției de adeziune celulară-l (LAD-1) este o boală 
rară, autosomal recesivă, care se manifestă prin infecții recurente bacteriene 
şi fungice cu evoluţie gravă, apărute în primii ani de viață. Disfuncţia este 
datorată mutaţiilor de la nivelul cromosomului 21q22.3, care codifică CDs, 
ducând la absenţa sau exprimarea slabă a B2 integrinelor (CD,./CDis), 
implicate în aderenţa fagocitelor la alte celule şi în fagocitoză. 

b) Deficitul funcției de adeziune celulară-2 (LAD-2) este clinic 
similară precedentei, dar este datorată unui defect al altui ligand al CAM — 
sialil Lewis — care leagă E-selectina şi P-selectina, exprimate de celulele 
endoteliale activate în procesele inflamatorii. 

1.1.4.4. Deficitul de ingestie şi fagocitare a bacteriilor este o boală 
cu transmitere autosomal recesivă determinată de deficitul de tufsină — un 
tetrapeptid liber, cu rol în stimularea neutrofilelor şi pregătirea lor pentru 
ingestia şi distrugerea bacteriilor. Clinic, copiii prezintă susceptibilitate 
crescută la infecţii respiratorii şi cutanate. 

Tratamentul acestor imunodeficiențe este transplantul de măduvă 
hematogenă, iar în viitor terapia genică. 

1.1.5. Deficite ale sistemului complement 

1.1.5.1. Deficitul stadiilor inițiale ale activării complementului (Ci, 
C2 sau C4) se asociază cu un sindrom LES-like, cu rash facial, nefrită, 
artrită. 

1.1.5.2. Deficitul de C3 şi Cs, componentele C3a şi Csa 
(anafilatoxine) cu rol major în chemotactismul PMN şi monocitelor, iar C3 
în aderență imună, se manifestă clinic prin infecții bacteriene piogene 
recurente. 

1.1.5.3. Deficitul de Ce C7 Cs componente importante în clearence- 
ul speciilor de Neisseria, creează predispoziția la infecții gonococice/ 
meningococice. 

1.1.5.4. Deficitul căii alternative (properdină, factor D) se manifestă 
prin infecții recurente. 

Clinic, aceste boli se transmit autosomal recesiv, iar principalele 
crescute la infecții cu edem şi boli autoimune, mai ales prin complexe imune 
circulante. 

1.1.5.5. Angioedemul ereditar este o boală autosomal dominantă, 
datorată deficitului de inhibitor al Ci-esterazei. Clinic, bolnavii prezintă 
recurent edeme fără urticarie pruriginoasă cu diverse localizări: mucoasele 
respiratorii (risc vital), digestive (dureri abdominale violente, ascită, etc.) şi 
cutanate. Tratamentul este substitutiv cu inhibitori ai Ci-esterazei sau cu 
plasmă proaspătă, steroizi anabolizanţi, acid epsilon aminocaproic şi acidul 
tranexamic. 

1.1.5.6. Boli prin complexe imune circulante: LES, purpura 
Henoch-Schânlein,  glomerulonefrite,  dermatomiozita, artrita temporo 
mandibulară. 

1.1.5.7.  Hemoglobinuria  paroxistică nocturnă este datorată 
hemolizei intravasculare mediate de complement. Boala este determinată de 
deficite ale proteinelor din membrană care reglează activarea 
complementului: DAF (Decay — Accelerating — Factor) şi CD19. În timp se 
produce anemie hemolitică cronică, tromboze venoase. 

1.2. Imunodeficienţe secundare 

1.2.1. Imunodeficienţe secundare altor boli: malnutriția, infecțiile şi 
cancerul 

1.2.2. Imunodeficienţe iatrogene: citostatice, ciclosporina A, 
tacrolimus, siralimus, glucocorticoizii, serurile antilimfocitare, iradierea, 
plasmafereza, dializa, splenectomua, etc.. 

1.2.3. Alte imunodeficienţe secundare: prin substanţe imunotoxice 
(pesticide, erbicide, hidrocarburile polihalogenate şi aromatice, metale grele, 
etc.), prin stres/ şoc psihic sau fizic şi îmbătrânirea sistemului imun. 

1.2.1.1. Sindromul de imunodeficienţă dobândită (SIDA) 

Infecția cu HIV duce la degradarea imunităţii înnăscute (nespecifice) 
şi a celei adaptative (specifice). Mecanismul principal este scăderea LTCD,, 
însoțită şi de o degradare funcțională a efectorilor celulari. 

LTCDA sunt recunoscute pentru rolul lor de coordonator al 
sistemului imun celular şi umoral, cu rol în inițierea şi amplificarea apărării 
imunitare faţă de virusuri, bacterii, fungi, paraziți şi celule tumorale. 
Majoritatea infecțiilor oportuniste şi/ sau a neoplaziilor apar atunci când 
numărul absolut de LTCD; din sânge scade sub 200/mmc, ca o consecinţă a 
efectelor directe (citoliză şi apoptoză) şi indirecte ale infecției cu HIV. 
LTCDA sunt importante în controlul infecţiei HIV, mai ales prin menţinerea 

unei funcții adecvate a LTCDs. Ele recunosc antigenii virali prezentați de 
celulele dendritice, prin moleculele MHC II. Principalii efectori celulari 
implicaţi în răspunsul imun faţă de HIV sunt LTCD;, care lizează celulele 
infectate sub restricție MHC I. 

LTCDs determină scăderea viremiei masive inițiale, iar activarea lor 
coincide cu apariția simptomelor, limitează replicarea virusului prin liza 
directă a celulei infectate şi secretă citokine antivirale. 

Sistemul imun nu se poate adapta eficient la prezenţa virusului HIV 
în organism. LICD4 specifice pentru HIV sunt infectate şi lizate 
preferenţial, ceea ce conduce şi la un răspuns CDs deficitar şi la şansa 
redusă de stimulare imunitară postinfecție, mai ales prin vaccinare. Mai 
mult, s-a descoperit că LTCDg cu memorie sunt divizate, la rândul lor, în 
celule cu memorie efectoare, care se distribuie în ţesuturi şi celule cu 
memorie centrale, care recirculă în tot organismul. Stimularea antigenică 
cronică din infecția cu HIV duce la diminuarea formării celulelor cu 
memorie centrale, care proliferează mai bine la reîntâlnirea cu antigenul. 
Astfel, infecția virală cronică se perpetuează prin împiedicarea dezvoltării 
formelor de LT cu memorie cele mai utile. 

Agentul cauzal este un retrovirus: virusul imunodeficienței umane 
(HIV) cu două tipuri (HIV-l şi HIV-2). Denumirea de retrovirusuri 
(Retroviridae) provine de la reverstranscriptază, o enzimă a acestor virusuri 
de tip ARN, care asigură un flux retur al informaţiei genetice de la ARN la 
ADN (invers decât în direcția obişnuită ADN-ARN). Familia Retroviridae 
cuprinde trei subfamilu: subfamilia Oncoviridae care cuprinde virusuri 
oncogene (virusul HTLV-I, agent al leucemiei umane cu limfocite T, 
virusul HTLV-2, agent al leucemiei cu celule păroase, virusul HTLV-5, 
întâlnit în câteva cazuri de limfom cutanat cu celule T), subfamilia 
Spumaviridae care cuprinde virusuri nepatogene pentru om şi subfamilia 
Lentiviridae care cuprinde şi HIV. O particularitate a HIV este aceea de a se 
multiplica în prezenţa anticorpilor. Ele se menţin în sângele bolnavilor, în 
prezența unor titruri înalte de anticorpi, ceea ce sugerează incapacitatea 
acestora de a neutraliza in vivo virusul (problemă dificilă pentru obținerea 
unui vaccin). Se admite că HIV se apără prin învelişul extern, care este 
acoperit de proteine detaşabile, care fac dificilă aderenţa anticorpilor şi prin 
structura antigenică a proteinelor din înveliş, care se modifică în cursul 
generaţiilor virale, făcând ineficace activitatea anticorpilor. HIV este 
limfotrop şi neurotrop. El afectează numai celulele care poartă la suprafață 
receptorul CD. După intrarea în celulele țintă, genomul viral (ARN) se 
înscrie (în ADN) şi se introduce în genomul celulei gazdă. Prin stimularea 
celulei şi prin activarea proprie a HIV, rezultă noi sinteze de material viral 
(acid nucleic şi proteine), din care se formează noi virioni. Rezistenţa HIV 

în mediul exterior este slabă. Temperatura peste 57*C distruge HIV, iar la 
56°C este inactivat în 30 minute. De asemenea, dezinfectantele uzuale 
(alcool, apă oxigenată, detergenți) distrug virusul. Este necesar un contact 
intim pentru a se putea produce infecția. 

Caracterul limfotrop şi neurotrop al HIV determină afectarea 
sistemului imunitar, expunând organismul la variate infecții oportuniste, 
severe şi dificil de controlat, afectarea sistemului nervos central 
(encefalomielită, atrofie cerebrală, demență progresivă) şi favorizarea de 
tumorogeneză. Imunitatea umorală este normală sau crescută, dar incapabilă 
de a opri evoluția infecției. După introducerea în genomul celulei gazdă 
ciclul replicării virale poate rămâne întrerupt în această etapă, HIV 
rămânând liniştit la adăpost de imunitatea umorală şi celulară timp 
îndelungat (ani — infecţie asimptomatică, persoane HLA B27 sau B57). 
Reluarea replicării virale se produce numai prin activarea celulei infectate, 
prin diferiți stimuli: mitogenici, alogenici, antigenici. În organism, această 
activare survine uneori după 2-6 săptămâni de la seroconversie, alteori mai 
târziu, prin cofactori stimulanţi, care pot fi infecțioşi (virusul citomegalic, 
virusul herpetic, virusul hepatitic B) sau stimuli alogenici. Prin această 
activare se declanşează reluarea replicării HIV: transcrierea de ADN viral în 
ARN viral şi constituirea de noi proteine virale, ansamblate in virioni, care 
părăsesc celula printr-un proces de „înmugurire”. Noii vinioni, echipați cu 
glicoproteina GP-120 la exterior, se vor fixa pe receptorii CD ai 
limfocitelor încă neafectate, şi un nou ciclu va reîncepe, cuprinzând din ce 
în ce mai multe limfocite T4. Distrugerea limfocitelor T4 infectate se 
produce fie prin ruperea membranei celulare de către virionii, care ies din 
limfocit, fie printr-un proces autoimun sau poate prin acumularea de ADN 
viral neintegrat în citoplasma celulelor infectate. Rezultă reducerea 
numerică a LICDA sub 600/mmc, concomitent cu o creştere tranzitorie a 
LTCDs, încât raportul CD4/CDs devine subunitar, faţă de raportul CD4/CDs 
= 2 la normali (60% LT; şi 30% LTs). Infecția monocitelor şi macrofagelor 
(posesoare de receptori CD4) este mai redusă, dar devin un rezervor de HIV, 
pe care îl vehiculează („ca un cal troian”) în tot organismul, inclusiv în 
sistemul nervos central, prin traversarea barierei hematoencefalice. 

Sursa de infecție este omul infectat cu HIV, cu sau fără manifestări 
clinice. HIV a fost izolat din următoarele fluide umane: sânge, plasmă, 
spermă, secreție vaginală, salivă, lacrimi, lapte uman, LCR. 

Căile de transmitere sunt calea sexuală, prin inocularea de sânge şi 
derivate de la mama infectată la făt (transmitere verticală). 

Clinica infecției cu HIV evoluează ca infecție asimptomatică, în care 
bolnavul are o stare generală bună, dar este purtător de HIV şi este contagios 
(poate persista ani de zile). Infecția acută sSimptomatică poate fi 

asemănătoare altor infecții virale cu febră (3 — 14 zile), mialgii, artralgii, 
transpirații, faringită, adenopatii periferice, iar în sânge apar limfocite 
atipice. La acest tablou se pot adăuga manifestări de afectare organică: 
neurologice (meningită, polinevrită, etc.), hepatice (hepatită cu icter) şi 
erupție cutanată. Evoluţia infecţiei acute este favorabilă, trecând în stadiu de 
infecție asimptomatică, dar păstrând riscul de a trece în stadiul de SIDA. 
Urmează stadiul de adenopatie cronică generalizată de cel puţin 3 luni, în 
care biologic apare hipergamaglobulinemie şi răspunsul negativ la 
intradermoreacţii. Într-un alt stadiu apar manifestări clinice specifice 
infecției cu HIV: scăderea în greutate, febră prelungită peste 1 lună, diaree 
cronică, suprainfecţii cu germeni oportunişti cu diverse localizări: cutanate, 
neurologice, pulmonare, gastrointestinale, hepatice şi neoplazii secundare 
(sarcom Kaposi şi limfoame maligne). 

Diagnosticul de SIDA pentru ţările în curs de dezvoltare, care nu 
dispun de toate mijloacele de laborator, poate fi efectuat pe criterii clinice 
(OMS, 1985) astfel: dacă există cel puţin 2 semne majore, în asociere cu cel 
puţin un semn minor (în absenţa altor cauze cunoscute de imunodeficienţe). 
Semnele majore sunt scăderea greutăţii corporale cu peste 10%, diaree 
cronică cu durata de peste 1 lună, febră intermitentă sau constantă peste 1 
lună. Semnele minore sunt tusea cronică, herpes zoster recidivant, dermatită 
cronică pruriginoasă, candidoză orofaringiană şi limfadenopatie generalizată. 

Anomalii imunologice în SIDA sunt: limfopenie, scăderea 
răspunsului proliferativ al LT şi LB la mitogeni, scăderea producției de IL», 
creşterea formării de complexe imune, scăderea activității celulelor NK, 
scăderea treptată a LTCD,, scăderea producerii de interferon gama la stimuli 
cu  mitogeni, scăderea răspunsului umoral la  vaccinări, creşterea 
gamaglobulinelor şi a imunoglobulinelor serice, anticorpi antiHIV şi 
viremie pozitive. 

Tratamentul asociază medicamente antivirale  (zidovudina, 
didanozina, zalcitabina, tenofovir, etc.) metode terapeutice de creştere a 
imunității, tratamentul infecțiilor oportuniste şi tratament antitumoral. 

VASCULITE 


Asist. univ. dr. Alina Murgu 


Definiţie 

Grup heterogen de stări clinico-patologice, ce au comun modificările 
structurale inflamatorii ale pereților vaselor de singe, frecvent asociate cu 
necroză, ocluzie vasculară şi ischemie tisulară. 

Vasculitele sunt entități morbide, polimorfe, heterogenitatea lor fiind 
determinată de: 

e vîrstă 

e etiologie 

e expresie clinică ( izolat cutanată sau multiorganică) 

e evoluţie (autolimitată sau formă malignă cu risc vital) 

Incidenţa scăzută a sindroamelor vasculitice face ca raportările să fie 
sporadice sau pe serii de bolnavi din grupuri etnice teritoriale, familiale sau 
din trialuri terapeutice. Pentru vasculitele primitive, incidenţa aproximativa 
este de 0,7-5/100.000 /an. 

Clasificare 

Vasculitele primare nu se asociază cu o boală de bază. Pentru 
majoritatea lor nu există teste specifice de diagnostic, algoritmul de 
diagnostic sumând: 

-aspectul, mărimea, tipul vaselor implicate 
-tabloul clinic 
-aspecte biologice, imunologice si histologice 

Vasculitele secundare sunt prezente in contextul unei boli cu 

patogenie cunoscută şi teste specifice de diagnostic pozitiv. 


Tabel XV: Circumstanţe şi cauze ce pot declanşa o vasculită secundară: 


Cauză Exemplu 

-virusuri (citomegalic, coxsackie, hepatitice, HIV, parovirus) 
Boli -bacterii(streptococ Beta hemolitic, Propionibacterium, 
infecțioase/  |Stafilococ, Spirocheta, Borelia, Rickettsia, Mycobacterium, 
parazitare Pseudomonas, Salmonella, Pneumococ etc.) 

-fungi 

-paraziti 

Boli imune  |-colagenoze, colită ulceroasă, boală Crohn, hepatită cronică 
activă, ciroză biliară primară 


Boli maligne |-Sindroame mieloproliferative 
-Tumori solide: adenocarcinom; carcinom bronşic; 
-Limfoame maligne 
-Mixom atrial 

Medicamente |-Allopurinol, antiaritmice, antibiotice, antihipertensive, 
anticonvulsivante, antireumatice, Bleomicina, 
antiretrovirale, interferon, factori de creştere 

Droguri -Morfină,cocaină 


Profesie Silicoză 


Altele -Postvaccinal 


-Transplant 


Nu există o clasificare satisfăcătoare care să inmănuncheze 
principalele caracteristici ale vasculopatiilor (topografia şi morfologia 
vaselor afectate, agent etiologic cunoscut sau nu, aspect histopatologic, 
trăsături clinice, durata evoluţiei). 

Modern se utilizează clasificarea după criteriile ACR (1990),care 
reuneşte atât  vasculitele primare cât şi cele secundare (de 
hipersensibilizare), în 7 grupe: 
1.Polarterita nodoasă 
2.Sindromul Churg-Strauss 
3.Granulomatoza Wegener 
4.Vasculitele de hipersensibilizare 
5.Purpura Henoch-Schonlein 
6.Arteritele cu celule gigante 
7.Arterita Takayasu 

Imunopatogenia vasculitelor 

Ca şi alte boli cu mecanism imun vasculitele sunt expresia interacțiunii 
directe a 3 categorii de factori de risc, ce determină susceptibilitatea 
individului pentru boală: factorul genetic,factori de mediu, factori ce ţin de 
gazdă. 

Susceptibilitatea genetică are un rol permisiv,fără contextul celorlalți 
factori nu poate produce boala. Studii recente au demonstrat modul de 
transmisie autosomal dominant incomplet al vasculitelor,astfel încât în 
cadrul unei familii se poate realiza un polimorfism genetic. Genele de 
susceptibilitate sunt localizate pe cromosomul 6 al complexului HLA. 

Factorii de mediu - nu s-a confirmat un factor specific declanşant, 
încât, peste 50% din sindroamele vasculitice au etiologie incă necunoscută. 

Indiferent de factorul etiologic, elementul central patogenic este cel 
imunologic care de cele mai multe ori implica interventia mai multor tipuri 
de mecanisme imune in cadrul aceleasi boli. 


Purpura Henoch-Schonlein 

Purpura  Henoch-Schânlein este o  vasculită  leucocitoclazică 
caracterizată histologic printr-o angeită a vaselor mici indusă prin mecanism 
imun lg A mediat, care are manifestări clinice predominant cutanate, 
articulare, gastrointestinale şi renale. 

Epidemiologie 

Purpura Henoch-Schânlein este o afecţiune proprie copilului şi 
adultului tânăr. Este cea mai frecventă vasculită primara a copilăriei. 

Incidența anuală medie este de 20,4 la 100.000 locuitori, mai 
crescuta pe segmentul de vârstă 4-6 ani (70,6 /100.000 locuitori -Anglia). În 
România nu sunt raportări statistice naţionale privind incidenţa bolii. În 
intervalul de vârstă 2-10 ani se găsesc 75 % din cazuri, din care 50 % se 
înregistrează la copii sub 5 ani. Sunt rare cazurile descrise la sugar şi copilul 
mic, precum şi după vârsta de 20 de ani. 

Etiopatogenie 

Deşi debutul bolii este precedat în 30-50 % din cazuri de o infectie 
respiratorie superioară, etiologia bolii rămâne încă necunoscută. Totuşi s-au 
descris numeroşi agenți infecțioşi, toxici cu rol de factori triggeri în 
declanşarea bolii atunci când intervin pe o anumită susceptibilitate genetică: 
e agenți infecțioşi bacterieni: Streptococcus B hemolitic A, Mycoplasma 
pneumoniae, Staphylococcus, Salmonella, Yersinia, Shygella, Legionella, 
Helicobacter pylori, Campylobacter jejuni, Haemophilus influenzae şi 
parainfluenzae; 
e agenți infecțioşi virali: virusul rubeolei, virusul rujeolei, virusul 
varicelo-zoosterian, adenovirus, parvovirus (în special B19), virusul 
Ebstein-Barr, virusurile herpetice, virusul hepatitei B, C, HIV; 
e agenți parazitari: toxocara canis; 
e vaccinări: antipneumococică, antimeningocică, antidifterică, antirujeolică, 
antivaricela,antipoliomielitică, antihepatita B; 
e medicamente: aspirina, penicilina, ampicilina, eritomicina, chinidina; 
e  înțepături de insecte; 
e expunere la frig. 

În peste 50 % din cazuri nu s-a decelat nici un factor corelat cu 
apariția bolii. 

Mecanismul patogenic implicat este cel al complexelor imune. 
Activarea complementului atât pe calea clasică (prin Ig G1, 2, 3 şi Ig M) cât 

şi pe calea alternă (prin Ig G4, Ig A şi Ig E) determină leziuni de angeită a 
vaselor mici şi perivasculanită. 

Activarea endotelială şi leucocitară, mediată de moleculele de 
adeziune ( integrine, selectine, molecule, imunoglobulin-like”) şi de 
citokine (IL 1, IL 2, IL 6, TNFa) participă la generarea răspunsului 
inflamator vasculitic. 

Nivele serice crescute ale factorului vascular de creştere endotelial 
(VEGF) au fost obiectivate în faza acută a bolii dar şi în cupele de biopsie 
cutanată (imunohistochimic) demonstrând posibila implicare în patogenia 
bolii. 

Totuşi, rolul central în patogenia bolii îl are Ig A, argumentat de 
evidențierea nivelelor serice crescute Ig A în sângele periferic, complexe 
imune circulante ce conțin Ig A şi depozite de Ig A în pereţii vasculari şi 
mezangiul renal. 

Consecința acestor evenimente patogenice este elaborarea de 
mediatori ai inflamaţiei: prostaglandine, interleukine (IL-1, IL-6), TNF-a, 
TGF-beta (transforming growth  factor-f), endoteline (ET.) cu actiune 
necrozanta asupra endoteliului vascular. 

Tablou clinic 

Purpura Henoch-Schânlein se caracterizează printr-un complex 
simptomatologic. 

Debutul afecțiunii este variabil, apariţia fenomenelor purpurice fiind 
precedată uneori de febră, cefalee, alterare a stării generale, dureri 
abdominale, greţuri, vărsături, artralgii, edeme ale feţei şi ale mâinilor 
apărute după o infecţie a căilor aeriene superioare în 20-30 % cazuri, 
vaccinare, consumul anumitor alimente/medicamente. 

Perioada de stare se caracterizează prin: 

1. Manifestări cutanate 

Purpura non-pruriginoasă palpabila este prezentă la toți bolnavii, 
îmbrăcând un aspect polimorf (leziuni maculopapuloase, hemoragice, 
urticariforme, uneori cu aspect echimotic sau peteşial, rar necrotic sau 
bulos). Topografia leziunilor cutanate este caracteristică, cu sediu electiv pe 
regiunile declive cu dispoziție simetrică, metamerică, periarticulară, 
majoritar localizată pe: fese şi membre inferioare şi mai puţin frecvent 
generalizat, însă întotdeauna, respectă palmele şi plantele. 

La copilul < 2 ani tabloul clinic poate fi dominat de: febră, edem la 
nivelul tarsului, carpului şi al scalpului asociat leziunilor maculo-papulo- 
hemoragice «în cocardă » periorbitare, pe față, pavilion auricular, 
extremități,simptome caracteristice pentru «edemul acut hemoragic al 
sugarului şi copilului mic » (purpura Seidimeyer). 

2. Manifestările articulare sunt de tip artralgic sau artritic, apărând 
la 60 % din cazuri. Pot preceda apariția purpurei şi au evoluție autolimitată. 
Sunt interesate frecvent articulațiile mari (genunchi, tibiotarsian, coate), mai 
rar cele mici. Semnele inflamatorii (tumefacţie, eritem, căldură locală, 
durere, impotenţă funcțională) sunt rapid rezolutive. Ocazional poate fi 
prezent lichid intraarticular în cantitate redusă. 

3. Manifestările digestive sunt prezente la 35-85 % din cazuri cu 
debut precoce, uneori prepurpuric (14-36 % cazuri), alteori instalate pe 
parcursul evoluţiei bolii. Tabloul clinic digestiv poate avea manifestări 
variate de la: 

- forme clinice uşoare: dureri abdominale, hemoragii oculte, grețuri şi 
vărsături 

- abdomen acut medical: dureri colcative pseudoapendiculare, fenomene de 
intoleranță gastrică cu vărsături recurente, hematemeză/melenă,tablou de 
ileus prin pseudostenoză duodenală, semne de pseudoileita terminală, 
gastroenteropatie exsudativă, colita pseudomembranoasă; 

- abdomen acut chirurgical (3-8 % cazuri): invaginație/perforație intestinală 
infarct intestinal, pancreatită acută, colecistictă acută,hemoperitoneu, 
apendicită acută. 

Simptomatologia digestivă este determinată de  limfadenita 
mezenterică asociată leziunilor vasculitice viscerale. În cele mai multe 
cazuri leziunile sunt rezolutive, integral reversibile, numai rareori 
determinând necroză cu perforaţie digestivă sau invaginație intestinală. 

4. Manifestări renale 

Afectarea renală apare la aproximativ 50 % din cazuri fie în primele 
2-4 săptămâni de boală, fie cu ocazia recăderilor ulterioare (cel mai frecvent 
în primul an de evoluție a bolii), 80-90 % din bolnavii afectaţi avand o 
evoluție spre vindecare în primul an de boală. Totuşi 10 % din cazuri 
prezintă nefropatie persistentă,reziduala, după primul an de evoluție, în 2-5 
% evoluând spre insuficiență renală terminală. 

Exprimarea clinică a implicării renale în cadrul bolii este inconstantă 
(uneori poate lipsi), fiind reprezentată de: hematurie macroscopică, mai rar 
hipertensiune arterială, edeme. Diagnosticul este susținut pe date de 
laborator. Principalele aspecte ale  nefritei Henoch-Schânlein sunt 
reprezentate de: 

1. Hematurie microscopică (tranzitorie sau persistentă); 

2. Hematurie macroscopică (iniţială sau recidivantă); 

3. Proteinurie majoră persistentă + hematurie microscopică; 

4. Sindrom nefritic; 

5. Sindrom nefrotic (impur: edeme hipoproteice, HTA, retenție 

azotată, proteinurie non-selectivă, hematurie). 

Alte manifestări: suferința SNC pînă la comă, hemoragie 
subarahnoidiană, sindrom  Guillan-Bare, hemoragii  subconjunctivale, 
pulmonare, epistaxis recidivant, cardită, orhită. 

Forme clinice de boala 
1. forma clasică, descrisă anterior; 

2. purpura sSchonlein definită prin caracterul izolat al manifestărilor 
articulare; 

3. purpura Henoch cu expresie bisimptomatică: cutanată şi digestivă; 

4. purpura Seidlmeyer (edemul acut hemoragic în cocardă al sugarului si 
copilului mic) 

5. purpura necrotică Sheldon se individualizează prin leziunile purpurice 
cu caracter necrotic şi cicatricial survenite post sau intrainfecțios; 

Explorări paraclinice 

Investigaţiile vor fi orientate pentru stabilirea diagnosticului pozitiv 
de boală, pentru evidențierea disfunctiei de organ şi gradul de severitate al 
acesteia (digestiv, renal) şi nu în ultimul rând pentru depistarea unor posibili 
factori triggeri implicaţi în declanşarea bolii. 

Nu există pentru purpura Henoch-Schânlein markeri de 
laborator specifici pentru diagnosticul pozitiv. 

În faza acută a bolii sindromul inflamator poate fi prezent cu valori 
moderate pentru VSH, proteina C reactivă, fibrinogen, în 75 % cazuri. 
Anemia hipo/normocromă regenerativă poate fi consecința pierderilor 
sanguine digestive şi/sau renale. 

Asocierea unui focar infecțios poate determina leucocitoză de grade 
variate. În relaţie cu aceste aspecte putem obiectiva uneori trombocitoză în 
faza acută, dar niciodată trombocitopenie. 

Testele imunologice nespecifice în aproximativ 50 % cazuri relevă 
în faza acută a bolii creşteri ale nivelului seric Ig A, şi prezenţa de CIC ce 
conţin Ig A/Ig G. În majoritatea cazurilor, valoarea complementului total şi 
fracția C3 este normală. Totuşi în 30 % cazuri atât complementul total cât şi 
fracțiile C3, C4 pot fi scăzute/ crescute. 

Electroforeza proteinelor serice poate fi modificată atât prin 
inflamație (creşteri ale 2 globulinelor) cât şi prin eventualele complicaţii ale 
bolii (hiposerinemie secundară, pierderilor renale din sindromul nefrotic sau 
prin gastroenteropatie exudativă). 

Anticorpii antinucleari şi factorul reumatoid sunt absenţi. Anticorpii 
ANCA nu sunt prezenţi în mod uzual în acest tip de vasculită, totuşi unele 
studii recente au demonstrat prezenţa lor în aproximativ 10 % din cazuri mai 
ales a patternului „p” (anti MPO) asociat atingerii renale (glomerulonefrita 
crescentică). În aceste situaţii ei pot fi consideraţi markeri de severitate şi 

prognostic nefavorabil, constatându-se că aceşti bolnavi sunt, în general, 
non-complianți terapeutic. 

Teste care urmăresc disfuncţia de organ: 

1. Digestiv: obiectivarea hemoragiilor oculte în scaun. 

Hemoragia digestivă manifestată clinic prin hematemeză şi/sau 
melenă impune efectuarea endoscopiei şi/sau colonoscopiei cu rol 
diagnostic şi terapeutic. 

2. Renal: teste biochimice sugestive pentru disfunctia renală 

S-a observat că hematuria microscopică tranzitorie se corelează cu o 
afectare renală minimă. 

Titru ASLO poate fi găsit crescut în 30 % cazuri. 

Alte investigații utile în situaţiile cu formă atipică de boală sau 
pentru stabilirea diagnosticului pozitiv de boală sau complicație în cadrul 
bolii: teste imagistice (ecografie,radiografie toracica sau abdominala « pe 
gol », MRI, endoscopie), histologice. 

Anatomie patologică 

Examenul histopatologic în purpura Henoch-Schânlein se va efectua 
numai în măsura în care completează diagnosticul pozitiv şi orientează 
tratamentul. 

a) Biopsia cutanată va fi efectuată numai în situaţiile non-concludente 
diagnostic: 

Modificările histopatologice de la nivelul pielii în purpura Henoch- 
Schânlein în microscopia optică sunt de tip vasculită leucocitoclastică cu 
sau fără necroză fibrinoidă cu infiltrat perivascular cu PMN şi extravazare 
de eritrocite.Examinarea în imunofluorescenţă şi/sau imunohistochimică 
completează datele oferite de microscopia optică prin obiectivarea 
depozitelor granulare de Ig A asociate cu C3 şi fibrină, IgM uneori şi Ig G 
situate la nivelul peretelui vascular. 

b) Biopsia renală este rar necesară pentru diagnostic, fund în special 
utilizată pentru aprecierea severității glomerulonefritei. Va fi efectuată în 
următoarele circumstanţe: 

- debut prin sindrom nefrotic sau nefritic; 

- proteinurie majoră persistentă mai mult de o lună; 

- modificări urinare asociate cu hipertensiunea arterială; 
- agravarea retenţei azotate. 

În microscopia optică, în cazurile cu afectare renală minimă 
glomerulii pot apărea normali. La bolnavii cu afectare renală moderată sunt 
evidente leziunile de proliferare focală şi segmentală, intra şi extracapilară 
precum şi prezența de celule „crescens”. 

În afectarea renală severă leziunile proliferative sunt extinse, difuze 
(80% din glomeruli) asociate cu infiltrat cu neutrofile şi celule crescentice în 

majoritatea glomerulilor. Se poate obiectiva chiar atrofie tubulară şi infiltrat 
interstițial cu  mononucleare, formele severe cu semilune glomerulare 
evoluând spre fibroză. 

Imunfluorescența şi/sau imunohistochimia poate detecta depozite 
Ig A IgA1;2) la nivel mezangial similar cu cele din nefropatia Ig A şi 
depozite mezangiale conținând C3, IgG, IgM, fibrină, properdină. Rar s-au 
obiectivat depuneri Clq sau C4. 

Diagnosticul pozitiv de purpură Henoch-Schânlein este bazat pe 
criterii clinico-histologice stabilite de American College of Rheumatology 
(ACR,1990): 

1. purpură cutanată; 

2. debut < 20 ani vârstă; 

3. durere abdominală; 

4. prezența infiltratului inflamator cu PMN în peretele vascular şi /sau 
perivascular la biopsie. 

Diagnosticul este susținut de prezenţa a > 2 criterii. 

Diagnosticul diferenţial se impune cu alte afecțiuni în a căror tablou 
clinic se regăseşte purpura cutanată: purpura trombocitopenică; vasculita 
urticariană (inclusiv postmedicamentoasă); vasculite secundare infecției cu 
virusuri hepatitice B,C; virusul Ebstein-Barr; infecție HIV; meningococemie 
/septicemie; endocardita bacteriană; vasculite secundare unor boli 
autoimune (lupus eritematos sistemic, sindrom antifosfohpidic primar); 
sindroame paraneoplazice / neoplazii; leziuni postraumatice (sindromul 
„copilului bătut”- Silvermann); alte vasculite primare (granulomatoza 
Wegener, vasculita hipocomplementemică). 

Sindromul artritic va fi diferențiat de artrita reumatoidă. Prezenţa 
sindromului dureros abdominal impune excluderea cauzelor de abdomen 
acut (medical/chirugical). Manifestările renale vor trebui diferențiate de 
glomerulonefrita poststreptococică şi nefropatia Ig A. 

Complicaţii. Prognostic. Evolutie 

În general, manifestările extrarenale ale bolii nu influenţează 
afectarea renală şi nici prognosticul la distanță. Complicaţia renală 
semnează prognosticul bolii (1-3% cazuri). 

Evoluţia naturală a bolii este autolimitată, aproximativ 1 an, cu 
recăderi şi remisiuni, dar cu vindecare deplină ulterioară, fără sechele în 95- 
96% cazuri. Mortalitatea, în faza acută a bolii (0,5-2% cazuri), este cauzată 
de complicațiile digestive severe (obstrucţie intestinală ) sau renale (nefrită 
acută +/- HTA/convulsii), iar la distanță de insuficiența renală cronică 
terminală. 

Tratament 

Tratamentul formei fără afectare renală constă în: repaos la pat în 
faza acută, antibiotice numai în cazul în care s-a dovedit infectia de focar; 
antiinflamatorii nonsteroidiene (aspirina/ibuprofen etc.) sau antalgice; în 
cazul durerilor abdominale colicative se poate administra Prednison 
2mg/kg/zi po., în cură scurtă (2-3saptamani) sau Metilprednisolon (3 
pulsaţii 1.v.)asociat cu inhibitori de pompa de protoni (omeprazole) sau 
inhibitori H2  (ranitidine/famotidina etc.)  Corticoterapia nu previne 
dezvoltarea nefropatiei. 

Afectarea renală sub formă de hematurie microscopică fără 
afectarea funcției renale, nu impune tratament agresiv cu imunosupresoare 
sau corticoterapie. În aceste situaţii bolnavii vor beneficia individualizat de: 
antiagregante plachetare (Dipiridamol-5 mg/kg/zi);agenţi hipotensivi (dacă 
se impune, în faza acută de GN) 

Nefropatia demonstrată numai prin PBR, impune un tratament 
agresiv si precoce cu imunosupresive frecvent in asociere: pulsaţii (1.v.) cu 
Metilprednisolon (mai ales în GN membrano-proliferativă crescentică) 
associate cu  ciclofosfamidă sau azathioprina sau ciclosporina A sau 
mycophenolat mofetil. În formele severe, pot fi utile doze mari de 
imunoglobulină (i.v). 

Transplantul renal este măsura ultimă de rezervă, în caz de IRC 
non-responsivă la terapia medicamentoasă, unele studii menţionând totuşi 
riscul recurenţei nefritei post-transplant 

Tratamentul chirurgical rămâne de elecție în cazurile cu 
complicaţii digestive severe (perforaţie, invaginaţie, etc.) 


Boala Kawasaki (sindromul muco-cutaneo-ganglionar) 

Boala Kawasaki este definită ca o vasculită multisistemică acută 
descrisă pentru prima dată in Japonia de Kawasaki în 1967, care a raportat 
un lot de 50 copii diagnosticaţi cu un nou sindrom „sindromul adeno- 
cutaneo-mucos febril”, inițial considerat benign ulterior, raportându-se 
cazuri mortale din cadrul bolnavilor diagnosticaţi. 

Afecţiunea se traduce print-o arterită necrozanta a arterelor mici si 
medii cu afectare predominanta coronariana, atingere care si determina 
gravitatea ei. 

Incidenţa bolii variază de la 150/100.000 cazuri (Japonia) 
10,3/100.000 (SUA) la 2,9/100.000 (Germania), cea mai expusă fiind vârsta 
sub 5 ani, în special băietii (1,5/1). 

Etiopatogenie 

Afectarea cu precădere a anumitor zone geografice si evolutia în 
epidemii (în anotimpul de tranziţie), a evocat implicarea etiologică a unui 

agent infecțios încă necunoscut. Incidenta relativ mare, a boli Kawasaki 
intrafamilal si la gemeni, sugereaza interferenta dintre predispozitia 
genetica si diversi factori necunoscuti de mediu in declansarea bolii. Desi 
numerosi agenti infectiosi au fost suspectati, pana in prezent nu s-a 
demonstrat implicarea clara a nici unuia dintre ei in etiologia bolii 
Kawasaki, aceasta ramânâd încă necunoscută. Dintre aceştia cei mai evocaţi 
ca şi posibili triggeri pentru boala au fost: rickettsii, virusuri (HIV, Ebstein- 
Barr, Herpes virusul 6, Parvovirusul B19), treponema, acarieni, bacterii 
(propioniibacterium acnes, streptococul sau stafilococul producator de 
endotoxine). Cercetarile actuale efectuate in sensul descifrarii etiopatogeniei 
bolii Kawasaki incearca sa raspunda intrebarii: este boala Kawasaki o 
boala infectioasa, autoimuna sau ambele ? 

In acest sens se discuta implicarea stafilococului sau streptococului 
producator de toxina superantigenica, care realizeaza o stimulare policlonala 
a unei regiuni a receptorului lhmfocitului T (TCR — VB2 si TCR - VB8) 
modificand abilitatea acestuia in a recunoaste autoantigenele, sugerand si 
ipoteza patogeniei autoimune a bolii Kawasaki. 

In consecinta un factor neprecizat produce o stimulare generalizată a 
răspunsului inflamator, reflectată prin creşterea nivelelor serice ale 
receptorilor solubili ai IL-2 şi activarea producerii de citokine implicate în 
lezarea celulelor endoteliale vasculare (IL-1,IL-6, TNFa, interferon gama). 
Prezenta anticorpilor fată de celula endotelială si a antigenului corelat cu F- 
VIII, indică participarea endoteliului în patogenia bolii Kawasaki. 
Anomaliile profunde ale imunoreglării au la bază o involuție timică, 
scăderea limfocitelor T supresor şi creşterea T helper. Totuşi, reacția 
imunologică pare autolimitată, boala rezolvându-se si în absenţa 
tratamentului. 

Anatomie patologică 

Leziunea constă în arterită sistemică severă, extensivă şi progresivă, 
caracterizată prin necroză fibrinoidă şi infiltrat cu polinucleare periarterial, 
afectând arterele de mărime medie/mica (coronare, subclaviculare, carotide, 
ilace) După câteva săptămâni-luni, inflamația activă este înlocuită de un 
proces de fibroză progresivă. Stenoza progresivă coronariana este rezultatul 
remodelării vasculare exprimată prin proliferare intimală şi neoangiogeneză. 
Infiltratul inflamator poate cuprinde toate structurile inimii, inclusiv valvele; 
în arterele coronare inflamația interesează zona perivasculară, intima şi vasa 
vasorum, producând tromboze şi infarct miocardic; în nervii periferici şi 
cranieni, muşchi,ganglioni limfatici se produc focare de necroză şi 
microtrombi în vasele mici. 

Tablou clinic 

Bogat şi dinamic urmează o evoluţie fazică caracteristică. 

Primele 10 zile (faza acuta) se caracterizează prin febră (38-40%C) 
neinfluențată de antibiotice, congestia mucoaselor (conjunctivită bilaterala 
non-supurativa; angină; cheilita sub formă de buze roşii, fisurate survine de 
obicei în a 4-5-a zi de boală, regăsindu-se în 93 % de cazuri; limba zmeurie, 
depapilată este un semn clinic valoros, regăsit în 50 % cazuri;stomatita, 
apare rar şi în cazuri foarte severe), edemul extremităților (palme, plante), 
adenită latero-cervicală indolora, miocardită. Artrita, manifestările cutanate 
(erupție polimorfă, nepruriginosă frecvent cu aspect scarlatiniform), 
ectaziile coronariene, trombocitoza debutează în grade variabile în acest 
interval. 

Modificările cardiace în faza acută a bolii sunt strâns legate de 
implicarea selectivă sau asociată a pericardului, miocardului, endocardului, 
valvelor şi arterelor coronare.Ascultatoriu se poate obiectiva tahicardie, ritm 
de galop, suflu inocent corelat cu febra şi/sau gradul de anemie şi/sau 
deprimarea contractilității miocardice din miocardită.Electrocardiograma 
(EKG) poate evidenția în această fază aritmie, interval PR prelungit, 
modificări nespecifice ST sau T. 

În a doua etapă (subacută), cu durata de 2-4 săptămâni, dispare febra, 
adenopatia, erupția (apare descuamare periungheală, a palmelor şi 
plantelor), în schimb se agravează artrita şi disfuncția miocardică secundară 
dilataţiilor anevrismale coronariene, cu risc crescut pentru tromboză, infarct 
miocardic şi moarte subită. 

În etapa a treia de convalescenţă (6 săptămâni-luni), se ameliorează 
treptat starea generală, menţinându-se discretă descuamare a tegumentului. 
Complicaţiile cardio-vasculare devin dominante (anevrisme, dilatații, 
stenoze segmentare ocluzii, fibroză miocardică). Tardiv pot apare şanţuri 
transversale la nivelul unghiilor (linii Beau) associate sau nu descuamarii 
cutanate. 

Investigaţii paraclinice 

Nu există teste specifice biologice pentru diagnostic pozitiv in 
boala Kawasaki. În faza acută se poate obiectiva anemie, leucocitoză, 
(neutropenia precoce reprezintă un semn de gravitate), trombocitoză, 
creşteri ale VSH (>50mm/lh), CRP (>70% cazuri), alterarea probelor 
hepatice (5% cazuri), hipergamaglobulinemie cu cresteri ale IgG, IgM şi 
CIC; leucociturie/hematurie cu uroculturi negative (1/3 cazuri), AAN si 
factor reumatoid obisnuit sunt absenti, ANCA si AECA pot fi prezenți. 
Uneori se pot obiectiva valori serice crescute pentru Ac anticardiolipină de 
tip IgA şi Ig M. Pleiocitoza din LCR cu creşterea numărului de limfocite 
marchează meningita aseptică. 

EKG evocă disfuncția ventriculară posibilă (QT prelungit, 
supra/subdenivelare ST, microvoltaj), aritmii (TPSV, bloc AV de diverse 
grade, fibrilatie atrială), ischemie (70 % cazuri). 

Ecocardiografia Doppler  seriată este esenţială  obiectivării 
leziunilor coronariene care se dezvoltă în peste 60 % din cazuri. 

Angiografia coronariană are o utilizare limitată la copil, urmărirea 
cazurilor efectuându-se ecocardiografic. În general este abordată în situaţiile 
ce preced intervenția chirurgicală. 

Scintigrafia coronariană cu tehneţiu radioactiv poate obiectiva 
leziuni de ischemie miocardică la testul de efort. 

Computer-tomografia poate aprecia cu o sensibilitate de 100 % 
stenozele şi calcificările coronariene. 

Alte teste utilizabile: 

- ultrasonografia intravasculară; 

- rezonanța magnetică nucleară (RMN- vascular). 

Diagnosticul pozitiv în prezenţa tabloului clinic clasic descris, poate 
fi relativ uşor evocat. Dificultati în certificarea unui diagnostic pozitiv 
precoce ridică formele atipice de boală Kawasaki şi cele incomplete. 

Formele incomplete de boală Kawasaki sunt caracteristice sugarului 
şi copilului mic (1-2 ani), totalizând 10 % din cazuri. 

În aceste situaţii lipsesc o parte din criteriile clinice utile 
diagnosticului pozitiv, prezența  anevrismelor coronariene atestate 
ecocardiografic confirmând boala. 

Criterii propuse pentru diagnosticul pozitiv (ACR,1990): 

1. febră > 5 zile 
. conjunctivită bilaterală 
. adenopatie cervicală (> 1,5 cm), în general unilaterală 
. exantem polimorf 

5. enantem (modificări ale buzelor şi la nivelul cavității bucale) 

6. modificări tegumentare la nivelul extremităților în faza acută 
(edem/eritem) şi descuamare, în faza subacută,de convalescenţă. 

Pentru diagnostic sunt necesare 5 din 6 criterii sau 4 şi 
evidențierea anevrismelor la 2 ecocardiografii succesive. 

Diagnosticul diferenţial se impune cu următoarele entități: 

1. Scarlatina — exudat faringian pozitiv pentru streptococul beta 
hemolitic de grup A, ASLO pozitiv, răspuns favorabil la antibiotice; 

2. Socul toxic stafilococic -— afectează cu precădere 
adolescentul;clinic:atingere multiviscerală; diagnosticul este susținut prin 
izolarea germenului. 

3. Eritemul polimorf — leziuni cutanate în „cocardă” şi atingeri ale 
mucoasei bucale (eroziuni policiclice fibrinoleucocitare) 


AUN 

4. Exantem viral, altul decât rujeola: Mycoplasma pneumoniae, 
Yersinia (copocultura), leptospiroza (beneficiază de diagnostic serologic). 

5. Exantem postmedicamentos — „Kawasaki-lke” (ex: tratament cu 
carbamazepina) 

6. Periarterita nodoasă a sugarului şi copilului, deşi rară afectează ca 
şi boala Kawasaki mai ales în formele severe, arterele coronare, încât cele 
doua entități sunt superpozabile clinic cât şi histologic 

7. Adenopatia cervicală bacteriană 

8. Artrita juvenilă, idiopatică; infecții virale (ex: Ebstein-Barr, 
adeno- sau entero-virus, virusul rujeolic); reacții de hipersensibilizare 
medicamen 

Evoluție şi prognostic 

Fără tratament boala evoluează autolimitat, aproximativ 8 săptămâni; 
cu terapie remisiunea se produce în 48-72 ore cu disparitia febrei iar 
leziunile cutaneo-mucoase, adenita, conjunctivita se remit în 2-3 săptămâni. 
Recurenţa bolii este foarte rară (5% cazuri). Prognosticul îndepărtat depinde 
de afectarea cardiacă. Infarctul de miocard şi decesul poate apare în ani 
(adult) după boală încât este necesară multă precauţie în afirmarea 
absenţelor sechelelor coronariene. 

Complicaţii 

Prognosticul bolii depinde în mare măsură de apariția complicaţiilor 
cardiovasculare care survin în aproximativ 50 % cazuri. Cele mai frecvente 
complicaţii cardiace care cresc rata mortalităţii în ordinea incidenţei sunt: 
infarctul miocardic (82 % cazuri), ruptura anevrismală cu hemopericard (8 
%), miocardita (7 %) responsabilă de insuficienţă ventriculară, altele (3 %): 
pericardită, endocardită (rar), insuficiență cardiacă congestivă, aritmii. 
Anevrismele coronariene survin între a 10-25 zi de la debut cu o frecvenţă 
de 15-60 %.Prognosticul cardiac depinde direct de mărimea lor: 

Markeri de gravitate pentru boala Kawasaki şi în acelaşi timp de 
risc pentru dezvoltarea anevrismelor coronariene sunt: vârsta < 1 an, sex 
masculin, febră, eritem prelungit, trombocitoza, creşterea VSH, aritmia, 
cardiomegalia, anomalii EKG. 

Tratament 

Tratamentul boli Kawasaki este în continuă remaniere în funcție de 
informaţiile acumulate, rămânând însă un tratament patogenetic şi nu 
etiologic. Liniile terapeutice abordate de-a lungul vremii au cuprins: 
imunoglobulinele (iv), acidul acetilsalicilic, corticosteroizi. 

Imunoglobulinele (i.v) administrate precoce au redus frecvența şi 
severitatea anevrismelor coronariene prin scăderea nivelului de 
activitate a limfocitelor. Doza variază: 0,4g/kg/zi, 4zile sau 2 g/Kg, o 
singură doză, în primele 10-12 zile de boală. 

Acidul acetilsalicilic — a fost utilizat masiv din considerente 
antiinflamatorii şi antitrombotice, în asociere mai ales cu Ig (iv).Astfel unii 
autori recomandă în faza acută a boli doze crescute 100 me/kg/zi. 
Administrarea dozelor de atac de acid acetilsalicilic se face până la 
normalizarea VSH şi numărului de trombocite. În faza subacută, dozele se 
scad progresiv până la 3-5 mg/kg/zi în administrare continuă, în cazul în 
care s-a demonstrat prezenţa leziunii anevrismale coronariene.În absenţa 
acestei complicaţii, acidul acetilsalicilic va fi administrat numai pe perioada 
existenţei sindromului inflamator şi a semnelor clinice de fază acută. În 
situațiile de sensibilizare la aspirină se poate utiliza alt antiagregant 
plachetar. 

Urmărirea salicilemiei este foarte importantă deoarece în faza 
precoce a bolii absorbția poate fi scăzută, iar odată cu ameliorarea poate 
creşte până la nivele toxice. 

Corticoterapia este controversată. Studii recente, recomandă în 
situațiile care asociază factori predictivi pentru o responsivitate scăzută la 
terapia cu imunoglobuline (1.v.) sau în situaţiile cu complicaţii viscerale 
persistente,asocierea corticoterapiei (Metilprednisolon,i.v.) în pulsaţii. 

Alte mijloace terapeutice: 

-Plasmafereza 

-Angioplastia  coronariană  percutană şi  pontajul aorto- 
coronarian (by pass)când s-au obiectivat angiografic stenoze strânse. 

-Transplantul cardiac rămâne soluția finală pentru procentul mic 
de bolnavi ce nu pot fi revascularizați datorită stenozei strânse distale 
coronariene sau anevrismelor asociate cu disfuncție miocardică severă 
ireversibilă. 

ANEXE 


Anexa 1: Scorul Downes în laringita acută 


Simptome Sua ete 
0 1 2 
Prezentă la 
. y i în aer administrarea 
(ânoa Abapnla ambiant |O% FiO: egală 
cu 0,4 
Stridor Absent inspirator | inspirator şi 
expirator 
Tiraj Absent |suprasternal | substernal şi 
intercostal 
Murmur vezicular Normal diminuat, foarte 
ronhusuri diminuat 


Interpretare: 0-2 = LA uşoară; 3-5 = LA moderată; 6-8 = LA gravă 


Anexa 2: Scor de cuantificare a detresei respiratorii în bronşiolita acută 


PUNCTE 0 1 2 3 4 
Maxim 
Wheezing | absent | la sfârşit 1/2 3/4 tot 4 
În expir absent | parțial tot 2 
În inspir absent | segmentar* | difuz** 2 
Localizare 

absent uşor mediu sever 3 
Tiraj absent uşor mediu sever 3 
Supraclavic absent uşor mediu sever 3 
Intercostal 17 
Subcostal 
TOTAL 


* Segmentar: <2 din 4 câmpuri pulmonare 
** Difuz:> 3 din 4 câmpuri pulmonare 

Anexa 3: Scorul de severitate al detresei respiratorii în exacerbările 
wheezing-ului recurent 


Scor 0 ] 2 3 


normală Uşor Moderat Marcat 
respiratorie crescută crescută crescută 
Frecvența normală Uşor Moderat Marcat 
cardiacă crescută crescută crescută 
Wheezing Absent La sfârşitul | Tot expirul În inspir şi 

expirului expir 

Detresa Absentă Uşoară Moderată Severă 
Saturațtia O2 | Peste 95% | 92-94% 90-92% Sub 90% 


Anexa 4: Tratamentul în trepte recomandat în WR la copiii cu vârsta sub 2 ani 


Tratamentul WR la copilul cu vârsta sub 2ani 


| | 


Istoric de atopie Fără istoric de atopie 


| | 
Primul atac: treapta 2 Primul atac: treapta 1 
Al doilea atac: treapta 3 Al doilea atac: treapta 2 
| Y 
Al treilea atac: treapta 4 Al treilea atac: treapta 3 


Treapta 1: BD la nevoie 

Treapta 2: corticoterapie orală (CTO) 5 zile + BD 
Treapta 3: CTO, 5 zile + CSI, Mona, 3 luni + BD 
Treapta 4: CTI (doze medii/mari) + BALD, MoNa 
Treapta 5: CTO, 3-4 săptămâni 

Anexa 5: Tratamentul în trepte în WR la copiii cu vârsta între 2 şi 6 ani 


Tratamentul WR la copilul cu vârsta de 2-6 ani 


| | 


Fără atacuri anterioare în primii 2 ani Cu atacuri anterioare în primii 2 ani 
< 3 atacuri 2 3 Atacuri < 3 atacuri 2 3 atacuri 
treapta 2 treapta 3 treapta 3 treapta 4 
Recăderi după tratament Răspuns slab Recăderi după tratament Răspuns slab 
Se repetă treapta 3 (6 -12 I) Treapta 4 (3 - 6 I) Se repetă treapta 3 (6 -12 1) Treapta 4 


Lipsă răspuns 


Să ră 
ipsă răspuns Treapta 5 


Treapta 5 


Lipsă răspuns 
Treapta 1: BD la nevoie Treapta 5 
Treapta 2: CTO 5 zile + BD 

Treapta 3: CTO 5 zile + CTI, MoNa 3 luni + BD 
Treapta 4: CTI doze medii/mari + BALD, MoNa 
Treapta 5: CTO 3 -4 săptămîni apoi ca în treapta 4 


Anexa 6: Imunopatogenia astmului bronşic 


Allergic Rhinitis and Asthma Share 
a Common Immunopathology 


Membrane-bound 
Preformed mediators 


IgE PS ai Histamine ze 


Acute allergic 


VI ) reaction 
e J l including 
P Ji Newly formed mediators early-phase 


în 
3 CysLTs, PGs, PAF response 


Allergen 


Eosinophils 


ia Chronic allergic 
reaction including 
late-phase 
response 


Cytokines —————— i- 


on and mo 
2001;344:30-37. 


201 


Anexa 7: Aprecierea severității exacerbării astmatice; tratamentul la domiciliu 


Aprecierea severității (clinic, PEF) 


Tratament inițial (BASD 3 administrări/l oră) 


ee as Se 


Răspuns bun 
Criză uşoară 
PEF>80% 


Răspuns prezent la 
BASD la 4 ore 


Se continuă BASD la 
interval de 6 ore, 24- 


Răspuns parțial 
Criză medie 

PEF 60-80% 

Se asociază CTO 
Se continuă BASD 


Examen clinic 


Răspuns slab 
Episod sever 
PEF< 60% 

Se repetă BASD 


Internare de urgență 


48 ore 
Programare Consultare imediată Internare de urgență 
consultaţie a medicului 


BASD — bronhodilatator cu acțiune de scurtă durată 


CTO -— corticoterapie orală 


Anexa 8: Tratamentul exacerbării astmatice severe în spital 


Tratament inițial 


Oxigenoterapie 
Corticoterapie sistemică 


Apreciere inițială (clinic, PEF, VEMS, Sa0O2, gaze sanguine 


BASD: 1 nebulizare la interval de 20 minute timp de o oră 


riză medie -80% 
BASD la interval de o oră 
Corticoterapie 
Se continuă tratamentul 1-3 ore 


Re pu bun (ameliorare, PEF > 
70%) 


Sa02 >95% 


Externare 
Continua BASD şi CTO 
Supraveghere clinică 


reevaluare 


Criză severă (PEF < 60%) 
BASD la interval de o oră + anticolinergice inhalatorii 
+ corticoterapie sistemică 


(PEF 50-70%) 


Răspuns parțial după 1 oră 


Răspuns slab după I oră 
PEF 30% 


Terapie intensivă 


Tratament în spital 


BASD + anticolinergice inhalatorii 


Miofilin iv 


Corticoterapie sistemică 


BASD + anticolinergice 
Oxigenoterapie 

Miofilin iv 
Corticoterapie iv 


Intubaţie şi ventilație 
mecanică ; 


Ameliorare 


Externare cu tratament inhalator/oral 


Lipsa ameliorării 


Terapie intensivă 


202 


Anexa 9: Măsuri practice de evitare a factorilor trigger ai exacerbărilor 


Praf de casă 


Spălarea la termperatură înaltă a lenjeriei de 
pat/hainelor 

Huse impermeabile pentru perne, saltele 

Înlocuirea covoarelor cu suprafeţe de lemn/plastic 


Aspiratoare filtrante de înaltă performanţă 


Fum de țigară 
Gândaci 

bucătrie 

Animale cu blană 


Interzicerea fumatului 


Curăţenie sistematică, insecticide 


Îndepărtarea (cel puţin din spaţiul de dormit) 


Polenuri 


Mucegaiuri 


Izolare în casă cu uşile şi ferestrele închise, în 
perioada de maximă expunere 


Atmosferă uscată în casă, ştergerea suprafeţelor 


Activitate fizică 


Permisă; prevenție medicamentoasă a astmului indus 
de efort 


Medicamente 


B blocante, aspirină/ AINS 


proscrise 


Anexa 10: Stabilirea severităţii bolii astmatice 


Treapta de Simptome diurne Simptome PEF sau VEMS 

severitate nocturne Variabilitatea 
PEF 

Treapta I < 1/spt (intercritic < 2/lună > 80% 

AB intermitent asimptomatic) < 20% 

Treapta II > 1/spt, dar < 1/zi > 2/lună > 80% 

AB persistent (exacerbările pot afecta 20-30% 

Uşor activitatea) 


Treapta III 60-80% 


> 30% 


Zilnic (exacerbările pot 
afecta activitatea) 


AB persistent 
moderat 


Treapta IV Continuu (activitate frecvent < 60% 
AB persistent fizică limitată) > 30% 
sever 

Anexa 11: Tratamentul de fond al AB la copilul cu vârstă peste 5 ani 


Treapta de Medicația zilnică (controller) 
severitate 
Treapta I Nu este necesară medicaţia intercritică 
Treapta II Preferabil: doze mici de CTI 


Alternative: cromolyn, MoNa, nedocronmul, teofilină 
retard (conc serică 5-1Sug/ml) 

Treapta III Preferabil: doze mici CTI + BALD 

Alternative: doze medii CTI sau doze mici/medii CTI 
plus MoNa/teofilina 

Dacă este necesar: 

- doze medii CTI plus BALD 

- doze medii CTI plus MoNa/teofilina 

Treapta IV Preferabil: doze mari CTI plus BALD 

Dacă este necesar: corticosteroizi orali pe termen 
lung 


Anexa 12: Preparate cortizonice pentru administrare inhalatorie 
Doze mici | Doze medii | Doze mari 
Beclometazonă dipropionat | 100-200 | 200-400 > 400 


Budesonide 100-200 200-400 > 400 
Ciclesonide 80-160 160-320 > 320 
Flunisolide 500-750 750-1250 > 1250 
Fluticasone 100-200 200-400 > 400 


400-800 | 800-1200 | > 1200 


Anexa 13: Tratamentul de fond al AB la copilul cu vârsta sub 5 ani 


Treapta de severitate Medicatia zilnică (controller) 

Treapta I Nu este necesară medicatie intercritică 

Treapta II De preferat: doze mici CTI 
Alternative: cromolyn/LTM 

Treapta III De preferat: doze mici CTI plus BALD/doze medii 
CTI 


Alternative: doze mici CTI plus LTM/teofilina 
Dacă este necesar: 

- doze medii CTI plus BALD 

- alternative: doze medii CTI plus LTM/teofilina 
Treapta IV De preferat: doze medii/mari CTI plus BALD, şi 
dacă este necesar corticosteroizi oral pe termen lung 

Anexa 14: Clasificarea etiologică a colestazei la copil (după Susan F. Dellert 
şi William F. Balistreri) 


I. ANOMALII EXTRAHEPATICE 


A. Atrezia biliară 

B. Strictura ductelor biliare (Colangita sclerozantă a nou 
născutului) 

C. Chistul coledocian 

D. Anomalii ale joncţiunii ductului coledoco-panereatic 

E. Perforaţia spontană a ductului biliar 

F. Obstacol mecanic tumoral sau litiază. 


II. ANOMALII INTRAHEPATICE 
A.  Idiopatice 
1. Hepatita neonatală idiopatică 
2. Colestaza intrahepatică persistentă 
e  Displazia arterio-hepatică (sindromul Alagille) 
e  Paucitatea ductelor intrahepatice nonsindromatică 
(izolată) 
e  Insuficienţa canalelor intrahepatice 
e  Colestază  intrahepatică asociată cu boală 
hepatocelulară progresivă: 
> Boala Byler 
> Sindromul Nielsen (Greenland Eskimo) 
> Disfunctția microfilamentelor (indienii nord americani) 
3. Colestaza intrahepatică recurentă: 
e  Colestaza recurentă familială benignă 
e  Colestaza recurentă familială progresivă (la consanghini) 
e  Colestaza ereditară recurentă cu limfedem (Aagenaes) 
B.  Anatomice 
1. Fibroza hepatică congenitală 
2. Boala polichistică infantilă hepato-renală 
3. Boala Caroli (dilataţie chistică a ductelor intrahepatice) 
C. Metabolice 
1. Anomalii ale metabolismului aminoacizilor 
e Tirozinemia 
2. Anomalii ale metabolismului lipidic 
e Boala Wolman 
e Boala Nieman-Pick tip C 
e Boala Gaucher 

Anomalii ale metabolismului glucidic 

e  Galactozemia 

e  Fructozemia 

e  Glicogenoza tip I, HI, IV 

Anomalii ale metabolismului acizilor biliari primari 

e 3B-hidroxi A; C27 steroid dehidrogenaza / izomeraza 
e A4-3 oxosteroid 5 B-reductaza 

Anomalii ale metabolismului acizilor biliari secundari 
e Sindromul Zellweger (sindromul cerebrohepatorenal) 
e  Enzimopatii peroxizomale specifice 

Boli metabolice în care defectul specific este complex 
Deficitul de a, antitripsină (o, AT) 

Fibroza chistică 

Hipopituitarism 1diopatic 

Hipotiroidism 

Hemocromatoza primitivă 

Boala Wilson 

Limfohistiocitoza eritrofagică familială 

e Deficitul de arginază 


D. Hepatite cu etiologie neprecizată 


L. 


Infecțioase 

e citomegalovirus (CMV) 

e virusul hepatitic B, C şi alte virusuri hepatitice: non A 
non B, non C 

virusul hepatitic A — forme prelungite de boală 
virusul rubeolei 

HIV 

virusul varicelo-zosterian 

virusul herpetic 

virusurile Coxsackie 

virusul ECHO 

parvovirusul B19 

reovirusul tip 3 

toxoplasmoza 

sifilisul 

tuberculoza 

listerioza 

Toxice 

e colestaza asociată cu nutriția parenterală totală (NPT) 


e  sepsisul cu endotoxemie (infecţii de tract urinar cu 
Escherichia coli, gastroenterite severe) 
e medicamentoase (valproat de sodiu, tuberculostatice, 
diuretice, diazepam, etc). 

E.  Anomalii genetice sau cromosomiale 

1. Trisomia E 

2. Sindromul Down 

3. Sindromul Donahue (leprechaunism) 

4. Sindromul Turner. 
F. Diverse 
Histiocitoza X 
Şocul sau hipoperfuzia (endotoxemii) şi hipoxia 
Obstructia intestinală 
Lupusul neonatal 
Colangita autoimună 
Hepatita autoimuna cu celule gigante, Coombs pozitiva 
Boala Kawasaki 
Boala hemolitică 
. Sindromul alcool-fetal 
10. Hiperalimentația 
11. Colestaza drog-indusă (opiu, etc) 
12. Rezecţie intestinală amplă în perioada neonatală. 

Anexa 15: Etiologia colestazei neonatale (după Balistreri, Tzakis, Starzl, D. 
Houssin, F. Karren). 


Forma clinică Frecvența 
Hepatita neonatală idiopatică 30 — 35 % 
Atrezia de căi biliare extrahepatice 25 — 30 % 
Deficitul de al antitripsină 7-— 10% 
Colestaze intrahepatice sindromatice (Alagille, Byler 6 % 
etc.) şi asindromatice 
Sepsis bacterian 2 % (variabil 
geografic) 

Hepatite 

CMV 5% 

v. rubeolic 1% 

v. herpetic 1% 
Disfunctii tiroidiene 1% 
Erori înnăscute ale secreției acizilor biliari 2-5% 

Anexa 16: Colestaze cu evoluţie cirogenă la copil (după Altman, Krug - 


1982) 

Boala Incidenta (%) 
Atrezie biliară 26 % 
Fibroză hepatică congenitală 21 % 
Ciroză biliară focală 16 % 
Fibroza chistică g o 
Deficit de al AT Ë 
Chimioterapie, radioterapie 8 % 

SEET 
Hepatită cronică activă e 

geografice) 
Colangita sclerozantă 3% 
Histiocitoza X 3% 
Galactozemia 3% 
Ghcogenoză I, III, IV 2% 
Ciroză biliară congenitală (multiple etiologii 1% 
metabolice) ý 

1% 


Etiologii necunoscute 

Anexa 17: Colestaze cu evoluţie cirogenă la copil (după Altman, Krug - 


1982) 

Boala Incidenta (%) 
Atrezie biliară 26 % 
Fibroză hepatică congenitală 21 % 
Ciroză biliară focală 16 % 

Fibroza chistică 8 o 

Deficit de al AT ý 
Chimioterapie, radioterapie 8 % 

T 
Hepatită cronică activă SETE 

geografice) 
Colangita sclerozantă 3% 
Histiocitoza X 3% 
Galactozemia 3% 
Glicogenoză I, III, IV 2% 
Ciroză biliară congenitală (multiple etiologii 1% 

metabolice) j 
Etiologii necunoscute 1% 

Anexa 18: Proliferare canaliculară (ductulară) si trombi biliari 
(atrezie de căi biliare extrahepatice) — Tricromic x400 — Colectia Spitalul 
Sf fiti lasi 


u re PEAS 


Vă i, 


Anexa 19: Hepatita cu celule gigante (hepatită neonatală) — HE 
x200- Colectia Spitalul ” Sf. Maria” Iasi -. 

Anexa 20: Hepatita cu CMV ”ochi de bufnita” in epiteliul biliar- 
Colectia Spitalul “Sf. Maria” lasi 


Anexa 2la: Paucitate ductulară tricromic x200 — Colectia Spitalul 
"Sf. Maria” lasi 

Anexa 21b: Paucitate ductulară tricromic x200 — Colectia Spitalul "Sf. 
Maria” lasi 


ON ai 
` i a 


A. 


f 
T 
í 


af T aa sh i 


Anexa 22: Boala polichistica, ficat col Szekely x 100 — Colectia Spitalul ” Sf. 
Maria” lasi 


5 


rE. 
“ 


i Ey: d 
adi AS, 

Anexa 23: Antiinflamatoare nesteroidiene reprezentative în terapia AJI 


Denumire Doze Doze adulţi | Frecvența | Forma de prezentare 
(mg/kg /doză) mg/zi | dozelor/zi 
IBUPROFEN* 8 -16 mg, a 800 - 4 Comprimate, 
(Marcofen) nu se depăşi | 1200 suspensie,sirop 
600 mg/zi. 
0.2-0.4mg | 10-20 1-2 Pulbere, sol. inj. capsule 
(Feldene) 
NAPROXEN** 10 - 20 mg 250  — 2-3 Comprimate, suspensie 
(Naprosin) 500 
DICLOFENAC * 3 —4 mg 150 - 200 2-3 Comprimate, 
(Rheumavek) (maxim 150 Sol.injectabilă 
mg/zi) 
KETOPROFEN 0,5 - Img, 200 — 300 2 Comprimate, 
(Ketonal,Flexen) până la 300 Sol.injectabilă 
mg/zi 
INDOMETACIN** | 0.5—1mg, |200 2-4 Capsule, supoz., sol.inj. 
(Indocin) maxim 200 | mg/zi 
mg/zi 
MELOXICAM ** 0.15- 0.3 mg | 7.5- 15 1 Capsule, supozitoare 
(Movalis) mg/zi 


* AINS cu acțiune scurtă; ** AINS cu acţiune lungă 


Anexa 24: Medicamente antinociceptive 


Medicament Doză Suspensie Tablete (mg) 
(mg/kg) (mg/ml) 

cetaminofen 10-15 160/5; 120/5 80, 160, 500 
odeină 0,5-1 10/5;15/5; 60/5 15 
cetaminofen 

ză 0,5-1 (Codeină) 120+12/5 300+30 (Tylenol) 
Codeină 
cetaminofen 

+ 0,1-0,2 (Hidroxicodon) 120+2,55 | 500+5 (Vicodin) 

i : (Lorbat elixir) 

hidroxicodon 
cetaminofen 

+ 10-15 (Acetominofen) - 500+5 (Tylox) 
Oxicodon 
xicodon 0,1 1/1 5 

Anexa 25: Terapia cu laser intravens în AJI 


Anexa 26: Electrostimulare transcutanată în AJI 

Anexa 28: Patogenia complexă a LES 


FACTORI DECLANȘŞATORI 
Factori de mediu 
Predispoziție genetică 


Sistemul neuroendocrin 
Hormoni sexuali 


DEREGLARE IMUNOLOGICĂ 


Clearence/apoptoză Deficitul activităţii supresoare a limfocitului CD8 
deficiente Selecţia negativă a limfocitului B 
Pierderea controlului idiotipic 


ADN 
Celule 
apoptotice 


Limfocit B 
autoreactiv 


Producere de 
autoanticorpi 


Exces IL-10 | 


Complexe imune 
Activarea 
complementului 


Supraactivarea Leziuni tisulare 


lmfocitului CD4 


Anexa 29: Corelaţii între specificitatea anticorpilor şi manifestările 


clinice din LES 
Tipul Antigen Frecvenţă | Frecvență în Manifestări 
anticorpilor | recunoscut în LES alte boli clinice asociate 
Anti-ADN | ADN dublu 80-90% neobişnuită nefrita 
catenar 
Anti-Sm Ui, U2, U4- RNP 30-40% Foarte specifici | Boală 
pentru LES pulmonară 
interstițială 
Anti-RNP | UI RNP 30-40% 100% boala Overlap: LES, 
mixtă a dermatomiozită 
tesutului 
conjunctiv 
Anti-Ro Proteine nucleare | 25-30% 70% în sd LES neonatal 
acide de 60 kDa Sjogren şi 
BAV 
congenital 
Anti-La Proteine nucleare 10-15% 60% sd 
acide de 5 kDa Sjogren 
Anti-Scl- Topoizomeraza 1 Sub 5% 40-70% în 
70 slerodermia 
sistemică 
Anti-Jo-1 Histidil-ARN Sub 5% 20% în Miozite, artrite, 
sintetaza dermatomiozită | Boală 
pulmonară 
interstițială 

